
ÎN LOC DE PREFATA 


An anul 2010 am publicat primul volum din Istoria 
Le" Africii. Apariţia sa a coincis cu aniversarea 
jubileului de aur al independenţei. Se ştie că, pe parcursul 
anului 1960, nu mai puţin de 17 ţări africane şi-au proclamat 
independenţa: Camerun (1 ianuarie), Togo (27 aprilie), Madagascar (26 
iunie), R.D. Congo (30 iunie), Somalia (1 iulie), Dahomey, astăzi Benin 
(1 august), Niger (3 august), Volta Superioară, în prezent Burkina Faso 
(5 august), Côte d'Ivoire (7 august), Ciad (11 august), Republica 
Centrafricană (13 august), Congo-Brazzaville (15 august), Gabon (17 
august), Senegal (20 august), Mali (22 septembrie), Nigeria (1 
octombrie) şi Mauritania (28 noiembrie). Dintre acestea, 14 au fost 
colonii franceze şi una singură colonie engleză; evoluţia lor spre 
statutul de suveranitate națională şi-a găsit reflectarea în paginile 
primului volum, consacrat decolonizării fostelor posesiuni ale Angliei şi 
Franţei. Prin urmare, demersul nostru continuă cu un al doilea volum, 
dedicat tot Africii Negre. De această dată este vorba de celelalte arii de 
colonialism: 

e Imperiul colonial german, ce a reprezentat un episod efemer în 
istoria Africii. El cuprindea teritoriile „Deutsch Ostafrika” 
(Tanganyika, Rwanda şi Burundi), „Deutsch Sudwest Afrika (actuala 
Namibie), precum şi Kamerun şi Togo. Înfrântă, la sfârşitul primului 
război mondial, Germania a pierdut toate aceste teritorii. Cele revenite 
Angliei şi Franţei au făcut obiectul atenţiei noastre, anterior. Pentru 
prezentul volum vom aborda decolonizarea statelor Rwanda şi Burundi 
(revenite Belgiei) şi a Namibiei (preluată sub mandat de Uniunea Sud- 
Africană). Totuşi, în momentul desăvârşirii sale, imperiul colonial 
german, cu o suprafaţă de 2.700.000 km?” şi o populaţie de 11.411.000 
locuitori, era al treilea de pe continent, după cel englez şi francez. 

e Imperiul colonial belgian succeda, statistic, celui german. El se 
mândrea cu o nestemată: imensul Congo, situat în miezul Africii, de 78 
de ori mai vast decât metropola. Prin Tratatul de pace de la Versailles 
(1919), Belgia primea şi regatele gemene Rwanda şi Burundi 
(transformate în federația Ruanda-Urundi). Astfel, imperiul african 

belgian se întindea pe o suprafață de 2.395.000 km” şi cuprindea o 
populaţie de 8.450.000-10.000.000 locuitori. 

e Imperiul colonial portughez, creat cel dintâi şi dispărut cel din 
urmă. Imperiul lusitan cuprindea teritoriile Angola, Mozambic, Guineea 
(Bissau), insulele Capului Verde şi insulele Săo Tome şi Principe. 
Această veche construcție colonială se plasa doar pe locul al cincelea, 
cu o întindere totală de 2.370.626 km? şi o populaţie de 6.172.000 de 
locuitori. 

e Imperiul colonial italian de pe continentul negru dovedea că 
Italia era „o putere de rang secund”. El acoperea o suprafață de 
2.119.000 km”, cu o populaţie de numai 2.068.000 locuitori. Posesiunile 
sale se limitau la Eritreea şi Somalia italiană (în Africa de Est), precum 
şi la Cyrenaica şi Tripolitania (în Africa de Nord). Ocuparea vremelnică 
a Etiopiei (1936-1941) de către Mussolini a permis crearea unei vaste 
„Africa Orientale Italiana”. Înfrângerile suferite în cel de-al doilea 
război mondial au dus la pierderea Eritreei (administrată de englezi în 
perioada 1941-1952, devenită provincie a Etiopiei în 1952) şi a celor 
două provincii libiene. La sfârşitul marii conflagrații (1945), Italia mai 
păstra în Africa doar Somalia italiană. 

e Imperiul colonial spaniol era cel mai redus: avea numai 
320.490 km? şi 608.000 locuitori. Posesiunile africane ale Spaniei se 
concentrau în NV continentului: oraşele Ceuta şi Melilla („posesiunile 
marocane”), insulele Canare şi teritoriul Sahara Occidentală. În 
regiunea ecuatorială a Africii Negre, Spania stăpânea o colonie 
minusculă: Guineea spaniolă, alcătuită din zona continentală Rio Muni 
(între Camerun şi Gabon) şi insula Fernando Po6. 

În abordarea problematicii propuse, primele două capitole vor fi 
consacrate realitätilor pre-coloniale si coloniale în care au fost implicate 
puterile europene enumerate mai sus. Vor urma apoi capitolele 
consacrate decolonizării, fiecare teritoriu bucurându-se de o atenţie 
specială. 


CAPITOLUL I 


DE LA „STATUL PRECOLONIAL” LA 
„STATUL COLONIAL” 


frica este un continent de o mare diversitate etnică, cu 
populații supuse unor dinamici sociale diferite. O 
asemenea realitate, perpetuată în timp, i-a frapat şi pe 
cei dintâi europeni sosiți aici. Ei au întâlnit societăți 
tribale, cu grade diferite de evoluţie şi dispersate într-o puzderie de 
stätulete. Aşa se face că, epoca precolonială oferea exteriorului 
imaginea unei Africi fragile şi instabile. Fragmentarea teritorială, 
alimentată de interminabile conflicte intestine, a transformat aceste 
formaţiuni într-o pradă uşoară pentru cuceritorii europeni. Uneori, noii 
veniți au luat contact cu societăți bine structurate. Este cazul 
portughezilor care, la sfârşitul secolului al XV-lea, au descoperit în 
zona ecuatorială a continentului, o remarcabilă forță politică şi militară: 
regatul Kongo (scriere ce desemnează vechiul regat, în scopul 
diferentierii de statul colonial şi apoi statul independent Congo). 
Destinul de excepţie al Portugaliei a fost decis de poziţia sa 
geografică. Chemarea mării şi simţul mercantil au transformat această 
țară într-o putere navală de primă oră. Alături de Spania, ea a devenit 
una din promotoarele marilor descoperiri geografice. Astfel, în vremea 
„Statului renascentist” a fost elaborat „proiectul drumului maritim 
oriental”!, ce avea ca scop fundamental descoperirea căii maritime spre 
India. Or, drumul spre India presupunea circumnavigarea Africii. De 
fapt, investigarea coastelor Africii avea să aducă măreție şi glorie 
lusitanilor! Pe parcursul secolului al XV-lea ei au procedat cu metodă, 
coborând, treptat, de la Ceuta (1415), atingând (1488) şi apoi depăşind 
Capul Bunei Speranţe (1498). Un moment de referință s-a consumat în 
anul 1482, când căpitanul Diogo Cão, „adevăratul premergător al lui 


! A.H. de Oliveira Marques, Istoria Portugaliei, Bucureşti, Editura Enciclopedică, 
1996, p. 60. 

Bartolomeo Dias şi Vasco da Gama”, şi-a aruncat ancora în estuarul 
fluviului Congo. Aici, portughezii vor trăi cea mai interesantă 
experienţă din istoria contactelor lusitano-africane. Diogo Cäo a întâlnit 
un puternic regat ce acoperea „platoul de la sud de fluviul Congo, până 
în nordul Angolei”? (sud-vestul R.D. Congo, nord-vestul Angolei şi 
partea de vest a Zambiei). Întemeiat de populaţia bakongo, de origine 
bantu, regatul „era de mari dimensiuni”, acoperind „un teritoriu de 
mărimea Franţei [si] ajungând până la vreo 500 de kilometri în 
interiorul continentului”. El era condus de un monarh numit mani- 
Kongo, adulat de supuşi ca „un personaj semidivin şi sacru”€. La fel ca 
şi în alte părți ale Africii, stabilitatea din Kongo se baza pe un 
compromis fragil între tendințele absolutiste ale regelui şi o 
descentralizare administrativă ce conferea certe atribuții vasalilor şi 
guvernatorilor provinciali”. Deşi existent de scurtă vreme, în momentul 
apariţiei portughezilor regatul Kongo „atinsese culmea puterii sale”, 
bazată pe „o ordine desăvârşită până la amănunte, ca în marile state 
bine organizate”. El se integra unei prospere arii comerciale, având 
strânse legături cu regiunile de schimb din Africa Centrală, conectate, la 
rândul lor, comerțului swahili din bazinul Oceanului Indian. Timp de 
două secole, regatul Kongo s-a manifestat ca un hegemon regional (în 
zonă mai existau şi alte formațiuni, precum regatele Luba sau Lunda, 
dar care nu atinseseră nivelul său de organizare), puterea lui bizuindu-se 
pe o armată de circa 80.000-100.000 de oameni. Cel ce întruchipa 
această fortä, mani-Kongo, era foarte mândru de imaginea proiectată. 
lată ce spunea misionarul papalității, Cavazzi, care la 1687 a fost 
oaspetele acestor ținuturi: «El este convins că nu mai există în lume 


2 B. Davidson, Mama neagră. Africa: anii încercărilor, Bucureşti, Editura Politică, 
1967, p. 149-150. 
E. Jefferson Murphy, Istoria civilizaţiei africane, Bucureşti, Editura Minerva, 
1981, vol. 1, p. 285. 
j Erie R. Wolf, Europa si populațiile fără istorie, Chişinău, Editura Arc, 2001, p. 217. 
` G. Linde, E. Brettschneider, Înainte de venirea omului alb, Bucureşti, Editura 
Ştiinţifică, 1967, p. 204. 
“E. Jefferson Murphy, op.cit., vol. 1, p. 286. 
7 Vezi si W.M. Spellman, Monarhiile între anii 1000 si 2000, Bucureşti, Editura 
Artemis, 2001, p. 76. 
8 Louis C.D. Joos, Scurtă istorie a Africii Negre, Bucureşti, Editura Politică, 1966, 
p. 81. 
” Leo Frobenius, Cultura Africii, Bucureşti, Editura Meridiane, 1982, vol. 1, p. 12. 

vreun alt monarh care să-i fie egal sau să-l întreacă în putere şi 
bogăţie». Şi acelaşi Cavazzi adăuga: «Dat fiind că nu au călătorit 
niciodată în afara Africii, ei [regii kongolezi — nota ns.] îşi închipuie că 
țara lor este nu numai cea mai mare din lume, ci şi cea mai fericită, cea 
mai plăcută şi cea mai frumoasă»!!. 

Măreţia etalată de succesivii mani-Kongo se datora, în mare 
măsură, şi relaţiilor stabilite cu portughezii. Chiar de la contactele 
initiale, din vremea lui Diogo Cão, cele două părți au dovedit empatie. 
Aşa cum bine sesiza marele africanist Basil Davidson, primele raporturi 
lusitano-congoleze au coincis cu o „eră de aur a păcii si prieteniei”!? 
între Europa şi Africa. Disponibilitatea cunoaşterii reciproce s-a 
transformat într-un dialog sui-generis al civilizațiilor: deşi animistă, 
„elita” kongoleză a manifestat o apetentä frapantă față de creştinism. O 
surpriză „divină” pentru portughezi care, „creştini fanatici, erau 
obsedati de dorinţa de a converti întreaga lume” '?. Aşa se face că, la 3 
mai 1491, în săptămâna Paştelui, regele Nzinga Nkuwu s-a creştinat, 
fiind numit João I (după numele omologului său portughez). Gestul său 
a fost urmat, în aceeaşi zi, de majoritatea familiei regale şi a Curţii. De 
asemenea, numele capitalei a devenit San Salvador, în loc de Mbanza- 
Kongo. Însă, adevărata „idilă” portughezo-kongoleză a început în anul 
1506, odată cu urcarea pe tron a lui Nzinga Mbemba sau Affonso I. Pe 
parcursul unei domnii de aproape patru decenii, el a marcat istoria 
regatului din centrul Africii. Affonso „era stăpânit de viziunea unui 
mare regat creştin în inima Africii”! şi, pe aceste baze, „a inițiat un 
grandios plan de modernizare, cu secole înaintea oricărei acțiuni 
similare în altă parte a Africii Negre”!5. Rege vizionar, Affonso I 
„vedea în creştinism o cale de înnobilare şi dezvoltare a poporului 
său”1€, De aceea, el a cerut omologului portughez, Manuel I cel Mare 
(1495-1521), asistență (asistenţă tehnică, în terminologia de astăzi, dar 
lusitanii i-au oferit doar asistenţă religioasă) şi a trimis la Lisabona, 
pentru informare, mulți tineri kongolezi. O altă cale de cunoaştere 


'9B. Davidson, op.cit., p. 31. 

"! Ibidem. 

1? Ibidem, p. 153. 

BG. Bonn, L’Afrique quitte la brousse, Paris, Edit. R. Laffont, 1966, p. 191. 
4 E, Jefferson Murphy, op.cit., p. 290. 

'5 Ibidem, p. 287. 

' Ibidem. 

ducea la Sfântul Scaun, unde unul din fiii săi, don Henrique, va fi 
ordonat episcop, la 5 mai 1518. Asemenea contacte au prilejuit 
europenilor o percepţie corectă a lumii africano-kongoleze. Astfel, 
portughezii îi considerau pe kongolezi drept „un popor pe deplin stăpân 
al țării sale, analfabet, dar nu sălbatic sau barbar” |”. De aceea, ei şi-au 
asumat sarcina de a face din Kongo o «copie africană a societăţii 
portugheze» *. Prin urmare, sub domnia lui Affonso, în Kongo s-au 
înregistrat „un mare număr de căsătorii mixte portughezo-africane””, 
iar la San Salvador au pătruns „alimentele, manierele şi ceremonialul de 
la Curte [de la Curtea portugheză — nota ns.]"2. Demn de menţionat 
este şi faptul că relațiile dintre cei doi suverani, Manuel şi Affonso, se 
întemeiau pe respect şi onestitate. Între ei, condescendenta nu-şi avea 
locul, dovadă cele 22 de scrisori ale monarhului kongolez, păstrate în 
arhivele portugheze. Astfel, Affonso I şi începea demersul epistolar cu 
formula «Către Înălţimea sa, puternicul print şi rege, fratele meu», în 
timp ce Manuel îl trata, la rândul său, în termeni de «prieten şi frate”. 
Din nefericire, această „idilă” nu a fost de lungă durată. Relaţiile 
dintre cele două părți se vor degrada constant după moartea regelui 
Manuel I, în 1521. Urmaşii săi s-au dovedit meschini şi ipocriti. 
Incapabili să continue parteneriatul lusitano-kongolez, ei au sacrificat o 
prietenie ce conţinea germenii durabilității, de dragul politicii 
mercantile. Acum s-a impus concepția conform căreia „sclavii, aurul şi 
mirodeniile erau articolele cele mai rentabile în traficul de peste 
mări”. Ce ofereau portughezii în schimb? Ei bine, lusitanii transportau 
în Africa „textile din Anglia, Irlanda, Franţa şi Flandra, grâu din nordul 
Europei, unelte de alamă şi mărgele de sticlă din Germania, Flandra şi 
Italia, precum şi cochilii de stridii din Canare”*. Se poate lesne 
constata că, în fapt, ei erau „reexportatori ai mărfurilor altora”. Din 


U B, Davidson, op.cit., p. 157. 

 Ibidem. 

1 G. Linde, E. Brettschneider, op.cit., p. 207. 

2 E. Jefferson Murphy, op.cit., vol. 1, p. 291; vezi si Y. Tambwe Ya Kasimba, La 
question de la nationalité en République Démocratique du Congo et la paix dans 
la region des Grands Lacs africains, în vol. Negru pe Alb/ Noir sur Blanc, 
Bucureşti, ICR, 2006, p. 94. 

” B, Davidson, op.cit., p. 156. 

? A.H de Oliveira Marques, op.cit., p. 65. 

3 Eric R. Wolf, op.cit., p. 193. 

” Ibidem. 

1520, dinamica schimburilor bilaterale a cunoscut o schimbare. În acest 
an a început cultivarea trestiei de zahăr în Brazilia, „bijuteria” Coroanei 
portugheze, care „a devenit în scurtă vreme cel mai mare consumator de 
sclavi”. Prin urmare, în mod inevitabil, relaţiile amicale cu regatul 
Kongo vor fi subminate de „hrăpăreţii negustori de sclavi”. Disperat, 
regele Affonso I îi scria, patetic, în 1526, omologului său lusitan, Joăo 
al III-lea: «Negustorii îmi răpesc supuşii, fiii acestei ţări; fii de nobili şi 
vasali, ba chiar membri ai familiei noastre [...]. Corupţia şi lipsa de 
scrupule sunt atât de răspândite, încât ţara noastră va fi complet 
depopulată [...]. Ne dorim ca regatul nostru să nu mai fie un teritoriu al 
comerțului sau al tranzitului de sclavi». Din nefericire, apelurile lui 
Affonso au rămas fără ecou. După moartea sa, în 1543, relațiile bilaterale 
s-au alterat complet. Pe bună dreptate, susține Basil Davidson, „comerțul 
a ieşit învingător” în faţa „misiunii civilizatoare””*, Mai mult, lusitanii au 
atras în rentabilitatea negotului cu sclavi atât nobilimea locală, cât si pe 
majoritatea vasalilor puternicului rege de la San Salvador. Acest fapt a 
determinat erodarea puterii centrale încât, de la sfârşitul secolului al 
XVII-lea, „Kongo se află în declin accentuat”. Perseverenta 
portughezilor a avut efecte nefaste, ei reuşind să distrugă „edificiul social 
pe care îl găsiseră”*. Ireparabilul s-a produs în deceniile următoare, când 
rezervorul de sclavi kongolez a secat. Pe acest fond, în perioada 1545- 
1561, lusitanii şi-au concentrat interesul asupra regatului vasal Ndongo, 
din sud, nucleul viitoarei colonii Angola. Dezastrul provocat în Kongo a 
dus la „slăbirea creştinismului”?! şi transformarea strălucitorului regat de 
odinioară într-o pradă facilă pentru alți cuceritori avizi, precum regele 
belgian Léopold al II-lea. 

Angola le-a răsplătit pe deplin cupiditatea. Timp de peste un secol 
(1701-1810), Portugalia a exportat de aici, în „lumea nouă”, peste 
600.000 de sclavi. Marea majoritate au fost destinati plantațiilor de 


# Ibidem, p. 194. 

% E, Jefferson Murphy, op.cit., vol. 1, p. 290. 

“N. Wittmann, Slavery reparations are a must, în New African, no. 488, October 
2009, p. 26; vezi si E. Jefferson Murphy, op.cit., vol. 1, p. 288-289. 

% B, Davidson, op.cit., p. 160. 

? A Stamm, Civilizatiile africane, Bucureşti, Editura Corint, 2003, p. 55. 

B, Davidson, op.cit., p. 187; vezi si Eric R. Wolf, op.cit., p. 219. 

STE. Jefferson Murphy, op.cit., vol. 1, p.292. 

Eric R. Wolf, op.cit., p. 194. 

trestie de zahăr din Brazilia. Între cele două colonii s-a creat un veritabil 
cordon ombilical, Angola devenind «mama neagră»"” a Braziliei. 
Amiralul Diogo Cäo, care din Kongo s-a deplasat spre sud (până 
în zona coastelor Namibiei), a întrezărit că Africa poate fi 
circumnavigată prin sud. Intuitia sa a fost confirmată de Bartolomeo 
Dias, care în 1488 a atins Capul Bunei Speranţe, şi de Vasco da Gama, 
care în 1498 a ajuns în India, punctul terminus al „proiectului oriental” 
portughez. De acum înainte, portughezii stăpâneau calea maritimă a 
comerțului cu India, alternativa cea mai viabilă la calea terestră ce 
trecea prin Orientul Apropiat (stăpânită de turci). În afară de aur şi 
sclavi, „comerţul de peste mări mai cuprindea şi fildeş, piei şi blănuri, 
mosc, vite, gumă etc., din Africa, şi o varietate enormă de produse, 
frumoase, rare sau exotice, din Asia”, „Atracția exercitată de India” 
este explicată printr-o simplă constatare statistică: „monopolul 
mirodeniilor aducea Coroanei [portugheze — nota ns.] un câştig net de 
circa 89%”. Însă, calea spre India le-a oferit lusitanilor o surpriză 
imensă: pe coastele Africii de Est au întâlnit o civilizație comercială 
înfloritoare. Rădăcinile acestui tip de civilizație coborau adânc în timp; 
coasta est-africană „s-a aflat în permanent contact cu lumea greacă, 
romană şi egipteană din antichitate, [dar] şi cu lumea arabă, persană, 
indiană şi chineză a Oceanului Indian din timpurile mai recente”. 
Către sfârşitul mileniului întâi, întreprinzătorii negustori arabi au 
întemeiat „mici colonii de-a lungul întregii coaste africane a Oceanului 
Indian, din sudul Mozambicului până în Somalia”. Astfel, s-a format o 
salbä de circa 150 de orase-porturi precum Sofala, Sinna, Pate, Lamu, 
Mombasa, Malindi, Vumba, Gedi sau Mogadiscio. Dintre toate, se 
detaşa Kilwa, în Tanzania de astăzi. Celebrul cronicar berbero-marocan, 
Ibn Battuta, poposit pe aceste meleaguri în 1331, îl caracteriza drept 
„unul dintre cele mai frumoase şi dintre cele mai bine construite oraşe 
din lume””. Chiar Vasco da Gama şi oamenii săi au fost impresionați de 


3 AH. de Oliveira Marques, op.cit., p. 111; vezi si E. Obrea, Angola, Bucuresti, 
Editura Ştiinţifică, 1964, p. 26; Eric R. Wolf, op.cit., p. 197. 

3% A.H. de Oliveira Marques, op.cit., p. 65-66. 

2> Ibidem, p. 65. 

* Ibidem. 

7 E, Jefferson Murphy, op.cit., vol. 2, p. 44. 

38 Ibidem, p. 15. 

” Vezi The magic of Kilwa Island, în New African, January 2003, no. 414, p. 43. 

măreția Kilwa, un oraş «cu numeroase case elegante de piatră şi cărămidă 
[...], după moda noastră, foarte frumos aranjate pentru a forma străzi şi cu 
multe terase [...]. În jurul oraşului sunt râuri, livezi şi grădini şi 
numeroase canale cu apă potabilă". Peste timp, s-a perpetuat concepția 
eronată conform căreia, vasta arie de civilizație costieră est-africană, ar fi 
o creaţie exclusiv arabă. În realitate este vorba de un „sincretism” între 
populaţiile bantu locale şi masivele influenţe externe (arabe, persane, 
indiene). A rezultat astfel o civilizație distinctă, numită civilizația 
swahili, zămislită din „aporturile musulmane şi hinduse integrate într-o 
cultură africană în care animismul rămâne foarte prezent”*! şi menită 
„comerțului şi unei arte rafinate de a trăi”? Unii istorici consideră 
civilizația swahili, în mod just, drept „un fascinant mozaic de diferite 
culturi, limbi, religii, economii şi chiar trăsături rasiale”. Totuşi, 
aspectul cel mai pregnant al acestui melting pot îl reprezenta însuşirea 
islamului. Este vorba de un islam „tolerant şi deschis”*?, devenit 
„multirasial” şi numit „un islam al musonului”*. Aşa se face că întreaga 
coastă, desemnată în epocă „ţara Zandj”, era presărată cu impresionante 
moschei, «la fel de mari precum catedralele medievale din Europa»*. 
Cum am văzut mai sus, rațiunea de a fi a acestor aşezări o reprezenta 
comerţul. Ele au creat o vastă reţea a schimbului, produsele est-africane 
fiind la mare căutare pe piețele din Peninsula Arabică, Persia, India, 
Ceylon şi China. O scurtă trecere în revistă, ne permite să vedem 
varietatea ofertei centrelor comerciale est-africane: 

e aurul, procurat de la regii din interior, în special din 
Monomotapa, supranumit şi „regatul aurului”. Chiar portughezii s-au 
implicat, văzând în minele de aur de aici resurse similare celor ce 
„constituiau averea Spaniei în America”“”. Din acelaşi regat, luau calea 
oceanului şi mari cantități de cupru, dar şi de fier, din care indienii 


“ B, Davidson, Imperiul comercial Kilwa, în Magazin istoric, nr. 2, febr. 1968, p. 61. 
4l Cf. Larousse. Dicţionar de istorie şi civilizaţii africane, Bucureşti, Editura 
Univers Enciclopedic, 2006, p. 189. 

^ Ibidem. 

# E, Jefferson Murphy, op.cit., vol. 2, p. 37. 

“A, Miquel, Islamul si civilizația sa, Bucureşti, Editura Meridiane, 1994, vol. 2, 
p. 115. 

“ Ibidem, vol. 1, p. 376. 

4 Vezi R. Walker, When We Ruled, în New African, October 2006, no. 455, p. 17. 

“ Larousse. Dicționar..., p. 219. 

făceau „cele mai bune săbii din lume”%. Principalul debuseu al 
râvnitelor resurse era oraşul port Sofala (în Mozambic); 

e fildeşul, extrem de căutat în India şi China. Produsul se bucura de 
notorietate la artizanii din cele două ţări: „fildeşul din Africa răsăriteană 
este cu mult mai bun pentru sculptură decât orice alt fildeş” (India fiind, 
ea însăşi, o mare producătoare, dar nu de calitate similară); 

e produse agricole: nuca de cocos, portocale, lămâi, mei, sorg şi 
bumbac; 

e pene de strut, cornul de rinocer (destinat în special Chinei, care-l 
folosea „în scopuri medicale”*) şi chihlimbar. 

În sens invers, societatea swahili absorbea mătăsuri, ţesături, 
mărgele, scoici (ce serveau ca monedă) şi portelanuri. Datorită „rolului 
său în comerțul din Oceanul Indian”, coasta est-africană „a înflorit în 
perioada secolelor IX-XVI”!. S-a creat o armonie socio-economică, 
valabilă timp de sute de ani, ce avea să fie răsturnată violent de 
portughezi. „Primul european cunoscut”? ce a vizitat coasta swahili a 
fost Vasco da Gama, în perioada ianuarie-aprilie 1498, în drum spre 
India, şi apoi ianuarie-martie 1499, la întoarcerea din India. El şi 
oamenii săi „au rămas surprinşi” de nivelul de civilizație al acestor 
oraşe, în timp ce localnicii „nu erau prea mult impresionați de 
portughezi”. Nu ştim ce fapt să fi trezit instinctele belicoase ale 
lusitanilor: fie această ,,insolentä”, fie bogăţia întregii coaste! Ştim însă 
că, un rege lucid precum Manuel I cel Mare, atât de preocupat de relația 
sa specială cu regele Affonso I din Kongo, s-a metamorfozat brusc, 
preferând armele, dialogului”. Aşa se face că „au urmat zece ani de 
invazii şi atacuri sângeroase”, la sfârşitul cărora oraşele est-africane „au 
fost fie zdrobite, fie nevoite să se supună”. Spre exemplu, în 1502, 
flota lui Vasco da Gama a bombardat Kilwa, provocându-i mari 
distrugeri. Apoi, în 1505, o nouă armada, condusă de Francesco de 


4 B, Davidson, Mama neagră..., p. 221. 

3 Idem, Imperiul comercial..., p. 61. 

5 Larousse. Dicționar..., p. 284. 

`l R. Walker, op.cit., p. 17. 

°? E, Jefferson Murphy, op.cit., vol. 2, p. 54. 

* Ibidem, p. 54-55; vezi si G. Linde, E. Brettschneider, op.cit., p. 237-238. 

5t Vezi textul scrisorii în care Manuel I dădea indicații belicoase flotei sale în E. 
Jefferson Murphy, op.cit., vol. 2, p. 56-57. 

* B. Davidson, Mama neagră..., p. 223-224. 


Istoria decolonizärii Africii, vol. 2 15 


Almeida, a ocupat Kilwa, jefuind „multe bogätii ce includeau aur, 
argint, perle, pietre preţioase şi îmbrăcăminte de lux”. Acelaşi de 
Almeida a atacat şi Mombasa, masacrând întreaga populaţie. Îngrozit, 
sultanul local îi scria omologului său din Malindi: n-a mai rămas „nici o 
ființă în viață, bărbaţi sau femei, tineri sau bătrâni, sau copii cât de 
mici; toţi care nu au putut să fugă au fost ucişi sau dati pradă focului””?. 
La capătul acestor acţiuni „Oceanul Indian a ajuns de fapt o mare 
portugheză”st, iar Manuel I putea să-şi aroge titlul de «domn al 
cuceririlor victorioase, al navigației şi comerțului cu Etiopia, Arabia, 
Persia şi India». Cu siguranță că portughezii n-au urmărit doar 
subordonarea coastei est-africane, cât scoaterea din circuit a unui 
concurent redutabil. Devastate şi distruse, oraşele swahili „şi-au pierdut 
importanța comercială”. De acum înainte „comerțul de pe coastă a 
decăzut”, rolul său nodal fiind preluat de corăbiile portugheze ce 
„transportau mărfurile din Indii direct în Europa”. Prin urmare, la 
sfârşitul secolului al XVI-lea, „coasta Africii răsăritene era pustie”, iar 
peisajul oferit dezolant: „cele mai multe din oraşele cândva prospere 
erau acum în ruine sau simple sate cu prea puţină activitate 
comercială”. Dominația absolută a portughezilor a durat un veac. La 
sfârşitul secolului al XVII-lea, hegemonia lor în Orient a început să se 
fisureze în fața concurenţei olandeze. Situaţia creată va fi speculată de 
sultanul din Oman, care va reuşi să-i alunge pe lusitani de pe coasta 
swahili. El va întemeia aici „o puternică «thalassocratie» a cărei piesă 
de rezistenţă va fi Zanzibarul”* (intrat, în secolul al XVIII-lea, sub 
influență engleză). Faptul îi dovedeşte lui Andre Miquel că 
„experimentul portughez” nu a întrerupt „tradiția negustorească a 
acestui Islam african al tärmurilor”** (revitalizată pe parcursul secolului 
al XIX-lea de un înfloritor comerţ zonal cu sclavi). 

Concurati în tot bazinul Oceanului Indian de olandezi, englezi şi 


% The magic of..., în New African, January 2003, no. 414, p. 45. 
57 E, Jefferson Murphy, op.cit., vol. 2, p. 57-58. 

“5 Ibidem, p. 87. 

®© G. Linde, E. Brettschneider, op.cit., p. 239. 

% E. Jefferson Murphy, op.cit., vol. 2, p. 59. 

ĉl Ibidem. 

“ Ibidem. 

& A. Miquel, op.cit., vol. 1, p. 377. 

“ Ibidem. 

francezi, portughezii s-au repliat în partea sudică a coastei est-africane, 
la Sofala. Ei au profitat şi de accentuatul declin al regatului 
Monomotapa, care în momentele sale de glorie controla teritoriile 
moderne Zimbabwe şi Mozambic, precum şi părți din Republica Sud- 
Africană“. Privat de posibilitatea schimbului, în urma prăbuşirii coastei 
swahili, Monomotapa s-a färâmitat în mici formaţiuni neînsemnate. 
Partea sa răsăriteană a rămas sub control portughez, constituind nucleul 
coloniei Mozambic. 

La extremitatea nordică a coastei swahili se află Somalia, 
cunoscută în vechime sub numele de ținutul Punt (de altfel, o regiune a 
Somaliei de astăzi se intitulează Puntland). Pe cât de arid şi dezolant 
este astăzi teritoriul, pe atât de fermecător era acum câteva milenii. 
Astfel, pentru „faraonii vechiului Egipt”, Punt reprezenta un loc mirific, 
„O ţară a aurului si tämâiei”%, Relaţia dintre Egipt si Punt datează din 
jurul anului 3000 î.Hr., de pe vremea faraonului Sahure, din dinastia a 
cincea. O inscripție din 1495 î.Hr., din timpul reginei Hatşepsut, 
conţinea referiri elogioase la adresa țării Punt: «acolo cresc arbori de 
tămâie proaspătă şi se găsesc tot soiul de lucruri frumoase care se pot 
închipui»"”. Câteva secole mai târziu, în vremea înteleptului rege evreu 
Solomon, Puntul era identificat cu ținutul Ofir, legendara „ţară a 
aurului”, căreia i s-au dedicat „texte în templele egiptene şi capitole 
întregi în Biblie”. Din Ofir, corăbiile lui Solomon aduceau aur, dar si 
santal şi pietre preţioase. Mentalul colectiv a întreţinut, constant, iluzia 
unui tărâm fabulos. Două milenii mai târziu, ţara Ofir era plasată în 
sudul coastei swahili. Astfel, pentru El Masudi, scriitor arab din secolul 
al X-lea, Ofir se confunda cu Sofala; în mod identic, un negustor 
portughez îi scria, în 1505, regelui Manuel I: «[tara aurului] este 
socotită de multi a fi Ofir şi astăzi poartă numele de Sofala»*”. 

Revenind la anticul Punt, să spunem că a fost vizitat, la sfârşitul 
secolului al XIX-lea, de marele scriitor polonez, Henryk Sienkiewicz 
(laureat, în 1905, al Premiului Nobel pentru literatură). În Scrisori din 
Africa, el îi tratează fără menajamente pe somalezi, adevăraţi epigoni ai 
înaintaşilor din Punt: «sunt un popor în permanentă mişcare: îi 


$ Vezi amănunte în R. Walker, op.cit., p. 17. 
“ G. Linde, E. Brettschneider, op.cit., p. 241. 
© Ibidem, p. 242. 
6 Ibidem, p. 247. 
© Ibidem, p. 240. 

întâlneşti în număr mare în Aden, la Massawa, în Obockul francez şi în 
Berberia britanică. Cu venirea musonilor, ei coboară până în Zanzibar, 
unde i-am întâlnit cu sutele. Majoritatea sunt lipsiţi de cuvânt; nu cred 
să existe, în toată Africa, trădători mai mari, precum aceşti hamiţi» °. 
Ultimele cuvinte ale lui Sienkiewicz ne permit să înţelegem mai bine 
evoluţiile din Somalia, de după 1990...! 

O surpriză interesantă au avut europenii în regiunea „Marilor 
Lacuri”, unde au întâlnit două regate bine structurate: Rwanda şi 
Burundi. Evoluţia spre statalitate a fost influențată decisiv de 
configuraţia etnică. La periferia societății s-au aflat, şi se află şi în 
continuare, cei mai vechi locuitori din zonă: pigmeii twa. Ei şi-au 
păstrat modul de viață preistoric, îndeletnicindu-se cu vânatul, olăritul 
şi artizanatul. Peste această populaţie ancestrală s-au suprapus, către 
sfârşitul primului mileniu al erei creştine, valurile de migratori bantu, 
venite din Africa de Vest (din arealul cuprins între fluviul Niger şi lacul 
Ciad). Populatiile bantu practicau agricultura şi cunoşteau tehnica 
metalurgiei fierului. Ele au cunoscut o amplă expansiune demografică, 
populând Africa de la Ecuator până la Capul Bunei Speranţe. Cei care 
s-au răspândit în regiunea „Marilor Lacuri”, au intrat în istorie sub 
numele de hutu. Aici, ei au devenit sedentari şi au constituit mici 
regate, semn al unui debut de organizare politico-statală. Liniştea 
acestor „oameni” („bantu” înseamnă tocmai „om”) a fost tulburată, pe 
parcursul secolelor XV-XVII, de venirea altor migratori. Este vorba de 
triburile tutsi, „păstori de tip etiopid””! (din zona Nilului Albastru de 
unde şi denumirea de nilotici), ce ieşeau în evidență prin tenul mai 
deschis şi talia longilină (cu o medie a înălțimii de 1,80-1,90 m). O 
legendă tutsi spune că, alungați de secetă de pe terenurile din nord, 
păstorii au plecat cu turmele lor spre sud: „drumul era istovitor şi părea 
că nu se mai sfârşeşte; mulți pieiră răpuşi de foame, de sete, de 
obosealä””?. Epuizarea coplesea pe puţinii supraviețuitori. Salvarea le-a 
venit de la animale. Ei şi-au încleştat mâinile pe coarnele lor, „iar vacile 
îi târâră aşa mai departe, mereu spre miazăzi, până au ajuns la păşunile 
mănoase aflate în ținutul cuprins între lacurile Kivu şi Tanganyika” ” ; 


7 Les héritiers du Punt, în Temps Nouveaux, no. 9, 28 févr.-6 mars 1989, p. 17. 

7l M. Cornevin, Histoire de l’Afrique contemporaine de la deuxième guerre 
mondiale à nos jours, Paris, Payot, 1972, p. 239. 

7? M. Fodoreanu, Tanganyika, Bucureşti, Editura Albatros, 1970, p. 168. 

7? Ibidem. 

Acest ţinut de vis, colinar, „cu un climat blând, îndulcit de 
altitudine”, coincidea cu actualele state Rwanda si Burundi şi cu estul 
R.D. Congo. Confirmând tradiția dominatoare a triburilor pastorale, 
tutsi şi-au subordonat populațiile twa şi hutu. Deoarece în Africa 
izvoarele epigrafice lipsesc, nu avem dovezi că migraţia tutsi a fost 
însoțită de violenţe. Cert este că tradiţia orală nu reține, în memoria sa 
foarte vie, amintirea vreunui conflict sângeros. De aceea înclinăm să 
credem că între hutu şi tutsi s-au stabilit, încă de la început, norme de 
convietuire paşnică. Liantul dintre cele două comunităţi a fost asigurat 
de vitele cornute aduse de tutsi. Prin urmare, îndeletnicirile 
complementare au favorizat aplicarea unui „contract social” sui- 
generis. Astfel, proprietarul tutsi de vite, numit shebuja (în 
kinyarwanda), a arendat animalele sale cultivatorilor hutu. Trebuie 
precizat că prezenţa turmelor de vite a „revoluționat” modul de viață al 
hutu. Pe de o parte, consumul de carne a determinat o netă ameliorare a 
regimului alimentar. Pe de altă parte, dejectiile cornutelor au fost 
folosite ca îngrăşământ natural. S-a obținut o fertilitate sporită a solului 
ce a determinat „un formidabil avânt economic în secolele XVI-XVIII”, 

Noile realități au asigurat populației tutsi o poziție privilegiată în 
societate. Dar şi arendaşul hutu, numit umugaragu (tot în 
kinyarwanda), a beneficiat la rândul său. Întreținerea uneia sau mai 
multor vite era si „un semn evident de ascensiune socială”. Pe baza 
acestor înțelegeri s-a constituit o piramidă socială având ca bază 
țărănimea hutu, în timp ce palierele superioare aparțineau „aristocrației” 
tutsi, alcătuită din şefii turmelor de animale, şefii colinelor (ai 
terenurilor agricole) şi şefii militari. Deoarece nu se ocupau „cu munci 
fizice”, tutsi aveau răgazul „să cultive arta vorbirii, poezia [şi] 
manierele rafinate”””. În vârful piramidei se afla regele, numit mwami, 
care domnea în chip absolutist şi era considerat „garantul prosperității şi 
fecundității poporului său””®. 


7 G. Logiest, Mission au Rwanda, Bruxelles, Didier Hatier, 1988, p. 85. 

75 O. Fournaris, Au commencement était la surpopulation, în Jeune Afrique, no. 
1861, du 4 au 10 sept. 1996, p. 39. 

7 G. Logiest, op.cit., p. 86. 

77 B. Davidson, op.cit., p. 38. 

7 J.P. Chretien, E. Mwareka, Mwezi Gisabo et le maintien d’une fragile 
indépendance au Burundi, în Les Africains, Paris, Edit. Jeune Afrique, tome II, 
1977, p. 258. 

Constituirea regalității are partea sa de mister. Majoritatea 
istoricilor consideră că ea a prins formă către sfârşitul secolului al 
XVI-lea. În Burundi, dinastia a fost fondată de Ntare I Rushatsi, un 
hutu venit fie din Rwanda, fie din Buha (în Tanzania de astăzi). 
Mitologia locală ne atenționează că până atunci, țara cinstea „o fiară 
cumplită, un leu (intare)”””, pe care viteazul Rushatsi l-a ucis. Drept 
recompensă a fost recunoscut rege, preluând numele fiarei: Ntare. 
Primul monarh burundez şi-a organizat o stăpânire ce avea ca nucleu 
actuala provincie Muramvya. În Rwanda, dacă ar fi să dăm crezare 
listei monarhilor”, dinastia era tot de origine hutu. Inima regatului o 
reprezenta ţinutul Kigali, din Rwanda centrală. Treptat, în urma unui 
„lung proces de cucerire şi asimilare”*!, au fost ocupate şi teritoriile 
limitrofe. Odată cu sosirea niloticilor, dinastia a devenit comună celor 
două ţări, dar controlată de tutsi, cu numele de Banyingya”. 

În Burundi, dinastia Banyingya prezenta câteva aspecte 
particulare. În primul rând, monarhii purtau patru nume ce se succedau 
ciclic. Un asemenea ciclu cuprindea următoarea onomastică: Ntare (ce 
inaugura ciclul), Mwezi, Mutaga şi Mwambutsa (ce încheia ciclul). În 
al doilea rând, este bine de ştiut că fiecare nume avea o semnificaţie: 
Ntare personifica „leul”, Mwezi se traducea prin „lună plină”, Mutaga 
simboliza „soarele de dimineaţă”, iar Mwambutsa semnifica truda 
„luntraşului”S. În al treilea rând, să evidentiem că numele regale 
defineau şi domniile respective. Astfel, Ntare şi Mutaga erau căpetenii 
războinice, Mwezi domnea pasnic, în timp ce Mwambutsa avea de 
înfruntat dificultăţi majore*”. Atât în Burundi, cât şi în Rwanda, 
persoana celor doi mwami friza sacralitatea: „puterea lor divină se etala 
prin tambururile regale (Kalinga), stropite cu sânge de bivol şi în fața 
cărora focul ardea atât ziua cât şi noaptea”. Legătura cu trupele de 


7° M. Fodoreanu, op.cit., p. 170. 

5 Vezi M.D. Popa, H.C. Matei, Mică Enciclopedie de Istorie universală, Bucureşti, 
Editura Ştiinţifică şi Enciclopedică, 1983, p. 664-665. 

51 Terre e Popoli del Mondo. Africa, Novara, Instituto Geografico De Agostini, 
2001, vol. 9, p. 352. 

SE. Grigorescu, Burundi. Oameni, fapte, locuri, Bucuresti, Editura Albatros, 1984, 
p. 32. 

% Vezi J.P. Chretien, E. Mwareka, op.cit., p. 256. 

%4 M. Fodoreanu, op.cit., p. 172. 

5 Cf. H. Deschamps, Les institutions politiques de l’Afrique Noire, Paris, PUF, 
1970, p. 35. 

animale părea cvasimisticä, ele făcând „obiectul unui cult sentimental şi 
artistic”5 deosebit de profund. 

Se poate constata, din rândurile de mai sus, că în domeniile 
economic şi politic, preeminenta tutsi era indubitabilă. Însă, sub aspect 
cultural, tutsi au fost practic asimilați. Prin urmare, ei au adoptat 
credinţele şi dansurile hutu şi, mai ales, limba acestora: kirundi, în 
Burundi şi kinyarwanda, în Rwanda. Făcând o radiografie a 
raporturilor interetnice din cele două ţări, marile africanist Basil 
Davidson insistă pe faptul că „timp de secole înaintea invaziei 
europene, hutu şi tutsi trăiau în perfectă armonie”. Ei „au edificat 
o societate în care drepturile şi obligaţiile unora şi altora erau 
respectate mutual”55. Mai mult, subliniază Basil Davidson, „cele două 
comunități au împărţit aceeaşi viaţă, depinzând una de alta, fără 
sentimentul superiorității şi inferiorităţii”S”. Aprecierile lui 
Davidson, împărtăşite şi de alți africanisti, „infirmă interpretarea facilă, 
dar cea mai uzitată, a urii atavice dintre hutu şi tutsi””0. În realitate, 
demonii dezbinării etnice au fost provocati de prezența colonială: 
germană, între 1894 şi 1916, respectiv belgiană, din 1916 până la 
independenţa din 1962. Ca pretutindeni în Africa, europenii au colportat 
şi în regiunea „Marilor Lacuri” prejudecățile lor rasiale. Pe bună 
dreptate Leo Frobenius scria că „imaginea «negrului barbar» este o 
creație a Europei”. Aici europenii au „aclimatizat” teoriile lui 
Gobineau (autorul faimosului Eseu asupra inegalitätii dintre rasele 
umane), de la mijlocul secolului al XIX-lea, descoperind, subit, 
flagrante diferenţe între hutu şi tutsi. lată cum descrie universitarul 
burundez, Gabriel Mpozagara, impactul segregationist indus de europeni: 
„minoritarii tutsi erau consideraţi mai inteligenți şi mai îndreptätiti 
să conducă datorită trăsăturilor lor «caucaziene», în timp ce hutu, cu 
aspect pronunţat «negroid», erau consideraţi mai putin inteligenți si 


mai putin dotaţi””?. Drept consecință, subliniază şi africanistul Gérard 


5 M. Fedoreanu, op.cit., p. 167. 

5! Cf. Le Nouvel Afrique Asie, no. 56, mai 1994, p. 6. 

* Ibidem. 

“ Ibidem. 

Prunier, decenii la rând, hutu „s-au înfundat într-un complex al 
inferiorităţii””, ce a provocat evidente sechele psihologice populaţiei 
majoritare. Manifestările modelului segregationist au culminat în anii 
interbelici, când etnicii tutsi au cooperat la buna funcţionare a 
administraţiei indirecte, promovate de belgieni. Abia acum ei se 
comportă ca o castă aristocratică, bucurându-se de exclusivitatea 
privilegiilor. Normele impuse de stăpânii europeni au făcut ca hutu „să 
vegeteze””", în timp ce monopolul tutsi părea „fixat petru eternitate”%. 
Inegalitätile perpetuate au determinat şi „un prezent conflictual”, cele 
două populaţii oferind, atât în Rwanda, cât şi în Burundi, „cele mai 
sângeroase confruntări interetnice de pe continentul negru”. 

Am constatat, în rândurile de mai sus, nivelul diferențiat în care se 
aflau teritoriile africane în momentul contactului cu europenii. Treptat, 
superioritatea tehnico-militară a noilor veniți s-a impus. Exportul 
valorilor materiale şi spirituale europene, circumscrise „misiunii 
civilizatoare” a omului alb, şi subordonarea deplină a posesiunilor de 
peste mări au făcut ca „imperialismul colonial să evolueze spre un 
imperialism total”. Matricea acestui imperialism se regăsea în 
politicile coloniale, mai vechi, ale Angliei şi Franţei”. Iată de ce noii 
sosiți au încercat să adapteze modelele oferite de „înaintaşi”: 
guvernarea indirectă (Germania, Belgia), respectiv guvernarea directă 
(Portugalia, Spania, Italia). Rezultatele şi consecinţele unor asemenea 
politici le vom regăsi în capitolul următor. 

rezenta europeană în Africa s-a dovedit, multă vreme, 

lipsită de coerență. Lucrurile s-au schimbat, brusc, în a 

doua jumătate a veacului al XIX-lea, când „progresul 

economic al societăților moderne se identifică aproape 
total cu procesul «revoluţiei industriale»'. Datorită acestui progres 
economic, «vechea Europă» a fost înlocuită de „noua Europä””?, în care 
„deceniile «de aur» ale liberei concurente şi ale liberalismului” au 
generat „un formidabil elan capitalist”, ce a asigurat „preponderența 
Europei în politica şi economia lumii”. Acum, Europa „orientează 
activitatea celorlalte continente”$; totodată, „Europa le impulsionează 
exploatarea resurselor, impunându-le metodele ei de producție, ritmul ei 
de lucru şi organizându-le economia; le va furniza când mână de lucru, 
când specialişti, pentru aplicarea tehnologiei «occidentale»; Europa 
încearcă să modeleze, după propriul ei chip, societăți vechi prin 
răspândirea concepțiilor sale în religie, în politică şi în domeniul 
social”. Momentul ce a adus coerenţa necesară, în politica 
extraeuropeană a marilor puteri, l-a constituit Conferinţa colonială de 
la Berlin (15 noiembrie 1884-26 februarie 1885)’. Ea a reprezentat un 
punct de reper în istoria relaţiilor internationale de la sfârşitul secolului 
al XIX-lea. În mare măsură, Conferința s-a datorat acţiunilor 

intempestive, în bazinul fluviului Congo, ale regelui belgian Léopold al 
II-lea de Saxa-Coburg (1865-1909). Suveranul de la Bruxelles era un 
amestec bizar de „om de stat şi om de afaceri”ă, „de pasiune şi 
realism”, atras de tărâmuri exotice. În septembrie 1876, el a pus bazele 
„Asociației internationale pentru cercetarea si civilizarea Africii”, 
ce avea ca scop „facilitarea pătrunderii civilizației europene în Africa, 
sub toate formele sale, de la abolirea traficului cu sclavi, până la 
schimburile comerciale libere”!®. Însuşi regele afirma cu lirism: «A 
străpunge întunericul care învăluie populații întregi, aceasta înseamnă, 
as îndrăzni să spun, o cruciadă demnă de acest secol al progresului»! 
Cuvinte frumoase, ce aveau menirea să-l prezinte pe Léopold al II-lea 
drept un «binefător al negrilor»!”. În realitate, dincolo de aparenţa 
filantropică, Asociaţia îi oferea monarhului „un alibi acceptabil pentru a 
revendica drepturi în Africa”!5. Precum un veritabil „conchistador 
financiar” "$, regele belgienilor avea si un interes foarte precis: ocuparea 
bazinului fluviului Congo. Pentru aceasta el „a închiriat serviciile 
exploratorului Stanley”!5, ce i-a oferit pe tavă un teritoriu „pe care nu a 
pus niciodată piciorul”!€. Un ziarist englez americanizat, Henry Morton 
Stanley a străbătut Africa Ecuatorială, de la est la vest, în 999 de zile 
(1874-1877)", fiind pe aceeaşi lungime de undă cu protectorul său: 
«Sunt convins că această excepțională cale fluvială va deveni cu timpul 
o problemă politică (...). Aş putea să dovedesc că țara care ar stăpâni 

bazinul fluviului Congo ar domina (...) întregul comerţ cu vastul bazin 
pe care-l străbate»!*. Conexiunea Léopold-Stanley a dus la naşterea 
„Statului Liber Congo”. În fapt, era vorba de o creaţie atipică: un „stat 
personal”, tolerat pentru că reprezenta „un fel de tampon între ambițiile 
marilor puteri”!%. El încurca pe toată lumea deoarece „împiedica marile 
puteri colonizatoare să-şi creeze imperii unitare, prin realizarea unor 
legături între orientul şi occidentul continentului”. Se evidenția astfel 
spiritul machiavelic al regelui belgian, ce a ştiut să profite cu abilitate 
de gravele divergențe dintre cei mari. De altfel, la începutul lui 1884, el 
obținea sprijinul SUA ce recunoșteau „scopul uman şi generos”?! al 
Asociaţiei şi sprijinul Germaniei care „prefera pe Léopold al II-lea, 
Angliei”*?. Conferinţa colonială de la Berlin oficializa această realitate, 
ea apărându-i lui Maurice Baumont şi ca „o stavilă pusă voracitätii 
primilor ocupanti””. Totuşi, articolele 1, 2 si 3 ale Actului General al 
Conferinței făceau o concesie Angliei, impunând regimul Free Trade 
(comerțul liber), respectiv Fair Trade (egalitatea sanselor economice 
între comercianți)”. Prin reglementările impuse de Acordul General se 
inaugura ceea ce ziarul Times numea, încă din epocă, «The Scramble 
for Africa» (Lupta pentru împărțirea Africii). Noua realitate era 
reliefatä, în 1891, si de premierul britanic, lordul Salisbury, care 
anterior ocupase portofoliul afacerilor externe: «Când am părăsit 
Foreign Office-ul în 1880, nimeni nu se gândea la Africa. Când am 
revenit, în 1885, națiunile Europei se înverşunau, unele împotriva 
altora, fiecare urmărind să-şi procure fel de fel de bucăți din diferite 
părți ale Africii»”. 

Nu întâmplător, această «ghota» colonială s-a ținut la Berlin. Prin 
urmare, ea a marcat un moment aşteptat: intrarea Germaniei în 
competiția pentru dobândirea de posesiuni coloniale. Doar că, Germania 

apăruse „prea târziu”, când „nu mai existau prea multe locuri vacante 
[în afara Europei]. În acele momente, Germania creată de Bismarck 
„era la zenit: națiune model, ea triumfă printr-o competență 
organizaţională pe care nici un alt popor nu o egalează””. Mai mult, 
într-o perioadă foarte scurtă de timp, ea trece „de la un nivel de viață 
modest, la o prosperitate uimitoare”%. Nimic surprinzător, prin urmare, 
că „marele succese din perioada bismarckiană îi confereau populaţiei 


[germane] credința în superioritatea germanismului” si chiar în 


„superioritatea sa asupra altor popoare”*. Iată de ce, germanii, de la cei 
mai puternici, până la cei mai umili, doreau „să-şi afirme prestigiul”*!, 
inclusiv «sub soarele Africii»"?. Numai că, speranțele expansioniste 
erau veştejite de însuşi „Cancelarul de Fier”, ce manifesta „o indiferență 
dispretuitoare faţă de politica colonială”? , pe care o considera „excesiv 
de scumpă [şi] o sursă de conflicte inutile cu alte state ale Europei” *. 
Pentru Bismarck, tânăra Germanie „era şi trebuia să rămână un imperiu 
european şi continental”*5. De aceea, el repeta adesea: «Eu nu sunt un 
colonialist»*. Dorindu-se categoric, Bismarck îi declara unui membru 
al Reichstag-ului, în 1881: «Atâta timp cât voi fi cancelar, noi nu vom 
face o politică colonială». Totuşi, „febra colonială” era atât de 
puternică încâ, în cele din urmă, bătrânul cancelar „s-a lăsat luat de 
valul opiniei publice”*, devenind si el „un om modern”. 

Trebuie precizat că inițiativa colonială a aparținut unei persoane 
private: negustorul Adolf Liideritz, din Bremen. În 1883, el a cumpărat 


de la căpeteniile nama (triburile hotentote), în schimbul a 1070 de lire 

sterline şi a 200 de puşti“, o suprafaţă de teren pe coasta Africii de Sud- 
Vest. Apoi, în lunile ce au urmat, Liideritz a cerut cu insistenţă protecția 
statului german. Atitudinea favorabilă a opiniei publice, a determinat 
reacția lui Bismarck: într-o telegramă din 24 aprilie 1884, adresată 
consulului german de la Cap, cancelarul proclamă «protecția Reich-ului» 
asupra celor 1500 kilometri de coastă, dintre Cunene şi Orange“!. De 
atunci, data respectivă a fost numită Geburtstag, adică „ziua de 
naştere”? a imperiului colonial german. Dorind, parcă, să recupereze 
timpul pierdut, în numai şapte luni de zile, Germania şi-a impus 
stăpânirea şi în alte teritorii africane: Togo, Camerun, Tanganyika, 
Burundi şi Rwanda.Dintre toate, Africa de Sud-Vest „ocupa un loc 
specific în dispozitivul colonial german”, devenind „una dintre cele 
mai valoroase posesiuni germane”. Câteva cifre susţin aceste 
asertiuni: astfel, până la începutul secolului al XX-lea în teritoriu s-au 
stabilit 3000 de colonişti, comparativ cu 700 în Camerun, 190 în Togo 
şi doar 100 în Africa Orientală germană”. Din nefericire, politica 
represivă germană a transformat în «copilul durerii»“ posesiunea din 
sud-vestul Africii. Foarte repede, coloniştii germani şi-au însuşit, prin 
expropriere, pământurile şi vitele populațiilor locale (în special herero 
şi nama). Pauperizarea indigenilor a fost însoţită şi de o severă 
discriminare: o lege din 1903 prevedea că «orice persoană de culoare 
trebuie să privească pe orice alb ca pe o fiinţă superioară». Umilintele 
îndurate au făcut ca, la numai două decenii de la impunerea stăpânirii 
germane, africanii să se răscoale. Semnalul revoltei a fost dat de 
căpetenia herero, Samuel Maharero, pe 12 ianuarie 1904. Dorind 
crearea unei coaliții a nemultumitilor, Maharero îi scria căpeteniei 
nama, bătrânul Hendrick Witbooi, de care-l separa o veche rivalitate: 
«Să murim împreună luptând, decât să murim în urma maltratărilor şi 

încarcerărilor. Spune căpitanilor tăi că a venit vremea să ne ridicäm la 
luptă». Unui alt şef local, el îi argumenta: «Dacă ne răsculăm am 
putea fi anihilati deoarece poporul nostru este neînarmat şi fără muniție, 
dar cruzimea şi nedreptatea germanilor ne-au făcut să ne pierdem 
speranţa. Din cauza condiţiilor în care trăim, oamenii nu se mai tem de 
moarte». Demersurile lui Maharero nu au avut ecou; cu toate acestea, 
herero au trecut la acţiune. 

Răscoala a constituit „o surpriză totală pentru albi, care îi credeau 
pe negri incapabili să se apere”S0. Timp de şase luni, iniţiativa a 
aparținut răsculaților care şi-au recuperat pământurile expropriate şi „au 
ucis aproximativ 100 de colonişti şi soldaţi germani”. Situaţia s-a 
schimbat odată ce albii au primit întăriri: 7000 de soldați, dotați cu 
maşini de război, sub conducerea generalului Lothar von Trotha, ce 
servise şi în Tanganyika. Generalul avea reputația unui „dur” şi încă de 
la sosire se dovedea extrem de amenintätor: «Cunosc aceste triburi 
africane. Toate sunt la fel. Nu înţeleg decât de forță. Politica mea a fost 
şi este de a aplica această forță, [adică] teroare fätisä şi chiar 
cruzime»"?. Fidel acestui spirit, von Trotha adresa, la 2 octombrie 1904, 
un ultimatum populaţiei herero: «Toţi herero trebuie să părăsească ţara. 
Dacă refuză, îi voi alunga cu biciul. Orice herero care va rămâne în 
cadrul frontierelor germane va fi împuşcat. Nu voi face nici o excepţie 
pentru femei şi copii, ci îi voi izgoni sau îi voi împuşca»"*. În faţa 
determinării lui von Trotha, herero s-au retras în munții Waterberg. Era 
singura soluție, dar şi cea mai riscantă: generalul german a instituit 
asediul „până când herero vor rămâne fără alimente şi apä”*. În egală 
măsură, el s-a dovedit diabolic: a lăsat un culoar de retragere, spre est, 
„în regiunea Omaheke, lipsită de apă, parte a marelui pustiu 
Kalahari”S5. Generalul nu cunoştea mila: «[Herero] trebuie să moară în 
nisipurile deşertului sau să încerce să scape trecând frontiera în 
Bechuanaland [protectorat britanic — nota ns]. Practica terorii împotriva 

oricărui herero care se arată va fi menţinută atâta timp mă aflu aici. 
Această populaţie trebuie să dispară»*. Prin urmare, mii de herero şi-au 
pierdut viaţa în deşert; doar 1200 au reuşit să se refugieze în 
Bechuanaland. Întra-devăr, tactica lui von Trotha s-a soldat cu un 
adevărat genocid: „în 1904, potrivit unui recensământ oficial, mai erau 
în viață doar 15.130 [de herero]””. 

Hotentotii (nama) au refuzat oferta de a face cauză comună cu 
herero. În mod neaşteptat, s-au răsculat şi ei în octombrie 1904. Tactica 
lor a fost diferită: timp de doi ani au dus o adevărată „luptă de 
gherilă”. După moartea octogenarului şef Witbooi, grav rănit în luptă 
(octombrie 1905), conducerea a fost preluată de Jacob Morenga, cel 
care a cules „elogii chiar din partea adversarilor”. Până la urmă, 
superioritatea germană şi-a spus cuvântul: „numărul morților [nama] era 
mai mic decâ printre herero. În timp ce herero pierduseră 80% din 
populaţia lor, se pare că nama au pierdut doar jumătate: recensământul 
[din 1911 — nota ns.] a constatat că în 1907 se mai aflau în viaţă 
20.000”. Revista New African apreciază că în timpul conflictelor din 
1904-1907 „a fost ucisă mai mult de jumătate din populația nativă, iar 
supraviețuitorii au fost aduşi la statutul de semi-sclavie”*! 

Germanii nu s-au bucurat multă vreme de rezultatele acestei 
pacificări sângeroase. În cursul primului război mondial, Africa de Sud- 
Vest a fost invadată şi ocupată de trupe sud-africane“. La sfârşitul 
ostilităților, Societatea Naţiunilor a repartizat teritoriul, sub mandat, 
Uniunii Sud-Africane. Imediat, noii stăpâni, tot albi, au introdus 
„propriul lor sistem de asuprire”, desăvârşind „ceea ce începuseră 
germanii”. Nu este de mirare că, în scurt timp, „populaţiile din Africa 
de Sud-Vest nu au simţit nici cea mai mică diferenţă între stăpânirea 

Aläturi de Bismarck, un alt mare câstigätor al Conferintei de la 
Berlin a fost regele Léopold al II-lea. Încă de pe vremea când era print 
moştenitor, el nutrea gânduri de mărire pentru Belgia. La început a avut 
ambiţii asiatice (Filipine, Formosa, China de Sud, Borneo), pentru ca 
apoi să se orienteze spre sudul Africii (Transvaal şi Mozambic). În cele 
din urmă a făcut o adevărată obsesie pentru bazinul fluviului Congo, ce 
acoperă jumătate din suprafața R.D. Congo de astăzi: „Fluviul are o 
lungime de peste 4320 km [4370 după alte surse — nota ns.] şi atinge o 
lăţime de 16 km. Cu numeroșii săi afluenţi este una din principalele 
artere ale tării şi „drenează un bazin ecuatorial si subecuatorial de 
3.690.000 km°”%. Sesizând „valoarea economică”“ a zonei şi imensele 
perspective de câştig, regele şi-a finanțat „ambițiile personale” din 
„imensa lui avere”, estimată la 50 milioane franci-aur®. De aceea, 
pentru întreprinzătorul monarh, „Statul Liber Congo” era „propria sa 
operă, fructul muncii sale”®. Mai mult, Léopold s-a dovedit „un 
imperialist vizionar”: Belgia ajunsese „unul din principalele focare de 
producţie din lume” (spre exemplu, exporturile sale crescuseră de la 
200 milioane franci, în 1850, la 1300 milioane franci, în 1883)! şi ela 
înţeles că „era gata [şi] pentru întreprinderea colonială”. În contrast cu 
Germania, opinia publică belgiană nu se dovedea pregătită: ea rămânea 
ataşată neutralității Belgiei (proclamată prin Constituţia din 1831), fiind 
destul de reticentă față de „aventurile şi fanteziile africane ale 
regelui”. Exaltatul monarh a compensat lipsa de suport intern, cu o 
activă reţea de prieteni şi colaboratori, răspândiți în toate principalele 
capitale europene (precum bancherul Léon Lambert, agentul familiei 
Rothschild la Bruxelles). Totuşi, politica faptului împlinit şi 
recunoaşterea internațională i-a făcut pe belgieni, în cele din urmă, „să 

îmbrăţişeze mistica colonială””*. 

Devenit „proprietarul exclusiv al vastelor întinderi congoleze””5, 
regele Léopold al II-lea a iniţiat un „regim de exploatare avidă”'S, menit 
să facă din Congo „o colonie productivă ce-şi merita banii”. În primii 
ani, regele belgian a cheltuit „20 de milioane din fonduri proprii”'5, la 
care s-au adăugat sumele diferitelor societăți comerciale (belgiene, 
engleze şi americane), investite în „plantații, mine, depozite de mărfuri 
şi mijloace de transport”. Aceste masive plasamente aveau drept scop 
realizarea de „construcții de drumuri şi căi ferate, înfrângerea 
rezistenței  băştinaşilor, organizarea de centre administrative 
[Léopoldville, Stanleyville, Loulouabourg, Bangala etc. — nota ns.], 
construirea de vase fluviale cu abur, instalații portuare şi [alte 
modalităţi] de valorificare rentabilă a produselor din regiune”*0. O tristă 
amintire a lăsat construirea celor 400 de kilometri ai căii ferate 
Léopoldville-Matadi (complementari zonei cataractelor de pe fluviul 
Congo). Pe şantier, oamenii lui Leopold aplicau un tratament inuman: 
„bătăi, biciuiri, mutilări sau împuşcarea sumară”*!. Pierderile umane au 
fost atât de mari încât în mentalul colectiv s-a perpetuat ideea că 
«pentru fiecare traversă a murit un negru». 

După punerea bazelor infrastructurii, a urmat „exploatarea brutală 
a ţării (mai ales a fildesului si cauciucului natural)”. De aceea, sub 
Léopold al II-lea, „Congo a devenit scena cruzimilor barbare ale 
conducătorilor coloniali”8*. Timp de două decenii, „Statul Liber Congo” 
s-a transformat într-unul din „cele mai înalte niveluri ale ororii 

coloniale”*. Asemenea orori însemnau: folosirea pe scară largă a 
muncii forțate, aplicarea pedepselor corporale (frecvente fiind tăierea 
mâinilor şi a urechilor), perceperea unor împovărătoare dări în bani şi 
produse, banalizarea terorii, devenită o stare generală“. O parte a 
acestor grozăvii au fost redate şi de un român, Aurel Varlam, care a 
servit ca magistrat în teritoriu; el concluziona că totul se întâmpla „sub 
domnia lui Léopold al II-lea, fondatorul acestui stat de negri pentru 
profitul albilor”*7. Câştigul cu orice pret, promovat de regele belgian, 
„devenit unul dintre cei mai bogaţi oameni ai Europei”, a produs o 
adevărată catastrofă demografică: „sclavia şi tratamentul inimaginabil 
de brutal exercitat de trimişii lui Leopold au dus la depopularea unor 
zone [întinse]. Numărul locuitorilor a scăzut cu aproximativ zece 
milioane [oameni]”“. Teribila realitate din centrul Africii a trezit si 
indignarea marelui scriitor american Mark Twain, care scria: «Peste 
Statul liber Congo se aşterne umbra sinistră a lui Leopold. La umbra 
aceasta se ofileşte şi piere cu iutealä de neînchipuit un popor de 15 
milioane de oameni. Tara aceasta a mormintelor nu e alta decât 
Cimitirul liber Congo. E uluitor să vezi cum distruge regele această țară 
cu tot cu locuitorii ei paşnici, şi asta numai pentru bani, de dragul 
metalului sunător...”%. Un secol mai târziu, un alt american, istoricul şi 
antropologul E. Jefferson Murphy afirma că, în Congo, „aproximativ 
jumătate din populaţie fusese ucisă, fie cu armele, fie prin înfometare şi 
subnutritie””". 

Atrocitätile comise au făcut ca din 1900 „să apară rapoarte despre 
brutala administraţie şi exploatare din Congo””. Pe rând, au luat 
atitudine Camera Comunelor din Marea Britanie care cerea «măsuri de 
curmare a practicilor brutale din acest stat»? presedintele SUA, 

Theodore Roosevelt, membri ai guvernului francez etc. Supus presiunii 
internaționale şi opiniei publice belgiene, Leopold al II-lea a aprobat, în 
1904, crearea unei comisii independente de anchetă, ce a constatat că 
„multe din învinuirile aduse erau reale”. Deoarece „Situaţia devenise 
de nesuportat””, monarhul s-a văzut nevoit să transfere „proprietatea” 
sa, statului belgian (act oficializat prin „Charta Colomală” din 18 
octombrie 1908). Dar, înainte de cesiune, el „a avut grijă să ardă 
arhivele cele mai compromițătoare”. Resemnat, bătrânul rege declara: 
«Pot să-mi ia Congo, dar nu au dreptul să afle ce-am făcut acolo». 
Totuşi, astăzi, datorită abnegatiei istoricilor, printre care congolezii 
Thomas Kanza şi Elikia M’Bokolo, „sistemul exterminării este foarte 
bine cunoscut”. 

Dacă în timpul stăpânirii personale a lui Léopold al II-lea, 
colonizarea a fost „violentă şi crudă””, după 1908 ea „s-a îndulcit”10%0. 
În anii care au urmat, guvernanţii belgieni şi-au propus „să şteargă 
amintirea abuzurilor lui Léopold al II-lea”. Numai că, şi urmaşii 
brutalului monarh erau convinşi că africanii sunt „incapabili să se 
administreze liber”%. De aceea, ei au pus în practică o administrație 
omniprezentă, „impregnată de paternalism”!%. Până la analizarea 
acestui tip de administrare să spunem că, după deposedarea lui Leopold 
al II-lea, Congo a fost preluat, practic, de marile companii industriale şi 
financiare. Aşa se face că, în 1934, patru grupuri financiare controlau 
75% din capitalul investit în Congo belgian (60% din acest capital 
revenea „Societăţii Generale a Belgiei”, ce controla toate uniunile 
miniere din teritoriu, inclusiv faimoasa „Union Minière du Haut 
Katanga” — UMHK, înfiinţată încă din 1906)!%. Se ştie că provincia 

Katanga beneficiază de reputaţia unui adevărat „scandal geologic”. În 
timpul celui de-al doilea război mondial, SUA au cumpărat de aici cele 
1000 tone de uraniu, folosite la fabricarea bombei atomice lansate la 
Hiroshima. De asemenea, în perioada 1940-1944, Anglia şi-a procurat 
din Katanga, 800.000 tone cupru. Pe bună dreptate, francezul Robert 
Cornevin consideră că, prin materiile prime furnizate, Congo belgian a 
avut „o contribuţie esenţială la victoria aliaţilor”!%. Pe linia deschisă în 
anii războiului, valorificarea regiunilor miniere (Katanga şi Kasaï) s-a 
intensificat după 1945. Astfel, în 1958, UMHK producea 75% din 
producția mondială de diamante industriale, 63% din cea de cobalt 
(primul loc în lume), 50% din producţia de uraniu (locul doi mondial), 
16% germaniu (a treia poziţie mondială), 8,3% cupru (tot locul trei în 
lume), 5% etan şi magneziu, 4,3% zinc şi 3,6% cadmiu!%. Această 
dinamică a exploatării a adus UMHK, în deceniul 1951-1960, beneficii 
cuprinse între 2,5 miliarde şi 4,5 miliarde franci belgieni anual. 
Dezvoltarea minieră a determinat creşterea numărului salariaților 
industriali, ce reprezentau 37% din totalul forţei de muncă!%. În egală 
măsură, ea a generat „un nivel de urbanizare superior zonelor similare 
din alte colonii”. Aşa se face că, în 1956, „un congolez din cinci trăia 
în oraşe”!!0, cu un standard de viaţă acceptabil, dat fiind că „muncitorii 
congolezi erau, probabil, cel mai bine plătiţi din Africa”!!! 

Belgienii erau extrem de mulţumiţi de rentabilitatea Congoului, 
pe care-l considerau „o colonie model”!!?. Un aspect pozitiv al politicii 
lor coloniale rezidă în faptul că ei au avut inspirația să complinească 
„grija profitului material”, cu „grija pentru realizările sociale”!!5. Din 

aceastä perspectivä, cele mai bune rezultate s-au obtinut în educatie. 
Rolul decisiv l-au jucat misiunile creştine, catolice si protestante. În 
1948, în Congo belgian se înregistra „un misionar la două mii de 
locuitori” 114 rezultând „o densitate misionară unică în Africa” 115; de 
altfel, „în 1950, mai mult de o treime din populaţie era creştină” 19. 
Reţeaua de şcoli, creată de misionari, a permis ca, în preajma 
independenţei, 45% dintre congolezi să fie alfabetizati. Deci, 
învățământul primar era „relativ dezvoltat”!!”. Totuşi, el asigura doar un 
program educational minimal (subiecții învățau să scrie şi să 
citească). La nivelurile superioare, rezultatele deceptionau: mai putin de 
3000 congolezi aveau 7 ani de şcolarizare şi sub 150 aveau 12 ani de 
şcolarizare; de asemenea, în momentul independenţei (30 iunie 1960), 
existau doar 12 congolezi cu studii universitare (primul a fost istoricul 
Thomas Kanza, înscris în 1952 la Universitatea din Louvain) 118. În 
acest sistem, „africanii erau încurajați să ajungă clerici, asistenţi 
medicali sau muncitori industriali, dar nu puteau să devină doctori, 
avocaţi sau arhitecţi”!!?. Prin neglijarea promovării autohtonilor în 
învăţământul superior, Belgia s-a situat pe o poziţie total opusă Angliei 
şi Franţei. lată de ce, în Congo belgian nu s-a format o elită intelectuală 
care să-şi asume responsabilitätile transferului de autoritate. 

Pentru unii autori, politica socială a metropolei a permis „apariția 
unei clase a evoluatilor, alcătuită din africani care, beneficiind de un 
nivel [relativ — nota ns.] crescut de sănătate şi educaţie, a devenit un fel 
de clasă de mijloc”!%. Afirmația este sprijinită şi de faptul că, în 
perioada 1950-1958, numărul funcționarilor salariați, din rândul 
autohtonilor, a crescut de la 26.050 la 68.498 în sectorul privat, şi de la 
18.911 la 45.812 în sectorul public". Însă, aceste „cadre indigene” 
ocupau poziții subalterne: subofiteri în „Forţa publică”, comercianți, 
funcționari mărunți (cum erau factorii postali, din rândul cărora s-a 

ridicat Patrice Lumumba). În aceste condiţii, viaţa întregii colonii se 
afla în mâinile unui guvernator general belgian, cu reşedinţa la 
Léopoldville. Guvernatorul imensului teritoriu se subordona ministrului 
coloniilor de la Bruxelles (care, la rândul său, depindea de ministrul de 
externe şi, bineînţeles, de primul ministru). O asemenea ierarhizare, fără 
verigi intermediare, este specifică guvernării directe. Prin urmare, 
putem considera corectă alegatia conform căreia „politica belgiană 
consta în guvernarea directă de la Bruxelles, consultările cu locuitorii 
din Congo fiind minime şi sporadice”. Totuşi, în exercitarea 
atribuțiilor la fața locului, apar nuanțele. Astfel, guvernatorul general se 
rezema pe doi piloni de bază: administrația (alcătuită din câteva mii de 
funcționari ce proveneau din cei 80.000 de belgieni stabiliți în teritoriu) 
şi „Forța publică” (formată atât din albi, cât si din negri). De asemenea, 
guvernatorul general coopera strâns cu șefii tradiționali, încât se realiza 
conducerea „prin intermediul şefilor indigeni şi a drepturilor 
cutumiare”!#, Acest mod de administrare este specific guvernării 
indirecte care, mai ales în Congo belgian, lua forma unui „despotism 
descentralizat”!*. O altă particularitate a colonialismului belgian se 
regăsea în faptul că nici coloniştii belgieni din posesiune nu participau 
la viața publică. În consecință, „atât albii, cât şi negrii erau excluşi, în 
Congo, de la reprezentarea politică sau de la activităţi importante”, 
Această atitudine atipică denotă, o dată în plus, incapacitatea Belgiei de 
a înțelege că teritoriile africane puteau aspira, mai devreme sau mai 
târziu, la statutul de subiect al relaţiilor internaționale. 

Poziţii similare au adoptat belgieni şi în teritoriile Rwanda şi 
Burundi. Anterior, „regatele gemene” fuseseră anexate de Germania 
(1894-1899) şi incluse, alături de Tanganyika, coloniei ,, Deutsch 
Ostafrika” (Africa Germană de Est). Umiliti pe continent în 1914, 
belgienii şi-au luat revanşa în Africa: în 1916, trupele conduse de 
generalul Tombeur, venite din Congo, au reuşit să-i alunge pe germani 
din Rwanda şi Burundi. La sfârşitul războiului, prin acordul Orts- 
Milner, Belgia şi Marea Britanie îşi împărțeau întinsa colonie germană 

răsăriteană: britanicii preluau Tanganyika, în timp ce belgienii primeau 
Rwanda şi Burundi. Se ştie că, prin Tratatul de pace de la Versailles, 
din 28 iunie 1919, Germania pierdea posesiunile sale de peste mări'%. 
Apoi, printr-o decizie specială a Consiliului Societăţii Naţiunilor (20 
iulie 1922), teritoriile ce ne interesează erau reconfirmate Belgiei, ca 
teritorii sub mandat. Noua metropolă a decis, în 1923, alipirea lor într-o 
federaţie numită Ruanda-Urundi. Procesul de organizare s-a încheiat la 
21 august 1925 când, printr-o lege specială, Parlamentul de la Bruxelles 
hotăra: «Teritoriul Ruanda-Urundi este unit, din punct de vedere 
administrativ, coloniei Congo belgian, sub forma unui viceguvernorat 
general. În acest teritoriu, sunt valabile legile din Congo belgian...»!7. 
Uşor de intuit, prin urmare, că şi în Ruanda-Urundi, belgienii au aplicat 
sistemul administraţiei indirecte, ce fusese uzitat şi de germani. 
Administrarea indirectă era cu atât mai indicată, cu cât societatea din 
cele două regate se prezenta riguros ierarhizată (cum am constatat în 
capitolul anterior). În egală măsură, ea a însemnat şi menţinerea statu 
quo-ului, supremaţia tutsi faţă de hutu fiind „confirmată şi extinsă” 1%. 
Dar, ca şi în cazul Congo, politica belgiană era „atât paternalistă, cât şi 
autoritară”!%. De aici, acel hibrid ce permitea transformarea 
administraţiei indirecte şi într-o administraţie directă. Aşa se explică 
faptul că, cei doi regi erau aleşi potrivit dreptului cutumiar, dar trebuiau 
investiţi de guvernatorul belgian. La fel, monarhii aveau libertatea să 
numească şefii şi sub-şefii locali, dar cu nelipsita condiţie a confirmării 
lor de către administraţia mandatară. În plus, ca o culme a ingerintei 
externe, „regii, şefii şi sub-şefii erau strict supravegheați nu doar în 
viaţa publică, ci şi în viaţa particulară” "° 

Dacă pentru colonia Congo, belgienii au manifestat o vizibilă 
preocupare, în schimb pentru Ruanda-Urundi s-au dovedit complet 


indiferenți. Datorită „densităţii [demografice] excepţionale”!*!, cele 

două ţări au reprezentat un „rezervor de forță de muncă”? pentru 
minele din Katanga, sau pentru plantațiile din posesiunile engleze 
vecine, Uganda şi Tanganyika. Lipsa transformărilor interne şi „absenţa 
industrializării vor păstra intacte structurile sociale şi economice 
tradiționale”!*%. O timidă deschidere s-a făcut în 1923, când au fost 
înfiinţate două şcoli pentru copiii şefilor locali: la Kitega, în Burundi, 
respectiv la Nyanza, în Rwanda. Abia în 1930 au apărut şcoli primare şi 
pentru restul populației, pentru ca, în 1954, să se deschidă singurul 
colegiu din federație. Nu este de mirare că, în momentul independenţei 
(1 iulie 1962), Burundi avea doar doi absolvenţi cu studii universitare. 
Perpetuarea ignoranței indigenilor a favorizat apariția tensiunilor inter- 
etnice, de care belgienii s-au folosit cu abilitate, mai ales în anii 
postbelici. lată de ce, aşa cum vom vedea mai târziu, decolonizarea 
acestor teritorii se va dovedi problematică, o mare parte din 
responsabilitate revenind Belgiei. 

Conferinţa colonială de la Berlin a fost provocată, involuntar, de 
Portugalia. Cea mai îndepărtată prezență europeană pe continentul 
negru, alarmată de intrigile lui Léopold al II-lea, a cerut să i se 
recunoască „drepturile vechi de patru sute de ani asupra cursului 
superior al Congoului, drepturi pe care nu le exercitase, dar nici nu-i 
fuseseră contestate [până atunci]? "4 Cerințele lusitane au fost 
întâmpinate pozitiv de Marea Britanie. În schimb, Franța si Germania 
au reacționat negativ. Prin urmare, la cumpăna anilor 1883-1884, 
„problema Congo a declanşat o complicată dispută între Marea Britanie, 
Franța, Portugalia, regele Léopold si Germania”1%5. Fiind „o ţară mică şi 
săracă, fără prestigiu în arena internaţională”!*, Portugalia „se 
mulțumea să ducă o politică defensivă în lupta dintre puterile europene 
pentru Africa, căutând pe căi diplomatice să-şi păstreze vastele 
posesiuni”!*. Privită ca «omul bolnav al Europei», ea a pierdut 
Congo, revenit regelui belgian, dar a primit, drept consolare, enclava 


'* Ibidem. 

'5 Ibidem. 

14 E, Jefferson Murphy, op.cit., vol. 2, p. 197. 

'5 Ibidem. 

Cabinda. Totuşi, grosso modo, la Berlin, Regatul iberic ,, a obţinut un 
surprinzător succes (...): şi-a păstrat vastele zone din Angola şi 
Mozambic, mica regiune continentală şi insulară a Guineei (Bissau) din 
Africa de Vest şi Insula São Tome”. Astfel, în pofida aparentelor, un 
stat cu probleme financiare, rămânea dotat cu „un frumos patrimoniu 
colonial” *, Pentru elita portugheză, Acordul de la Berlin „a înzestrat 
Portugalia cu un nou imperiu — al treilea din istoria ei”! (după cel al 
posesiunilor din India şi cel al Braziliei, devenită independentă la 7 
septembrie 1822). Aşa se face că, la sfârşitul secolului al XIX-lea, 
societatatea lusitană şi-a regăsit vitalitatea «în jurul expansiunii 
coloniale africane». 

În acest context, foarte interesantă ni se pare evoluţia politicii 
coloniale portugheze. Primele contururi au fost trasate prin Constituţia 
liberală din 1822. Astfel, ea definea națiunea lusitană drept „uniunea 
tuturor portughezilor de pe ambele emisfere”! nefäcând „nici o 
distincție între albi şi negri, sau între portughezii din Portugalia şi cei 
născuţi în teritoriile de peste mări”. De asemenea, regimul 
constituțional iniția şi principiul reprezentativitätii, fiecare colonie 
având „reprezentanţi în parlament”!; numai că, puţinii delegaţi în 
Cortesuri erau „proclamaţi” direct de guvernul metropolitan. Din 1835, 
tendinţele liberale din politica colonială au fost stopate. În consecinţă, 
pe parcursul deceniilor ce au urmat s-a impus o viziune restrictivă, 
conservatoare. Sinuozitätile din politica colonială erau rezultatul 
profundelor contradicții interne, marcate de „antagonismul dintre 
liberali (republicani) şi conservatori (regalişti)”1*, antagonism ce a 
degenerat în „frecvente războaie civile” #7. De aceea, la sfârsitul 
veacului, Portugalia prezenta imaginea unei „monarhii decadente” "4° 

momentul de maximă criză reprezentându-l asasinarea „risipitorului 
rege” Carlos I (1889-1908), împreună cu prinţul moştenitor, la 1 
februarie 1908, „în miezul zilei, în plin centrul Lisabonei” !*?. Sfâsierile 
interne au culminat cu revolta militară ce a dus la abolirea Monarhiei şi 
la proclamarea Republicii, pe 5 octombrie 1910. Restaurarea atmosferei 
liberale şi-a găsit corespondentul în elaborarea unei noi legislații 
coloniale (1920). Acum, coloniile redobândeau o serie de libertăţi: ele 
„au ajuns să se bucure de autonomie financiară şi de o mai mare 
descentralizare”! În egală măsură, regimul republican imprima 
coerență aparatului administrativ din colonii. Acestea, erau conduse, în 
continuare, de un guvernator numit de Lisabona. Elementul de noutate 
îl reprezenta înființarea Consiliilor executive şi a Consiliilor legislative 
locale. Se experimenta, pentru prima dată, aplicarea unei administrații 
indirecte care, din nefericire, a fost de foarte scurtă durată. 

Regimul republican s-a dovedit extrem de fragil. De slăbiciunile 
sale a profitat extrema dreaptă, care prin lovitura de stat militară a 
generalului Oscar Carmona, din 9 iulie 1926, va impune o nouă 
dictatură. Circumstantele schimbării ne sunt explicate de politicianul 
Mário Soares (ce a studiat istoria, filosofia şi dreptul la Universitatea 
din Lisabona), proeminent lider al opoziţiei de la începutul anilor 
şaptezeci. Într-un interviu acordat revistei L'Express, el află geneza 
dictaturii în faptul că Portugalia „ieşise (...) slăbită din punct de vedere 
economic”!”!, din primul război mondial (la care participase alături de 
Antanta). Prelungirea crizei a determinat ,agitatii muncitoreşti”, 
existând frapante similitudini cu Italia, unde, într-un context 
asemănător, puterea a fost preluată de Mussolini. Continuându-şi 
analiza, Mârio Soares constată că şi în Portugalia „clasele privilegiate — 
marii latifundiari, industriaşii, bancherii, ofițerii superiori [si] Biserica 
au început să se teamă”? şi „au intervenit pentru a pune capăt 
Republicii constituționale [1910-1926 — nota ns.] şi a o înlocui cu o 
dictatură militară”. Însă, cum era de aşteptat, spune Soares, „militarii 

au adus ţara în pragul falimentului” *. Pe acest fond, în 1928, „ei au 


făcut apel la un profesor de economie de la Universitatea din Coimbra, 
sprijinit de Partidul catolic. Au făcut apel la el ca la un «om 
providential». Era Salazar!”!%5. Desemnat initial ministru de finanţe, 
Salazar a acaparat întreaga putere, fiind numit prim-ministru la 5 
februarie 1932. El a pus bazele unui regim puternic personalizat, numit 


„PEstado Novo”. Salazar „a structurat definitiv sistemul său politic 


după modelul fascistilor italieni” 16, Astfel, el „s-a inspirat din 


fascismul lui Mussolini si edictele papale «Rerum Novarum» din 1891 
si «Quadragesimo Anno» din 1931”! rezultând astfel „un amestec 
de fascism si feudalism, de paternalism autoritar si puritan”*, În acest 
regim autoritar, cu tentă totalitară, „Puterea legislativă este împărțită 
din punct de vedere teoretic între Adunarea Națională si Adunarea 
Corporatiilor. Cele 120 de mandate în Adunarea Națională aparțin unui 
partid legal, Uniunea Națională, în fruntea căruia se află Salazar. 
Dreptul de vot îl are numai circa 15 la sută din populație. Puterea 
legislativă reală o dețin de fapt Salazar si cabinetul său; ei promulgă 
legi pe care Adunarea Naţională nu are voie să le critice”!”. „L’Estado 
Novo” „şi-a găsit aliații principali şi cei mai activi în rândurile armatei, 

clerului şi ale oligarhiei financiare”!%, Salazar exercitând o putere 
discretionarä timp de 40 de ani (până pe 27 septembrie 1968, când a 
fost victima unei comotii cerebrale, ce i-a adus sfârşitul în ziua de 27 
iulie 1970). 

Regimul salazarist a promovat o nouă filosofie colonială, 
impregnată de conservatorism şi paternalism. Astfel, „sistemul de 
colonizare urmărea întotdeauna să transforme pe african într-un 
portughez. Învăţământul era în portugheză şi numai portugheza era 
limba oficială. Religia şi morala erau creştine şi, pe cât posibil, catolice. 
Obiceiurile, tradițiile şi modul de viaţă se raportau la patria portugheză, 
nu la trecutul african”!€!. 

Noile reguli erau clarificate de „Actul colonial” din 1930, care 
decreta „unificarea administraţiei şi a finanţelor”, supuse de acum 
înainte controlului direct al metropolei. Acest control se exercita prin 
intermediul guvernatorului general, ce avea atât atribuţii civile cât şi 
militare. Portughezii aplicau în colonii modelul administraţiei directe, 
preluat de la francezi. Conform acestui model, ierarhia administrativă 
cobora „de la guvernatorul general la şeful de circumscripţie”"S, singurul 
autohton reprezentându-l „regulo” (şeful satului), omologul şefului de 
canton din coloniile franceze. De asemenea, prin „Actul colonial”, 
Portugalia urmărea ca „interesele economice ale coloniilor să fie 
subordonate celor ale metropolei”"S. Iată de ce, pe bună dreptate, într-un 
discurs din 1930, Marcelo Caetano, membru al Consiliului Inperial 
Colonial, declara: «Africa este pentru noi o justificare morală şi o rațiune 
de a fi o putere. Fără ea, am fi o mică naţiune; cu ea, suntem o ţară 
mare»"S%. Numai că, măreţia lusitană se baza pe subordonarea completă a 
coloniilor şi a populațiilor locale; cum bine s-a spus, în posesiunile 
portugheze „erau puţine inovaţii, cu excepţia intensificării exploatării” "66. 

Or, în teritoriile portugheze, la fel ca în coloniile franceze, întâlnim un 
veritabil sistem al exploatării, indigenatul, caracterizat de: impozite, 
muncă forţată, pedepse corporale, supraveghere strictă ete. "®. 

Realitatea a devenit şi mai complicată, din 1933, când ministrul 
coloniilor sugera „deplasarea proletariatului alb din Europa spre Africa 
pentru a descotorosi metropola de contestarea muncitorilor şi a asigura, 
astfel, «albirea» coloniilor portugheze”. Îndemnul a fost urmat de 
suficienți oameni simpli, care sperau să le fie mai bine peste mări. Aşa 
se explică de ce, în coloniile portugheze, spre deosebire de cele engleze, 
franceze şi chiar belgiene, au ajuns colonişti „săraci şi putin 
instruiți”!S%, în majoritatea lor „ţărani anafalbeti sau proletari în 
şomaj” `. Lipsa lor de educație degenera într-un comportament brutal, 
justificat doar de culoarea pielii. Prin urmare, s-a ajuns la „o agravare a 
rasismului şi a exploatării mâinii de lucru africane”!”!, indigenii fiind 
expediati „la cel mai de jos nivel al structurii sociale” 7? 

În 1933 a fost elaborată o nouă Constituţie (ce legitima puterea lui 
Salazar), care la articolul 135 proclama coloniile «parte integrantă a 
Portugaliei». De acum înainte, în ciuda realităţii concrete, regimul 
salazarist se dorea „promotorul unei politici multirasiale, bazată pe 
fuziunea celor mai bune elemente ale celor două rase” !7*. Un prim pas 
în această direcție l-a reprezentat acordul cu Sfântul Scaun, din 1939, ce 
inaugura misionariatul catolic în coloniile lusitane, cu scopul „educării 
populaţiei africane”. Din perspectiva timpului, decizia a avut efecte 
pozitive (stabilind o diferență netă între colonialismul portughez şi cel 
belgian): aşa s-a ajuns ca, în preajma lui 1950, la Lisabona să se afle nu 
mai puţin de 50 studenți africani: 20-30 din isulele Capului Verde, în 
jur de 10 din Angola, 10 din insulele Säo Tomé şi Principe şi 3 sau 4 
din Mozambic!'€. De asemenea, un alt grup de studenţi africani se afla 

la Coimbra, al doilea centru universitar al Portugaliei. Interesant este 
faptul că „studenţii africani puteau să se angajeze, colectiv, în 
militantismul cultural şi politic” !”, în ciuda „climatului de teroare 
instaurat de regimul salazarist”!"%. De altfel, după al doilea război 
mondial, în Portugalia s-a produs un „radicalism intelectual puternic 
influențat de comunism”! (ce a captat majoritatea intelligentsiei 
portugheze). Sub influența acestui curent, studenţii africani din 
Lisabona au creat un „Centro dos Estudos Africanos”, centru 
preocupat de „problemele teoretice ale luptei de eliberare naţională şi 
de rolul culturii în procesul emancipării” #0. Prin temele dezbătute şi 
prin coagularea tinerilor intelectuali africani în devenire, centrul s-a 
transformat într-o pepinieră a viitoarelor cadre ale mişcării naționale din 
cele cinci colonii africane. 

Constituţia din 1933 încuraja emigrarea metropolitanilor în 
colonii, promovându-se astfel „mitul foarte tenace al asimilării şi 
integrării”!5!. Cea mai atractivă s-a dovedit Angola, unde numărul 
albilor a sporit de la 44.000 albi (1940), la 78.800 (1950), atingând 
nivelul record de 172.500 albi (1960) #2. Însă, aşa cum am văzut mai 
sus, „în spatele unei faţade asimilationiste, discriminarea era foarte 
brutală”!55. Prin urmare, numărul africanilor consideraţi integrați 
valorilor portugheze, aşa numiții assimilados, era foarte mic: 4.400 în 
Mozambic, 8.320 în Guineea-Bissau şi 30.000 în Angola !** (în jurul 
anului 1950). De fapt, singura realizare a politicii asimilationiste 
portugheze a reprezentat-o „libertatea sexuală”!55, ce a dus la apariția 
unui număr mare de metişi. Mulţi dintre aceştia, vom vedea, vor juca un 
rol deosebit de important în rândul mişcărilor de eliberare națională. 

Modesta calitate intelectuală şi profesională a coloniştilor şi 
îngrădirea politică a indigenilor accentuau starea precară a vieții din 
imperiul colonial portughez. Aşa se face că, în anii '50, coloniile 

portugheze „erau foarte înapoiate în raport cu celelate colonii 
vecine”!%€. Pentru a disimula această realitate, Salazar a procedat, în 
1951, la câteva retuşuri cosmetice. Printr-un decret al primului ministru 
era abolită denumirea de imperiu colonial (introdusă prin Constituţia 
din 1933) şi cea de colonii, considerate de acum înainte „teritorii de 
peste mări”. Salazar iniția, practic, o nouă „doctrină colonială”, 
conform căreia „nu existau teritorii coloniale supuse comunității 
metropolitane; nu exista decât o comunitate națională, acoperind un 
teritoriu care este, din punct de vedere juridic, unul, în ciuda distanțelor 
geografice”. Premierul lusitan rămânea ataşat misticii coloniale, el 
considerând că prezenţa Portugaliei în Africa avea unicul scop de a 
„apăra valorile civilizaţiei occidentale şi ale catolicismului”!%; de 
asemenea, Portugalia colonialistă nu era doar „o entitate geografică, ci 
şi un stil de viaţă care trebuie să fie menţinut”, Pe acelaşi ton 
apologetic, ministrul coloniilor, Sarmento Rodrigues, declara: 
«Portugalia nu este o naţiune continentală europeană, ci o putere 
maritimă şi misionară. Expasiunea peste mări, inițiată de Portugalia 
acum 500 de ani, este cea mai puternică rațiune de a fi a naţiunii» '*. La 
rândul său, ministrul de externe al lui Salazar, Franco Nogueira, dorea 
să exprime un adevăr cu valoare de paradigmă: «viitorul Portugaliei nu 
este în Europa, ci în Africa» !°! 

Prezenta portughezä în Africa s-a transformat în obstinatie. 
Salazar nu a sesizat amploarea «vântului schimbării» ” ce străbătea 
continentul de la nord la sud, şi de la est la vest. La 6 martie 1957 şi-a 

proclamat independenta Ghana, fostä colonie englezä. Ea a fost urmatä, 
la 2 octombrie 1958, de o fostă colonie franceză, Guineea. Apoi, pe 
parcursul anului 1960, au devenit libere 17 foste colonii ale Africii 
Negre (printre care Congo belgian). Portugalia rămânea imobilă. În 
aceste condiţii, africanii nu aveau decât o singură soluţie: lupta armată. 
Semnalul l-a dat, în 1961, Mişcarea Populară pentru Eliberarea 
Angolei (MPLA), condusă de medicul Agostinho Neto. Exemplul 
angolez a fost urmat, în 1963, de partizanii din Guineea-Bissau, 
organizaţi în Partidul African al Independenţei din Guineea-Bissau 
şi insulele Capului Verde (PAIGC), condus de inginerul agronom 
Amilcar Cabral, şi, în 1964, de Frontul de Eliberare din Mozambic 
(FRELIMO), animat de antropologul Eduardo Mondlane. De acum 
înainte, Portugalia se va confrunta cu o gravă „problemă colonială”, ce 
va contribui la eroziunea regimului salazarist. Este vorba de un 
costisitor război colonial, purtat pe trei fronturi, şi care va avea un 
impact economic considerabil. Povara războiului colonial valida 
supoziţia că „această țară, altădată atât de bogată, riscă să devină cea 
mai săracă din Europa” *”, deoarece „cheltuieşte zilnic un milion de 
dolari” *, De altfel, după un deceniu de război colonial, Portugalia a 
fost inspirat desemnată drept „ţara superlativelor sumbre”!%. Presa 
vremii scria că, „după 40 de ani de regim fascist şi corporatist”, 
Portugalia „este astăzi una din țările cele mai înapoiate de pe continent: 
cel mai scăzut venit pe cap de locuitor, cel mai mare număr de 
analfabeți (38 la sută), cea mai ridicată mortalitate infantilă (59,3 la 
sută)'%. Sistemul economic autarhic, promovat de regim, a generat o 
slabă productivitate a muncii. Faptul se datora în mare măsură şi unei 
motivații scăzute, „muncitorul portughez [fiind] cel mai rău plătit din 
Europa”. Astfel, în Portugalia „un textilist [primea] un salariu 
echivalent cu o pătrime din cel al unui coleg al său francez, [iar] un 
metalurgist chiar o cincime...” °’. Dimensiunea contrastului ieşea în 
evidenţă şi printr-o altă comparaţie: „un muncitor portughez câştigă pe 


1% Cf. Financial Times, în Lumea, nr. 33, 10 aug. 1972, p. 20. 
'% Ibidem. 

'% Ibidem. 

'% Ibidem; vezi şi idem, nr. 51, 14 dec. 1967, p. 30. 

197 Cf. L'Unită, în Lumea, nr. 10, 5 mart. 1970, p. 30. 

'% Ibidem. 

zi cât câştigă un muncitor suedez sau francez într-o orä”!””. În egală 
măsură, declinul economic se explica şi prin migrarea forţei de muncă: 
„în zece ani, 1.200.000 de persoane [dintr-o populaţie ce depăşea cu 
putin 9.000.000 de locuitori — nota ns.], au emigrat în străinătate, în 
căutare de lucru” (mai ales în RFG, Belgia şi Franţa). Aşa se face că, 
Portugalia a devenit „o naţiune lipsită dramatic de învăţători, medici [şi] 
lucrători specializaţi””!. Dar, situaţia determina şi o stare „avantajoasă 
pentru regim”: „cei care au plecat îşi trimit câştigurile familiilor de 
acasă. Astfel, devizele emigranților reprezintă peste 30 la sută din 
balanţa de plăţi portugheză”. Concluzia se impunea de la sine: „dacă 
portughezii din afară n-ar mai trimite banii în ţară”, regimul salazarist 
„nu ar mai fi probabil în stare să susțină greutatea celor trei războaie 
coloniale”. 

Un rol determinant în obstinatia belicoasă a Portugaliei l-a avut 
sprijinul NATO. În condiţiile „Războiului Rece”, Portugalia a căpătat, 
alături de Spania, „o pondere deosebită în strategia atlantică şi 
mediteraneeană a Statelor Unite”, devenind „pilonul indispensabil al 
securităţii în Mediterana”2%5 (mai ales după ce Franţa generalului de 
Gaulle a părăsit structurile militare ale Organizaţiei, în 1966). 
Comuniunea de interese a transformat NATO în „principalul sprijinitor 
al Portugaliei în războiul colonial împotriva popoarelor din Guineea- 
Bissau, Angola şi Mozambic”. Ea a fost demascată de „armele si 
munitiile capturate [de partizani] de la soldaţii portughezi luați 
prizonieri, [provenite] din depozitele NATO”. Acelaşi joc de interese 
a adus Portugaliei alţi doi aliaţi, „jenanţi, dar preţioşi”2%: Rhodesia şi 
Africa de Sud, conduse de regimuri minoritare rasiste şi care în epocă 
alcătuiau un bastion al politicii occidentale de preventie a extinderii 
comunismului pe continentul negru. Această alianță a fost denuntatä, 


1% Cf. Medunarodna Politika, în Lumea, nr. 51, 14 dec. 1967, p. 30. 
20 Vezi Lumea, nr. 33, 10 aug. 1972, p. 20. 

%1 Cf. La Stampa, în Lumea, nr. 29, 10 iul. 1969, p. 29. 

22 Lumea, nr. 33/1972, p. 20. 

7% Ibidem. 

7% Cf. Rinascita, în Lumea, nr. 37, 6 sept. 1973, p. 29. 

28 CE Remarques Africaines, în Lumea, nr. 3, 14 ian. 1971, p. 12. 
206 Ibidem. 

207 Ibidem. 

208 Cf. La Stampa, în Lumea, nr. 29/1969, p. 30. 

într-un interviu exclusiv pentru Lumea, de preşedintele MPLA, dr. 
Agostinho Neto, care spunea: «fasciştii şi rasiştii din Africa australă 
visează să-şi perpetueze dominaţia asupra popoarelor din această parte a 
continentului african. Ei îşi acordă reciproc ajutor politic, diplomatic şi 
material»”. El evidenția că, «cel mai periculos regim este fără îndoială 
cel din Africa de Sud», care joacă rolul de «jandarm al Africii»”!!. 
Militantul angolez mai reliefa că, «prin ajutorul pe care NATO şi aliaţii 
[săi] îl dau Portugaliei»""?, lupta partizanilor s-a «internaţionalizab»” 5 
(sugerând ajutorul de la ţările socialiste şi anticipând intervenţia directă, 
de mai târziu, a Uniunii Sovietice şi a trupelor cubaneze). 

Americanii şi NATO şi-au găsit un alibi în persoana lui Marcelo 
Caetano, succesorul lui Salazar (de la 27 septembrie 1968), căruia au 
încercat să-i confectioneze o imagine de „liberal”. Numai că, noul prim- 
ministru era un produs pur al salazarismului. El a fost remarcat de 
Salazar încă din 1929 şi promovat în ierarhia regimului. „Înalt, cu o 
figură severă, exprimându-se în cuvinte căutate şi prudente”?!*, el a 
jucat un rol politic major, în preajma dictatorului de la Lisabona. Astfel, 
„datorită lucrărilor sale în domeniul dreptului administrativ, fiscal şi 
corporatist, [Caetano] este considerat teoreticianul sistemului 
corporatist iniţiat de Salazar, care reglementa raporturile economice şi 
sociale între diferitele «grupe de interese» din ţară”?!5. În consecinţă, 
urmaşul lui Salazar se dovedea omul potrivit, la locul potrivit, întrunind 
„sufragiile armatei şi bisericii care văd în el garanția perpetuării 
«salazarismului fără Salazar» [subl.ns.]”?"°. Observatorii scenei 
politice lusitane au sesizat foarte bine că Marcelo Caetano dorea «o 
evoluţie în continuitate»?!7, urmărind „o precaută modernizare a 
salazarismului”?!5. Acest din urmă aspect reieşea foarte clar şi din 
primul său discurs, rostit în calitate de premier: «Preocuparea mea este 


20 Vezi Lumea, nr. 14, 28 mart. 1968, p. 8. 

° Ibidem. 

! Ibidem, p. 9. 

? Ibidem. 

3 Ibidem. 

4 Vezi Profil, în Lumea, nr. 42, 10 oct. 1968, p. 30. 
5 Ibidem. 

ê Ibidem. 

1 Cf. La Stampa, în Lumea, nr. 29/1969, p. 30. 

8 Ibidem. 

de a asigura continuitatea. Dar această continuitate implică o idee de 
mişcare, de actualizare... Continuarea liniilor majore ale politicii 
portugheze şi a principiilor constituționale ale statului nu va împiedica 
deci guvernul să procedeze, de câte ori va considera oportun, la 
reformele ce vor fi necesare...» "’ 

Trebuie precizat că premierul Caetano era posedat de aceeaşi 
„mistică” imperială, ca şi Salazar. Şi el era convins că Portugalia «apără 
în Africa nu numai o civilizație specială, dar civilizația în sensul cel 
mai larg al cuvântului»"2. Iată de ce, ascensiunea lui Caetano a fost 
primită cu rezerve în Africa. Astfel, într-un interviu acordat în 
exclusivitate revistei Lumea, liderul FRELIMO, Eduardo Mondlane, 
declara: „Unii ziarişti din Occident consideră această înlocuire drept o 
«moarte politică» a lui Salazar. Cred că nu este vorba de o «moarte 
politică», ci de o «moarte fizică». «Moartea politică» va veni mai 
târziu, odată cu revoluția portugheză ce va începe în interiorul 
Portugaliei. Personalitate puternică, Salazar este tehnicianul acestui 
regim. Teoreticianul, creatorul regimului corporatist portughez este 
Caetano (...). Politica colonială a fost stabilită de Caetano; «codul 
coloniilor» el l-a creat. Şi pentru a-l diferenția de alți lideri salazaristi, 
vă voi spune că el e mai conservator decât ceilalţi”?!. Prin urmare, 
Caetano a decis intensificarea operaţiunilor militare din Africa. 
Concomitent, pentru opinia publică portugheză, subiectul războiului 
colonial era un subiect tabú. Atmosfera din mass-media friza 
suprarealismul: „ziarele portugheze descriu cu amănunte dramatice 
evenimentele din jungla vietnameză [intervenţia SUA în Vietnam — 
nota ns.], dar nu dau ştiri despre războiul din coloniile africane”. Mai 
mult, în presa portugheză din epocă se publica lista celor «morți pentru 
patrie», însă „nu se precizează niciodată unde au murit aceşti 
oameni”. Dacă cenzura portugheză opera fără scrupule, în schimb 
presa mondială cunoştea adevărata situaţie. În 1969, revista Lumea 
publica şi ea un bilanţ ce menţiona că pentru logistica războiului se 
risipea „40 la sută [ulterior s-a ajuns la 50% - nota ns.] din bugetul 


71 Vezi Profil... 

2 Cf. Jeune Afrique, în Lumea, nr. 2, 6 ian. 1972, p. 29. 
1 Vezi Lumea, nr. 45, 31 oct. 1968, p. 21. 

77 Cf. La Stampa, în Lumea, nr. 29/1969, p. 29. 

77 Cf. Jeune Afrique, în idem, nr. 25, 15 iun. 1972, p. 29. 

national”**"; în acelaşi timp, în colonii stationa „o armată de 180.000 
oameni (...): 55.000 în Angola, 60.000 în Mozambic şi 57.000 în 
Guineea-Bissau”?%. De asemenea, serviciul militar s-a prelungit la 
patru ani şi „pentru prima dată în istoria Portugaliei au fost înrolate şi 
femeile”. Din nefericire, pe cele trei fronturi din Africa s-au 
înregistrat şi însemnate pierderi de vieți omeneşti. Tot Lumea 
consemna, având ca sursă revista Jeune Afrique, că după zece ani de 
război, situația devenise dramatică: portughezii au pierdut 40.000 de 
oameni, „aproape tot atâția cât au avut americanii în Vietnam”. În 
pofida evidenţei, nici Salazar şi nici Caetano n-au înţeles că „războiul 
colonial închide într-un cerc fără ieşire Portugalia”7%. Acelaşi lucru l-a 
sesizat şi Bruno Crimi, corespondentul săptămânalului Jeune Afrique la 
Lisabona, care scria că „numai când se va înțelege că teritoriile africane 
reprezintă călcâiul lui Achile al premierului Caetano se va putea face 
ceva”?%, 

Pe măsura adâncirii impasului colonial, semnele schimbării se 
arătau tot mai evident. În ciuda omniprezentei poliţiei politice, sinistra 
PIDE („Policia Internacional e de Defesa do Estado”), considerată de 
Mârio Soares drept „un stat în stat”? lucrurile au început să se miste. 
Un aspect deloc neglijabil l-a reprezentat lenta, dar ireversibila 
distantare a Bisericii de regim. Chiar primatul António Ribeiro îşi 
reproşa, în 1972, că «Biserica portugheză (...) n-a făcut nimic public 
pentru a încuraja guvernul Caetano să evolueze». Totuşi, clerul 
superior a perceput frământările societății şi, în mai 1973, printr-o 
scrisoare pastorală, „a luat poziție în favoarea pluralismului politic”. 
Rămânea un ultim bastion de sprijin al regimului: Armata. Dar şi 
rândurile sale au fost cuprinse de efervescenţă. Trupa, gradele inferioare 
şi tinerii ofițeri manifestau tendinţe de frondă. Numai că, oarecum 


* Idem, nr. 52, 18 dec. 1969, p. 20. 

2235 Ibidem. 

77 Ibidem. 

777 Cf. Jeune Afrique, în Lumea, nr. 2/1972, p. 29. 

8 Cf. Rinascita, în idem, nr. 37/1973, p. 29. 

9 Cf. Jeune Afrique, în idem, nr. 33, 10 aug. 1972, p. 21. 

*% Interviu din L'Express, în Lumea, nr. 31, 27 iul. 1972, p. 28. 

31 Idem, nr. 33, 10 aug. 1972, p. 21. 

#2 Vezi interviu cu Mário Soares, preluat din L'Espress, în Lumea, nr. 17, 18 apr. 
1974, p. 28. 

atipic, surpriza avea să vină chiar de la vârful ierarhiei. Este vorba de 
generalul António de Spinola, adjunctul şefului de Stat Major al 
Armatei care, la 22 februarie 1974, a publicat o carte cu un conţinut 
incendiar: „Portugal e o futuro” („Portugalia şi viitorul”). Veteran al 
războiului din Africa (a luptat în Angola, după care a fost guvernator şi 
comandant militar al Guineei-Bissau), generalul Spinola afirma tranşant 
că «din punct de vedere militar, războiul din Africa este practic pierdut; 
nu există o soluţie militară». Generalul „nu era nici alarmist şi nici 
complotist ci, pur şi simplu, onest şi lucid”2*. În cazul său, dubiile 
ideologice nu-şi aveau rostul: „Spinola nu are nimic comun cu stânga; 
este un om al vechii drepte [în tinereţe a luptat ca voluntar în războiul 
civil spaniol, de partea armatei franchiste — nota ns.], dar care, pe baza 
experienţei lui personale, considera că Portugalia nu poate decât să piardă 
în cele din urmă războaiele ei coloniale”. Această „părere realistă”256 
era împărtăşită şi de şeful Statului Major al Armatei, generalul Francisco 
da Costa Gomes, care la rândul său deținuse responsabilități militare în 
Angola şi Mozambic. Premierul Caetano a reacționat previzibil: el a 
cedat elementelor „ultras” ale regimului, regrupate în jurul preşedintelui 
Americo Thomaz şi, la 14 martie 1974, a decretat „starea de alertă”, iar 
generalii Spinola şi Costa Gomes au fost demişi. S-au creat astfel 
ingredientele „celei mai grave crize pe care a cunoscut-o Portugalia de la 
instalarea la putere, în 1928, a lui [Antonio de] Oliveira Salazar”, (9) 
criză „cu atât mai gravă cu cât (...) sfidarea lansată regimului Caetano 
provine din rândurile militarilor”?%5. Evenimentele dovedeau, aşa cum 
opina Mârio Soares, că „în ciuda aparentelor, armata portugheză nu este 
în totalitate fascistă (...). Există militari care ar vrea ca Portugalia să 
devină un stat democrat”. Atitudinea intransigentă a guvernului 
Caetano a declanşat „ruptura dintre armată şi regimul fascist [subl. 
ns.]””". A urmat apoi „o descătuşare fulgerătoare a primăverii”: în 


23 Vezi Lumea, nr. 13, 21 mart. 1974, p. 15; vezi şi idem, nr. 14, 28 mart. 1974, p. 31. 
24 V. Cruceanu, Portugalia..., p. 45. 

7 Cf. La Libre Belgique, în Lumea, nr. 15, 4 apr. 1974, p. 18. 

7% Ibidem. 

27 Lumea, nr. 13/1974, p. 15. 

7 Ibidem. 

* Interviu din L'Espresso, în Lumea, nr. 17/1974, p. 28. 

#0 Vezi Lumea, nr. 42, 10 oct. 1974, p. 28. 

#1 Idem, nr. 20, 9 mai 1974, p. 8. 

zorii zilei de 25 aprilie 1974, gruparea tinerilor căpitani portughezi 
(136 de persoane, în frunte cu Otelo Saraiva de Carvalho), organizaţi în 
„Movimento das Forcas Armadas”, a pus capăt regimului salazarist. 
În „numai câteva ceasuri, o jumătate de secol de imobilism, de 
anacronică sfidare a timpului şi istoriei”27, lua sfârşit în Portugalia. A 
fost o lovitură de stat, ce a redat libertatea poporului portughez, intrată 
în istorie sub numele de „Revoluţia garoafelor””". În acele momente 
de mare euforie, ziaristul Felix Naggar ne oferea o analiză pertinentă a 
evenimentului: «Cu greu se poate imagina din străinătate ce reprezintă 
revoluția din Portugalia. Nu este vorba de înlocuirea unui guvern civil 
cu un guvern militar, ci de o schimbare completă a unui sistem care, 
timp de cincizeci de ani, a menținut Portugalia într-un vas închis, izolat 
de lume, ca şi de o schimbare a unui întreg popor. [Este o] schimbare de 
instituții, de stil, de viaţă, de psihologie şi mentalitate a tuturor 
portughezilor»? 

„Revoluţia garoafelor” a creat şi premisele înfăptuirii 
decolonizării. Noua Portugalie democratică a venit în întâmpinarea 
dezideratului eliberării coloniilor sale africane. Pe rând, Guineea- 
Bissau, insulele Capului Verde, insulele Săo Tome şi Principe, 
Mozambic şi Angola şi-au proclamat independența. Destrămarea 
ultimului mare imperiu colonial şi apariţia noii familii de state africane 
libere va fi abordată pe larg în capitolul următor, consacrat 
decolonizării. 

Spania a jucat un rol discret în Africa Neagră. În 1778, prin 
Tratatul de la El Pardo, Spania prelua de la Portugalia insula Fernando 
Póo (2017 km?, în prezent Bioko; descoperită în 1469 de navigatorul 
lusitan Fernão do Po) şi alte câteva insulițe (cu suprafeţe cuprinse între 
0,19 km? si 17 km”), cea mai importantă fiind Annobôn, numită şi 


* Idem, nr. 21, 16 mai 1974, p. 18. 

#3 Vezi seria de articole: Portugalia. În sfârşit, un început, în Lumea, nr. 19, 2 mai 
1974, p. 19-21; Portugalia — descătuşare, în idem, nr. 20, 9 mai 1974, p. 8-11; 
Lisabona. Definirea prioritätilor, în idem, nr. 21, 16 mai 1974, p. 18-19; 
Primävara garoafelor rosii, în idem, nr. 27, 27 iun. 1974, p. 24-25; Primävara 
garoafelor roşii (2), în idem, nr. 28, 4 iul. 1974, p. 25-26. Despre pregătirea şi 
desfăşurarea operaţiunii, vezi Înainte şi după 25 aprilie, interviu cu Otelo Saraiva de 
Carvalho, general de brigadă, comandant adjunct al COPCON (Comandamentul 
Operaţional Continental), guvernatorul militar al Lisabonei, în Lumea, nr. 4, 23 ian. 
1975, p. 12-13; vezi şi V. Cruceanu, Portugalia..., p. 47-48. 

* Vezi Lumea, nr. 21, 16 mai 1974, p. 18. 

Pagalu. Sub portughezi, insulele au devenit „un punct intermediar de 
oprire al navelor cu sclavi care se îndreptau [din Angola — nota ns.] 
spre America de Sud [destinaţia fiind Brazilia — nota ns.]””. Cu 
sosirea spaniolilor, lucrurile s-au schimbat: cele două insule au căpătat 
un rol economic real, bazat pe cultura arborelui de cacao. Plantatiile de 
aici produceau o cacao scumpă, dar în acelaşi timp şi de foarte bună 
calitate. De la primul preşedinte al Ghanei, dr. Kwame Nkrumah, aflăm 
că, în 1879, un oarecare Tetteh Quarshie, de lângă Accra, după o 
vilegiatură în Fernando Póo, a adus cu sine şi câteva seminţe de cacao, 
pe care le-a plantat la Mampong. Solul s-a dovedit favorabil noii 
culturi, care a ajuns principalul produs de export al coloniei Coasta de 
Aur". De aici, arborele de cacao a fost aclimatizat, cu rezultate 
spectaculoase, în toată Africa de Vest. 

La jumătatea secolului al XIX-lea, Spania a ocupat şi o minusculă 
posesiune continentală, Rio Muni (26.000 km?), încadrată de Camerun 
şi Gabon. Trebuie menționat că, la Conferința colonială de la Berlin, 
celelalte puteri europene au recunoscut, în mod oficial, prezenţa 
spaniolă în aceste mici teritorii ecuatoriale. Faptul a permis organizarea 
lor administrativă: în 1904, insulele au format „Africa Occidentală 
Spaniolă”; apoi, în 1910, ele au fost alipite zonei Rio Muni (separate de 
o distanță de 36 km.), luând astfel naştere colonia Guineea Spaniolă. 

Timp de câteva decenii, îndepărtata posesiune africană a rămas un 
tărâm uitat pentru guvernanţii spanioli. Situaţia s-a schimbat după 
accesul lui Franco la putere (1939), colonia intrând într-o etapă „de 
intensă exploatare”? Accentul a fost pus pe dezvoltarea turismului 
(insula Fernando Póo având reputaţia unei „perle a Africii”, 
„împânzită de păduri, cu munţi înalți acoperiți de vegetaţie luxuriantă şi 
imense cascade a căror apă zgomotoasă străluceşte în soare”) şi pe 
extinderea plantațiilor de cacao. Valorificarea potențialului economic al 
coloniei a adus frumoase venituri puterii metropolitane. Interesant este 


*5 Marea Enciclopedie..., vol. 8, p. 93. 

8 R, Holeindre, Karl Marx chez les „Equatos”, în Paris Match, no. 1607, 14 mars 
1980, p. 26. 

29 Thidem. 


Istoria decolonizärii Africii, vol. 2 53 


faptul că, regimul franchist a reinvestit o parte a veniturilor în 
infrastructură, prioritate având domeniul sanitar şi educaţia. Prin 
urmare, colonia a fost dotată cu un echipament sanitar de calitate, astfel 
încât spitalul din Bata (reşedinţa zonei Rio Muni) era considerat „cel 
mai modern de pe coasta occidentală a Africii”2. La fel, înainte de 
independenţă, Guineea spaniolă deținea un adevărat record al 
alfabetizării, rata ştiutorilor de carte ridicându-se la 80% dintre 
autohtoni". Promovarea învățământului a avut şi un aspect practic: ea 
a permis emergenta unei elite care şi-a descoperit, în scurt timp, o certă 
vocaţie națională. 

Discursul nostru consacrat puterilor colonialiste europene (altele 
decât Marea Britanie şi Franța) se încheie cu Italia. Națiune tânără, ce 
şi-a încheiat unificarea teritorială abia în 1870, Italia era o mare putere 
„doar cu numele”2*? şi făcea figură de „rudă săracă”, în areopagul 
bogatilor Europei. 

Abia trecuse un deceniu de la unificare şi în straturile societăţii 
italiene „a început să se dezvolte o largă mişcare de expansiune 
imperialistă”%. Această „febră expansionistä” avea o dublă 
determinare. Pe de o parte, ea se datora faptului că intelligentsia italiană 
de după 1880 „se formează la şcoala germană””%5. Prin urmare, cele mai 
bune produse intelectuale doreau ca Italia să se comporte, în relațiile 
internaționale, asemenea Germaniei. Pe de altă parte, ea se datora 
factorului economic: în timp ce nordul s-a industrializat, sudul rămânea 
agrar. A apărut, astfel, «o problemă meridionalä»”*, reprezentată de 
„ţărani săraci, cu o situaţie mizerabilă”2*. Speranţa unei vieți mai bune, 
a declanşat mirajul emigrării. Foarte repede, „mizeria şi problema 
demografică au devenit coşmarul economiştilor [italieni]”%5, pentru 
care singura soluţie o reprezenta procurarea de colonii. Dar, ca şi 
Germania, Italia se confrunta cu un serios handicap: sosise cea „din 


0 H, Deschamps (dir.), op.cit., p. 534. 

#1 Ibidem. 

$ 5025 
urmă pe scena africană” i 


Aşa cum a avut un „campion al unificării” în persoana lui Camillo 
Cavour, națiunea latină la care ne referim a avut şi un „campion al 
expansiunii coloniale” în persoana lui Francesco Crispi (de două ori 
prim-ministru: 7 august 1887-6 februarie 1891 si 15 decembrie 1893-9 
martie 1896). Inspirându-se din vechea tradiție romană, Italia a 
manifestat o firească „preocupare mediteraneeană””“ (asupra căreia 
vom reveni, pe larg, în volumul al treilea). 

Dificultățile întâlnite în Africa de Nord (faimoasa „problemă 
tunisiană”, în care Italia s-a văzut devansată de Franța), au generat o 
nouă zonă de interes: țărmurile Africii de Est. Fără a se dezminti, 
italienii s-au entuziasmat proclamând: «cheile Mediteranei sunt în 
Marea Roşie»! Aşa se face că, prima lor anexiune în Africa Neagră, a 
fost golful Assab, ocupat în 1880. Bucurându-se de complicitatea 


Angliei, italienii au ocupat în 1885 si portul Massawa (englezii 
262 
29 ). 


29 


considerau Italia o „putere prietenă” şi „fără veleitäti colonialiste 
Jonctiunea Assab-Massawa a permis constituirea primei colonii italiene, 
denumită, de la 1 ianuarie 1890, Eritreea (o fâşie de 121.320 km”, pe 
țărmul african al Mării Roşii). Acţiunile în estul Africii erau justificate, 
încă din 1888, de premierul Crispi, care, adresându-se Parlamentului, 
declara: «Coloniile sunt o necesitate a vieţii moderne. Nu putem rămâne 
inerti şi să lăsăm ca celelalte puteri să ocupe singure părțile neexplorate 
ale lumii... Suntem la Massawa şi vom rămâne». Metropla s-a grăbit 
să trimită pe cei dintâi colonişti: „ţărani săraci care munceau cu râvnă 
pământul, ajungând să fertilizeze această regiune aridă”. Ca un aspect 
pozitiv, „ei ignorau rasismul şi nu aveau dispreț faţă de băştinaşi”2%. 
Exista însă şi un aspect negativ: coloniştii manifestau „o foame de 
pământ”, fiind tentaţi să-şi extindă proprietățile şi în Etiopia vecină, 
măcinată de un război civil. Italienii au ştiut să profite de starea de 
instabilitate din imperiu. Astfel, la 2 mai 1889, trimişii lui Crispi au 


2 R, Luraghi, Europenii caută Eldorado, București, Editura Politică, 1971, p. 255. 
260 P Renouvin, Histoire..., p. 36. 

22 R, Luraghi, op.cit., p. 256. 

%3 N.Z. Lupu, Mari crize ale vieții internationale interbelice. Războiul italo- 
etiopian (1935-1936), Bucureşti, Editura Politică, 1981, p. 17. 

25 Ibidem. 


Istoria decolonizärii Africii, vol. 2 55 


semnat Tratatul de la Ucciali, cu rasul din Shoa, Menelik, ce se 
ridicase împotriva puterii centrale. Prin tratat, pretendentul etiopian era 
„recunoscut negus de către Italia””266, care-i promitea şi „un împrumut 
de 4 milioane lire pentru a-şi procura armament”2%7. 

La rândul său, rasul din Shoa, devenit negus sub numele de 
Menelik al II-lea (1889-1906/1913), „recunoştea cedarea definitivă a 
Eritreei, Italiei”. Numai că o gravă controversă a fost declanşată de 
articolul 17. Astfel, guvernul lui Crispi „a interpretat acest articol în 
sensul unui protectorat implicit asupra Etiopiei”2%. Respingând o 
asemenea interpretare, Menelik al II-lea invoca textul în amharică, 
conform căruia „Etiopia putea recurge la ajutorul Italiei în relațiile cu 
celelalte puteri europene, fără să-şi fi asumat vreo obligaţie în acest 
sens””0. Situaţia s-a detensionat după ce regele Umberto I l-a demis pe 
Crispi, la 6 februarie 1891. Totuşi, pentru mai multă siguranță, la 12 
februarie 1893, negusul Menelik al II-lea a denunţat Tratatul de la 
Ucciali. Gestul a fost urmat de o circulară adresată marilor puteri 
europene în care afirma că „imperiul său este destul de important pentru 
a nu avea nevoie de vreun protector si a trăi independent” ””". 

În decembrie 1893, bătrânul Crispi a revenit la guvernare. De 
acum înainte, întreaga sa politică externă va sta sub semnul frustrării. 
Principalul obiectiv viza reluarea „expansiunii coloniale”, pe care o 
lăsase „la jumătate când trebuise să-şi prezinte demisia în 189177. 
Crispi era un „om impulsiv”, „autoritar şi inflexibil”?7# ce poseda din 
plin „sensul grandorii nationale”; numai că, el era şi o fire exaltată: la 
Crispi „îndrăzneala depăşeşte clarviziunea”? 6, lipsindu-i „buna măsură 

ilitäti 277) Dintr-un 
astfel de calcul greşit s-a născut războiul: Crispi a ordonat generalului 
Oresto Baratieri, aflat în Eritreea, să atace Etiopia, cerându-i ca 
«problema abisiniană să fie lichidată pentru totdeauna»”'5. Marele 
criticist italian, Benedetto Croce, subliniază şi el eroarea lui Crispi, care 
a decis să atace „singurul stat din Africa (...) puternic din punct de 
vedere militar”. Faptul poate fi explicat şi prin aroganta italienilor 
care „au subestimat naționalismul etiopian şi calitățile de conducător 
militar ale negusului [alături de care s-a remarcat rasul Makonnen, tatăl 
viitorului împărat Hailé Sélassié I — nota ns.]"2%0. Menelik al II-lea a 
ştiut să-şi mobilizeze exemplar supuşii. Iată ce frumos sună textul uneia 
din proclamatiile sale: «Omule al ţării mele! Ajută-mă! Tu, cel puternic, 
să mă sprijini cu forța ta; tu, cel slab, să mă sprijini cu ruga ta... Nimeni 
să nu rămână acasă, toți sunt datori să intre în acţiune pentru apărarea 
patriei şi vetrelor!»%!. Îndemnul a fost urmat si negusul a strâns „o 
armată de 112.000 oameni, înzestrată cu 42 tunuri cu tragere rapidă”? 
(de circa cinci ori mai numeroasă decât a italienilor, dar inferioară, 
totuşi, din punct de vedere tehnic). Ghanezul Albert Adu Boahen ne 
furnizează date şi mai precise: efectivele armatei etiopiene se ridicau la 
100.000 de oameni, în timp ce armata italiană avea doar 17.000 oameni, 
dintre care 10.596 erau italieni şi restul eritreeni. Bătălia decisivă s-a 
dat în ziua de 1 martie 1896, la Aduwa (în provincia Tigre), şi s-a 
încheiat „cu o catastrofă pentru Italia”, care a pierdut jumătate din 
corpul ofițeresc (261 de ofiţeri ucişi) şi o treime din soldaţi (în jur de 
6.000 morţi; alte surse dau 8.000 şi chiar 10.000 de morţi), la care se 
adăugau şi 5.000 de prizonieri ”. De asemenea, forțele italiene au 

pierdut „întreaga artilerie şi întregul echipament de räzboi”**. Pentru 
epica africană, momentul Aduwa are o profundă semnificație: el 
reprezintă «cea mai mare victorie a unei armate africane asupra unei 
armate europene, de la Hannibal încoace». În egală măsură, de acum 
înainte „Etiopia devine simbolul speranței, supraviețuirii şi 
regenerării”2* continentului negru. 

Înfrângerea lui Baratieri la Aduwa „a ruinat cariera politică a lui 
Crispi” ®. Extrem de nepopular (mulțimile manifestau strigând chiar 
«Trăiască Menelik»), el şi-a prezentat imediat demisia. S-a format un 
nou guvern, condus de Antonio di Rudini, care a început negocierile de 
pace. Discuțiile bilaterale s-au încheiat cu Tratatul de pace de la 
Addis-Abeba, din 26 octombrie 1896. Documentul „recunoștea 
independența absolută şi fără rezerve a Etiopiei şi consacra anularea 
definitivă a Tratatului de la Ucciali”2%, iar agresorul era obligat la plata 
unei despăgubiri de război de 400.000 de lire italiene”. De asemenea, 
tratatul de la Addis-Abeba avea şi valoare internațională: „independenţa 
era recunoscută şi de celelalte puteri europene”””. În perioada ce a 
urmat, poziția lui Menelik al II-lea s-a consohdat prin semnarea 
acordului din 20 martie 1897 cu Franța (privind delimitarea frontierei 
între Etiopia si Somalia franceză)” şi prin sprijinul Rusiei, 
fundamentat pe solidaritatea ortodoxă”. În schimb, aşa cum bine s-a 
spus, „norocul african [al Italiei] s-a năruit la Aduwa”2%5, mai ales că 
dezastrul de pe platourile etiopiene „o va îndepărta de Africa pentru un 
sfert de secol”, 

Totuşi, în afară de Eritreea, italienii au mai păstrat Somalia. După 
cum am văzut şi în Capitolul I, înainte de 1880, țara somalilor era 

cunoscută sub numele Punt. Somalezii, răspândiți în întreg Cornul 
Africii, au creat „o cultură cvasiuniformă [caracterizată] de un puternic 
ataşament la Islam”””. În ciuda acestei uniformitäti, somalezii au fost 
supuşi la trei dominați: franceză, britanică şi italiană. Pe rând, s-au 
constituit tot atâtea arii coloniale: Somalia franceză (1884-1885), 
Somaliland (1887) şi Somalia italiană (1889, cea mai întinsă, cu o 
suprafaţă de 461.585 km”). Italianul Raimondo Luraghi ne spune că 
„penetraţia italiană în Somalia (...) a fost lipsită de dramatism”. În 
bună măsură ea s-a datorat unei persoane private: Luigi de Savoia, duce 
de Abruzzi. Acesta a creat o „colonie agricolă”, după modelul căreia 
„au fost întemeiate sate, au fost experimentate noi culturi, au fost 
fertilizate întinderi pe jumătate pustii”. Prin eleganța sa, Luigi de 
Savoia a reuşit „să pună bazele unei colaborări reale între europeni şi 
africani, care nu s-a bazat pe o exploatare brutală”, 

Odată estompată amintirea umilintei de la Aduwa, mistica 
colonială şi-au făcut reaparitia în spiritul italienilor, la începutul 
secolului al XX-lea. Ea a fost promovată, pe plan cultural, de scriitorul 
şi poetul Gabriele d’Annunzio, ce milita pentru „o concepție mai virilä 
despre drepturile şi datoriile națiunii”?®. Pe plan politic, ea şi-a găsit 
corespondentul în acțiunile liderului fascist, Benito Mussolini. 
Redescoperind „vocaţia colonială” a Italiei, Il Duce declara: «Relaţiile 
dintre naţiuni sunt întemeiate pe forță: forţa armelor»"%?. El considera că 
«Imperialismul este legea eternă şi imuabilă a vietii» ”, specificând 
condescendent că, «noi fasciștii, avem supremul curaj de a ne numi noi 
înşine imperialisti» "+, Mânat de asemenea imbolduri, Mussolini dorea 
să răzbune, cu orice pret, ruşinea de la Aduwa. Excelent orator, el ştia 
să-şi disimuleze gândurile în spatele „bunelor intenţii”: «Italia este în 
măsură (...) să introducă tot mai mult Africa în cercul lumii civilizate. 
Poziţia Italiei în Mediterana, marea care şi-a recâştigat funcţia ei de a 

lega estul cu vestul, îi dă dreptul şi datoria să-şi îndeplinească această 
sarcină". În egală măsură şi excelent actor, Il Duce a făcut tot 
posibilul să adoarmă vigilenta Etiopiei. Exemplul cel mai elocvent îl 
reprezintă încheierea „Tratatului de prietenie, conciliere şi arbitraj”, 
dintre cele două ţări, de la Addis-Abeba, din 2 august 1928. Chiar la art. 
1, documentul stipula că «Între Regatul Italiei şi Imperiul Etiopiei va 
domni o pace constantă şi o prietenie veşnică» “0. În realitate, pentru 
dictatorul italian ocuparea Etiopiei se transformase într-o fixatie. 
Nereuşind să realizeze «marea politică europeană» la care nutrea (un 
pact în patru, între Anglia, Franța, Germania şi Italia), Mussolini a 
trebuit să se vadă mulțumit cu o «mare politică africană». În consecință, 
prin atacul asupra Etiopiei, la 3 octombrie 1935, el nu a pregetat să 
provoace „ cea mai gravă criză internaţională de la sfârşitul primului 
război mondial”. Agresiunea împotriva Etiopiei a fost un „război 
asimetric”: „armata fascistă se ridica la 400.000 de oameni, cu un 
armament superior”? (condusä de doi sträluciti strategi, Emilio de 
Bono, şi apoi de Pietro Badoglio), în timp ce „armata etiopiană putea 
conta în ajunul conflictului pe 350.000 oameni, din care doar un sfert 
fuseseră instruiți din punct de vedere militar”** (cu o înzestrare tehnică 
desuetă). De altfel, informaţiile militare italiene cunoşteau că „armata 
etiopiană nu făcuse încă, nici sub raportul organizării, nici sub cel al 
dotării, în sensul modern al acestor noţiuni, prea mari progrese”"!0. În 
schimb, agenţii italieni ştiau că etiopienii se bazau pe „elementul om” 
care «este cumpătat, rezistent, preocupat de onoarea sa, iar, în focul 
luptei, dispretuitor până la inconstientä în fața morţii»"!|. În mod 
paradoxal, un element aparent minor, a jucat un rol decisiv în 
deznodământul războiului: cea mai mare parte a armatei etiopiene „era 
echipată în cămăşi albe, ţinte ideale pentru inamic”*!?. Aşa se face că, 
armatele italiene „modern înzestrate şi comandate, susținute de o aviaţie 

excelentă, de artilerie de toate calibrele (...) şi de tot felul de «lichide 
speciale»”*!* au înaintat lejer pe toate fronturile, timp de şapte luni. În 
ziua de 5 mai 1936, italienii şi-au atins ținta: ei au ocupat Addis-Abeba, 
părăsită de familia imperială, ce a luat calea exilului. După numai 
câteva ore, cuprins de euforie, Mussolini perora în fața mulțimii, 
adunată în „Piaţa Veneţia”: «Anunţ poporului italian şi lumii întregi că 
pacea a fost restabilită: Pacea noastră, Pacea romană! Etiopia este 
italiană»”!”. În acelaşi registru, Il Duce încheia: «O, legionari, ridicaţi 
sus emblemele voastre, armele voastre şi inimile voastre pentru a saluta, 
după cincisprezece secole, reaparitia Imperiului pe colinele sfinte ale 
Romei»"5! Aşa cum, în a doua jumătate a secolului al XIX-lea, după 
cucerirea Indiei, Disraëli îi conferea o coroană imperială reginei 
Victoria, la fel a procedat şi Mussolini cu regele Victor Emmanuel al 
III-lea. Actul era oficializat prin Decretul regal din 9 mai 1936 care, la 
art. 1, proclama: «Teritoriile şi populaţiile care au aparținut Imperiului 
Etiopiei sunt puse sub întreaga şi deplina suveranitate a regatului Italiei. 
Regele Italiei îşi arogă titlul de Împărat al Etiopiei, pentru el însuşi si 
pentru succesorii săi»”"®. 

În drum spre exilul său de la Bath (Anglia), împăratul Hailé 
Sélassié I s-a oprit la Geneva, unde a cerut Societăţii Naţiunilor să nu 
recunoască anexarea Etiopiei. În timpul discursului, s-a produs un 
incident ce l-a pus în dificultate. În acel moment, o singură persoană s-a 
ridicat în sprijinul său: marele diplomat român , Nicolae Titulescu. lată 
episodul, redat de însuşi Negusa Nagast („Regele Regilor”), într-un 
interviu acordat revistei Lumea în 1964: «Deşi au trecut de atunci 
aproape trei decenii, păstrez vie amintirea întâlnirii cu Nicolae 
Titulescu. El ne-a dat ajutor în cea mai grea perioadă din istoria 
Etiopiei, agresiunea fascistă împotriva ţării mele. În acele zile triste am 
expus la Liga Naţiunilor de la Geneva poziția poporului etiopian. 
Provocatorii fascişti s-au dedat la tulburări în sala Adunării Ligii 
Naţiunilor, m-au insultat în timp ce vorbeam şi chiar m-au întrerupt. 
Atunci Nicolae Titulescu s-a ridicat în sprijinul meu şi mi-a acordat un 
ajutor nepretuit care, în condițiile respective, poate fi apreciat drept o 

faptă de eroism [subl.ns.]. Titulescu a luat atitudine împotriva celor 
care provocaseră dezordine şi a obţinut ca huliganii fascişti să fie scoşi 
din incinta Adunării Ligii Naţiunilor. Pentru solidaritatea manifestată 
atunci, pentru sprijinul moral acordat, nici eu, nici poporul țării mele 
nu-l uităm pe acest om mare, curajos şi cinstit [subl.ns.]»*'”. 

Etiopia ocupată, Eritreea şi partea italiană a Somaliei au fost 
reunite de Mussolini în „L"Africa Orientale Italiana”, un „ansamblu 
de 12 milioane de locuitori”"!5. Neavând o suficientă experiență 
colonială, Italia s-a confruntat cu o serie de probleme economice. 
Astfel, în 1939, guvernul de la Roma constata că „ţara nu realiza cu 
propriul Imperiu decât 2% din comerțul total”! şi, mult mai grav, 
„cheltuia în coloniile sale de zece ori mai mult decât obținea de pe urma 
lor”*%. În ciuda acestui bilanț negativ, Mussolini nu şi-a putut reprima 
impulsurile coloniale şi, profitând de problemele Angliei, a ocupat în 
1940 şi Somalilandul. Implicarea ducelui în luptele de pe „bătrânul 
continent” (atacul asupra Greciei), a avut grave consecinţe asupra 
imperiului colonial italian: de aici au fost retrase cele mai bune unități 
şi cei mai valoroşi ofițeri. Strategii britanici au înţeles foarte bine 
situația. Prin urmare, în ianuarie 1941, englezii declanşează o dublă 
contraofensivă împotriva Italiei: pe frontul din Africa de Nord şi pe 
frontul din Africa de Est. Dacă în nord, lucrurile s-au complicat datorită 
intervenţiei „Afrika Korps” a lui Erwin Rommel, în schimb, în est, 
contraofensiva britanică s-a dovedit irezistibilă. Pe rând, au fost 
ocupate: Mogadiscio (26 februarie), capitala Somaliei italiene, Berbera 
(17 martie), reşedinţa Somalilandului, şi Asmara (2 aprilie), capitala 
Eritreei. Apoi, forțele britanice din aceste teritorii, combinate cu forțele 
ce coborau din Sudan, au prins Etiopia ca într-un cleşte. Lor li s-au 
alăturat şi numeroşii partizani etiopieni, aflați chiar sub comanda 
împăratului (după trecerea frontierei sudaneze, la 18 ianuarie). În faţa 
amenințării, italienii au părăsit Addis-Abeba (3 aprilie 1941), fără luptă. 
La 5 mai 1941, Negusa Nagast Hailé Sélassié I şi-a făcut o intrare 
triumfală în oraşul pe care-l părăsise cu exact cinci ani înainte. Ocupaţia 
mussoliniană s-a dovedit doar o efemeră paranteză, suficientă pentru a 


317 Interviu cu Hailé Sélassié I, în Lumea, nr. 40, 1 oct. 1964, p. 3; vezi şi V. 
Cruceanu, Ultimul împărat al Africii, în Historia, nr. 83, nov. 2008, p. 65-66. 

"15 Histoire générale. tome VIII, p. 55. 

31 P, Guichonnet, op.cit., p. 118. 

32 Ibidem. 

„ucide aproape un milion de etiopieni”?! (Alte surse dau cifre mai 
exacte: 760.000 de etiopieni morți şi pagube materiale de 132,5 
milioane lire sterline”). Aventura colonială a ducelui a sfârşit 
catastrofal: în primăvara lui 1941, regimul corporatist pierduse toate 
coloniile din estul Africii. Această realitate şi-a găsit reflectarea în 
„Tratatul de pace cu Italia”, semnat la 10 februarie 1947, la Paris. 
Astfel, la art. 33 se preciza că «Italia recunoaşte şi se obligă să respecte 
suveranitatea şi independenţa Statului etiopian»*%, căruia îi plătea şi o 
despăgubire de război „în valoare de 25 milioane dolari”"%. De 
asemenea, art. 23 prevedea, în mod categoric, faptul că «Italia renunță 
la toate drepturile sale asupra posesiunilor teritoriale italiene din Africa 
şi anume: Libia, Eritreea şi Somalia italiană»"?. 

Italia republicană va beneficia de o măruntă concesie: în ianuarie 
1949, Adunarea Generală a ONU i-a transferat, pe 10 ani, sub tutelă, 
fosta colonie Somalia italiană. În deceniul care a urmat, italienii aveau 
să asiste la evoluția lentă, dar ireversilă, a teritoriului spre 
independență. 


“1 M. Zeleke, Libres mais soumis, în Afrique-Asie, no. 54, mai 2010, p. 40. 
322 C, Giurcăneanu, op.cit., p. 89. 

333 Vezi Relaţii internaționale..., vol. 3, 1983, p. 21. 

324 Ibidem, p. 20; vezi si C. Giurcăneanu, op.cit., p. 178. 

33 Relații internaționale..., vol. 3, 1983, p. 21. 


CAPITOLUL AL III-LEA 


EMANCIPAREA FOSTELOR POSESIUNI 
ITALIENE, BELGIENE, SPANIOLE ŞI 
PORTUGHEZE DIN AFRICA NEAGRĂ 


ecolonizarea a reprezentat paradigma întregii evoluții 

a Africii, în a doua jumătate a secolului al XX-lea. 

Momentul de cotitură s-a datorat rezultatelor celui de-al 

doilea război mondial, ce a determinat un nou raport 
de forte în lume, defavorabil puterilor coloniale. Marea conflagrație a 
dovedit că „imperiul colonial european nu era un monolit de neschimbat 
în peisajul istoriei umanităţii”! Atitudinea de respingere a 
colonialismului, manifestată de super-puteri (SUA, URSS, R.P. 
Chineză), l-a făcut pe istoricul Joseph Ki-Zerbo să afirme că „în primul 
deceniu de după război, un fel de complicitate planetară îndemna Africa 
Neagră spre libertate”?. Noul „deal” inaugurat de Charta Atlanticului 
a permis coloniilor africane să-şi redobândească libertatea. Procesul a 
fost deschis de Ghana, fosta colonie engleză Coasta de Aur, devenită 
independentă la 6 martie 1957, sub conducerea omului politic de 
excepţie, dr. Kwame Nkrumah. În lumea francofonă, exemplul său a 
fost urmat de Guineea lui Sékou Touré, la 2 octombrie 1958. Apoi, pe 
parcursul anului 1960, s-a produs o adevărată „revoluție 
anticolonialistă”: 17 ţări africane şi-au proclamat independența (14 
foste colonii franceze, una engleză, una italiană şi una belgiană). De 
atunci, anul 1960 este considerat drept „Anul Africii”. Sub imperiul 
acestei schimbări şi având în vedere că alte teritorii africane se aflau în 


! R, Oliver, J.D. Fage, A Short History of Africa, Baltimore, Penguin Books, 1963, 
p. 243; despre consecințele celui de-al doilea război mondial asupra Africii Negre, 
vezi V. Cruceanu, Africa Neagră si marele război, în vol. Structuri politice în 
secolul XX, volum omagial — Constantin Buse: o viață închinată istoriei, 
Bucureşti, Editura Curtea Veche, 2000, p. 426-445. 

Eje Ki-Zerbo, Histoire de l’Afrique Noire. D’Hier à Demain, Paris, Hatier, 1972, 
p. 474. 

continuare sub dominatie europeanä (în special portughezä), Adunarea 
Generală a ONU a aprobat „Declaraţia privind acordarea 
independenţei ţărilor şi popoarelor coloniale”, din 14 decembrie 
1960. Câteva dintre formulärile sale sunt sugestive. Astfel, la punctul 1, 
se sublinia că «Supunerea popoarelor unei subjugări, dominatii şi 
exploatări străine constituie o negare a drepturilor fundamentale ale 
omului [subl.ns.], este contrară Cartei Naţiunilor Unite şi o piedică în 
calea promovării păcii şi cooperării mondiale». Extrem de generos era 
punctul 2, ce considera că «Toate popoarele au dreptul la 
autodeterminare; în virtutea acestui drept, ele îşi decid în mod liber 
statutul politic şi urmăresc în mod liber dezvoltarea lor economică şi 
culturală»“. Urma punctul 3, care viza eliminarea subterfugiilor juridice, 
menite să permită menţinerea statu-quo-ului: «Inadecvarea pregătirii 
politice, economice, sociale sau educaționale nu poate în nici un caz 
servi drept pretext pentru a întârzia independenta»”. În sfârşit, la 
punctul 5, se preciza că «Vor fi luate măsuri imediate (...) pentru a fi 
transferată întreaga putere populațiilor acestor teritorii (...), conform 
voinţei şi dorinței lor liber exprimate» . 

Ca orice act al Adunării Generale a ONU, documentul exprima un 
deziderat şi nu avea un caracter coercitiv. El a fost elaborat într-o epocă 
tensionată a „Războiului Rece” şi unii membri permanenți ai 
Consiliului de Securitate (SUA, Anglia, Franța) l-au privit ca pe un 
document facultativ. Importanța declarației rezidă în noblețea 
principiilor sale; invocarea şi susținerea lor de către majoritatea statelor 
lumii, le-a probat validitatea şi justetea. Sub influenţa lor, în deceniile 
ce au urmat, şi în ciuda tuturor vicisitudinilor, decolonizarea se va 
săvârşi pe deplin (cu foarte mici excepții). 

În primul volum al Istoriei decolonizării Africii, ne-am 
concentrat atenţia asupra emancipării posesiunilor engleze şi franceze 
din Africa Neagră. Diferenţele majore dintre cele două sisteme 
coloniale, ne-au permis abordarea subiectului într-o manieră 
comparativă. Aceeaşi idee ne-a permis să stabilim o tipologie a 
decolonizării: 


? Vezi Relaţii internationale în acte şi documente, vol. 3 (1945-1982), Bucureşti, 
Editura Didactică şi Pedagogică, 1983, p. 97. 

* Ibidem. 

` Ibidem, p. 98. 

é Ibidem. 

e cazurile generale, ce includeau posesiunile în care 
decolonizarea s-a realizat paşnic (dialog, negocieri, alegeri 
libere); 

e cazurile particulare, ce înglobau posesiunile în care 

emanciparea s-a dovedit problematică (răscoale, insurectii armate 

sau războaie de eliberare). 

În studiul de față diversitatea este la fel de pregnantă. Pe parcursul 
capitolului precedent, comparatiile între cele cinci sisteme coloniale pe 
care le abordăm se raportează, în mare măsură, tot la cele două sisteme 
coloniale clasice (englez şi francez). Chiar tipologia de mai sus 
presupune acum o serie de nuanţe. Totuşi, ne-am asumat riscul şi am 
ordonat teritoriile ce ne preocupă, după cum urmează: 

- cazuri generale: Somalia, R.D. Congo, Burundi, Rwanda şi 
Guineea Ecuatorială; 

- cazuri speciale: Guineea-Bissau, Mozambic, Insulele Capului 
Verde, Insulele Säo Tomé şi Principe, Angola, Namibia şi Eritreea. 


e Cazuri generale: 
III-1. Emanciparea fostelor teritorii italiene 


SOMALIA 


Ofensiva britanică în Africa de Est a dus, pe parcursul anului 
1941, la eliberarea Etiopiei, recuperarea Somalilandului şi ocuparea 
Somaliei italiene si a Eritreei. În consecință, guvernul Majestății Sale 
şi-a creat o nouă vastă zonă de influenţă pe continentul negru. Cu 
trecerea anilor, englezii se arătau tot mai puţin dispuşi să părăsească 
teritoriile ocupate. De aceea, în repetate rânduri, situația va deveni 
subiect de discuţii în cadrul Consiliului Miniştrilor de Externe ai celor 
patru puteri învingătoare: SUA, URSS, Anglia şi Franţa. Un asemenea 
moment s-a produs la întâlnirea din aprilie 1946, de la Paris, unde 
responsabilul Foreign Office, Ernest Bevin, a propus unificarea 
Somalilandului, Somaliei italiene şi Ogadenului, sub protecţie britanică. 
Astfel, datorită englezilor, s-a născut ideea „Somaliei Mari”, 
transformată în obsesie pentru mişcarea națională somaleză. Propunerea 


66 Viorel Cruceanu 


lui Bevin a fost respinsä de secretarul Departamentului de Stat al SUA, 
J.F. Byrnes, care a recomandat tutela ONU (poziţie agreată si de 
URSS), în timp ce ministrul Georges Bidault (Franţa) a optat pentru 
tutelă italiană. La 10 mai, argumentele lui Bidault l-au convins şi pe 
Molotov. Un alt adversar al propunerii Bevin era împăratul Haile 
Sélassié I, ce revendica «drepturi istorice»” asupra Somaliei italiene şi 
Eritreei. În 1951, Etiopia a semnat un Tratat de prietenie şi colaborare 
cu SUA, document ce a pus temeliile unei lungi şi durabile prietenii 
între cele două ţări. Sprijiniti de americani, etiopienii au obținut 
importante succese diplomatice: prin protocolul anglo-etiopian din 28 
iulie 1948, imperiul est-african recupera Ogadenul, iar prin decizia 
ONU din 2 decembrie 1950, Eritreea era federată cu Etiopia (act 
oficializat la 15 septembrie 1952). Eşecul englezilor în fața acestor 
combinaţii a făcut ca teritoriile somaleze să revină la „statu quo ante”. 
Prin urmare, datorită poziţiilor Franţei, URSS şi SUA, în noiembrie 
1949, Adunarea Generală ONU a hotărât transferarea fostei Somalii 
italiene sub tutela Republicii Italiene, care devenea «autoritate 
administrantă», conform Art. 81 al Cartei ONU”. Acelaşi document 
stabilea, la punctul b, al Art. 76, unul din obiectivele fundamentale ale 
sistemului de tutelă: «de a promova progresul politic, economic şi 
social şi în domeniul educaţiei al populației din teritoriile sub tutelă şi 
evoluţia lor progresivă spre autodeterminare sau independență, ţinând 
seama de condiţiile specifice fiecărui teritoriu (...) şi de näzuintele liber 
exprimate ale populaţiei interesate...» "°. 

Pe baza acestor prevederi, „italienii şi-au luat în serios sarcina ce 
le revenea privind decolonizarea [Somaliei]”!!. Astfel, ei au iniţiat „un 
intens program de educare şi formare”!?, care a „furnizat ţării, în scurt 
timp, tehnicienii şi funcţionarii necesari”!?. De asemenea, ei s-au 
preocupat pentru crearea condițiilor unei vieţi politice fecunde. 


TE. Sik, The History of Black Africa, Budapest, Akademiai Kiado, 1974, vol. 4, p. 369. 

$ La décolonisation de PAfrique: Afrique australe et Corne de Afrique, Paris, 
UNESCO, 1981, p. 113. 

° Cf. Relaţii internationale, vol. 2, p. 229. 

10 Ibidem, p. 227-228. 

Il J O. Sagay, D.A. Wilson, Africa — A Modern History (1800-1975), New York, 
APC, 1980, p. 341. 

© Ibidem. 

'5 Ibidem, p. 342. 

Majoritatea africanistilor sunt de acord că „somalezii au fost mai lenți 
în elaborarea unei mişcări politice [naţionale]”!*. Începuturile acesteia 
datează din mai 1943 când, la Mogadiscio, s-a fondat „Clubul Tinerilor 
Somalezi”, inițiat de Haji Mohammed Hussein. La 1 aprilie 1947, 
Clubul s-a transformat în partid politic, sub numele de „Liga dei 
Giovani Somali” (LGS). Datorită „structurii pe clanuri a societăţii 
somaleze”!5, până în 1954 au apărut 21 de partide politice. În toată 
perioada, LGS a rămas „partidul politic dominant” *: el număra 25.000 
de aderenti şi avea secțiuni în Ogaden, Somaliland şi Kenya. 

Trebuie precizat că, la începuturile sale, Liga era ostilă 
reîntoarcerii italienilor. Într-un mesaj adresat Adunării Generale a 
ONU, partidul cerea: «nu sacrificați poporul [somalez] pe altarul 
târguielilor politice»!/. LGS vorbea despre «despotismul brutal» al 
italienilor şi de «starea de sclavie» din timpul dominaţiei italiene "$. 
Atitudinea intransigentă a Ligii s-a prelungit până în 1953, când H.M. 
Hussein a fost înlăturat din fruntea partidului. Înlocuitorul său, 
Abdullahi Issa, se situa pe poziții moderate, recomandând LGS să 
colaboreze cu administrația italiană. Apropierea dintre cele două părți s- 
a accentuat, odată cu numirea ca preşedinte al LGS a lui Aden Abdullah 
Osman, în 1954. Faptul a permis transformarea Consiliului Teritorial 
(înființat în 1951), în Adunare Legislativă, şi organizarea primelor 
alegeri în februarie 1956. Adunarea cuprindea 70 de locuri, repartizate 
după cum urmează: 60 pentru africani, 4 pentru italieni, alte 4 reveneau 
arabilor si câte unul, atribuite populației de origine indiană, respectiv 
pakistaneză. Regulamentul de organizare al scrutinului prevedea un vot 
diferit: direct si secret, în oraşe, şi indirect (prin intermediul colegiilor 
tribale), în provincii. 

Alegerile generale s-au soldat, cum era de aşteptat, cu o 
categorică victorie a LGS, care a obținut 43 din cele 60 de locuri 
rezervate africanilor. În urma consultării populare, s-a format primul 
guvern somalez, condus de Abdullahi Issa, în timp ce Aden Abdullah 


4 H, Deschamps (dir.), Histoire générale de l’Afrique Noire de 1800 à nos jours, 
Paris, PUF, 1971, tome II, p. 563. 

` Histoire générale de Afrique, tome VIII (L"Afrique depuis 1935), édition 
abrégée, Paris, Présence Africaine/ Edicef/ UNESCO, 1998, p. 118. 

' Ibidem, p. 117. 

l E, Sik, op.cit., vol. 4, p. 378. 

 Ibidem. 

Osman devenea presedintele Adunärii Legislative. Cel dintâi guvern 
local, cuprindea 6 miniştri; ei erau propusi de primul ministru, dar 
trebuiau să primească aprobarea administratorului italian al teritoriului. 
În plus, fiecare ministru african, avea un consilier italian. De asemenea, 
guvernul era răspunzător în fața administratorului şi nu al Adunării. Se 
vede marea influență a administraţiei tutelei, care „beneficia de drept de 
veto absolut şi controla afacerile militare şi afacerile externe”? 
(administratorul italian putea dizolva chiar Adunarea). 

După alegeri, a revenit din exilul său cairot, Haji Mohammed 
Hussein, fondatorul LGS. El rămânea, în continuare, ostil colaborării cu 
administraţia tutelară. Dezamăgit, în 1958, părăseşte LGS şi pune 
bazele unui nou partid politic, „Liga de Grande Somalia”. Partidul 
avea aceeaşi abreviere ca şi „Liga dei Giovani Somali” şi putea 
provoca sensibile confuzii în rândul electoratului. lată de ce, premierul 
Issa a profitat de manifestatiile antiguvernamentale de la începutul 
anului 1959, pentru a dizolva noul partid şi aresta pe H.M. Hussein. Tot 
în 1958, a fost redactată prima Constituţie a teritoriului, ce stabilea 
premisele trasformării Somaliei într-o republică independentă. 

Pe baza Constituţiei din 1958, s-au organizat alegerile din martie 
1959. Prin interzicerea partidului creat de H.M. Hussein, „Liga dei 
Giovani Somali” practic nu avea adversar. Aşa se face că, LGS a 
obținut 83 de locuri, din totalul de 90 (după alegeri, radicalul Hussein 
şi-a recăpătat libertatea)”. Victoria categorică a „Ligii” conforta şi 
Administrația tutelară ce a decis devansarea datei proclamării 
independenţei, de la 2 decembrie 1960, la 1 iulie 1960. 

În perioada 1958-1960, un proces electoral asemănător s-a 
desfăşurat şi în Somaliland. În protectoratul britanic, alegerile au fost 
câştigate de o coaliţie a unificării”!, condusă de Mohammed Hadj 
Ibrahim Egal (ce a stabilit data independenţei pentru 26 iunie 1960). 
Prin urmare, cu acceptul Angliei şi Italiei, în primăvara anului 1960, 
cele două teritorii somaleze au purtat negocieri la nivelul guvernelor şi 
al parlamentelor. Foarte repede, delegatiile din Somaliland şi Somalia 
italiană au decis unificarea sub «un drapel, un preşedinte şi un guvern» 


Histoire genârale..., tome VIII, p. 118. 

21 Vezi amănunte în V. Cruceanu, Istoria decolonizării Africii (Emanciparea 

Corgal Press, 2010, p. 205-206. 

comun. În consecintä, data de 1 iulie 1960 marca aparitia unui stat 
independent în Cornul Africii, sub numele de Republica Somalia. 
Funcţiile cheie reveneau unor personalități din fosta Somalie italiană: 
Aden Abdullah Osman”, preşedinte, şi Abdirashid Ali Shermarke”, 
prim-ministru (în timp ce Ibrahim Egal, premierul din Somaliland, 
devenea doar ministru al apărării în guvernul unificat). Noul stat şi-a 
ales ca emblemă o stea albă, cu cinci braţe, corespunzătoare celor cinci 
„țări somaleze”: Somalia de Sud (ex-italiană), Somaliland, Somalia 
franceză, Ogaden şi N.E. Kenyei (ultimele trei considerate o veritabilă 
«terra irredenta»"*). Visul „Somaliei Mari”, al politicienilor de la 
Mogadiscio, a generat conflicte armate de graniță cu Etiopia (1963- 
1964) şi Kenya (1966). Realitatea era redată eufemistic de unul din 
aceşti politicieni: „Republica Somalia a preluat o moştenire grea şi 
periculoasă, lăsată de dominaţia colonială, care a înrăutățit într-o 
oarecare măsură relaţiile cu vecinii săi africani”%5. Eşecurile militare şi 
izolarea diplomatică au făcut ca anul 1967 să marcheze „falimentul 
politicii [somaleze] de expansiune”. 

Întreaga conduită politică a primelor guverne somaleze, atât pe 
plan extern, cât şi pe plan intern, era clădită pe nisipuri mişcătoare. 
Liderii somalezi „aveau şanse minime să edifice o economie viabilă, 
deoarece resursele naturale erau cvasiinexistente, iar pământul extrem 
de sărac”. În plus, regimul era gangrenat de „corupţie, trafic de 


Născut în 1908, într-o familie foarte săracă. A învăţat să scrie şi să citească datorită 
unui colonist italian. Poliglot, vorbea fluent italiana, engleza şi araba. Inteligența sa 
nativă l-a ajutat în politică, fiind ales primul preşedinte al Somaliei independente (1 
iulie 1960-30 iunie 1967). În 1967, a devenit cel dintâi preşedinte african ce a pierdut 
votul (este drept, un vot indirect, în Parlament). A.A. Osman a încetat din viaţă la 8 
iunie 2007, la venerabila vârstă de 99 ani! 

* Născut la 16 noiembrie 1919, într-o familie modestă. Şi-a finalizat studiile târziu 
(1958): ştiinţe politice la Universitatea „La Sapienza”, Roma. A fost unul din liderii 
LGS, fapt ce i-a asigurat o frumoasă carieră politică: prim-ministru (12 iulie 1960-14 
iunie 1964) şi, apoi, preşedinte (1 iulie 1967-15 octombrie 1969); vezi si Profil, în 
Lumea, nr. 27, 29 iun. 1967, p. 31. 

# M. Perham, Africa Outline, London, OUP, 1966, p. 7. 

* Vezi interviu cu preşedintele Abdirashid Ali Shermarke, în Lumea, nr. 17, 18 apr. 
1968, p. 3. 

influență şi nepotism”%. Aşa se face că, „poporul s-a înstrăinat de 
guvernanti, simțind că, de multă vreme, aceştia nu-i mai reprezintă 
interesele”. În mod previzibil, „nemulţumirea a explodat în octombrie 
1969”: preşedintele Abdirashid Ali Shermarke a căzut victimă unui 
asasinat (15 octombrie 1969), iar şase zile mai târziu armata a preluat 
puterea prin lovitura de stat a generalului Mohamed Siad Barré, în 
fruntea unui Consiliu Revoluționar Suprem. 


* 


Generalul Mohamed Siad Barré, născut pe 6 octombrie 1919, a 
dominat cu autoritate viața politică internă, timp de aproape 22 de ani. 
Regimul său a început promițător si a sfârşit dezastruos. De aceea am 
împărțit „era” Barré în două perioade distincte: 

e Perioada promițătoare, relativ scurtă, cuprinsă între 1969- 
1977. În această etapă, generalul-presedinte s-a comportat ca un 
„despot luminat”. El a promovat o serie de reforme sociale curajoase, 
precum: egalitatea între sexe (într-o societate patriarhală, impregnată de 
islam), gratuitatea asistenței medicale, gratuitatea învățământului, 
introducerea limbii somaleze ca limbă scrisă prin folosirea alfabetului 
latin si încurajarea sedentarizării nomazilor. 

Pe 21 octombrie 1970, la prima aniversare a preluării puterii, Siad 
Barré a proclamat socialismul ca doctrină de stat; liderul militar de la 
Mogadiscio dorea o simbioză între marxism şi Islam, redată prin 
sintagma „socialism somalez”. În virtutea regulii marxiste, el a 
procedat la un vast program de nationalizäri: au devenit proprietatea 
statului „cele câteva modeste fabrici existente””!, a fost „inițiată şi 
extinsă pe scară largă mişcarea cooperatistă a țăranilor săraci”, s-a 
preluat controlul asupra „comerțului exterior şi interior”? etc. 
Justificându-şi orientarea de stânga, preşedintele Siad Barré declara: 


% Ibidem. 

” Ibidem. 

3 Ibidem. 

3l Vezi Gândirea politică africană. Antologie, Bucureşti, Editura Politică, 1982, p. 
407, vezi şi Lumea, nr. 40, 28 sept. 1972, p. 29-30; idem, nr. 43, 19 oct. 1978, p. 28. 
” Gândirea... p. 408 

33 Ibidem. 


Istoria decolonizärii Africii, vol. 2 71 


„am făcut nationalizärile şi pentru faptul că somalezii trebuie să fie cei 
care să-şi administreze patrimoniul, să hotărască asupra lui pentru un 
profit exclusiv social si nu personal, al câtorva exploatatori”"“. La 
vremea aceea, regimul se bucura şi de o presă favorabilă; astfel, revista 
Rinascita, de la Roma, considera că măsurile luate se încadrau în 
„trecerea de la o logică a dependenţei, la o logică a independenței” ”. 
Angajat pe calea „transformării socialiste” a ţării, la 1 iulie 1976, 
generalul Siad Barré dizolva „Consiliul Revoluționar Suprem” şi anunţa 
crearea „Partidului Socialist Revoluționar Somalez” (PSRS), partid 
unic, declarat „instanţa supremă a ţării”"S. În aceeaşi zi, Siad Barre 
depunea jurământul ca preşedinte constituțional al Republicii 
Democratice Somalia (act ce echivala cu revenirea la un regim civil). 
Tot în prima perioadă, Somalia şi-a refăcut şi imaginea externă, 
serios zdruncinată anterior. Faptul s-a datorat, în mare măsură, 
charismaticului ministru de externe, Omar Arteh Ghalib“. Fost 
ambasador în Etiopia (1965-1968), Ghalib a reuşit să-l convingă pe 
împăratul Hailé Sélassié I ca, în 1973, să facă prima deplasare în 
Somalia. De asemenea, datorită eforturilor sale, Somalia a fost aleasă, 
în 1974, gazda celui de-al 11-lea „summit” al Organizaţiei Unităţii 
Africane (OUA). Statura continentală şi internaţională dobândită de 
Omar Arteh Ghalib îl jena pe Siad Barré; prin urmare, la 5 iulie 1977, el 
a fost demis şi înlocuit de fratele preşedintelui, Jama Barre. O cauză 
suplimentară a demiterii a reprezentat-o şi poziția pacifistă a lui Ghalib 
față de Etiopia. Or, la fel ca predecesorii săi, Siad Barré s-a lăsat atras 
de mirajul „Somaliei Mari” şi „a visat permanent să-i unească pe 
somalezii risipiţi între Etiopia, Djibouti, Kenya, Somalia Britanică şi 
Somalia Italiană”. Încrezător, el declara prezumtios: «Am venit la 
putere să-i unesc pe toţi somalezii şi nimic nu mă va întoarce din acest 
drum»*”. Generalul somalez se baza, în planurile sale, pe alianța strânsă 
cu URSS. El a concesionat ruşilor trei baze militare (cea mai importantă 


%4 Vezi Lumea, nr. 3, 13 ian. 1972, p. 23. 

Cf. idem, no. 40, 28 sept. 1972, p. 30. 

“4 Lumea azi, nr. 6, 7 febr. 1991, p. 13. 

“ Vezi Profil, în Lumea, nr. 42, 16 oct. 1975, p. 29. 

3 Larousse. Dicţionar de istorie şi civilizaţii africane, Bucureşti, Univers 

fiind baza navală de la Berbera), în schimbul „unei injecții masive de 
armament”, completată de „prezenţa substanţială a tehnicienilor si 
experţilor sovietici”?! (2.000 de persoane). Ambitia nemăsurată a lui 
Siad Barré „a transformat ţara într-un arsenal”, în care „numărul 
armelor depäsea pe cel oamenilor”. Numai că, URSS îşi urmărea 
propriile interese: alianța cu Somalia era dictată de ostilitatea față de 
politica pro-occidentalä a împăratului Etiopiei. Dar, pe 12 septembrie 
1974, bătrânul negus a fost răsturnat de armată. Junta ce a preluat 
puterea manifesta simpatii de stânga, accentuate odată cu ascensiunea 
colonelului Mengistu Hailé Mariam (devenit şef al statului pe 11 
februarie 1977). De acum înainte, URSS se va apropia tot mai mult de 
noul regim de la Addis-Abeba. Siad Barre a înţeles sensul mişcării de 
translație şi a încercat să precipite lucrurile: în iulie 1977, a ordonat 
armatei sale invadarea Ogadenului etiopian. Acţiunea intempestivă a 
somalezilor a pus colosul sovietic în faţa unei dileme: fidelitatea față de 
vechiul aliat (cu o populaţie de doar 3.000.000 locuitori) sau exuberanta 
față de noul aliat (o forță regională, de 30.000.000 locuitori)? 
Conducerea moscovită nu s-a lăsat pradă ezitărilor şi a preferat Etiopia. 

e perioada eşecurilor, a început cu grava eroare strategică din 
iulie 1977. Ea este cuprinsă între 1977-1991 şi corespunde lungii agonii 
a regimului. Trebuie să spunem că, în prima fază a războiului din 
Ogaden, somalezii au avut inițiativa, ocupând cea mai mare parte a 
provinciei. Integritatea teritorială a Etiopiei a fost salvată de intervenția 
decisivă a URSS şi a aliaţilor săi. Astfel, la luptele de pe frontul din 
Ogaden au participat aproape 20.000 de soldaţi cubanezi (transportaţi 
din Angola, printr-un amplu „pod aerian”, din noiembrie 1977 şi până 
în martie 1978) şi 2.000 de soldaţi sud-yemeniti, încadrați de 1.500 de 
consilieri sovietici. De asemenea, Uniunea Sovietică a furnizat Etiopiei 
60.000 tone de armament: tunuri, tancuri, transportoare blindate, 
lansatoare de rachete, rachete sol-aer, avioane de luptă MIG-21, 
elicoptere de transport şi asalt“?. Datorită acestui „efort logistic de un 

miliard de dolari”, somalezii au fost alungaţi din Etiopia (martie 
1978). Umilit, Siad Barré a renunţat la socialism, devenind aliatul SUA 
(cărora, în 1980, le-a oferit fosta bază sovietică de la Berbera). De 
asemenea, înfrângerea l-a marcat profund, trăsăturile despotice ale 
personalităţii sale accentuându-se. Tot mai suspicios, el s-a izolat de 
oamenii competenţi şi s-a înconjurat de oportunişti. Prin urmare, 
regimul Barré a împrumutat tot mai pregnant trăsăturile regimului 
anterior, bazat pe nepotism şi măcinat de corupţie. Pe bună dreptate s-a 
afirmat că, „visătorul din 1969 s-a transformat într-un Duvalier 
african”**. Adâncirea crizei interne, „pe fondul înăspririi regimului 
dictatorial”, a dus la apariţia unor profunde forte centrifuge. Astfel, în 
nord, s-a constituit, încă din 1981, „Somali National Movement” 
(SNM), ce „va deveni cea mai activă dintre mişcările armate de 
opoziţie”. Apoi, la sfârşitul anilor "80, au apărut alte două grupări 
armate contestatare, bine organizate: „Somali Patriotic Movement” 
(SPM), activă în sud, şi „United Somali Congress” (USC), prezentă în 
centrul țării. Acţiunea convergentă a celor trei grupări „are ca urmare 
izbucnirea, în 1988, a unui război civil, care împinge ţara într-o anarhie 
generală”. Rebelii au câştigat permanent teren, în faţa unei armate 
demoralizate; în realitate, doar Garda Prezidențială îl mai sprijinea, 
necondiţionat, pe bătrânul dictator. La 27 ianuarie 1991, după patru 
săptămâni de lupte crâncene, purtate în capitală cu insurgenții USC, 
Siad Barré a părăsit Mogadiscio şi s-a refugiat în Kenya (de unde a fost 
expulzat în Nigeria, ţară ce i-a acordat azil politic; el şi-a găsit sfârşitul 
aici, pe 2 ianuarie 1995, în urma unei crize cardiace). 

Cu fuga lui Siad Barré s-au prăbuşit şi instituțiile statului. La 
rândul său, armata s-a pulverizat în bande rivale, bazate pe „reţele de 
clan, mafiotice”50, conduse de „seniori” ai războiului (în majoritate, 
foşti generali ai lui Barr6), ce şi-au parcelat ţara (în preajma anului 
2000 existau 26 de asemenea facțiuni). Astfel, Somalia a devenit un caz 


Histoire gencrale..., tome VIII, p. 535; vezi si S. Klein, op.cit., p. 23. 

* Cf. Le Nouvel Afrique-Asie, no. 65, févr. 1995, p. 21. 

* Enciclopedia Africii, București, Editura Meronia, 2002, p. 212. 

unicat: ea s-a transformat dintr-un stat, cu toate atributiile specifice, 
într-un non-stat, căzut pradă anarhiei. În ultimii ani, situaţia s-a 
complicat datorită recrudescentei grupărilor islamiste radicale (precum 
„Shebab”, branşa somaleză a faimoasei „Al-Qaida”) şi a apariției 
fenomenului pirateriei (în largul coastelor somalezey!. 

O analiză pertinentă a tristei soarte a Somaliei, din ultimele două 
decenii, ne este oferită de scriitorul Nuruddin Farah, într-un interviu 
acordat revistei Jeune Afrique. Bun cunoscător al tradițiilor somaleze, el 
porneşte de la o comparaţie istorică: „Un lucru asemănător s-a petrecut 
în 1530. Există o mulțime de similitudini între războiul civil din anii 
'90 şi luptele de acum patru secole. Conform tradiţiei orale, 
confruntările de atunci au durat 50 de ani şi au opus pe orăşeni, deja 
foarte cosmopoliti, crescătorilor de animale, din regiunile de interior, 
înapoiate. Aceşti păstori erau strămoşii seniorilor războiului de astăzi, 
ridicaţi ei înşişi din zonele reculate şi deci, funciarmente, neîncrezători 
în cultura orășenească, seculară. Ei sunt veritabili «urbanofobi», străini 
de cultura tolerantei şi diversităţii, specifică oraşului Mogadiscio (...). 
Acest război, nu este un război al clanurilor, aşa cum afirmă, îndeobşte, 
analiştii occidentali. În Somalia, clanul nu este o entitate politică sau 
identitară. Seniorii războiului care-şi revendică apartenenţa la un clan 
sau altul, o fac pur şi simplu pentru a justifica vandalismul bandelor 
incontrolabile aflate în slujba lor. De altfel, adesea, milițiile care se 
înfruntă aparțin aceluiaşi clan”. Apoi, într-o manieră cvasididacticä, 
Nuruddin Farah se opreşte asupra surselor crizei somaleze: „Cauzele 
acestor dezbinări ar trebui căutate, în primul rând, în jocul ingerintelor 
externe cărora Somalia le-a căzut victimă datorită situării sale 
strategice, în preajma rutelor navale către Golful Oman. În al doilea 
rând, ele ar trebui căutate în apetitul pentru putere al oamenilor politici 
somalezi, aşa cum a fost cazul cu Siad Barre şi complicii săi. Barre a 
preluat puterea cu ajutorul sovieticilor şi, când aceştia l-au abandonat, 
în anii '80, în favoarea Etiopiei lui Mengistu, el a renunţat la doctrina 
socialismului ştiinţific şi s-a reorientat, brusc, spre America lui Reagan. 
Acest om era capabil să se alieze şi cu diavolul pentru a rămâne în 
fruntea ţării”. Comparând pe bătrânul dictator, însetat de putere, cu 


`l Vezi FP (Foreign Policy) România, iul-aug. 2010, p. 46-47. 

urmaşii săi, care au sfâşiat republica, scriitorul somalez îi consideră pe 
aceştia „mai răi, pentru că Siad Barre a reuşit, cel putin, să menţină 
unitatea tării”. Totuşi, Nuruddin Farah nu caută tapi ispäsitori si ne 
împărtăşeşte concluzia sa, extrem de severă: „Trebuie să admitem că 
noi, ca popor, suntem toţi vinovaţi, pentru că nu am reacționat la timp 
în fața autoritarismului, atât de inerent societății somaleze. Tradițiile 
patriarhale sunt ostile tolerantei şi secularismului, atât de necesare 
înfloririi democraţiei. Slăbiciunea ce ne-a cuprins nu este doar a statului 
somalez ci a noastră, a tuturor, pentru că ne-am angajat, cu toţii, pe 
calea sinucigaşă a autodistrugerii”*”. 

La 50 de ani de independenţă, conform acestei analize lucide, 
Somalia se dovedeşte un eşec al decolonizării. Faptul este oglindit şi de 
lista „locatarilor” de la „Villa Somalia”; primii trei au exercitat efectiv 
magistratura supremă, în timp ce următorii s-au intitulat, doar, 
preşedinţi ai Somaliei (ironizati, frecvent, ca fund „primari” de 
Mogadiscio): 

e Aden Abdullah Osman — 1 iulie 1960-30 iunie 1967; 

Abdirashid Ali Shermarke — 1 iulie 1967-15 octombrie 1969; 
general Mohamed Siad Barre — 21 octombrie 1969-27 ianuarie 1991; 
Ali Mahdi Mohammed — 28 ianuarie 1991-25 august 2000; 
Abdulkassim Salad Hassan — 25 august 2000-10 octombrie 2004; 
Abdullahi Yusuf Ahmed — 14 octombrie 2004-29 decembrie 2008; 
Sheikh Sharif Sheikh Ahmed — 31 ianuarie 2009. 


După cum am văzut mai sus, un rol important în alungarea lui 
Siad Barré l-a jucat „Somali National Movement” (SNM). În 
noiembrie 1990, insurgenții SNM au ocupat principalele centre din 
nord, Hargeissa şi Berbera, fostul Somaliland fiind, practic, dezlipit de 
Somalia. Revista Jeune Afrique notează inspirat că „visul «Somaliei 
Mari» a fost înmormântat de Somaliland în 19915. Actul a devenit 
oficial în data de 23 mai 1991, când a fost proclamată Republica 

Somaliland. Liderii secesiunii îşi exprimau frustrarea pentru 
marginalizarea la care au fost supuşi, pe parcursul celor trei decenii 
petrecute în cadrul Somaliei unificate; astfel, ei repetau adesea că, încă 
«de la începuturi, în trecutul istoric, Somalia şi Somaliland au fost două 
entităţi»””. Curios pare faptul că, în timp ce Somalia se afundă în abisul 
dezordinii, Somalilandul se dovedeşte un stat funcţional“. Aici, s-au 
creat instituții viabile, s-au adoptat regulile democraţiei şi s-au 
organizat alegeri libere ce au permis mai multe alternante la guvernare. 
Există o singură problemă: acest stat, ce întruneşte toate cerințele, nu a 
obținut recunoaşterea internațională. Atât statele africane, cât şi 
comunitatea mondială se cramponează de Carta Organizației Unităţii 
Africane (în prezent Uniunea Africană), care la Art. 3 (punctul 3) 
stipulează, ca regulă imuabilă, «respectarea suveranității şi integrităţii 
teritoriale [subl.ns.] a fiecărui stat membru». lată de ce, 
Somalilandul este considerat, de jure, ca parte integrantă a Somaliei. 
Totuşi, o abordare onestă a realitätilor somaleze ne impune să trecem în 
revistă succesiunile prezidenţiale de la Hargeissa, de după 1991: 

e Abdurahman Ahmed Ali Tuur — 28 mai 1991-16 mai 1993; 

e Mohammed Hadj Ibrahim Egal (fost prim-ministru al Somaliei, în 
două rânduri: 1-12 iulie 1960 şi 15 iulie 1967-1 noiembrie 1969) — 16 
mai 1993-3 mai 2002; 

e Dahir Riyale Kahin — 3 mai 2002-26 iulie 2010; 

e Ahmed Mohamud Silanyo — 26 iulie 2010. 


* Somaliland. No recognition yet, în New African, no. 472, April 2008, p. 40; vezi şi 
Jeune Afrique, no. 2367, du 21 au 27 mai 2006, p. 32-39. 

“5 Vezi amănunte în G. Prunier, Le Somaliland, une exception africaine, în Le 
Monde diplomatique, no. 679, oct. 2010, p. 6. 

Vezi Carta Organizaţiei Unităţii Africane, în Lumea, nr. 21, 21 mai 1964, p. 14; 
idem, în Relaţii internaționale..., vol. 3, p. 102. 


III-2. Emanciparea fostelor posesiuni belgiene 


CONGO 


După cum am văzut în capitolul anterior, misiunile creştine 
belgiene au jucat un rol însemnat în ridicarea nivelului de educaţie al 
autohtonilor. Faptul a permis emergenta unei elite locale, putin 
numeroase, alcătuită, la începuturi, mai ales din clerici. Formati în 
spiritul dogmei universale creştine, unii clerici africani şi-au propus să 
revalorizeze şi tradițiile lor spirituale. Printre aceştia s-a aflat şi Simon 
Kimbangu (născut în 1889, la Nkamba, în plină ţară bakongo), convins 
că avea menirea „să întemeieze în Africa o mişcare religioasă cu spirit 
evlavios mai profund”. Astfel, dulgherul evanghelist din Nkamba a pus 
bazele „Bisericii lui lisus Christos pe pământ” (21 martie 1921). Fidel 
spiritului Evangheliei, el a încercat „să descopere o formă africană, 
specifică, de creştinism”, bazată pe fuziunea valorilor creştine, cu 
valorile vechilor culte locale. Prin urmare, Kimbangu tindea spre un 
sincretism religios ce ar fi condus, pe plan spiritual, la reabilitarea 
negrilor. Propovăduind egalitatea între fiii lui Dumnezeu, indiferent de 
culoarea pielii, o asemenea construcție religioasă se îndrepta, în modul 
cel mai clar, spre „o contestare a ordinii coloniale”. De altfel, Simon 
Kimbangu se considera „un emisar al lui Dumnezeu trimis să-i salveze 
pe africani de stăpânirea colonială””. Iată de ce, el îi îndemna pe etnicii 
bakongo să refuze plata impozitelor şi să nu se mai supună sistemului 
muncii obligatorii”. Era un îndemn împotriva ordinii prestabilite, motiv 

pentru care „mişcarea sa capătă rapid aspectul unei revendicări 
politice”. Depăşirea cadrului religios, cu toate consecinţele sale, ne 
este explicată de marele istoric congolez, Elikia M’Bokolo: «regatul lui 
Dumnezeu», propovăduit de Kimbangu, se identifica, în realitate, cu 
„plecarea europenilor” şi restabilirea „unui regat kongo independent”, 
În şase luni de apostolat, Kimbangu a dobândit un mare prestigiu, fiind 
adulat cu adjective precum „Ngunza” (,„Profetul”) sau „Mvuluzi” 
(„Salvatorul”). În egală măsură, biserica kimbanguistä a devenit „locul 
construcţiei sociale, culturale, morale si politice”? a lumii bakongo. 

Afirmarea spontană şi viguroasă a kimbanguismului a determinat 
reacția autorităților belgiene: pe 14 septembrie 1921, Kimbangu a fost 
arestat iar biserica sa interzisă. A urmat condamnarea la moarte a 
„Profetului” şi deportarea sa în Katanga (unde a murit în 1951, după 30 
de ani de detenţie). Represiunea a lovit pe scară largă biserica 
kimbanguistă: 37.000 de adepţi au fost osândiţi sau exilați”. În ciuda 
determinării stăpânilor europeni, mișcarea a reuşit să supraviețuiască 
prin numeroase „societăți secrete” Il În anii care au urmat, aceste 
societăți „s-au răspândit cu o uimitoare viteză în întreg bazinul 
Congoului inferior” ^, alimentând un anticolonialism tot mai vehement. 
Mişcarea a fost legalizată à în 1956 şi „a continuat să activeze până în 
zilele noastre, miile de adepţi venerându-l pe Kimbangu ca pe un profet 
de-o seamă cu Christos”!5. Ea a marcat profund mentalul colectiv, E. 
M'Bokolo insistând pe mesajul istoric: „Simon Kimbangu a jucat un rol 
major în conştientizarea injustiţiilor colonialismului şi în formularea 
unei revendicări clare: eliberarea de sub stăpânirea colonială” '*. 

Un fenomen similar s-a produs şi în Katanga unde, în 1923, Tomo 
Nyirenda a pus bazele bisericii Kitawala. Adepții săi insistau pe ideea 
egalității rasiale. Ei invocau Biblia, care «nu face nici o deosebire între 
albi şi negri (...). Numai în Congo, guvernul consideră că nativii sunt 

sclavi. Noi ne-am săturat de aşa ceva şi, prin urmare, noul Dumnezeu al 
doctrinei kitawaliste este aici să ne ajute...» "°. Liderul mişcării, Tomo 
Nyirenda, avea o viziune mai largă, cererile sale încadrându-se între 
minimal («egalitatea raselor») şi maximal («Africa pentru africani»). 
În foarte scurtă vreme, biserica Kitawala s-a extins si în câteva 
posesiuni engleze (Rhodesia de Nord, Nyassaland şi Tanganyika), 
dobândind o audiență regională. Amploarea mişcării îngrijora ambele 
puteri coloniale. Urmărit de belgieni, Nyirenda s-a refugiat, în 1926, în 
Rhodesia de Nord. Numai că, si englezii îl considerau drept un 
„element subversiv”; de aceea, el a fost arestat si, în cele din urmă, 
executat. Însă, ca si în cazul kimbanguismului, „eliminarea profetului a 
grăbit si mai mult extinderea mişcării” (la sfârşitul anilor '30, 
aderentii săi se numărau cu miile). Aşa se explică de ce adepții 
Kitawala s-au aflat printre organizatorii boicotului de la Elisabethville 
(1931) şi ai grevelor din unitățile miniere de la Jadotville (1936) *. 

Cele două manifestări mesianice, caracteristice anilor interbelici, 
au reprezentat preludiul mişcării naționale din Congo belgian. Apoi, în 
perioada celui de-al doilea război mondial s-a înregistrat reacția 
„poporului mărunt”: greve, răzvrătiri, insurectii ţărăneşti. Cunoscător 
avizat al realitätilor din ţara sa, istoricul E. M’Bokolo desemnează 
aceste acţiuni cu sintagma „radicalism spontan şi violent”. După 1945, 
când continentul negru cunoaşte „o fierbere a spiritelor de o rară 
intensitate”?! în Congo belgian se naşte cu adevărat mişcarea naţională, 
promovată de „o elită cu revendicări legaliste”??. Dar, mai mult decât în 
oricare altă ţară africană, această mişcare va fi adânc marcată de 
factorul etnic şi de factorul regional. 

În primul deceniu de după cel de-al doilea război mondial, în 
Congo belgian nu a existat „o presiune naționalistă”. Prin urmare, 
belgienii, care se considerau „cei mai buni colonizatori”, erau convinşi 
„că vor putea menţine colonia lor, sub o tutelă paternalistă, vigilentă şi 

pasnicä, timp de decenii bune, chiar secole”. Singurul element demn 
de luat în seamă l-a reprezentat apariţia de asociaţii culturale întemeiate 
de ,evoluati” (africanii ce absolviseră şcoli misionare). Cea mai 
reprezentativă dintre ele se va dovedi „Alianţa Bakongo” (Abako), cu 
Abako îşi propunea să militeze pentru „unificarea, conservarea şi 
expansiunea limbii kikongo”? (limbă vorbită pe cursul inferior al 
fluviului Congo). Ea era, deci, „o simplă asociaţie de apărare 
culturală” a acestei limbi, confruntată cu „expansiunea lingala” (limbă 
vorbită pe cursul Congoului mijlociu), devenită „limba comerțului 
fluvial”, dar şi „limba Forţei Publice”. În primii săi ani, asociaţia se 
limita la un cerc restrâns de numai 200 de persoane. Lucrurile s-au 
schimbat din martie 1954, odată cu alegerea ca preşedinte a lui Joseph 
Kasavubu. Noul lider începe politizarea Abako, pe care-l 
implementează şi în zonele rurale. Treptat, asociația se metamorfozează 
în partid politic, impunându-se ca „unul din principalii vectori pe calea 
spre independenţa Congo belgian”?. Kasavubu era o figură foarte 
interesantă: un „om scurt, dar masiv, a cărui figură impasibilă şi privire 
ascunsă de lentilele groase ale ochelarilor îl transformau într-o persoană 
enigmatică”%. Din această cauză era numit „taciturnul” şi impresiona 
prin „calmul său de mandarin”” (aluzie la presupusa origine chineză a 
bunicului său). Pasivitatea de care dădea dovadă conducea spre părerea, 
eronată, conform căreia Kasavubu nu proba „nicio ambiţie personală”*. 
Alegatia este amendată de marele africanist Philippe Decraene, care 
constată că preşedintele Abako „ascundea, sub o aparenţă flegmaticä, 
un gust pronunţat pentru putere şi ambiţii ce-l făceau să fie prea putin 
scrupulos în privinţa mijloacelor politice folosite”*!. Ei bine, acest om 
destinat unui rol naţional de prim-plan, era tributar apartenenței sale 

etnice. Împreună cu abatele Fulbert Youlou, din Congo francez, 
Kasavubu „împărtăşea dorinţa de reconstituire a fostului regat Kongo”? 
(triburile bakongo erau răspândite pe trei teritorii: Congo belgian, 
Congo francez şi Angola portugheză). lată de ce, până la urmă, Abako 
„a lăsat Congoului belgian o apăsătoare moştenire, cea a unei voințe 
separatiste ce va ipoteca, pe termen lung, viaţa tânărului stat”. 

În 1954, după patru ani de guvernare de dreapta, social-creştină, 
la conducerea Belgiei a venit un guvern de coaliție, alcătuit din 
socialişti şi liberali, condus de Achille van Acker. Prezenţa socialiştilor 
în cabinetul de la Bruxelles avea să permită o anume relaxare a politicii 
coloniale belgiene. Această relaxare a fost probată de două importante 
evenimente, derulate pe parcursul anului 1955: vizita regelui Baudouin 
I în Congo belgian, respectiv elaborarea Planului Van Bilsen. 

Voiajul regelui s-a desfăşurat pe parcursul a trei săptămâni, în 
iunie 1955. Baudouin, care avea 25 de ani, a făcut o bună impresie, 
africanii numindu-l, afectuos, „Bwana Kitoko” („Tânărul cel 
Frumos”). Într-un miting ţinut pe stadionul din Léopoldville, în faţa a 
100.000 de oameni, monarhul avea să declare că «Belgia şi Congo 
formează o singură natiune»”. El preconiza atragerea „evoluaţilor” la 
actul guvernării coloniei, fapt ce ar fi permis realizarea «unei adevărate 
comunităţi belgo-congoleze»*. Cuvintele regelui erau întărite de 
ministrul coloniilor, liberalul Auguste Buisseret, ce afirma că «Belgia şi 
Congo reprezintă unul şi acelaşi stat; teritoriile Belgiei şi Congo 
alcătuiesc împreună teritoriul national»*”. Atitudinea oficialilor belgieni 
semăna, surprinzător de mult, cu doctrina colonială salazaristă, care 
vorbea tot de o „comunitate națională”, bazată pe „spiritualizarea” 
distanțelor geografice“. 

Totuşi, în laboratoarele politicii de la Bruxelles nu se dorea 
copierea modelului portughez. lată de ce, în decembrie 1955, a fost 
elaborat faimosul „Plan Van Bilsen” (după numele şefului de cabinet al 

ministrului educatiei), ce stabilea un termen de 30 de ani, pentru 
decolonizarea „Africii belgiene”. Pentru belgieni, planul părea temerar, 
mai ales că referirile la decolonizare lipseau din limbajul oficial. Pentru 
africani, planul se plasa în afara realităţii, fiind „foarte moderat, în 
raport cu evoluţia Africii din acea epocă”. Astfel, spre exemplu, în 
Africa de Vest, teritoriul Coasta de Aur (Ghana), dobândise autonomia 
în 1954; la rândul lor, posesiunile franceze vecine se bucurau de un 
statut de semi-autonomie (însoţit de acordarea votului universal în 
1956). Mai mult, în perioada 18-24 aprilie 1955, s-a desfăşurat 
Conferința de la Bandung, ce reunea pentru prima dată, la nivel 
mondial, tinerele state independente din Asia şi Africa. Aşadar, în 
îndepărtata stațiune balneară indoneziană, se asista la „intrarea bruscă, 
imprevizibilă şi dezordonată în scenă, a celor obscuri, fără ifose şi fără 
un loc precis pe eşichierul planetei (...), o masă enormă de bărbați şi 
femei de culoare, uniţi în voinţa lor comună de a se elibera de «lumea 
albă», şi determinaţi să-şi realizeze aspiraţiile, împreună” 

Aceste noi realităţi nu puteau rămâne fără ecou, în mijlocul 
Africii. Aşa se face că, anul 1956 a marcat „sfârşitul pasivitätii politice 
a colonizatilor din Congo belgian”*'. Prima reacţie a reprezentat-o 
publicarea ,,Manifestului Constiintei africane”, redactat de Joseph 
Iléo, un „evoluat” din Léopoldville. Documentul se dorea o replică la 
„Planul Van Bilsen” şi are o importantă semnificație: „pentru prima 
dată se cerea o evoluţie progresivă spre independenţă” “. Manifestul 
avea două exigente: 

e «Dorim să fim congolezi civilizati şi nu europeni cu pielea 
neagră»; 

e «Nu dorim sub nici o formă integrarea Congo în statul belgian 
unitar». 

Totuşi, Manifestul lua în considerare masiva prezenţă a albilor în 


Ÿ E. M'Bokolo, Afrique Noire..., tome II, p. 454. 

4 J. Bertoin, Bandoung. Le congrès des «damnés de la Terre», în Jeune Afrique 
L "Intelligent, no. 2311, du 24 au 30 avril 2005, p. 17; vezi şi M. Michel, op.cit., p. 
157-161; vezi amănunte în C. Buşe, Din istoria relaţiilor internaţionale. Studii, 
Bucureşti, Editura Enciclopedică, 2009, p 460-466. 

“1 B, Verhaegen, Patrice Lumumba (1925-1961) martyr d’une Afrique nouvelle, în 
Les Africains, tome II, Paris, Editions JA, 1977, p. 207. 

“ P, de Vos, op.cit., p. 57. 

^ Ibidem. 


Istoria decolonizärii Africii, vol. 2 83 


Congo. De aceea, el vorbeste de «o natiune congolezä», alcätuitä «din 
africani şi europeni»"*, de o «societate originală», fondată pe «sinteza 
fructuoasă dintre europenitate si africanitate»“5. Intuind că lucrurile nu 
se vor aşeza uşor, „Manifestul Constiintei africane” le cerea 
europenilor, patetic, «să fie înainte de toate cetăţeni congolezi [si] să 
caute, împreună cu noi, binele marii comunități congoleze»"®. 

Autorul manifestului, Joseph Iléo, era de origine bangala, populatie 
aflată într-o rivalitate tradițională cu etnicii bakongo. Prin urmare, la 23 
august 1956, s-a produs replica Abako, ce a lansat un „Contramanifest”. 
Documentul preciza că «poporul congolez este decis să-şi hotărască singur 
destinele»", cerându-se «recunoaşterea şi proclamarea imediată 
[«aujourd’hui même», în text — nota ns.] a independenţei Congo». 
Rezultate dintr-o rivalitate etnică, cele două manifeste dovedeau, 
indubitabil, maturizarea constiintelor. Supuşi unei presiuni în creştere, 
belgienii au organizat alegerile municipale din 8 decembrie 1957 (în 
primele trei aglomerări urbane: Léopoldville, Elisabethville şi Jadotvillle), 
ce au marcat „prima participare a congolezilor”*” la o consultare electorală. 
Alegerile din capitală au fost câştigate, cu o zdrobitoare majoritate, de 
Abako, iar liderul său, Joseph Kasavubu, a devenit primul magistrat al 
oraşului. Victoria din Leopoldville îi conferea lui Kasavubu calitatea de 
„lider” al populaţiei africane din Congo belgian. Numai că, poziția sa se 
vedea ameninţată de mai tânărul şi dinamicul Patrice Lumumba. Dar, cine 
era noua stea politică, în ascensiune? 

Patrice Emery Lumumba s-a născut la 2 iulie 1925, într-o familie 
săracă din Katako-Kombé, un sătuc din nordul provinciei Kasai. Deşi 
extrem de inteligent, datorită limitelor impuse autohtonilor, educaţia lui 
s-a redus la studii secundare. Interesant este faptul că tatăl său dorea să-l 
orienteze spre cariera ecleziastică, în timp ce unchiul său (gradat în 
„Forța Publică”) voia să-l facă soldat. Tânărul Patrice nu avea, însă, 
„nici vocaţie religioasă, nici vocaţia armelor”*. După o şcoală de 

infirmieri, el s-a angajat, la 18 ani, ca slujbaş la societatea minieră 
Symaf-Simétain, din Kindu, în provincia Kivu (est). Dupä câteva luni, a 
ajuns funcționar PTT, la Stanleyville (reşedinţa „Provinciei Orientale”). 
Acum se dovedeşte un adevărat autodidact; un apropiat al său spunea că 
„era mereu în compania unei cărți”. Lecturile sale cuprindeau nume ca 
Molière, Rousseau, Churchill, dar mai ales Voltaire si Victor Hugo, 
„care au făcut să se nască în el aspirațiile de justiție socială””. 
Remarcat de superiori, în iulie 1947 este trimis la Léopoldville, unde 
urmează cursuri de contabilitate. În capitală, el primeşte „o primă 
inițiere politică””, având contacte inclusiv cu Kasavubu, față de care 
dezvoltă „o admirație nemärginitä””. După reîntoarcerea la 
Stanleyville, Lumumba este tot mai prezent în viața publică. Asa se face 
că, la mijlocul anilor '50, el „devenise, incontestabil, figura cea mai 
eminentă a elitei africane” din „Provincia Orientală”. După un deceniu 
de muncă în sistemul PTT, Lumumba părăseşte Stanleyville pentru 
Léopoldville, în iunie 1957. Aici, el se angajează ca director de vânzări 
al societății „Bracongo” (ce patrona cea mai vastă rețea de braserii, din 
colonie). În această calitate, tânărul Patrice „străbate țara în lung si în 
lat”*, înțelegând mai bine problemele vastului Congo. Iată de ce, el şi-a 
dezvoltat o concepție națională autentică, mai presus de clivajele etnice 
şi interesele regionale. Treptat, omul „înalt si zvelt, elegant, cu o 
îngrijită cărare a părului si cu nelipsitii ochelari de vedere”, se impune 
în peisajul cosmopolit din Léopoldville. Împreună cu alţi doi „evoluaţi”, 
ce se bucurau de notorietate, Joseph Iléo şi Cyrille Adoula, la 5 
octombrie 1958, pune bazele partidului „Le Mouvement National 
Congolais” (MNC). Formatiunea, heteroclită, regrupa sindicalişti, 
liberali, socialişti şi democrat-crestini. Ea nu avea o doctrină proprie, 
motiv pentru care promova revendicări generale precum: eliminarea 
tuturor formelor de discriminare, creşterea salariilor, industrializarea 

țării, separarea bisericii de stat” etc. În schimb, MNC se dorea un 
autentic partid national, opânundu-se tendinţelor de «balcanizare»*” a 
Congoului. Nu întâmplător, partidul reunea lideri din cele patru puncte 
cardinale: Lumumba era din est, Iléo, un bangala din nord, Adoula, un 
bakongo din vest, iar Albert Kalondji, provenea din sud (Kasai). 

Tot în anul 1958, s-au produs două evenimente externe ce şi-au 
pus amprenta asupra evoluţiei ulterioare a Congo belgian. Primul 
asemenea eveniment l-a reprezentat turneul african al premierului (în 
acel moment!) Franţei, generalul Charles de Gaulle. Pe 24 august 1958, 
acesta s-a oprit la Brazzaville. Referindu-se la proiectul său de 
constituire a unei „Comunităţi franco-africane”, generalul de Gaulle 
avea să declare, în capitala Congoului francez, că orice colonie franceză 
are şi o alternativă: părăsirea Comunităţii şi proclamarea independenţei 
(pas urmat doar de Guineea, la 2 octombrie 1958). Or, distanţa care 
separă Brazzaville de Leopoldville este de numai cinci kilometri. Prin 
urmare, cuvintele lui de Gaulle au avut „un ecou remarcabil în Congo 
belgian”. Sub imperiul acestora, J. Kasavubu, în contrast cu moderatia 
„vărului” său Fulbert Youlou din Congo francez, se lasă furat de 
retorica radicală şi cere «independenţa imediată şi totală»“! a ţării sale. 

Al doilea moment determinant l-a reprezentat „All-African People’s 
Conference” de la Accra, din 5-13 decembrie 1958. La conferință au 
participat peste 200 delegaţi, reprezentând 50 de partide, organizații 
sindicale şi mişcări de tineret, din ţările aflate, în continuare, sub regim 
colonial”. Pe lista participanţilor se aflau nume sonore, precum Hastings 
Banda (Nyassaland), Kenneth Kaunda (Rhodesia de Nord), Tom Mboya 
(Kenya), prinţul Louis Rwagasore (Burundi), iar din partea Congo belgian, 
Patrice Lumumba (autorităţile au interzis, în ultimul moment, şi deplasarea 
lui Kasavubu). Proaspătul premier al Ghanei (devenită independentă la 6 
martie 1957), dr. Kwame Nkrumah, îi saluta pe cei prezenți cu următoarele 
cuvinte: «De acum înainte nimeni nu va mai putea domina Africa» 
Prezenţa la Accra „îl va marca profund” pe Lumumba. Liderul ghanez 

devine „idolul său”, fapt reflectat şi în discursul rostit la conferință. 
Astfel, el se dovedea un adept al panafricanismului, atunci când 
declara: «În ciuda frontierelor care ne separă, în ciuda deosebirilor 
etnice, noi avem aceeaşi conştiinţă, acelaşi suflet neliniştit, aceeaşi grijă 
şi dorinţă de a face din continentul african, un continent liber şi fericit, 
eliberat de teamă si nelinişte, de orice dominație colonialä»®. Apoi, 
referindu-se la situația din Congo belgian, expunerea sa a căpătat 
accente polemice: «Dorim să ne slujim ţara cu credinţă şi devotament. 
Libertatea este idealul pentru care, în toate timpurile, de-a lungul 
secolelor, oamenii au ştiut să lupte şi să moară (..). Istoria a 
demonstrat că niciodată independenţa nu se dăruieşte pe un platou 
de argint. Ea se cucereşte prin luptă [subl.ns.]»". Pe bună dreptate s-a 
afirmat că, după momentul Accra, gândirea sa, influenţată de Nkrumah, 
s-a transformat într-un „amestec de radicalism politic şi de 
panafricanism voluntarist”“%. În scurtă vreme şi opinia publică din 
Congo a sesizat schimbarea. La 28 decembrie 1958, el a organizat un 
miting la Leopoldville la care cerea «independenţa totală şi unitatea 
tärii»®. Această cerință era justificată în modul cel mai logic: 
«Independenţa nu este un cadou al Belgiei, ci un drept fundamental al 
poporului congolez»"0. 

Nici nu se stinsese ecoul vorbelor lui Lumumba când, la 4 
ianuarie 1959, Abako a convocat un miting la Léopoldville, la care au 
participat 30.000 de oameni. Numai că, autorităţile belgiene nu au 
autorizat întrunirea. Forţele de ordine au deschis focul, încercând să 
disperseze mulțimea. Represiunea nu şi-a atins scopul; din contră, ea a 
declanşat revolta populației bakongo. Au urmat trei zile de incidente 
încheiate, conform cifrelor oficiale, cu 42 de morți (toţi, civili africani, 
inclusiv femei şi copii), şi câteva sute de răniţi”! (330 africani şi 49 
europeni). Pe 7 ianuarie, calmul a revenit. A doua zi, Kasavubu a fost 
arestat şi deportat în Belgia (ianuarie-mai 1959), iar apoi Abako interzis 

(12 ianuarie). Belgienii, surprinşi de evenimente, au înțeles, conform 
senatorului Henri Rolin, că „într-o mare parte din Congo, autoritatea 
belgiană nu mai era respectată””?, zilele linistite din „ținutul zânelor” 
fiind de domeniul trecutului. Spre cinstea sa, regele Baudouin I, deşi 
profund conservator, a înţeles că lucrurile se schimbă. Prin urmare, la 
13 ianuarie, într-un discurs radio-difuzat, suveranul belgian şi-a anunţat 
hotărârea de a acompania «pe congolezi pe calea dobândirii 
independenţei, în prosperitate şi pace, dar fără o precipitare 
nejustificată». Independenţa devenea, în ochii monarhului, «un scop 
grandios şi falnic», care să angajeze pe toți «compatrioţii belgieni şi 
congolezi (...), cu credinţă şi generozitate» ^. 

Schimbarea de atitudine a Belgiei, i-a determinat pe istorici să 
afirme că revolta de la Leopoldville a reprezentat „un eveniment major 
în decolonizarea Africii belgiene””*. De asemenea, pe bunä dreptate, 
acele zile sângeroase au rămas, în memoria colectivă, ca «zilele 
martirilor independenţei» '€. 

Cuvântarea regelui ar fi putut inaugura un proces coerent al 
decolonizării Africii belgiene. Din nefericire, oficialitățile belgiene şi-au 
făcut un adevărat program din sintagma «fără o precipitare 
nejustificată». Aşa se face că, în următoarele 10 luni, nu s-a întreprins 
nimic. Dezamăgit de această paralizie, Patrice Lumumba a convocat, în 
octombrie 1959, la Stanleyville, o conferință a MNC. El a profitat de 
ocazie pentru a condamna tergiversările belgienilor şi pentru a cere 
«independenţa, în acest moment». Inspirându-se din „acţiunea 
pozitivă” (1950) a lui Nkrumah în Coasta de Aur (alimentată, la rândul 
ei, de „nonviolenţa” lui Mahatma Gandhi), Lumumba a cerut adepților 
săi „încetarea colaborării cu administraţia colonială” şi declanşarea unei 
mişcări de „nesupunere civilă”. Acţiunea a fost pornită imediat. S-au 

produs dezordini (înregistrându-se 20 de morţi si zeci de răniți), ce au 
oferit pretextul arestării liderului MNC. În consecință, către sfârşitul 
anului 1959, impasul era total în Congo belgian. Pe acest fond, 
metropola şi-a schimbat brusc poziția: ea a fost cuprinsă de „o grabă 
dezastruoasă”, care a condus la „cele mai teribile consecinţe”&, pentru 
imensa colonie africană. 

Dar, până vom vedea despre ce este vorba, să spunem că, în 
perioada 1958-1960, în Congo belgian au apărut circa 120 de partide 
politice. Explicabil, dacă avem în vedere că teritoriul Congoului „era de 
mărimea Europei occidentale şi era populat de peste 200 de triburi (...), 
ce vorbeau nu mai putin de 400 de idiomuri”*!. Prin urmare, marea 
majoritate a respectivelor partide aveau o audiență redusă, reprezentând 
interese partizane locale. Faptul este cu atât mai evident, cu cât, chiar 
liderii naţionali purtau povara „intereselor tribale şi regionale”*?. Cel 
mai ilustrativ era cazul lui Joseph Kasavubu, care-şi anunţase intenția 
de a crea o „Republică democratică şi socială a Kongo central”. Lui i 
s-a alăturat, la jumătatea anului 1959, Moise Tshombé, fondatorul 
„Confederation des associations tribales du Katanga” (Conakat), ce 
milita pentru „transformarea Congoului într-un stat federal”**. Singurul 
„partid interetnic”*, „apărător al tezelor unității şi ostil 
federalismului” era MNC, condus de Lumumba. Numai că, atitudinea 
tot mai radicală a liderului său a determinat sciziunea elementelor 
moderate, Joseph Iléo, Cyrille Adoula şi Albert Kalondji, care vor 
constitui un partid disident, MNC-K (K de la Kalondji); în iulie 1959, 
după numai o lună, Iléo şi Adoula s-au separat şi de Kalondji. Plecările 
nu au afectat prestigiul MNC, dar l-au privat, la vârf, de câteva 
elemente extrem de valoroase (în special Iléo şi Adoula). 
Caracteristicile tribale şi frământările din sânul tinerelor partide politice 
dovedeau că societatea congoleză nu se maturizase şi că elita locală nu 

era pregătită să-şi asume responsabilitätile guvernării. Totuşi, Belgia se 
simţea rănită în orgoliul său, după incidentele de la Léopoldville şi 
Stanleyville. De acum înainte, ea se va lăsa pradă precipitării şi, la 20 
ianuarie 1960, convoacă „Conferinţa Mesei Rotunde” de la Bruxelles, 
consacrată decolonizării Congo belgian. Întâlnirea a durat o lună: 20 
ianuarie-20 februarie. La ea au participat 44 de delegaţi congolezi; 
lipsea doar Lumumba, arestat pe 31 octombrie şi condamnat la şase luni 
închisoare. Pentru a nu altera reprezentativitatea Conferinţei, liderul 
MNC a fost eliberat, ajungând la Bruxelles pe 26 ianuarie. 

De la început, în cadrul „Mesei Rotunde” s-au conturat două 
tendințe: federaliştii şi unitariştii. Primii erau reprezentaţi de Kasavubu 
şi Tshombé. Kasavubu se dorea conciliant: el a renunţat la ideea 
independenţei separate a etnicilor bakongo şi, în schimb, solicita „o 
formulă federativă, analogă celei a Nigeriei”*”. La rândul său, Tshombé, 
ce provenea din „familia regală a tribului lunda”*, insista pentru o largă 
autonomie a provinciei Katanga, în cadrul „unei confederații 
congoleze”*?. Unitariştii aveau ca lider de necontestat pe Patrice 
Lumumba. El şi-a asigurat sprijinul reprezentanţilor etniilor minoritare, 
printre care Antoine Gizenga, preşedintele „Partidului Solidarităţii 
Africane” (PSA). Interesant este faptul că, acestui curent i s-au raliat şi 
belgienii care „nu doreau împărțirea Congo într-un număr mic de state 
federale””. Chiar înainte de convocarea „Mesei Rotunde”, Ministerul 
coloniilor a pus în circulaţie o broşură în care erau respinse tendinţele 
centrifuge. Iată un fragment, extrem de sugestiv: «În momentul în care 
capătă contur statul democratic Congo, în unele medii autohtone şi-au 
făcut apariția o serie de tendințe. Este vorba de aceleaşi tendințe 
retrograde care s-au manifestat şi în alte ţări africane, recent constituite. 
Sub acoperirea federalismului, ele reprezintă o ultimă tresărire a 
vechiului spirit tribal care, de-a lungul secolelor, a împiedicat afirmarea 
conştiinţei nationale în Africa. Guvernul belgian consideră că acceptarea 
acestor revendicări ar compromite unitatea Congoului şi ar atrage ţara pe 
calea periculoasă a regresului, în urma căruia poporul congolez se va 

färâmita într-un nou mozaic de triburi””!. Să mai spunem că, autorităţile 
belgiene au trecut peste neînțelegerile dintre politicienii congolezi şi au 
stabilit, în mod unilateral, data independenţei pentru 30 iunie. De 
asemenea, după sfârşitul „Mesei Rotunde”, ele au trecut la redactarea 
„Legii Fundamentale” a Republicii Congo, publicată în ziua de 19 mai. 
Această lege „concilia în modul cel mai abil aspiraţiile unitariştilor şi ale 
federaliştilor””?. Astfel, Constituţia prevedea un Parlament bicameral 
central: Camera era aleasă prin vot universal, iar Senatul era desemnat, 
indirect, de către Adunările provinciale. Se consfințea statutul unitar al 
statului congolez, dar provinciile erau dotate cu adunări şi guverne 
proprii”. La o privire atentă se putea constata că „viitorul stat era dotat 
cu instituţii centrale, fără a fi însă monolitic”. Liderii celor două 
curente, Kasavubu şi Lumumba, au acceptat acest compromis, pe baza 
căruia au fost organizate alegerile legislative de la 20 mai 1960. Cele 137 
de locuri ale Camerei erau disputate de o puzderie de partide, motiv 
pentru care vom analiza doar performanţa formațiunilor mai importante. 
Astfel, MNC a obţinut 36 de locuri: 21 în Provincia Orientală, 6 în Kivu, 
6 în Kasai, 2 în Provincia Ecuatorială şi doar un loc la Leopoldville. 
Această zestre, ce reprezenta „puţin peste un sfert din locurile 
parlamentare”, a fost îmbogăţită de aliaţi: 13 locuri obţinute de A. 
Gizenga la Leopoldville, 8 deputaţi din Katanga aduşi de partidul 
Balubakat (ostil tezelor federaliste ale lui Tshombé), plus alte 5 locuri 
furnizate de etniile mici din Kasaï. Prin urmare, lumumbiştii deţineau 
majoritatea în Cameră, cu 62 de deputaţi din 137%. Partidele cu bază 
etnică, n-au obținut rezultatele scontate: doar 12 locuri au revenit Abako 
la Léopoldville (din 26 mandate puse în joc), în timp ce Conakat al lui 
Tshombé şi-a adjudecat 7 deputați în Katanga, iar MNC-K (Kalondji) s-a 
prezentat ceva mai bine, cu 8 locuri în Kasai. Rezultate bune a obţinut 

surprinzătorul „Partid National al Progresului” (PNP), susținut de 
administraţia colonială, cu 14 mandate în 4 provincii”. 

Conform regulilor constituționale, liderul MNC a primit sarcina 
formării guvernului. A rezultat un cabinet heteroclit, alcătuit din 21 de 
miniştri, ce proveneau din 10 partide. Consecvent concepțiilor sale ce 
transgresau barierele etnice, Lumumba a cooptat în guvern chiar 
membri ai Abako şi Conakat. În aceste circumstanţe, pe 24 iunie 1960, 
echipa sa a fost validată, fără probleme, de Parlament: ea a obținut 54% 
din voturile Camerei şi 71, 5% din cele ale Senatului”. Formarea 
guvernului a fost precedată de încheierea unui acord politic între 
Lumumba şi Kasavubu. De fapt, înțelegerea reglementa modul de 
exercitare a puterii executive. Conform „Legii Fundamentale”, Congo 
devenea o republică parlamentară: puterea legislativă revenea 
Parlamentului, în timp ce puterea executivă era împărțită între primul 
ministru (cu atribuţii sporite, datorită votului popular) şi preşedinte (cu 
prerogative limitate, fiind ales indirect, de corpurile reprezentative). În 
aceeaşi zi de 24 iunie, Kasavubu a fost desemnat preşedinte, cu 159 
voturi, faţă de cele 43 ale contracandidatului Jean Bolikango. Aşa cum 
s-a dovedit în scurt timp, sistemul nu era funcțional. Lumumba a iniţiat 
acest compromis din dorința „de a trece pragul independenţei cu 
aparenţa unităţii naționale”. În intimitatea sa, el „intenţiona să doteze 
Congo cu un regim prezidențial, considerând că o putere bicefală nu se 
potrivea unei ţări subdezvoltate, în plin proces al decolonizării”!%. 
Totuşi, „compromisul istoric”  Lumumba-Kasavubu a permis 
proclamarea independenței, la data stabilită, 30 iunie 1960. La 
festivitățile de la Leopoldville au participat, ca invitaţi de onoare, regele 
Baudouin I (Belgia), regele Kigeri V (Rwanda) şi preşedintele Fulbert 
Youlou (Congo-Brazzaville). 


Festivitätile consacrate independentei au avut loc pe stadionul 

central din Léopoldville (în prezent, Kinshasa). Ele au fost deschise de 
preşedintele Kasavubu care a omagiat Belgia pentru că «a găsit 
înțelepciunea de a nu se opune cursului istoriei şi de a fi înțeles măreția 
idealului libertăţii»!9. A urmat apoi discursul regelui Baudouin I. 
Pasionat de astronomie, tânărul monarh a minimalizat importanța 
momentului, etalând „un fel de ascendență extraterestră” 102. Astfel, el s-a 
lansat într-un veritabil elogiu adus  colonialismului belgian: 
«Independenţa Congoului constituie rezultatul operei concepute de 
geniul regelui Léopold al II-lea, promovată cu tenacitate de acesta şi 
continuată cu perseverență de Belgia (...). Timp de 80 de ani, Belgia şi-a 
trimis pe aceste pământuri cei mai buni fii care, la început, au eliberat 
bazinul fluviului Congo de odiosul trafic de sclavi ce decima populațiile 
de aici, iar apoi nu şi-au precupetit eforturile pentru a apropia toate 
etniile, cândva aflate în duşmănie, şi care astăzi, împreună, se pregătesc 
să constituie cel mai mare stat independent din Africa»!%. 
Temperament vulcanic, premierul Patrice Lumumba a considerat 
discursul regelui drept arogant şi jignitor. El a replicat, adoptând un 
limbaj inchizitorial: «Chiar dacă independența Congoului este 
proclamată astăzi în deplină înţelegere cu Belgia, ţară prietenă cu care 
vom trata de la egal la egal, nici un congolez, demn să poarte acest 
nume, nu va putea uita vreodată că, totuşi, ea a fost cucerită prin luptă, 
o luptă de zi cu zi, o luptă înverşunată şi plină de idealuri, o luptă 
presărată cu privatiuni şi suferințe, în care nu ne-am cruțat nici forțele, 
nici sângele. Suntem mândri că, deşi născută din lacrimi şi sânge, lupta 
noastră a fost nobilă şi justă, eliberându-ne din sclavia umilitoare ce ne-a 
fost impusă cu forța. Rănile sunt încă deschise şi prea dureroase, după 
80 de ani de regim colonial, pentru a le putea şterge din memoria 
noastră» 10. Reacţia exaltată a lui Lumumba a fost percepută drept o 
„gigantică operaţiune de defulare”!%. În egală măsură, ea a constituit „o 

greşeală diplomatică”!%, regele belgian simțindu-se umilit. Privit în 
mediile conservatoare din metropolă ca „o verigă a «planului marxist 
mondial»? 1, Lumumba devine, de acum înainte, inamicul public 
numărul unu, ce trebuia eliminat cu orice preț. 

Cvasitotalitatea istoricilor sunt de acord că „guvernul belgian a 
acordat în mare grabă independența totală, fără tranziție, unei țări ținută 
până atunci într-o dependență colonială absolută, care nu poseda nici 
elite locale, nici exercițiul democrației si nici tehnica administrării "195, 
Africanistul francez, Hubert Deschamps, se întreabă dacă belgienii au 
făcut-o din „calcul”, sau din „iluzie”. Prima variantă pare mai 
plauzibilă: pentru a funcționa, Congoul independent avea nevoie de 
vechea administrație si de „Forța Publică”. Or, tocmai generalul Emile 
Janssens, comandantul forțelor de ordine, a detonat, premeditat sau 
nepremeditat, criza congoleză. Ce s-a întâmplat? Imediat după 
festivitățile consacrate independenței, generalul Janssens a convocat pe 
gradatii africani din subordinea sa arătându-le, scris cu cretă, pe o tablă 
neagră, o egalitate sui-generis: «după independență = înainte de 
independență»! Altfel spus: «pentru armată, independența este egală cu 
zero»!%. Gestul, perceput ca o nouă ofensă, a avut consecințe 
imediate: soldații africani ai „Forței Publice” (alcătuită din 25.000 de 
persoane) s-au răsculat, în noaptea de 5-6 iulie 1960, împotriva 
ofițerilor belgieni ce-i comandau. Congo este cuprins de anarhie! 
Pentru a calma spiritele, pe 9 iulie, Lumumba l-a demis pe Janssens 
(ce a părăsit clandestin țara), înlocuit de un fost sergent al „Forţei 
Publice”, Joseph-Désiré Mobutu (avansat la gradul de colonel şi 
desemnat şef al Statului Major). Deoarece ţinta răsculaților o 
reprezentau foştii stăpâni, Belgiei i s-a oferit un excelent pretext de a 
interveni cu trupe (drept consecinţă, la 15 iulie, guvernul congolez a 
rupt relaţiile diplomatice cu Belgia). 

Prin această acțiune, Belgia încălca Rezoluţia numărul 290, a 
ONU, din 1949, ce condamna acțiunile care puneau în pericol 

„libertatea şi integritatea altui stat”!!0. Imixtiunea militară a Belgiei 


amenința nu doar independenţa, ci şi unitatea tânărului stat: pe 11 iulie, 
Tshombé a proclamat secesiunea provinciei Katanga, urmată de cea a 
provinciei Kasai Oriental, la 9 august 1960 (la instigarea lui Kalondji, 
care s-a declarat „împărat”). Secesiunea bogatelor provincii miniere 
apare istoricilor drept „o manevră de recolonizare”!!! a Congoului, atât 
din partea Belgiei cât şi al conglomeratului UMHK. Coniventa 
metropolă-secesionişti dovedea că „mica ţară europeană nu dorea, cu 
nici un pret, să piardă controlul asupra unei țări atât de bogate în 
minereuri”!!?. Mai mult, la 13 iulie, forţele belgiene au ucis un mare 
număr de soldaţi congolezi, într-o ciocnire din oraşul-port Matadi. 
Faptul a determinat o reacţie emoțională, ce ne este relevată de şeful 
antenei CIA de la Léopoldville, din acea vreme, Lawrence (Larry) 
Devlin: vicepremierul Antoine Gizenga şi ministrul de externe, Justin 
Bomboko, l-au convocat pe ambasadorul SUA, Timberlake, cerându-i 
ajutorul a „2000 de soldaţi americani, pentru restabilirea ordinii” 115. Tot 
de la Devlin aflăm răspunsul ambasadorului: «este o mare eroare să 
inviti oricare mare putere să trimită trupe în Congo»!!?. Atitudinea lui 
Timberlake reflecta punctul de vedere oficial american: preşedintele 
Eisenhower nu dorea o implicare directă, pentru a nu atrage reacția 
Moscovei. Martor al ororilor războiului mondial, liderul de la Casa 
Albă era obsedat de orice posibilă greşeală ca ar fi împins lucrurile până 
acolo încât, „să se treacă dincolo de linia foarte subţire ce separa 
războiul rece de un război cald atomic”!!*. Iată de ce, Eisenhower 
privilegia recursul la serviciile „Căştilor albastre” ale ONU. De altfel, 
pe 24 iulie, premierul Lumumba a plecat, pentru a pleda cauza 
independenţei şi unității Congoului, într-un turneu de trei săptămâni ce 
l-a purtat în Ghana, Anglia, sediul ONU din New York, SUA, Canada, 
Tunisia, Maroc şi Guineea. Momentul de vârf al deplasării s-a 
înregistrat pe parcursul vizitei în SUA. Astfel, la sediul ONU, el a 

obţinut de la secretarul general, suedezul Dag Hammarskjöld, trimiterea 
în Congo a 3.500 de „căşti albastre” (ulterior, efectivele ONU, recrutate 
din ţări africane, asiatice şi europene, au sporit la 20.000 de oameni). 
Promitätoare la început, relațiile Lumumba-Hammarskjôld se vor 
degrada rapid, premierul congolez acuzând pe secretarul general al 
ONU „că ar conspira [împreună] cu Belgia”!!°. Oprirea la Washington, 
a fost deceptionantä. Suspiciunea reciprocă era dovedită de faptul că, 
preşedintele Eisenhower a plecat în vacanţă la Newport (Rhode Island), 
pentru a nu-l întâlni pe Lumumba. În plus, respingând sugestiile 
Departamentului de Stat de a discuta cu secesioniştii, premierul congolez 
a lăsat impresia că este un om «cu care nu se poate negocia» ”. 
Dezamăgit de pasivitatea Occidentului, Lumumba s-a orientat, de 
la jumătatea lunii august, spre „cealaltă extremă a evantaiului politic: 
URSS”. Astfel, el a adresat un mesaj liderului sovietic Nikita 
Hruşciov, în care se spunea: «neutralitatea Republicii Congo este 
ameninţată de Belgia şi unele ţări occidentale ce sprijină complotul 
Belgiei împotriva independenţei noastre. De aceea vă rugăm să urmăriţi 
îndeaproape evoluția situației din Congo. Există posibilitatea să fim 
constrânşi să cerem intervenția Uniunii Sovietice, dacă lagărul 
occidental nu pune capăt agresiunii împotriva suveranităţii Republicii 
Congo»!!%. Aflat la faţa locului, spionul american Larry Devlin ne 
spune că, pe parcursul lunii august, „câteva sute de sovietici şi-au făcut 
apariția în Congo”!%. Alte surse completează că, nomenklatura de la 
Kremlin i-a furnizat lui Lumumba „mijloace de transport, arme şi 
consilieri militari, pentru a mătura regimurile separatiste din Katanga şi 
Kasai”!?!. În consecinţă, premierul congolez era privit de Occident ca 
un „Fidel Castro african”/??, iar ţara lui s-a transformat „în terenul de 


confruntare dintre ideologia comunistă şi cea anticomunistă”. 


16 D. Moraru, op.cit., p. 49; vezi şi J.B. Duroselle, A. Kaspi, op.cit., p. 164. 

Americanii imaginaserä un scenariu catastrofă: „controlând pe 
Lumumba şi, implicit, controlând Congo, sovieticii şi-ar fi extins 
influenţa şi în cele nouă țări vecine: Congo-Brazzaville, Republica 
Centrafricană, Sudan, Uganda, Rwanda, Burundi, Tanzania, Zambia şi 
Angola” #, Vizibil exagerată, această percepţie era ridiculizată, chiar 
din epocă, de Mahmoud Khiari, şeful operaţiunilor civile ale ONU în 
Congo, care afirma că preşedintele Eisenhower „vedea «roşu» 
pretutindeni, chiar sub culoarea cea mai «neagră», autentic africană” 1%. 
Mai realist, americanul Devlin consideră, fără echivoc, faptul că 
«Lumumba nu era comunist»!*. El afirmă însă că, „Lumumba a 
încercat să se folosească de sovietici, dar că, în cele din urmă, aceştia 
s-au folosit de el”1*. Însă, dincolo de aceste exerciţii de imaginaţie, un 
lucru este clar: prin apelul adresat Moscovei, „Lumumba şi-a semnat 
sentinţa de condamnare la moarte”!%. 

Încheierea „Războiului Rece” ne-a dovedit că problema asasinării 
lui Lumumba a fost o problemă de stat. Declasificarea a numeroase 
documente secrete, după 1990, permite, astăzi, perceperea exactă a 
nivelului de implicare al SUA şi al Belgiei, în neutralizarea şi 
eliminarea liderului national congolez!”?. 


x 


„Agenția Centrală de Investigații” a Statelor Unite (CIA) a 

elaborat un plan secret de eliminare a lui Lumumba, imediat după vizita 
premierului congolez la Washington. O parte din adevăr a ieşit la 
lumină în 1975, datorită investigațiilor „Comisiei senatoriale Church”. 
Remarcabilul ziarist Sennen Andriamirado, de la Jeune Afrique, a avut 
acces la Raportul comisiei şi, în 1991, a publicat un studiu care, la 
momentul respectiv, cuprindea revelații surprinzătoare. Astfel, 
referindu-se la sedinta „Consiliului Securității Nationale” al SUA, de la 
începutul lunii august 1960, Andriamirado citează un fragment din 
mărturia lui Robert Johnson, membru al respectivului organism: «la un 
moment dat preşedintele Eisenhower a spus ceva — nu-mi mai amintesc 
exact cuvintele — dar am înțeles că era un ordin de lichidare a lui 
Lumumba»!%0. Apoi, Johnson a procedat la un efort de memorie, 
prezentând Comisiei şi precizările directorului general al CIA, Allen 
Dulles: «Lumumba este la fel ca şi Castro, dacă nu chiar mai rău (...). 
Lumumba a fost cumpărat de comunişti»!”!. La rândul său, Robert 
Bissel, şeful Departamentului „operaţiuni clandestine” al CIA (în 
perioada 1959-1962), a recunoscut că după o altă şedinţă, cea din 18 
august, prezidată tot de Eisenhower, el a comunicat rezidentului 
Agenţiei de la Léopoldville: «sunteţi autorizat să declansati 
operaţiunea» "2. Dar, cea mai clară dovadă o reprezintă circulara CIA 
din 26 august 1960, semnată de însuşi Allen Dulles, şi confirmată şi în 
memoriile lui Lawrence Devlin. În document se spune: «Aici, la 
cartierul general, s-a ajuns la concluzia foarte clară că atâta timp cât 
Lumumba deține cea mai înaltă funcție, rezultatul inevitabil va fi 
haosul, în cel mai bun caz, sau o cale deschisă comunismului în Congo, 
în cel mai rău caz. Acest fapt va avea consecinţe dezastruoase pentru 
prestigiul Naţiunilor Unite şi pentru interesele lumii libere. În 
consecință, am decis că îndepărtarea sa trebuie să fie un obiectiv 
urgent şi principal, un obiectiv prioritar al acţiunilor noastre 
secrete [subl.ns.]» 15 5 Americanii au apelat la otravă: „un tub cu pastă 
de dinţi pe care, dacă Lumumba l-ar fi folosit, ar fi murit, aparent, de 
poliomielită”!*%. Produsul a fost preparat de „chimistul? CIA, Sidney 

Gottlieb. Acesta, sosit la Leopoldville, la sfârşitul lui septembrie, i-a 
înmânat lui Devlin substanţa toxică. Numai că, „Devlin nu reuşeşte să 
găsească omul care să ajungă în intimitatea liderului congolez şi planul 
eşuează”!*5. Rezidentul CIA din Congo fusese avertizat de şefii de la 
Langley să „nu lase urme, care să ducă spre guvernul Statelor Unite” 1%. 

Să mai spunem că, în anul 2002, americanul Stephen R. 
Weissman, membru al „subcomitetului Africa”, al (Camerei 
Reprezentanților (1986-1991), a publicat o serie de documente secrete 
(neaccesibile „Comisiei Church”), ce dovedeau că SUA au furnizat 
însemnate sume de bani adversarilor politici ai lui Lumumba, inclusiv 
Kasavubu şi Mobutu („proiectul Wizard”). Aceste sume erau cuprinse 
între 250.000 şi 500.000 de dolari!“ şi, adesea, au intrat direct în 
buzunarul destinatarilor. 

SUA n-au reuşit eliminarea fizică a liderului congolez, dar au 
jucat un rol major în ruinarea carierei sale politice. Astfel, L. Devlin ne 
mărturiseşte că principalii rivali ai lui Lumumba (Kasavubu, C. Adoula, 
J. Iléo) erau „doar simple piese de şah în mâinile americanilor şi ale 
occidentalilor”!*5. Într-o primă fază, folosindu-se de aceste „piese”, 
americanii au încercat să se debaraseze de Lumumba pe cale 
„constituțională”. Sub pretextul salvării ţării de pericolul sovietic, 
preşedintele Kasavubu l-a demis pe premierul Lumumba, la 5 
septembrie. Numai că, actul preşedintelui trebuia confirmat de 
Parlament. În ciuda „operaţiunii de influențare”! exercitate de 
americani, Camera şi Senatul au respins lovitura de forță a 
preşedintelui. Mai mult, pe 13 septembrie, ele au reconfirmat guvernul 
Lumumba, căruia i-au acordat puteri depline. O asemenea perspectivă 
reprezenta un dezastru pentru interesele occidentale în Congo. lată de 
ce, americanii au jucat ultima carte, decisivă, în ziua de 14 septembrie 
1960: lovitura de stat efectuată de omul „situaţiilor murdare”, colonelul 
Joseph Désiré Mobutu, şeful Statului Major al Armatei. Parlamentul a 
fost dizolvat, iar primul ministru arestat; în schimb, Kasavubu şi-a 
păstrat funcția. Demiterea şi arestarea lui Lumumba au agravat situația 
din țară. Adepții săi s-au retras în regiunile estice formând, la 

Stanleyville, un «guvern popular» sub conducerea lui Antoine Gizenga. 
Acest guvern şi-a propus ca obiectiv esențial apărarea independenței şi 
unității Republicii Congo. Prin urmare, aici s-a constituit şi o „Armată 
Populară de Eliberare” care, sub conducerea unor caractere puternice 
precum Gaston Soumialot, Christophe Gbenye şi Pierre Mulele, va 
rezista până în 1965. 

După momentul 14 septembrie 1960, duşmanii lui Lumumba şi-au 
dat seama că, fostul premier, «în opoziţie, este la fel de periculos ca şi 
la putere». Pentru ei se impunea, mai mult ca niciodată, eliminarea 
unui asemenea adversar incomod. Din acest moment a intrat în scenă 
Belgia. Timp de peste trei decenii, autoritățile belgiene au păstrat un 
secret absolut asupra operaţiunilor desfăşurate în Congo. Până în 
septembrie 1999, când şi-a făcut apariția un „justițiar” al istoriei: 
sociologul Ludo de Witte care a publicat, în limba flamandă, lucrarea 
„De Moord op Lumumba”. După trei luni, ea a fost tradusă în limba 
franceză, sub titlul „L”Assassinat de Lumumba” (apărută în ianuarie 
2000). Dovedind onestitate şi rigoare ştiinţifică, Ludo de Witte a 
realizat o producţie de excepție, fundamentată pe surse inedite, precum 
Arhivele Naţiunilor Unite de la New York, Arhivele Ministerului de 
Externe de la Bruxelles, dar şi o multitudine de note de serviciu ale 
funcționarilor coloniali belgieni. 

În demersul său, de Witte a stabilit o corespondenţă inedită între 
două momente diferite ale istoriei coloniale belgiene: cel de l-a sfârşitul 
secolului al XIX-lea, când regele Léopold al II-lea făcea să se graveze 
în marmură o revendicare imperativă: «Belgia are nevoie de o colonie», 
respectiv cel de la mijlocul secolului al XX-lea, când, sub domnia 
strănepotului său Baudouin I, „Belgia avea nevoie de un asasinat”!*!. 
Pornind de la această paradigmă, sociologul belgian stabileşte 
responsabilitätile factorilor implicaţi. Din capul locului, el afirmă că 
„guvernul belgian condus de Gaston Eyskens este direct responsabil de 
asasinarea primului ministru congolez”!?. Mai mult, pe baza arhivelor 
secrete investigate, Ludo de Witte stabileşte identitatea membrilor 
cercului restrâns ce a decis soarta lui Lumumba: Harold d’Aspremont 
Lynden, ministrul afacerilor africane, Pierre Wigny, ministrul afacerilor 

externe, maiorul Jules Loos, consilierul militar al ministrului afacerilor 
africane, colonelul Frédéric Vandewalle, fost şef al serviciilor de 
Securitate colonială (reactivat şi trimis în Katanga) şi colonelul Louis 
Marlière, consilierul militar al lui Mobutu. Rămâne, însă, o 
necunoscută: gradul de implicare al regelui, care nutrea convingerea că, 
«nu se poate permite ca realizările ultimilor 80 de ani să fie distruse de 
politica detestabilä a unui singur om»!%. Educaţia sa religioasă 
reprezenta un argument care să-l protejeze de orice suspiciune. Exista, 
totuşi, un element ce conduce spre certitudinea că tânărul Baudouin era 
la curent cu planul eliminării lui Lumumba: relația sa, foarte specială, 
cu familia d’Aspremont Lynden. Astfel, unchiul, Gobert, ocupa poziția 
extrem de influentă de mareşal al Curţii, în timp ce nepotul, Harold, 
exercita nevralgica funcție de ministru al afacerilor africane. De altfel, 
acesta din urmă a emis, la 5 octombrie 1960, o circulară în care se 
afirma, cât se poate de explicit: «obiectivul principal ce trebuie urmat, 
în interesul Congoului, Katangăi şi Belgiei este eliminarea definitivă a 
lui Lumumba [subl.ns.]»'*. În acest sens, începând cu 6 octombrie, 
persoanele menționate mai sus, au pus la punct detaliile operaţiunii anti- 
Lumumba, operaţiune cunoscută sub numele de «Planul Barracuda». 
Esenţa planului o reprezenta «neutralizarea fizică» lui Lumumba cu 
largul concurs al marionetelor locale. 

Două evenimente, petrecute la sfârşitul lunii noiembrie 1960, 
aveau să precipite lucrurile. Primul, a fost reprezentat de alegerile 
prezidențiale din SUA. Scrutinul de peste Ocean s-a încheiat cu 
înfrângerea candidatului republican, Richard Nixon (vicepreşedintele 
lui Eisenhower) şi cu victoria candidatului democrat, John F. Kennedy. 
În perspectiva transferului de putere (20 ianuarie 1961), administraţia 
Eisenhower a decis „clasarea” dosarului Lumumba. Totuşi, americanii 
vor fi activi în continuare, dar în umbra belgienilor. Cel de-al doilea, l-a 
reprezentat evadarea lui Lumumba (arestat la domiciliu, după 14 
septembrie). El s-a îndreptat spre Stanleyville, unde se retrăseseră şi 
adepţii săi. Cursa spre libertate a fostului premier a durat doar cinci 
zile: pe 2 decembrie, a fost arestat la Maweka (1200 kilometri de 

Stanleyville) de oamenii lui Mobutu. Numai că, retinerea 
charismaticului Lumumba reprezenta o adevărată povară, pentru 
autorităţile centrale. De altfel, ministrul de externe al Katangăi, Evariste 
Kimba, ironiza cu malitie că «guvernul de la Léo[poldville] nici nu este 
capabil să-l ţină prizonier pe Lumumba»'. Prin urmare, fostul premier, 
însoţit de doi apropiaţi colaboratori, Joseph Okito şi Maurice Mpolo, a 
fost transferat la Elisabethville, la ireductibilul său rival, Moise 
Tshombé (în urma ordinului personal, din 16 ianuarie 1961, al 
ministrului Harold d’Aspremont Lynden). Mutarea prizonierilor 
confirma spusele colonelului Vandewalle, conform cărora «regimul [lui 
Tshombé — nota ns.] este considerat, din ce în ce mai mult, ca fiind 
afacerea a circa 100 de katanghezi vânduți albilor». În acelaşi timp, 
expedierea lui Lumumba în Katanga puncta „evoluţia ineluctabilă spre 
moarte a unui om care simboliza, de la început, inacceptabilul, deoarece 
el ridica idealul său politic mai presus de interesele partizane”!*. 

Timp de aproape patru decenii, responsabilitatea asasinării lui 
Lumumba, Okito şi Mpolo a fost un act difuz. Pentru o bună parte a 
cunoscătorilor vina revenea lui Joseph Désiré Mobutu. Fostul sergent 
din „Forța Publică” a purtat, de la început, stigmatul trădării. Încă din 
1959, Lumumba a fost avertizat că Mobutu era „un fost agent al 
securităţii belgiene”. Mai mult, ani de zile a circulat şi zvonul că 
Mobutu „fusese recrutat, după proclamarea independenței, şi de 
CIA”!50. Totuşi, în memoriile sale publicate în 2007, deci la 10 ani după 
moartea celui incriminat, Larry Devlin afirmă că „Mobutu nu a fost 
niciodată agent american şi nici nu a existat intenția să-l atragem pe 
această cale”!5l. Având în vedere interesele americane, Devlin 
concluzionează că, „în septembrie 1960, Mobutu a fost omul potrivit la 
locul potrivit”? Trebuie să admitem, aici, şi o eroare a lui Lumumba, 
în ce priveşte selectarea cadrelor MNC: treptat, el s-a îndepărtat de 
„democrați veritabili”, precum Iléo şi Adoula, şi s-a înconjurat de 

„incapabili si veleitari” precum Mobutu'*. Revenind la rolul jucat de 
Mobutu în moartea lui Lumumba, să ne oprim şi asupra aprecierilor 
colonelului Marlière; acesta declara că Mobutu «a acționat ca Pilat din 
Pont: a pretins mereu că totul s-a petrecut fără ştiinţa lui, în timp ce, în 
realitate, era la curent cu tot ce se punea la cale” !**. 

De asemenea, o parte a oprobriului public s-a îndreptat spre 
Tshombé şi adjunctul său, Godefroy Munongo. La rândul lor, cei doi se 
fac vinovaţi de felonie. Nu întâmplător, Tshombé a rămas pentru istorie 
drept „una din personalitățile cele mai penibile dintre politicienii 
africani”!5. „Moştenitorii” politici ai foştilor secesionişti katanghezi 
caută să-i disculpe amintind că, „Lumumba fusese atroce torturat 
înainte de a fi transportat la Lubumbashi”!5. Afirmația este confirmată 
de faptul că, în acele momente fierbinţi, un medic autohton i-a avertizat 
pe Tshombé şi Munongo că „ostaticii se aflau într-o stare foarte proastă 
[şi] că le mai rămăseseră doar câteva ceasuri de trăit dacă, bineînţeles, 
nu vor fi transportați de urgenţă la un spital pentru a li se acorda o 
îngrijire specială”. Orbiti de ură, cei doi nu au manifestat nici cea mai 
mică îngăduință pentru semenii lor. Din contră, ei au ordonat noi 
„torturi oribile”!*: printre altele, spune un raport de anchetă belgian, 
prizonierilor „li s-au înfipt aşchii de lemn sub unghiile de la mâini şi 
picioare”. După noua portie de supliciu, Lumumba, Okito şi Mpolo 
au fost predati belgienilor din capitala Katangăi. Liderii secesionisti au 
devenit cu atât mai suspecți, cu cât, în urma uciderii prizonierilor, au 
folosit justificări îndoielnice precum „fuga de sub escortă” 150, sau 
asasinarea lor de către „câţiva ţărani ce au dispărut de la locul 
crimei”!€!. Prin oameni ca ei sau Mobutu, belgienii şi-au atins scopul, 
provocând impresia că asasinii se află printre rivalii politici locali. 

Totuşi, adevărul a fost restabilit de către Ludo de Witte. Astfel, 

dupä actele de barbarie mentionate mai sus, în seara zilei de 17 ianuarie 
1961 (la orele douăzeci şi două), cei trei au ajuns în faţa unui „Consiliu 
militar” belgian alcătuit din: colonelul Frederic Vandewalle, locotenent- 
colonelul André Grandjean,  locotenent-colonelul Jean-Marie 
Crèvecoeur, maiorul Guy Weber, comandantul Armand Verdickt şi 
căpitanul-comandant René Smal. Fără complexe de conştiinţă, aceşti 
ofițeri au hotărât punerea în aplicare a dispozițiilor finale ale «Planului 
Barracuda». Deznodământul a fost coordonat tot de doi belgieni: 
comisarul de poliție Frans Verscheure (consilier al şefului serviciilor 
katangheze de poliție, Pius Sapwe) si căpitanul Julien Gat, de la poliția 
militară din capital Katangăi (care a comandat plutoanele de execuție, 
alcătuite din câte doi militari si doi politisti autohtoni, aparținând 
trupelor lui Tshombé). Cei trei lideri naționaliști au fost executați în 
toiul noptii, în ordinea Okito, Mpolo, Lumumba. Ei au fost asezati cu 
spatele la „un copac impozant, înalt de 10 metri si cu un diametru de 80 
centimetri”!®. Spectacolul a durat mai putin de cincisprezece minute si 
a avut, ca spectatori, pe Tshombé şi Munongo. La sfârşitul macabrei 
scene, soldații «au adunat o jumătate de kilogram de tuburi de 
cartuşe»'®. Descriind tabloul asasinatului cu lux de amănunte, Ludo de 
Witte reuşeşte să provoace o emoție intensă cititorului, culminând cu o 
suprapunere de planuri: „când Brassinne [unul din participanții la 
evenimente — nota ns.] va vizita locul execuției, după 27 de ani, 
arborele era în continuare ciuruit de gloanțe” 1. 

Cadavrele victimelor au fost înhumate, în mare grabă, la fața 
locului. Însă, existența gropii comune constituia o dovadă mult prea 
elocventă a crimei. În consecință, la patru zile după asasinat, comisarul 
de poliție Gerard Soete a primit sarcina, împreună cu fratele său mai 
mic, să organizeze dispariția cadavrelor. Cei doi „au decupat corpurile 
cu un ferăstrău si au dizolvat bucățile rezultate în acid sulfuric, într-un 
recipient al UMHK”'%. După apariţia cărții lui L. de Witte, octogenarul 
Soete şi-a recunoscut faptele. Mai mult, el a exhibat în fața ziariştilor 
care l-au intervievat suvenirurile sale: o falangă, doi dinți si un glonte 
ce a perforat craniul lui Lumumba’®® (ulterior, într-o apariție TV, avea 


1% L, de Witte, op.cit., p. 271. 

'% Ibidem, p. 272. 

'% Ibidem. 

'% H. Boroda, Lumumba vengé, p. 11. 
166 L, de Witte, op.cit., p. 9. 

să declare că s-a despărțit de pretioasele relicve, aruncându-le în Marea 
Nordului). 

Asasinarea lui Lumumba a reprezentat „încoronarea a şase luni de 
intervenţie occidentală în Congo”. Istoricul belgian, Benoît 
Verhaegen, afirmă, cu deplin temei, că „eşecul şi moartea sa sunt în 
ordinea lucrurilor coloniale şi postcoloniale”!%. Ideea se regăseşte, pe 
un plan mai dezvoltat, şi la L. de Witte. Astfel, pe termen scurt, 
eliminarea lui Lumumba a permis înscrierea fermă a Congoului pe 
orbita sferei de influență occidentale, act consolidat prin preluarea 
puterii de către Mobutu, la 24 noiembrie 1965. Pe termen lung, 
consideră de Witte, „succesul neocolonialist din Congo avea să anunţe 
refluxul mişcării anticolonialiste la scară continentală”!%. Judecata este 
pertinentă, sociologul belgian referindu-se la întârzierea decolonizării 
posesiunilor portugheze şi la răgazul câştigat de regimurile rasiste din 
Rhodesia şi Africa de Sud. În sfârşit, istoricul congolez Anicet Mobe 
apreciază că „după asasinarea lui Patrice Lumumba, Occidentul şi-a 
consolidat mijloacele militare, politice, financiare, ideologice şi chiar 
culturale, pentru a controla întregul eşichier politic congolez”!”. El 
concluzionează că, prin cea de-a doua lovitură de stat a lui Mobutu (24 
noiembrie 1965), „ţara a fost încredinţată omului cel mai dispus să 
asigure salvgardarea intereselor occidentale”!”! în Congo. 

Din fericire, istoria şi-a corectat erorile de parcurs. În ultima 
scrisoare adresată soţiei sale, Pauline (mamă a trei copii, văduvă la 28 
ani), Patrice Lumumba s-a dovedit profetic: «Nu există libertate fără 
demnitate, cum nu există demnitate fără dreptate şi nici oameni liberi 
fără independenţă (...). Istoria îşi va spune cuvântul, într-o zi. Nu va fi 
istoria predată la Bruxelles, Paris, Washington sau Naţiunile Unite, ci 
istoria care se învaţă în țările eliberate de colonialism şi de lacheii 
colonialismului. Africa îşi va scrie propria sa Istorie care va fi, atât la 
nord cât şi la sud de Sahara, o istorie glorioasă şi demnă” 72. Astăzi, 


7 H. Boroda, op.cit., p. 8. 

% B, Verhaegen, op.cit., p. 190. 

© L, de Witte, op.cit., p. 17. 

70 Vezi Les racines du mal congolais, în Le Nouvel Afrique Asie, no 180, sept. 2004, 
p. 15. 

7! Ibidem, p. 11. 

7? Vezi La dernière lettre de Lumumba, în Jeune Afrique, no 1838, du 27 mars au 
2 avril 1996, p. 72-73. 

această istorie nu poate fi concepută fără numele lui Lumumba, devenit 
„simbolul unei Africi suferinde, revoltate si victimizate”! 7, şi pe care 
„moartea l-a transformat într-unul dintre cei mai faimoşi martiri ai 
timpurilor moderne”. Datorită destinului „tragic prin scurta sa 
existenţă, dar strălucitor prin ţinuta şi densitatea faptelor”!”*, fostul 
premier congolez (ce a deținut magistratura doar 67 de zile) a dobândit 
statura unui erou antic. Mentalul colectiv şi-a însuşit această 
dimensiune grandioasă deoarece «Lumumba a intrat în istorie pe o uşă 
largă: cea a eroismului şi martiriului» 6. 

Cartea lui Ludo de Witte a avut profunde reverberatii. Imediat, 
şase dintre persoanele implicate, foşti agenți sau funcționari coloniali, 
şi-au recunoscut faptele în presă ori în emisiuni radio-televizate. Sub 
impactul respectivelor mărturisiri, Parlamentul belgian a decis, în mai 
2000, crearea unei comisii de anchetă parlamentare. Comisia a întocmit 
un voluminos raport (1000 de pagini), publicat în noiembrie 2001. 
Documentul a tratat cu menajamente elita politică belgiană din epocă, 
în special pe regele Baudouin I şi pe premierul social-crestin Gaston 
Eyskens. Astfel, raportul accentuează că guvernul belgian şi-a propus 
doar „eliminarea politică” si nu „eliminarea fizică”! a lui 
Lumumba. În schimb, el recunoaşte că transferul ex-premierului 
congolez în Katanga a fost «organizat de autoritățile congoleze cu 
sprijinul instanțelor guvernamentale belgiene»'”. Evitând să identifice 
cu exactitate persoanele implicate direct, Raportul concluzionează că 
„unii miniştri şi alți actori belgieni din epocă au o responsabilitate 
morală”'% în asasinarea lui Lumumba. Totuşi, Belgia a dat dovadă de 
curaj politic, cerând public scuze, la 5 octombrie 2002, prin persoana 
ministrului de externe, Louis Michel: «Guvernul consideră că trebuie să 
prezinte familiei lui Patrice Lumumba şi poporului congolez profundele 


173 J, Ganiage, H. Deschamps, O. Guitard, op.cit., p. 459; vezi şi C. Duodu, op.cit. 
(1), p. 43. 

174 M. Meredith, op.cit., p. 113. 

175 Cf Lumea, nr. 22, 27 mai 1965, p. 24. 

176 Cf. B. Verhaegen, op.cit., p. 197. 

17 B, Caron, op.cit., p. 27-28; vezi şi C. Braeckman, La Belgique confrontée à son 
passé colonial, în Le Monde Diplomatique, no. 574, janvier 2002, p. 23. 

178 B, Caron, op.cit., p. 28. 

180 Ibidem; vezi şi C. Braeckman, op.cit., p. 23. 

şi sincerele lui regrete si scuze pentru durerea pe care le-a provocat-o»'5L. 
Însă, important este şi faptul că, prin strădaniile lui Ludo de Witte şi 
prin recunoaşterile implicite ale Raportului comisiei parlamentare de 
anchetă, „generaţiile viitoare s-au emancipat de obsesia unei enigme 
neelucidate”!*?. 


După moartea lui Lumumba, Congo s-a adâncit într-un costisitor 
război civil, soldat cu moartea a 500.000 de persoane!*?. Situaţia a fost 
restabilită de Mobutu'** (devenit între timp general), cu sprijinul 
forțelor ONU (care au lichidat secesiunea katangheză) şi cu ajutorul 
americanilor şi occidentalilor (fapt ce a permis zdrobirea rebeliunii 
lumumbiste din est). Privit ca „salvatorul patriei”, Mobutu se afla deja 
în antecamera puterii. Nimic surprinzător, prin urmare, când, la 24 
noiembrie 1965, a efectuat o nouă lovitură de stat, asumându-și funcția 
de preşedinte al Republicii (urmată de instituirea sistemului 
prezidențial, la 26 octombrie 1966). Afirmația conform căreia Mobutu a 
preluat puterea cu sprijinul CIA, a ajuns, cu trecerea timpului, o 
axiomă. Numai că, în memoriile sale, Larry Devlin pune lucrurile la 
punct: «Nu am fost consultat şi nici nu am fost implicat [în al doilea 
puci iniţiat de Mobutu — nota ns.]»'%. Probabil că şeful spionilor 
americani din Congo spune adevărul; dar, până atunci, pe tot parcursul 


181 B, Caron, op.cit., p. 28; vezi şi Lumea Magazin, nr. 3, mart. 2002, p. 4. 

Meg Cruceanu, Asasinate..., p. 69. 

15 Vezi idem, Africa: un continent al crizelor cu repetiţie, în Dosarele Istoriei, nr. 
11 (39), nov. 1999, p. 44. 

15 Joseph Désiré Mobutu s-a născut pe 14 octombrie 1930, la Lisala (Provincia 
Ecuatorială). La 18 ani s-a angajat în „Forţa Publică”. Neavând nici o şansă de 
promovare, renunţă la cariera armelor şi se dedică jurnalismului. În 1958 îl cunoaşte 
pe Lumumba şi aderă la MNC (a făcut parte din delegația partidului, la „Masa 
Rotundă” de la Bruxelles). În contextul delicatelor evenimente ce au urmat 
proclamării independenței, Lumumba l-a desemnat şef al Statului Major al Armatei, 
cu gradul de colonel. Oportunist, Mobutu şi-a trădat mentorul şi s-a raliat 
preşedintelui Kasavubu. Drept recompensă, acesta din urmă l-a avansat general 
(februarie 1961) şi l-a numit comandant al Armatei Naţionale. La momentul potrivit, 
Mobutu l-a sacrificat şi pe Kasavubu, preluând întreaga putere. 

15 O. Boateng, op.cit., p. 18. 


Istoria decolonizärii Africii, vol. 2 107 


crizei congoleze, CIA s-a aflat alături de Mobutu şi de cercul său 
restrâns de adepți, numit „Grupul de la Binza” (Justin-Marie Bomboko, 
Albert Ndele, Cyrille Adoula şi Victor Nendaka). De altfel, istoricul 
congolez Anicet Mobe afirmă, cu deplin temei, că Mobutu „a fost cel 
mai mare aliat al SUA pe continent” 156. 

Referindu-se la momentul confiscării deplinei puteri, Mobutu 
avea să afirme: «În prima zi nu ştiam ce să fac, sau cum să încep» *”: 
însă, aşa cum arăta Sennen Andriamirado, „avea să înveţe foarte repede 
şi pentru multă vreme”. Un prim gest important a fost o adevărată 
lovitură de imagine: pe 30 iunie 1966, Mobutu l-a reabilitat şi declarat 
„erou naţional” pe Patrice Lumumba'%. Simultan, cu o însemnată doză 
de ipocrizie, el s-a autoproclamat moştenitorul spiritual şi politic al 
premierului-martir. De asemenea, începând cu 1 iulie 1966, Mobutu a 
decis africanizarea toponimelor: Léopoldville s-a transformat în 
Kinshasa, Stanleyville în Kisangani, Elisabethville în Lubumbashi etc. 
A urmat apoi crearea unei solide baze de putere, prin constituirea 
partidului unic (20 mai 1967), „Le Mouvement Populaire de la 
Revolution” (MPR). Apariţia MPR legitima „viziunea sa autoritară, în 
ce priveşte exercitarea puterii”! Mobutu „era convins că regimul 
multipartit nu corespunde realității locale, căci, aşa cum spunea el, «în 
nici un sat african nu găseşti, la intrare, pe şeful majorităţii, iar la ieşire, 
pe cel al opoziţiei» "|. Ştiind să se folosească, în mod abil, „de oameni 
şi de ocazii”!%?, el a exercitat, timp de 32 de ani, o putere 
discreționară'*, bazată pe autencitate, cultul personalităţii şi 
corupție institutionalizatä. 

Autenticitatea se dorea o „filosofie politică” menită să valorizeze 
vechile tradiţii africane'”*. Ea a început timid, în 1966, cu africanizarea 


15 Les racines du..., p. 12. 

157 S, Andriamirado, op.cit., p. 135. 

'5 Ibidem. 

15 Vezi cuvintele elogioase la adresa lui Lumumba, în primul său interviu acordat 
revistei Lumea, nr. 24, 8 iun. 1967, p. 13-14; un al doilea interviu a fost publicat în 
idem, nr. 36, 3 sept. 1970, p. 5. 

1% Cf. Jeune Afrique, no. 2581, du 27 juin au 3 juillet 2010, p. 27. 

19 Jeune Afrique, no. 2581/2010, p. 27. 

5 Vezi amănunte în V. Cruceanu, Homo tyrannicus: Mobutu si Eyadéma, în 
Istorie şi Civilizație, nr. 4, ian. 2010, p. 71-76. 

toponimelor şi a continuat în 1967, cu naţionalizarea UMHK şi a 
companiei aeriene belgiene, Sabena. Autenticitatea a atins momentul de 
vârf la începutul anilor '70. Acum, procesul capătă amploarea unei 
veritabile „revoluţii culturale”, după modelul Chinei lui Mao Zedong. 
De acum înainte, autenticitatea cuprinde toate compartimentele sociale, 
de la „modul de viaţă”, până la maniera „de a gândi, de a se îmbrăca, 
sau chiar de a mânca...” !”, Astfel, „marea ofensivă” a autenticităţii s-a 
declanşat la 27 august 1971, când generalul J.D. Mobutu a decis 
schimbarea denumirii țării din Congo (după numele bantu de N’Kongo 
al fluviului), în Zair (de fapt o gravă eroare, numele de Zair fiind dat 
cursului de apă chiar de... portughezi!). A urmat, prohibirea numelor 
creştine. Exemplul a fost oferit chiar de preşedinte, „occidentalul” 
Joseph-Désiré, fiind înlocuit de o lungă simbolistică autohtonă: Mobutu 
Sese Seko Kuku Ngbendu Wa Za Banga, adică „războinicul 
atotputernic, cu voinţă de neînfrânt, ce pârjoleşte pământul în calea sa şi 
zboară din victorie în victorie”!%. S-a schimbat modul de adresare 
publică: termenii „domn” şi „doamnă” au fost înlocuiţi cu ,,cetätean” şi 
„cetăţeană” (însuşi Mobutu era desemnat ca fiind „Cetăţeanul- 
Preşedinte-Fondator”). De asemenea, vestimentația a suferit modificări: 
costumul european şi cravata au fost interzise şi schimbate cu tunica 
abacost (formulă restrânsă a expresiei în limba franceză „ă bas le 
costume”). Mobutu şi-a confecționat, el însuşi, o nouă imagine: în toate 
ieşirile publice avea capul acoperit cu nelipsita tocă din blană de 
leopard (animal ce simboliza puterea), sprijinindu-se într-un baston de 
abanos sculptat, placat cu aur şi fildeş (al cărui mâner îngemăna două 
acvile), simbol al autorității tradiționale. Piatra unghiulară a 
„autenticității? o reprezenta cultul personalităţii. Presa, emisiunile 
radio-TV şi imensele panouri publicitare din principalele oraşe se 
întreceau în glorificäri precum: „Unicul ghid”, „Singurul şef”, 
„Salvatorul nostru”, „Geniul Zairului”, „Strategul fără egal”, 
„Pacificatorul Zairului” sau „Omul Leopard”. Pe bună dreptate s-a 
afirmat că nemăsuratul cult al personalității „a degenerat într-o liturghie 
extravagantă, copiată după modelul nord-coreeanului Kim Ir Sen”. 


vezi şi Lumea, nr. 51, 13 dec. 1973, p. 29. 

„Autenticitatea” avea menirea să confere o identitate nouă 
Zairului şi pe plan internațional. Astfel, Mobutu dorea ca „Zairul să 
joace un rol de prim-plan în Africa şi să se bucure de respect în 
. Pentru aceasta, el „a făcut turul planetei şi s-a folosit de toate 
tribunele pentru a-şi exprima, cu franchete, ideile; el voia să fie egalul 
celor mari”!. Rolul geostrategic jucat de Zair a crescut odată cu 
preluarea puterii, în Angola, de către gruparea marxistă MPLA, condusă 
de Agostinho Neto. Prin urmare, Mobutu şi-a consolidat statutul de 
„campion” al luptei împotriva comunismului în Africa. În anii '70-"80, 
liderul zairez se afla pe creasta valului. În Occident era primit cu 
onoruri. Pentru serviciile mai vechi şi mai noi, preşedintele SUA, 
Ronald Reagan (1981-1989), i-a conferit „Ordinul Meritul 
American”. 

Complezenta Occidentului, în special a SUA, Franţei şi Belgiei, l-a 
încurajat pe Mobutu să se transforme într-un adevărat satrap. Procesul 
de „zairizare” (o altă denumire a „autenticităţii”) a condus la un efect 
uşor previzibil: întreaga economie a țării a intrat pe mâinile clanului 
Mobutu şi a camarilei sale. S-a declanşat un jaf institutionalizat, 
desemnat de revista Le Nouvel Afrique-Asie cu termenul de 
cleptocratie, şi caracterizat de extinderea corupției „la o scară 
nemaiîntâlnită în Africa”, Clasa „noilor îmbogätiti”, eminamente 
parazitară, alcătuia „un sistem clientelar asemănător celui roman”?! 
Unica sa rațiune de existenţă o reprezenta consumul; aşa se face că 
Zairul a devenit „cel mai mare importator de automobile Mercedes de la 
sud de Sahara”, Opulenta indecentă a clanului prezidenţial sfida 
bunul simţ. Încă în 1982, ziaristul Sennen Andriamirado, de la Jeune 
Afrique, îi atrăgea atenția lui Mobutu, într-un interviu, că averea sa 
personală este evaluată la 3 miliarde dolari. Mobutu a dat un răspuns 
liric: «Îmi atribuiţi o avere pe care nu o am (...). Am fost şef de stat 
major şi apoi şef al statului, dar, din 1960 până în prezent nu mi-am 

schimbat nici dormitorul»?®. Doi ani mai târziu, un raport al „Centrului 
național belgian al cooperării pentru dezvoltare”, preciza: «preşedintele 
Mobutu a deturnat, în zece ani, 60 de miliarde de franci belgieni 
(aproximativ 10 miliarde franci francezi)»"*. Indignat de speculaţiile pe 
seama avutiei sale, Mobutu declara în 1988, pe ton de reproş, unui 
congresman american: «credeți că este o sumă exorbitantă pentru 
cineva care, de 22 de ani, este conducătorul unei ţări atât de mari?» 
(în anii 90, se pare că respectiva „sumă” se ridica, deja, la 4 miliarde 
dolari). 

La scurtă vreme după alungarea lui Mobutu, revista Jeune Afrique 
a preluat fragmente dintr-o carte semnată de Pierre Janssen, ginerele de 
origine belgiană al dictatorului zairez. După o trecere în revistă a 
bunurilor imobiliare ale socrului său”%, Janssen a făcut referiri şi la 
bani. Astfel, el apreciază că „sume cuprinse între cinci şi zece miliarde 
dolari”, au trecut „efectiv prin mâinile preşedintelui”; dar, continuă el, 
„în cea mai mare parte ele au fost redistribuite, iar o cotă însemnată a 
fost deturnată de anturaj”. Prosperitatea clasei conducătoare zaireze 
contrasta cu gradul de decrepitudine al statului, ce devenise o pură 
„ficţiune juridică”?%%. În anii ‘90, administraţia nu mai funcţiona: 
vapoarele companiei naționale fluviale şi avioanele „Air Zaire” fuseseră 
vândute, rețeaua telefonică amutise, rețeaua rutieră era impracticabilă, 
universitățile şi-au închis porțile, şcolile nu mai aveau cărți şi nici 
bănci, în timp ce în spitale medicamentele şi hrana lipseau. Resemnati, 
zairezii se consolau cu o glumă plină de amărăciune: «Pe vremea 
belgienilor ne obişnuisem cu trei mese pe zi. Cu prima Republică 
[perioada 1960-1965 — nota ns.], ne-au fost suficiente două. Apoi, cu 
cea de-a doua Republică [instituită la 24 noiembrie 1965 — nota ns.], 
ratia s-a redus la una. Unde se va opri progresul?»2%. 

Prăbuşirea comunismului în Europa de Est şi sfârşitul Războiului 
Rece au anulat vechile repere geostrategice. Dictatorii compromitätori, 


* Vezi Jeune Afrique, no. 1129-1130, du 25 août au 1° septembre 1982, p. 48. 

24 Cf. Le Point, no. 968/1991, p. 56. 

205 Ibidem. 

20 Vezi Jeune Afrique, no. 1918, du 8 au 14 octobre 1997, p. 40-41; vezi şi V. 
Cruceanu, Homo tyrannicus..., p. 75; M. Meredith, op.cit., p. 298-299. 

207 Cf. Jeune Afrique, no. 1918/1997, p. 37; vezi şi Newsweek, no. 21/1997, p. 4. 

208 Les racines du..., p. 11. 

20 Cf. Le Point, no. 1000, 16 nov. 1991, p. 82. 

precum Mobutu, au ajuns indezirabili pentru protectorii de odinioară. 
De pildă, după „sfârşitul războiului din Angola” (1991), dictatorul de la 
Kinshasa „era inutil, din punct de vedere strategic”?! Mai mult, 
Mobutu a decăzut la nivelul unui paria, în vremea celor două mandate 
ale democratului Bill Clinton (1993-2001). Pentru preşedintele 
american, durata „domniei” lui Mobutu se punea şi în termeni etici: «pe 
când eram student, el era preşedinte. Când eram guvernator, el încă era 
preşedinte. Astăzi, am ajuns eu preşedinte şi el este, în continuare, 
preşedinte». 

Numărătoarea inversă pentru Mobutu a început odată cu 
genocidul din Rwanda (1994). Criza declanşată în regiunea Marilor 
Lacuri a reliefat un surprinzător paradox: locul ciocnirii Est-Vest, de 
dinainte de 1990, a fost luat de o ciocnire Vest-Vest, franco- 
americană”!?. Din dorința apărării francofoniei, Franţa s-a văzut în 
ingrata poziție de susținătoare a regimurilor dictatoriale africane: în 
Rwanda, Zair, Togo, Ciad, Djibouti etc. Astfel, paternalismul politic 
francez a intrat în concurență cu pragmatismul politic american, SUA 
erijându-se în calitate de promotoare ale democrației pe continent. 
Primul eşec pentru Franţa s-a produs în Rwanda unde regimul etnicist al 
generalului Juvénal Habyarimana, care a instrumentat genocidul 
populației tutsi (aprilie-iulie 1994), s-a prăbuşit, fiind înlocuit cu o 
guvernare pro-americană. Detaşat de realitate, Mobutu, ce se dorea un 
„jandarm al regiunii”, cocheta cu ideea invadării Rwandei, pentru 
alungarea noului regim de la Kigali. Acest comportament de piroman a 
dus la închegarea unei coaliţii antizaireze, alcătuită din state cu 
populaţie de etnie tutsi: Rwanda, Burundi şi Uganda. De asemenea, cele 
trei țări au jucat un rol determinant în sprijinirea „Alianţei Forţelor 
Democratice pentru Eliberarea Congoului” (AFDLC), constituită în 
estul Zairului, la 25 octombrie 1996, sub conducerea lui Laurent-Désiré 
Kabila (un lumumbist, fost adept al lui „Che” Guevara). Aşa se face că, 
după o impetuoasă ofensivă, pe un front cu o lungime de peste 2.000 
km şi cu o durată de doar şapte luni de zile, forțele AFDLC au ocupat 


710 Idem, no. 993, 28 sept. 1991, p. 67. 

211 Vezi interviul cu fiul dictatorului, Manda Mobutu, în Jeune Afrique, no. 1940, du 
17 au 23 mars 1991, p. 22. 

71? Pentru amănunte vezi F. Laloupo, L’Afrique et les rivalités franco-américaines, 
în Le Nouvel Afrique-Asie, no. 89, févr. 1997, p. 16-18. 

Kinshasa (17 mai 1997), alungându-l pe Mobutu?!î. Rebelii s-au 


bucurat şi de sprijinul altor state africane ce detestau profund regimul 
mobutist: Tanzania, Zambia, Angola, Zimbabwe şi RSA. De altfel, 
revista Le Nouvel Afrique-Asie consideră că în umbra lui Kabila s-a 
aflat „o coaliţie de conştiință””!*, alcătuită din preşedinţii Yoweri 
Museveni (Uganda), Paul Kagamé (Rwanda), José Eduardo dos Santos 
(Angola), Nelson Mandela (RSA) şi... Bill Clinton (SUA). 

Inamovibilul dictator zairez s-a refugiat în Maroc, unde s-a stins 
din viață după numai patru luni (7 septembrie 1997), măcinat de un 
cancer al prostatei”!5. A rămas în urmă, disprețul său suveran pentru cei 
pe care i-a terorizat timp de 32 de ani: «ei îmi datorează totul, eu nu le 
datorez nimic»”1€, dar şi o profeție cinică, ce dovedeşte cât de greu îşi 
revine o ţară după o dictatură crâncenă: «înainte de mine potopul, după 
mine potopul!»?!. 


După alungarea lui Mobutu, Kabila a preluat puterea. Prima sa 
măsură: abolirea denumirii de Zair şi revenirea la vechea onomastică 
(Republica Democratică Congo). Din nefericire, „dintr-o mare speranţă, 
Kabila s-a transformat, în scurt timp, într-o mare deceptie”?'#, devenind 
„un despot la fel de rău ca şi Mobutu””?!”. El a sfârsit asasinat, la 16 
ianuarie 2001, cäzând sub gloantele unui caporal din propria gardä 
prezidenţială”. În acele momente tulburi (ţara era sfâsiatä de luptele 
dintre vechii aliați ai lui Kabila — ugandezii, rwandezii — şi noii aliați, 
veniţi din Angola, Namibia şi Zimbabwe), înaltul comandament al 


215 Vezi pe larg V. Cruceanu, Kabila versus Mobutu, în Dosarele Istoriei, nr. 3 (43), 
mart. 2000, p. 45-47; vezi şi F. Soudan, Chute de Mobutu: la vraie histoire, în 
Jeune Afrique, no. 1947, du 5 au 11 mai 1998, p. 14-18. 

214 Cf. Le Nouvel Afrique-Asie, no. 92, mai 1997, p. 6-13; idem, no. 93, juin 1997, p. 
6-13; vezi si Newsweek, no. 19, May 12, 1997, p. 22. 

75 Vezi amănunte în Ziua, 9 sept. 1997, p. 3. 

716 Cf. F. Soudan, Que reste-t-il de Mobutu, în Jeune Afrique, no. 2435, du 9 au 15 
sept. 2007, p. 78. 

"7 Ibidem. 

AFDLC l-a desemnat ca preşedinte pe Joseph Kabila (născut pe 4 iunie 
1971), fiul lui Laurent-Désiré (ajuns, astfel, „cel mai tânăr şef de stat 
din lume”, al momentului). În ciuda vârstei şi lipsei de experienţă, 
Kabila jr. a reuşit să se impună. Discret, el şi-a constituit „o echipă de 
consilieri de calitate”?2?, tineri ce reprezentau „o nouă generaţie, cu 
studii în străinătate, fără nici o legătură cu mobutismul sau cu prima 
fază a kabilismului”?*. Iată de ce, preşedintele Jacques Chirac (Franţa) 
s-a dovedit extrem de inspirat, referindu-se la calităţile sale: «Încetaţi să 
mai spuneți că tânărul Kabila este timid. El este de o sută de ori mai 
valoros ca tatăl său. Ştie ce vrea şi va ajunge departe». Într-adevăr, 
Joseph Kabila a readus pacea şi stabilitatea, iar în 2006 a câştigat cel 
dintâi scrutin prezidențial liber, din istoria țării. Pe bună dreptate, el 
apare astăzi ca „primul şef de stat [congolez], cu adevărat post- 
colonial”, dar cu o sarcină pe măsură: clădirea statului de drept si 
realizarea decolajului economic, fapte echivalente „unei a doua 
independențe””®. Numai că, trecerea timpului i-a alterat calităţile, 
Kabila jr. păşind „pe urmele celor doi predecesori”, transformându-se, 
tot mai mult, într-un „Mobutu light”?*. 


RWANDA 


Foste colonii germane, Rwanda şi Burundi au fost încredințate (în 
1918) Belgiei, devenind teritorii sub mandat (după primul război 
mondial) şi apoi teritorii sub tutelă (la sfârşitul celui de-al doilea 
război mondial). Belgienii au procedat la o reorganizare a lor: ele au 
fost unite într-o federaţie, cu o ortografie schimbată: Ruanda-Urundi. În 
1925, „regatele gemene” din regiunea „Marilor Lacuri” vor deveni un 


1 Jeune Afrique L'intelligent, no. 2247, du 1“ au 7 févr. 2004, p. 18. 
77? Ibidem, p. 19. 

* Ibidem. 

” Ibidem. 

2% Cf. Jeune Afrique, no. 2581/2010, p. 24. 

77 Ibidem. 

777 Vezi idem, no. 2612, du 30 janv. au 5 févr. 2011, p. 20. 

7 Ibidem. 

„Viceguvernorat general”, subordonate „Guvernatorului general” din 
Congo belgian. După cum am văzut mai sus, la Somalia, puterile 
tutelare aveau menirea de a supraveghea «evoluţia progresivă spre 
autodeterminare sau independență» (conform Art. 76, pct. b, din Carta 
ONU)”. Dacă Italia şi-a luat în serios rolul în cazul Somaliei, Belgia s-a 
dovedit mult mai reticentä, în Ruanda-Urundi. Ea a aplicat, 
imperturbabilă, un gen de „Indirect Rule”, sprijinindu-se pe casta 
aristocratică tutsi, în dauna majorităţii hutu”. Încurajate de belgieni, 
diviziunile etnice se accentuează de aşa manieră încât hutu păreau 
condamnaţi „să vegeteze”75l, în timp ce monopolul tutsi se arăta „fixat 
pentru eternitate”. Paternalismul belgian avea să fie contestat, de la 
Jumătatea anilor "50, chiar de elita privilegiată tutsi (pepiniera cadrelor 
tutsi reprezentând-o Colegiul de la Nyanza, întemeiat în 1923). Spiritul 
lor de frondă a fost alimentat de vecinătatea coloniilor engleze Kenya, 
Uganda şi Tanganyika (ce evoluau rapid pe calea emancipării), precum 
şi de efervescenta din Congo belgian. Aşa se face că, prin atitudinea 
contestatară afişată, liderii tutsi „apăreau în ochii străinilor ca adevărații 
nationalisti din teritoriu”2*%. Numai că, în loc să analizeze cu seriozitate 
reacția tutsi, puterea tutelară a considerat-o drept un capriciu al unor 
räsfätati. Si au găsit şi antidotul: modificarea regulilor jocului prin 
seducerea populației hutu, chemată, inopinat, să-şi asume un rol la care 
nici nu ar fi îndrăznit să viseze. 

La jumătatea anilor '50, lumea profundă hutu, începuse, la rândul 
său, să se mişte. Datorită misiunilor catolice belgiene a căpătat contur şi 
o „elită” hutu, formată exclusiv în domeniul ecleziastic. Interesant este 
faptul că, „spre deosebire de Urundi, Rwanda poseda o elită intelectuală 
hutu destul de activă”. La aceşti slujitori ai credinţei creştine, ieşiţi de 
pe băncile Seminarului de la Kabgayi, s-au manifestat primele frustrări, 
transferate treptat şi masei amorfe majoritare. Trezirea „uriaşului” 
adormit hutu s-a produs prin calculul politic al belgienilor. Aşadar, 


* Vezi Carta ONU, în Relaţii internationale în acte si documente, vol. 2, (1939- 
1945), Bucureşti, Editura Didactică şi Pedagogică, 1976, p. 229. 

230 Vezi despre problemele etnice hutu-tutsi, Capitolul al II-lea, p. 36-37. 

3I R, Cornevin, Histoire de l’Afrique, tome 3, Paris, Payot, 1975, p. 515. 

7 Ibidem. 

* Guy Logiest, Mission au Rwanda, Bruxelles, Didier Hatier, 1988, p. 23. 

Rwanda era prezentată ca o „ţară a tăcerii şi a fricii””", paralizată de 
puterea discretionarä a unui „sistem monarhic absolutist”?*. Printr-o 
propagandă abilă, sentimentul de marginalizare al hutu a fost canalizat 
către o räbufnire crescândă de ură împotriva minoritarilor tutsi. Intrarea 
populaţiei majoritare în scenă s-a realizat prin Manifestul Bahutu (24 
martie 1957), redactat de nouă ecleziaşti în frunte cu Grégoire 
Kayibanda. Documentul cerea: «o reală democratizare la toate 
nivelurile, vot universal, monarhie constituțională şi transferul gradual 
al puterii, majorităţii hutu”. Revendicările din Manifest erau 
formulate onest. Însă, în esenţa lor, ele se dovedeau revoluţionare. 
Astfel, apelul la o «monarhie constituţională» nu însemna doar sfârşitul 
unui regim absolutist, ci înlocuirea unui întreg sistem de privilegii. De 
asemenea, introducerea «votului universal» ar fi dus, automat, la 
victoria majorităţii hutu. De aceea, revendicarea «transferului gradual al 
puterii» ne apare ca un eufemism; recurgerea la votul universal ar fi 
permis răsturnarea imediată a piramidei de putere. Hutu ştiau prea bine 
că cerinţele din Manifest erau sortite eşecului. lată de ce ei îşi exprimau 
încrederea deplină în Belgia, solicitând şi prelungirea tutelei cu un 
interval de timp cuprins între 5-7 ani. 

Tot sub oblăduirea puterii tutelare s-a trecut şi la organizarea 
politică a hutu. Prima formațiune a reprezentat-o „Le Mouvement 
Sociale Hutu” (MSN), creată în iunie 1957 de Gregoire Kayibanda. 
Implantată mai ales în nordul ţării, „unde şi-a creat baze solide”7%5, 
gruparea s-a transformat în partid politic, la 9 octombrie 1959, sub 
numele de „Le Parti du Mouvement de L’émancipation Hutu” 
(PARMEHUTU). Partidul a lansat un „Manifest-program”, considerat 
„destul de curajos” deoarece „înfrunta deschis aristocrația tutsi”2?, În 
document se condamna «servitutea impusă hutu», «hegemonia şi 
aversiunea rasială a aristocrației tutsi» şi se cerea, transant, «abolirea 
acestui colonialism al negrilor asupra altor negri» ^. Mesajul 


235 Ibidem, p. 86. 

236 M. Cornevin, op.cit., p. 240. 

„Manifestului-program” purta amprenta personalității lui Sai vanda 
un om „mărunt, agitat, cu ochi expresivi (...), sincer şi generos” şi 
care „compara sclavia fraţilor săi de rasă cu sclavia evreilor în timpul 
robiei egiptene”. 

Pe poziții mai moderate se situa un alt lider hutu, Joseph 
Habyarimana Gitera care, la 1 noiembrie 1957, a pus bazele 
„L"Association pour la Promotion de la Masse” (APROSOMA), 
devenită partid politic la 15 februarie 1959. „Sincer şi onest, oarecum 
exaltat”?", Gitera „se distingea prin cuvintele sale spuse pe şleau” În 
„discursuri cu tentă mesianică, el apăra într-o manieră poetică si plină 
de căldură pe frații săi de rasa” #45 făcând un „cal de bătaie” din 
simbolurile monarhice si din persoana lui mwami”“€. Logosul liderilor 
hutu, clădit pe mesaje din Evanghelie, a trezit şi simpatia Bisericii (care 
se apropie tot mai mult de populaţia majoritară, din 1956). Aşa se face 
că, vicarul apostolic Jacques Perraudin (sosit din metropolă în 1955) 
sublinia, într-o scrisoare pastorală, din 11 februarie 1959, că 
inegalitätile sociale din Rwanda «nu sunt conforme cu morala 
creştină»! 

În faţa activismului hutu, tutsi au creat propriile lor formaţiuni 
politice. Astfel, în mai 1959, adepții cei mai ferventi ai lui mwami au 
constituit „L"Union Nationale Ruandaise” (UNAR), transformat în 
partid politic la 3 septembrie. În mod paradoxal, liderul UNAR era un 
hutu: François Rukeba, om de afaceri din Kigali (recunoscut pentru 
sentimentele sale anti-belgiene). Partidul cerea respectarea tradițiilor 
seculare şi acordarea autonomiei în 1960, respectiv a independenţei în 
1962; de asemenea, UNAR considera că „opoziţia tutsi-hutu” este „o 
invenție a colonialismului” #5, Atitudinea intransigentă a UNAR a 

sporit şi mai mult ostilitatea puterii tutelare față de liderii tutsi. 

La numai câteva zile după transformarea UNAR în partid politic, 
a apărut „Le Rassemblement Démocratique Ruandais” (RADER — 14 
septembrie 1959). Noul partid, inspirat de tineri intelectuali tutsi, „se 
dorea moderat, regalist şi deschis tuturor oamenilor de bună 
credință”””. El milita pentru „un regim constituţional, democratic si 
impartial în privinţa celor trei rase [tutsi, hutu şi twa — nota ns.]””". 
Sugerând echilibrul, RADER se arăta critic atât față de UNAR, cât şi de 
PARMEHUTU şi APROSOMA. În plus, el preconiza o emancipare 
progresivă care să ducă la autonomie internă în 1964 şi la independență 
în 1968%). Datorită liniei de mijloc promovate, RADER s-a bucurat de 
sprijinul deplin al Rezidentului belgian, Preudhomme (revocat o lună 
mai târziu). 

Apariția partidelor politice a sporit falia din interiorul societății 
ruandeze. Simtind pericolul ce se apropia, mwami Mutara III (care 
domnea din 1931) a convocat, în aprilie 1959, un Grup de Studiu, 
alcătuit pe criterii paritare, menit să contribuie la limpezirea raporturilor 
sociale din ţară. În cadrul dezbaterilor, purtătorul de cuvânt al 
delegaților hutu, J. Gitera, a reiterat cerințele din Manifest. 
Reprezentanții tutsi au ignorat aceste poziţii şi s-au axat pe ideea 
acordării necondiționate a independenţei. În ciuda divergenţelor etalate, 
regele Mutara III a concluzionat, după o lună de dezbateri, că „în 
Ruanda nu există o problemă hutu-tutsi”2?. Tot în aprilie 1959, un 
Comitet de lucru belgian a studiat, la faţa locului, posibilitatea 
reorganizării Tutelei. Comitetul s-a pronunţat „în favoarea unui regim 
democratic?” (cerere ce echivala cu acordarea de drepturi majorităţii 
hutu) şi a lansat, în premieră, „ideea dezvoltării separate a celor două 
teritorii” (punct de pornire al constituirii statelor Rwanda şi Burundi). 

Totuşi, preocupat de găsirea unei soluţii politice, mwami Mutara 
III a efectuat, în toamna lui 1958, un turneu de informare în Belgia, 
Danemarca şi RFG (urmând, ca la o dată ulterioară, să viziteze şi SUA). 
Istoricul rwandez Alexis Kagamé reliefează utilitatea voiajului, 

deoarece mwami a înțeles acum că „Rwanda nu mai poate fi guvernată 
după moda sträveche”**, Din nefericire, Mutara nu a mai avut timp să 
aplice învățămintele însuşite în Europa. La 25 iulie 1959, el se afla la 
Usumbura (astăzi Bujumbura, capitala Republicii Burundi), unde era 
sediul viceguvernatorului general belgian al federației Ruanda-Urundi. 
În timpul unei audienţe, cu un grup de oameni de afaceri senegalezi, 
regelui i s-a făcut rău. Monarhul a părăsit sala pentru a-şi consulta 
medicul personal, belgianul Julien Vyncke. Istoricul A. Kagame citează 
un infirmier congolez, martor al evenimentului, care a declarat că 
mwami a murit după o injecție cu antibiotic, făcută de Vyncke. Criza 
regelui începuse cu o paralizie facială, însoțită de o transpiratie 
abundentă, simptome ale unei hemoragii cerebrale. Medicul belgian, 
spune Alexis Kagamé, a încercat să ia măsuri energice, dar Mutara nu a 
mai putut fi salvat”. Imediat, pe fondul suspiciunii generale, s-a 
răspândit zvonul că regele ar fi fost otrăvit de belgieni. Aristocratia tutsi 
a reacţionat sfidător: „gardienii tradiţiilor ezoterice”2, numiţi Abiru, 
n-au mai consultat puterea tutelară (conform uzanțelor) şi au desemnat 
ca rege (pe 28 iulie, înainte ca Mutara să fi fost înmormântat) pe fratele 
mai mic al defunctului, Jean-Baptiste Ndahindurwa, încoronat cu 
numele de Kigeri V (Kigeli V). În consecinţă, belgienii s-au simțit 
ofensati de Curtea tutsi, unde „domnea duplicitatea”?*%%. 

De animozitatea Belgia-tutsi, au profitat liderii hutu care au 
declanşat, la 1 noiembrie 1959, o răscoală populară de amploare, 
considerată o veritabilă „Jacquerie africană”””. Izbucnitä la Gitarama 
(centrul ţării), ea s-a extins, pe parcursul a 15 zile, în regiunile vestice 
şi, apoi, nordice, unde a atins apogeul. Räsculatii hutu au dat foc 
aşezărilor tutsi, le-au distrus bunurile şi le-au masacrat familiile. Mai 
mult, bărbaţilor tutsi capturați li s-a aplicat o metodă barbară: 
amputarea picioarelor de la genunchi, pentru a fi mai puţin... înalţi”%! 
Răscoala, considerată de liderii hutu drept „o revoluţie”, a permis 
preluarea puterii de către populaţia majoritară hutu. Acest fapt s-a 

realizat cu largul concurs al Rezidentului belgian, colonelul Guy 
Logiest, cel care a restabilit ordinea după două săptămâni de atrocități. 
Colonelul belgian gândea în cel mai pur stil occidental: democraţia era 
sinonimă cu voința majorității. El şi-a expus planul chiar în faţa regelui 
Baudouin I, aflat la Usumbura (19 decembrie 1959). Iată ce scrie 
colonelul Logiest: „Am avut onoarea să fac un expozeu asupra situației 
din Ruanda şi să explic sensul în care înțelegeam să-mi desfäsor 
acțiunea. Scopul meu era ca țara să acceadă la independență pe baza 
egalităţii în drepturi şi obligaţii, a tuturor locuitorilor”?!. Şi oficialul 
belgian continuă: ,Maiestatea Sa m-a ascultat cu atenţie, fără să pună 
întrebări, dar creându-mi impresia că mă aprobă”2*?. Prin acest acord 
tacit, Rwanda a devenit un „caz unic în Africa”?%: schimbarea elitei 
locale „a fost încurajată şi susţinută de puterea colonială”. Numai că, 
la fel ca şi în Congo, Belgia a procedat fără o pregătire prealabilă; 
astfel, o nedreptate a fost înlocuită cu alta, trecându-se de la tirania 
unei minorităţi, la tirania unei majorități. 

Încă în plină răscoală hutu, belgienii au anunţat o amplă reformă 
administrativă (10 noiembrie). Ea anula vechile unități şi sub-unitäti 
teritoriale tribale, înlocuite de prefecturi şi comune (conduse de 
bourgmesteri). Prin aceasta, majoritatea şefilor şi subşefilor tutsi îşi 
pierdeau atribuţiile, preluate, în cadrul noilor structuri, de către hutu. 
Reforma a fost legitimată prin Alegerile comunale din iunie-iulie 1960. 
Cum era de aşteptat, consultarea electorală s-a încheiat cu o zdrobitoare 
victorie a partidelor populaţiei majoritare: PARMEHUTU cu 70, 4% 
din voturi şi APROSOMA cu 14 % din voturi (211 comune, din cele 
229, urmau să fie administrate de hutu)”%. Rezidentul belgian Logiest 
putea fi mulţumit: alegerile comunale „au schimbat faţa politică şi 
administrativă a tärii””%, Ostil scrutinului, regele a fost consemnat la 
domiciliu, dar pe 30 iunie i s-a permis să asiste la festivitățile 
consacrate independenţei Republicii Congo (Leopoldville). Prudent, 
Kigeri V nu a mai revenit în ţară, luând calea exilului. 


%1 G. Logiest, op.cit., p. 60. 

2? Ibidem. 

23 R, Cornevin, op.cit., vol. 3, p. 520. 

264 Ibidem; vezi si M. Meredith, op.cit., p. 160. 

26 Vezi pe larg R. Cornevin, op.cit., vol. 3, p. 519; G. Logiest, op.cit., p. 147; A. 
Kagamé, op.cit., tome II, p. 284. 

266 Cf. G. Logiest, op.cit., p. 147. 

Golul lăsat de suveran a fost umplut tot de politicienii hutu. 
Astfel, la 26 octombrie s-a constituit primul guvern local, condus de 
liderul PARMEHUTU, Grâgoire Kayibanda (guvernul cuprindea 10 
miniştri, dintre care 6 hutu, 2 tutsi şi 2 belgieni). Prima decizie 
importantă a guvernului a reprezentat-o schimbarea ortografiei ţării din 
Ruanda, în Rwanda. Apoi, a urmat convocarea unei mari întruniri 
populare, la Gitarama, în ziua de 28 ianuarie 1961. În faţa a 25.000 de 
oameni, liderii PARMEHUTU au anunţat abolirea Monarhiei şi 
proclamarea Republicii. Tot la Gitarama, s-a desemnat un preşedinte 
interimar, în persoana lui Dominique Mbonyumutwa (PARMEHUTU), 
iar guvernul a devenit monoetnic (10 miniştri hutu). De asemenea, a 
fost constituită şi o Adunare Legislativă, prezidată de Joseph Gitera. 
Aceste evenimente, care au determinat schimbarea formei de 
guvernământ, nu erau posibile fără sprijinul tacit al Belgiei. Considerate 
drept o acţiune de forță, ele au fost consemnate de istorie sub numele de 
«lovitura de stat de la Gitarama». Noul regim republican şi-a găsit 
legitimitatea prin Referendumul din 25 septembrie 1961, desfăşurat sub 
control ONU. Astfel, 1.006.399 votanti au optat pentru Republică 
(80%) şi doar 253.963 pentru Monarhie”. Simultan, s-au desfăşurat si 
alegeri legislative. În competiţia pentru Parlament, PARMEHUTU a 
obţinut o victorie zdrobitoare: 77,7% din voturi, cu 35 locuri din 44. El 
era urmat de UNAR cu 16,8% din sufragii (7 mandate), respectiv 
APROSOMA, cu doar 3,5% din preferințe (două locuri 
parlamentare)”. Exact la o lună de la scrutin, viceguvernatorul general 
al teritoriului, Jean-Paul Harroy, proclama solemn în Adunare abolirea 
Monarhiei; în aceeaşi zi, Adunarea alegea ca preşedinte al Republicii pe 
Grégoire Kayibanda (cei 7 deputaţi tutsi ai UNAR s-au abținut). 
Copleşit de satisfacție, artizanul radicalei schimbări, belgianul Guy 
Logiest nota: „Este consacrarea revoluţiei din noiembrie 1959, este 
victoria totală şi definitivă a poporului rwandez””*?. 

Evolutiile din Rwanda dădeau peste cap şi „utopicul plan al 
augustei Adunări | Adunarea Generală a ONUJ”270, ce persista în ideea 


8E A; Kagamé, op.cit., p. 326; H. Deschamps (dir.), op.cit., p. 594; M. Cornevin, 
op.cit., p. 242; J. Ganiage, H. Deschamps, O Guitard, op.cit., p. 463. 

26: Logiest, op.cit., p. 198-199; R. Cornevin, op.cit., vol. 3, p. 520; A. Kagamé, 
op.cit., tome II, p. 325; E. Sik, op.cit., vol. 4, p. 358. 

2 G, Logiest, op.cit., p. 199. 

770 A. Kagamé, op.cit., tome II, p. 332. 

unificării Rwandei cu Burundi într-un stat confederal. Resemnatä, ONU 
a acceptat separarea şi ridicarea tutelei, astfel încât, atât Rwanda cât şi 
Burundi şi-au proclamat independenţa la 1 iulie 1962. 


x 


În perioada 1959-1964, Rwanda a fost scena unui adevărat 
pogrom anti-tutsi. Pe parcursul celor cinci ani, ponderea tutsi a scăzut 
de la 15% la 9% din populație. Un asemenea declin demografic 
sugerează că numărul victimelor s-a ridicat la câteva zeci de mii; în 
egală măsură, peste 160.000 de tutsi s-au refugiat în ţările vecine: 
Congo-Kinshasa, Burundi, Tanzania şi, mai ales, Uganda. Mulțimea 
refugiaților din Uganda (aproape 80.000) a transformat această ţară în 
sanctuarul contestatiei tutsi din exil. Aici, descendenţii victimelor din 
1959-1964 au constituit, în 1987, „Le Front Patriotique Rwandais” 
(FPR), ce şi-a propus înlăturarea regimului de la Kigali prin luptă 
armată. Mulţi din tinerii lideri ai FPR, precum Fred Rwigyema şi Paul 
Kagamé, „s-au alăturat mişcării de gherilă a lui Yoweri Museveni [care 
a preluat puterea în Uganda, în ianuarie 1986]”2! şi apoi „au servit în 
funcții înalte, în armata ugandeză [Rwigyema ca adjunct al ministrului 
apărării, iar Kagame ca şef al serviciilor de informaţii militare — nota 
ns.]"2"7. Cum era de aşteptat, această nouă generaţie tutsi a făcut din 
revenirea în ţara strămoşilor o adevărată „credinţă mesianică”. 

Preşedintele Grégoire Kayibanda (reales în 1965 şi 1969), care a 
introdus regimul partidului unic, a fost răsturnat de la putere, pe 5 iulie 
1973, de şeful Statului Major al Armatei, generalul Juvénal 
Habyarimana. Generalul „a readus pacea şi stabilitatea”??? şi, până la 
începutul anilor '90, s-a dovedit rezonabil. Deschiderea democratică 
inițiată în 1990, specifică întregului continent, făcea ineluctabilä 
împărțirea puterii cu etnicii tutsi. De altfel, prin Acordul de la Arusha 
(Tanzania), semnat la 4 august 1993, se prevedea ca armata să fie 
alcătuită din 60% etnici hutu şi 40% etnici tutsi, în timp ce corpul 


771 Cf. Newsweek, no. 41, October 15, 1990, p. 25. 

* Ibidem. 

25 Cf. Jeune Afrique, no. 1127, 11 août 1982, p. 99; vezi si idem, no. 1939, du 10 au 
16 mars 1998, p. 70. 

ofițeresc trebuia să devină paritar (50% la 50%); de asemenea, se 
stipula că etnia minoritară va beneficia şi de câteva posturi ministeriale 
importante. Pe acest fond, în jurul lui Habyarimana s-a format un 
„nucleu dur”, dominat de rubedenii (provenite preponderent din familia 
soţiei sale, Agathe Habyarimana), ce se opunea partajului puterii. 
Clanul prezidențial şi-a creat un vast sistem operativ, destinat să 
împiedice orice schimbare, alcătuit din: Armată, compusă din 30.000 
hutu înarmați până în dinţi”, Garda Prezidenţială (echipată şi 
antrenată de francezi), sinistra „Reţea Zero” (,,escadroane ale morții”, 
comandate de colonelul Eli Sagatwa, cumnatul preşedintelui), 
organizaţia extremistă „Hutu Power” (ce promova un adevărat nazism 
tropical), milițiile locale „Interahamwe” (renumite pentru cruzimea 
lor) şi postul de radio „Kangura” sau „Radio al celor 1000 de coline” 
(promotorul politicii etniciste). Acest „sistem operativ” nu aştepta decât 
un moment prielnic pentru a trece la aplicarea „soluţiei finale” etnicilor 
tutsi. Mai trebuie spus că, regimul monoetnic hutu s-a bucurat 
permanent „de sprijinul necondiţionat al Franţei şi Belgiei”25. În mod 
surprinzător pentru acest nivel, factorul subiectiv a jucat un rol 
determinant. Astfel, ministrul Cooperării al Franţei de la începutul 
anilor '90, Bernard Debré (fiul fostului premier gaullist, Michel Debré) 
declara: «este greu de judecat politica franceză față de Rwanda. Aceasta 
deoarece preşedintele Mitterrand era extrem de ataşat faţă de generalul 
Habyarimana, de familia sa şi de tot ce însemna fostul regim 
rwandez»”/€. La fel, regele Baudouin I nutrea o profundă simpatie faţă 
de Habyarimana care-i „împărtășea catolicismul său charismatic”???. O 
asemenea stare de lucruri a permis anturajului dictatorului de la Kigali 
să declanşeze „al treilea genocid al secolului”2"* (după cele împotriva 
armenilor, respectiv evreilor). 

Punctul de pornire al dramei rwandeze l-a reprezentat doborârea 
avionului prezidențial, în seara de 6 aprilie 1994 (orele 20:30). 
Aparatul, un Falcon-50 (oferit şi pilotat de francezi), a fost lovit de 
două rachete sol-aer (de proveniență rusească) şi s-a prăbuşit, în flăcări, 


77 Vezi amănunte în V. Cruceanu, Drame ale umanităţii: genocidul din Rwanda, în 
Historia, nr. 82, oct. 2008, p. 73-74. 

7 C, Braeckman, La Belgique... p. 22. 

77 Cf. Le Nouvel Afrique-Asie, no. 101, févr. 2007, p. 49. 

777 Vezi Baudouin I“"..., în Le Point, no 980, 29 juin 1991, p. 86. 

78 C, Braeckman, La Belgique... p. 22. 

chiar în parcul resedintei şefului statului, nu departe de pista 
aeroportului din Kigali. La bordul său se aflau 10 personalităţi oficiale, 
din Rwanda şi Burundi, ce participaseră la Arusha, la un „summit” 
regional, consacrat tocmai modului de aplicare a Acordului privind 
împărțirea puterii în Rwanda. Toţi pasagerii şi-au pierdut viaţa: 
preşedintele Juvenal Habyarimana (57 ani), cumnatul său, sinistrul 
colonel Sagatwa, generalul Déogratias Nsabimana, şeful Statului Major 
al Armatei, dar şi Cyprien Ntaryamira (38 ani), instalat de numai trei 
luni ca preşedinte al Republicii Burundi, precum şi doi miniştri 
burundezi ce-l însoțeau. Asupra atentatului planează umbre de 
mister”; însă, majoritatea surselor atribuie vina extremiştilor hutu din 
cercurile puterii. În orele ce au urmat atentatului, s-a declanşat infernul: 
o vânătoare, la scară națională, a populaţiei tutsi, motiv pentru care 
africaniştii vorbesc de «un genocid planificat». „Purificarea etnică”, 
desfăşurată timp de trei luni („cel mai rapid genocid din istorie””*!), a 
dus la o catastrofă umanitară: au fost masacrați între 800.000 şi 
1.000.000 de tutsi, cărora li s-au adăugat şi 30.000 de hutu, ce nu 
împărtăşeau ideologia genocidului”. Se poate vorbi chiar de „un joc 
macabru al cifrelor”**: în cele 100 de zile de genocid, s-au comis 8.000 
de crime pe zi; de asemenea, 9 tutsi din 10 au pierit, fapt ce echivala cu 
exterminarea a 90% din populaţia minoritară“. Atrocitätile au fost 
stopate de ofensiva forțelor FPR, conduse de generalul Paul Kagamé 
(predecesorul său, generalul Fred Rwigyema fusese ucis în cursul 
ofensivei din octombrie 1990, când elementele FPR au ajuns până în 
capitală, fiind respinse cu ajutorul a 150 paraşutişti francezi şi 400 
paraşutişti belgieni) care, pe 4 iulie 1994, au ocupat capitala Kigali. 
Înaintarea trupelor FPR a generat o altă catastrofă umanitară: 2.000.000 
de hutu au luat calea pribegiei, refugiindu-se în țările vecine, în special 


7 Vezi amănunte în Jeune Afrique L 'intelligent, no. 2204, du 6 au 12 avril 2003, p. 
38; Jeune Afrique, no. 2412-2413, du 1“ au 14 avril 2007, p. 64. 

780 Jeune Afrique, no. 1939, du 10 au 16 mars 1998, p. 71. 

%! Vezi R. Dowden, op.cit., p. 235. 

*% Vezi amănunte în Le Nouvel Afrique-Asie, no. 56, mai 1994, p. 10-11; idem, nr. 57, 
juin 1994, p. 14-15; idem, no. 58-59, juillet-août 1994, p. 29-31; idem, no. 60, sept. 
1994, p. 6-15; Le Point, no. 1126, 16 avril 1994, p. 76-77; vezi si V. Cruceanu, 
Drame..., p. 71-75; Enciclopedia Africii, Bucureşti, Editura Meronia, 2002, p. 196; 
Lumea, nr. 8, aug. 2005, p. 10. 

2% Cf. Jeune Afrique, no. 1836, du 13 au 19 mars 1996, p. 34. 

* Ibidem. 

Zair. Acest amalgam regional a avut şi un aspect pozitiv: el a generat 
naşterea gherilei congoleze, conduse de Laurent-Désiré Kabila care, în 
numai şapte luni de zile, l-a alungat de la putere pe mareşalul Mobutu 
Sese Seko. 

Evenimentele dramatice din Rwanda, din perioada 6 aprilie-4 
iulie 1994, au creat o situaţie atipică: hutu şi-au pierdut pozițiile în stat, 
tutsi din interior au fost reduşi la neant, iar tutsi din exterior au preluat 
întreaga putere. Timp de şase ani, omul „forte” al noului regim, 
generalul P. Kagamé a stat în umbră (vicepreşedinte al Republicii şi 
ministru al apărării). Din anul 2000, el a îmbrăcat costumul civil, 
asumându-şi magistratura supremă (desemnat de Parlament la 24 
martie; confirmat prin vot popular, în alegerile din 25 august 2003, cu 
un scor „sovietic”: 95,05% din voturi; a fost reales, pentru un nou 
septenat, la 9 august 2010, cu 93% din sufragii). 

Sub conducerea lui Paul Kagamé”* , „tara celor 1000 de coline” s-a 
schimbat radical: „rwandezii muncesc, administraţia funcționează, 
statul este respectat iar capitala, Kigali, în plină expansiune urbanistică, 
este un oraş sigur”256 (printre cele mai sigure din Africa!). Mai mult, 
Rwanda beneficiază de o „bună guvernare”: „fascinat de modelul 
asiatic de dezvoltare”, Kagame „intenţionează să transforme ţara sa, 
până în 2020, într-un Singapore african”%7. Riguros, auster, de o 
disciplină spartană, tânărul preşedinte rwandez şi-a dobândit reputația 
„de Bismarck sau Lee Kwan Yew [cel care a condus cu autoritate 
Republica Singapore, ca prim-ministru, timp de 25 de ani: 9 august 
1965-28 noiembrie 1990 — nota ns.] al Marilor Lacuri””®’. El a impus în 
țară o atmosferă de „garnizoană”. Aşadar, în Rwanda sunt interzise 
„cerşetoria, plimbatul descult, portul hainelor nespălate, fumatul în 
locurile publice, şofatul fără centura de siguranță, aruncatul deşeurilor 


32? 


menajere în stradă şi consumul de alcool la locul de muncä””*”. În egală 


285 Născut la 23 octombrie 1957. A părăsit ţara, împreună cu părinţii săi, la numai doi 
ani, în timpul teribilelor evenimente din noiembrie 1959. A făcut şcoala în Uganda, în 
limba engleză. S-a dedicat carierei armelor, specializându-se, la sfârşitul anilor '80, la 
Fort Leavenworth (SUA). Din octombrie 1990, după moartea în lupte a lui Fred 
Rwigyema, devine lider al FPR. 

*% Jeune Afrique L'intelligent, no. 2249, du 15 au 21 févr. 2004, p. 32. 

77 Cf. Jeune Afrique, no. 2404, du 4 au 10 févr. 2007, p. 49. 

7% Ibidem, p. 53. 

28 Idem, no. 2466, du 13 au 19 avril 2008, p. 24. 

măsură, preşedintele Kagame promovează o nouă cultură politică, 
fundamentată pe toleranță şi armonie interetnică. Încet, dar sigur, 
Rwanda se emancipează de ororile trecutului său recent. Astăzi, în „țara 
celor 1000 de coline” nu mai există twa, hutu sau tutsi; există doar 
rwandezi! 

În cei 50 de ani de independenţă, funcţia prezidenţială a fost 
exercitată de: 
e Grégoire Kayibanda — 1 iulie 1962-Siulie 1973 
gen. Juvénal Habyarimana — 5 iulie 1973-6 aprilie 1994 
interimar: Théodore Sindikubwabo — 9 aprilie-4 iulie 1994 
pastorul Bizimungu — 19 iulie 1994-23 martie 2000 
Paul Kagame — 24 martie 2000 (ales în 2003 şi reales în 2010). 


BURUNDI 


Burundi este sora geamănă a Rwandei. În ciuda asemănărilor 
izbitoare, „cele două ţări trăiau cu mentalitatea unei curioase 
adversitäti, moştenite de la înaintaşi, care luptaseră unii împotriva altora 
de-a lungul generaţiilor”. Rwanda trebuie să fi reprezentat o 
amenințare serioasă, având în vedere „reputația cruzimii războinicilor 
săi”. De aceea, la burundezi s-a dezvoltat un sentiment al solidarităţii 
mai puternic. Prin urmare, în Burundi, „opoziţia de rase şi de clase era 
mai putin tranşantă”””. În plus, colaborarea cu puterea tutelară se 
dovedea „normală şi pașnică”. Coroborate, aceste realităţi au făcut ca 
istoria decolonizării Burundi să fie „mult mai putin sângeroasă”, 
comparativ cu decolonizarea Rwandei. O altă diferență consta în faptul 
că mwami Mwambutsa IV era vizibil înclinat să accepte rolul de 
monarh constituțional, în timp ce partidele politice s-au constituit „mai 


degrabă pe baze ideologice decât etnice”2%. 


2 A. Kagamé, op.cit., tome II, p. 333. 

71 G, Logiest, op.cit., p. 41. 

22 J, Ganiage, H. Deschamps, O. Guitard, op.cit., p. 463. 
*% E, Sik, op.cit., vol. 4, p. 346. 

7° M. Cornevin, op.cit., p. 242. 

295 Cf. Histoire générale..., tome VIII, p. 148. 

La fel ca în Congo belgian si Rwanda, partidele burundeze au 
apärut târziu (1958-1960). Dar, în pofida perioadei scurte, ele vor 
prolifera, numărul lor depăşind cifra douăzeci. Primul partid politic l-a 
reprezentat „L"Union pour le Progrès National” (UPRONA), fondat 
de un lider tutsi, André Nugu, destinat anonimatului. În funcție de 
surse, naşterea UPRONA diferă: martie 1957, septembrie 1958 sau 
septembrie 1959; certă este o altă dată: 7 ianuarie 1960, când a fost 
autorizat de autoritatea tutelară. Partidul avea un program cuprinzător: 
autonomie internă (în ianuarie 1960) urmată imediat de independenţă, 
instituții democratice, vot universal, dezvoltarea economică a țării 
precum şi educaţie şi asistență socială, asigurate de stat”. În iulie- 
septembrie 1959, s-a constituit ,L’Union Nationale Africaine du 
Ruanda-Urundi” (UNARU), creat de emigranții reveniti din 
Tanganyika (după modelul „Tanganyika African National Union” — 
TANU, al lui Julius Nyerere). Condus de Barnabé Ntunguka, vădit si el 
uitării, UNARU se dorea un partid al ambelor teritorii. Numai că, în 
realitate, audiența sa se reducea doar la perimetrul oraşului Usumbura, 
reşedinţa federaţiei”. Apoi, în perioada ianuarie-februarie 1960, s-au 
constituit mai multe partide, printre care: Partidul Democrat-Crestin 
(PDC), condus de tineri aristocrați tutsi, ostili UPRONA, Partidul 
Poporului (PP), al elitei hutu, Partidul Democratic-Rural (PDR), 
Mişcarea Progresistă din Burundi (MPB) şi Vocea Poporului (VP). 

Din multitudinea de partide burundeze, cel mai important s-a 
dovedit a fi UPRONA, mai ales după ce leadership-ul său a fost preluat 
de prințul Louis Rwagasore, fiul mai mare al regelui Mwambutsa IV. 
Născut la 10 ianuarie 1952, prinţul Rwagasore a făcut şcoala primară în 
țara natală, iar cea secundară la Butare, în Rwanda. Apoi, el a fost 
trimis în Belgia, la „Universitatea Teritoriilor de peste mări” din 
Anvers. Atras de viaţa politică, el şi-a întrerupt studiile revenind în 
patrie. Tatăl său l-a desemnat şef la Butanyerera, ca o iniţiere 
preliminară, în perspectiva moştenirii tronului. Tânărul prinț a refuzat 
funcția cutumiarä, preferând să preia conducerea UPRONA (o 
similitudine frapantă cu Seretse Khama, din Botswana). Ca lider de 
partid, el a dovedit o „atitudine progresistă”7%, devenind un apropiat al 


*% Cf, E. Sik, op.cit., vol. 4, p. 346; vezi şi R. Cornevin, op.cit., vol. 3, p. 543. 
“TE. Sik, op.cit., vol. 4, p. 347. 
#8 R, Cornevin, op.cit., vol. 3, p. 543. 

lui Patrice Lumumba. De altfel, în scurt timp, el va fi considerat un 
adevărat «Lumumba  burundez»””. Principala sa preocupare o 
reprezenta unitatea naţională. În acest sens, prinţul credea şi în valoarea 
exemplului personal. Prin urmare, în septembrie 1959, s-a căsătorit cu o 
femeie de etnie hutu. În egală măsură, prinţul Rwagasore, conectat la 
realitățile continentului, era preocupat de acordarea independenţei cât 
mai rapid posibil. Independenţa a reprezentat şi principala temă a 
congresului UPRONA, desfăşurat între 14-20 martie 1960. Nemulțumit 
de tergiversările puterii tutelare, prinţul a cerut la congres declanşarea 
unei acţiuni de nesupunere civilă (conform doctrinei «nonviolentei», 
sau «rezistenţei pasive» a lui Mahatma Gandhi, promovate de partidele 
naționale din coloniile engleze vecine). Acţiunea viza neplata 
impozitelor, boicotarea produselor comercializate de belgieni etc. 
Trebuie spus că, în momentul în care prințul Rwagasore a optat 
pentru activismul politic, relaţiile cu tatăl său, mwami Mwambutsa IV, 
au devenit încordate. Ele s-au degradat şi mai mult după congresul 
UPRONA. De acest fapt au profitat belgienii care, acuzându-l pe prinţ 
de «cripto-comunism»"*, au făcut tot posibilul să-l marginalizeze. 
Reforma administrativă, aplicată de belgieni în Rwanda, începând 
cu 10 noiembrie 1959, a fost pusă în practică şi în Burundi. Şi aici, 
instituţia tradiţională a şefilor şi subşefilor a fost înlocuită cu instituţii 
moderne (prefecturi şi comune). Numai că, în Burundi nu exista un 
rezident precum Guy Logiest, care să bulverseze întreaga societate. Prin 
urmare, majoritatea şefilor şi subşefilor tutsi s-au metamorfozat în 
„bourgmesteri” locali. Dar, şi în Burundi, belgienii au încercat o 
manipulare: ei au sprijinit, pe faţă, partidul PDC, în dauna UPRONA. 
Deci, tutsi vs tutsi! Prin urmare, în perspectiva alegerilor comunale de 
la sfârşitul anului 1960, prințul Rwagasore a fost plasat sub 
supraveghere la domiciliu. Recluziunea sa a acoperit perioada 27 
octombrie-9 decembrie, fiind justificată prin «interesul păstrării ordinii 
publice în perioada electorală»*!. Astăzi nu există nici o îndoială că 
partidul UPRONA „a fost sabotat”? în timpul consultării electorale, 
desfăşurate între 15 noiembrie şi 8 decembrie. Deloc surprinzător că 


7 Ibidem, p. 545-546. 

*% M. Cornevin, op.cit., p. 243. 

3! R, Cornevin, op.cit., vol. 3, p. 544. 

* Histoire générale..., tome VIII, p. 148. 

victoria a revenit coaliției partidelor moderate, Frontul Comun, cu 
74% din sufragii (PDC — 32%, PDR — 17%, PP — 8% etc.), în timp ce 
UPRONA a cules doar 19% din voturi*%. Consecința scrutinului a 
reprezentat-o formarea primului guvern burundez. Cabinetul avea cinci 
miniştri, furnizaţi de Front (din care doi, membri PDC). Alegerile 
comunale au constituit un prim test, înaintea unei consultări 
determinante: alegerile legislative de la 18 septembrie 1961. De această 
dată, scrutinul s-a desfăşurat sub control ONU. A fost marea şansă a 
UPRONA, ce a obţinut o victorie zdrobitoare: 80% din voturi. 
Cuantificate, cele optzeci de procente însemnau 56 de locuri, din totalul 
de 64 ale Parlamentului (coaliția Frontului Comun şi-a adjudecat doar 
6 mandate)”. Având în vedere programul UPRONA, istoricul 
burundez Gabriel Mpozagara consideră că „triumful UPRONA a 
însemnat destrămarea nopţii coloniale”*%. 

Conform uzanțelor constituționale, prinţul Louis Rwagasore a fost 
desemnat prim-ministru, la 28 septembrie 1961. El a format un guvern 
alcătuit din 15 membri. Personajul secund al cabinetului era un hutu: 
Pierre Ngendandumwe, numit viceprim-ministru şi ministru de finanțe 
(departamentul apărării revenea unui belgian). În seara victoriei, prințul 
Rwagasore a rostit un discurs radio-difuzat remarcabil. Astfel, 
reamintind concepția sa ce se situa deasupra barierelor etnice, prințul 
afirma că «victoria electorală de astăzi nu este aceea a unui partid, ci 
triumful ordinii, al disciplinei, al păcii, al liniştii publice (...). Este 
triumful democraţiei, aşa cum o înţelege şi o vrea poporul, şi anume 
adevărata dreptate socială, mai curând decât formele exterioare ale unei 
democratizări de suprafață». În continuare, prințul anticipa ceea ce 
astăzi numim „buna guvernare”: «cei care dețin posturi importante, în 
mai mare măsură decât cei umili, trebuie să dea exemplu în ceea ce 
priveşte voinţa de bună înţelegere, de răbdare si de toleranță»"”. De 


3% R, Cornevin, op.cit., vol. 3, p. 544. 

34 Ibidem, p. 545; E. Sik, op.cit., vol. 4, p. 358; M. Cornevin, op.cit., p. 243; H. 
Deschamps (dir.), op.cit., p. 594; vezi şi Asie et Afrique aujourd'hui, Moscou, no. 6, 
sept. 1989, p. 59. 

35 G. Mpozagara, La République du Burundi, Paris, Berger-Levrault, 1971, p. 25; 
vezi E. Grigorescu, Burundi. Oameni, fapte, locuri, Bucureşti, Editura Albatros, 
1984, p. 33. 

*% Vezi Gândirea..., p. 72. 

*% Ibidem, p. 74. 

asemenea, cel pe care belgienii l-au etichetat drept «copilul teribil»*% al 
federației, se adresa în termeni eleganti şi puterii tutelare: «Vă cerem să 
ne ajutaţi să abordăm viitorul cu încredere, să continuaţi să ne ajutați cu 
generozitate, să ne sfätuiti respectându-ne demnitatea, interesele şi 
propria noastră concepţie asupra interesului national”*®?. 

Prin aceste cuvinte şi prin cele dintâi abordări ca premier (printre 
care adoptarea ortografiei de Burundi, în loc de Urundi), prinţul 
Rwagasore se releva „un lider naţional incontestabil”310, cu „0 
personalitate excepţională”*!!. Numai că, eminentul politician burundez 
avea duşmani puternici, care teseau intrigi din umbră. Aşa se face că, pe 
13 octombrie 1961, la numai două săptămâni de la instalarea ca şef al 
guvernului, Louis Rwagasore a fost asasinat, în restaurantul unui 
proprietar grec, situat pe ţărmul lacului Tanganyika. Asasinul s-a 
dovedit a fi tot un grec, Jean Kageorgis, asistat de trei complici 
burundezi. Ancheta care a investigat cazul a constatat că atentatul a fost 
pus la cale de liderii PDC (doi din cei trei burundezi erau chiar fiii unui 
înalt şef tutsi; ei au sfârşit în streang, în timp ce grecul Kageorgis a fost 
trimis în fața plutonului de execuție). Numai că, PDC era „copilul 
räsfätat” al administraţiei tutelare belgiene. lată de ce, asasinarea 
prinţului burundez, la numai 30 de ani, ridică suficiente semne de 
întrebare”!? (mai ales că ea a survenit la doar 10 luni după eliminarea 
altui lider incomod pentru belgieni, congolezul Patrice Lumumba). Cu 
moartea tânărului print, dispărea „unul din marii lideri ai Africii”*15 şi, 
bineînţeles, cel mai proeminent om de stat din Burundi. Anihilarea 
prinţului Rwagasore a avut, aşa cum vom vedea mai târziu, consecinţe 
pe termen lung: ea a favorizat „reapariţia şi chiar exacerbarea urii între 
hutu şi tutsi”*"*, 

Imediat după asasinat, regele Mwambutsa IV a desemnat ca prim- 
ministru pe André Muhirwa, ginerele său şi fost ministru de interne în 


guvernul Rwagasore. Deşi „nu era de valoarea lui Louis Rwagasore” ”, 


308 Cf. G. Mpozagara, op.cit., p. 26. 

30 Gândirea..., p. 74. 

310 CF, Asie et Afrique..., p. 59. 

31! R. Cornevin, op.cit., vol. 3, p. 547. 

312 Cf. Le Nouvel Afrique-Asie, no. 129, juin 2000, p. 11; vezi şi C. Braeckman, La 
Belgiquc..., p. 23. 

313 Cf. G. Mpozagara, op.cit., p. 26. 

noul premier a continuat politica predecesorului. Astfel, la începutul 
lunii decembrie, vicepremierul Pierre Ngendandumwe a participat, 
alături de rwandezul Gregoire Kayibanda, la discuţiile de la Bruxelles 
privind viitorul celor două ţări. Negocierile s-au finalizat cu 
„Protocolul de la Bruxelles” (21 decembrie 1961) ce stipula acordarea 
autonomiei interne, de la 1 ianuarie 1962. Era ultimul act, înaintea 
proclamării independenţei, la 1 iulie 1962. Cu mențiunea specială că 
Burundi a realizat o decolonizare paşnică, sub forma unei monarhii 
constituționale, în care mwami Mwambutsa IV era venerat ca 
„părintele naţiunii”*!€. 


Răscoala populaţiei hutu din Rwanda (noiembrie 1959) a afectat 
şi Burundi, unde s-au refugiat peste 50.000 de tutsi rwandezi. Dintr-o 
dată, liniştea internă era tulburată, cu „efecte negative pentru încrederea 
dintre hutu şi tutsi””!?. Apoi, asasinarea prinţului Louis Rwagasore a dat 
o nouă lovitură coeziunii etnice din Burundi. Pentru a evita un scenariu 
asemănător celui din Rwanda, regele Mwambutsa IV a desemnat, în 
primii ani după independență, ca prim-ministru, pe rând, reprezentanţi 
ai celor două etnii principale. Primul politician hutu numit premier a 
fost Pierre Ngendandumwe (UPRONA), la 17 iunie 1963. El „era foarte 
popular”! şi preocupat de „grija unităţii nationale”*!?. Ngendandumwe 
(născut în 1930, cu studii universitare la „Universitatea Lovanium” din 
Kinshasa) se dorea un continuator al politicii prinţului Rwagasore. Prin 
urmare, el s-a dovedit un „promotor al unor tendinţe progresiste”: 
reforme sociale pe plan intern (sub deviza «pâine şi pace») şi stabilirea 
de relații diplomatice cu țările socialiste (URSS şi R.P. Chineză). 
Deschiderea din politica externă (în special apropierea de China) a 
reprezentat un excelent pretext pentru mwami să-l demită, la 6 aprilie 
1964. A urmat un premier tutsi, după care, pe 7 ianuarie 1965, regele a 
făcut din nou apel la competentul Pierre Ngendandumwe. Acesta a 


516 Vezi Gândirea... p. 74. 

517 Asie et Afrique..., p. 59. 

%18 Ibidem. 

* Vezi Lumea, nr. 4, 21 ian. 1965, p. 10. 


Istoria decolonizärii Africii, vol. 2 131 


format un guvern alcätuit din 13 membri (7 tutsi si 6 hutu). Retinea 
atentia secretarul de stat de la ministerul apärärii (post detinut chiar de 
regele Mwambutsa IV): tânärul cäpitan tutsi Michel Micombero, de 
numai 25 de ani. Din nefericire, după numai câteva zile, premierul 
cădea victimă unui complot, orchestrat de extremiştii tutsi. Astfel, în 
seara zilei de 15 ianuarie 1965, la orele 20:00, P. Ngendandumwe era 
asasinat în faţa spitalului „Prinţul Rwagasore” (după o vizită la 
maternitate, unde soția sa născuse cel de-al treilea copil). Asasinul s-a 
dovedit a fi un refugiat tutsi rwandez, angajat la ambasada SUA din 
Bujumbura. Au fost efectuate mai multe arestări; totuşi, nu s-a deschis 
nici un proces şi cazul a rămas clasat. Aşadar, „în decurs de numai patru 
ani, Burundi pierdea pe cei mai reprezentativi oameni de stat, singurii 
capabili să promoveze o politică de unitate naţională, peste barierele 
etnice. Ratarea acestei oportunități, alimentată de meschine interese 
interne şi externe, a propulsat ţara într-un infernal cerc al violenţei”?! 
pentru mai bine de patru decenii. 

Furtuna s-a declanşat asupra Burundi la 19 octombrie 1965 când, 
un grup de ofiţeri hutu a încercat o lovitură de stat. Puciştii au asasinat 
500 de oficialități tutsi. Premierul Léopold Biha (tutsi), instalat de 
numai 20 de zile, a fost grav rănit (el a necesitat tratament, în Elveţia, 
până în martie 1966). Forţele loialiste, conduse de căpitanul 
Micombero, au reuşit, cu greu, să reprime puciul. A urmat o răzbunare 
cruntă: 5.000 de hutu au fost masacrați. De asemenea, 80 de persoane 
din cadrul elitei hutu, printre care şi ex-premierul Joseph Bamina 
(ianuarie-septembrie 1956) au sfârşit executate“. Evenimentele din 
toamna lui 1956 au avut două consecințe importante: detronarea 
„bătrânului şi uzatului rege Mwambutsa al IV-lea”, la 8 iulie 1966, 
de către propriul fiu, Charles Ndizeye (19 ani), încoronat mwami sub 
numele de Ntare V, şi apoi abolirea Monarhiei şi proclamarea 
Republicii, la 28 noiembrie 1966, prin lovitura de stat a căpitanului 
Michel Micombero?” (avansat colonel, iar mai târziu, general). La doar 
26 de ani, Micombero devenea cel mai tânăr preşedinte de republică din 


ay, Cruceanu, Asasinate..., p. 103. 

lume! Micombero a introdus regimul monopartit (UPRONA a devenit 
partid unic), a reluat relaţiile diplomatice cu R.P. Chineză (întrerupte 
după dispariţia lui P. Ngendandumwe) şi a făcut eforturi în direcția 
menţinerii echilibrului etnic. Liniştea precară a fost tulburată la sfârşitul 
lui aprilie 1972, de o tentativă de lovitură de stat a elementelor 
monarhiste tutsi’. Fostul rege efemer, Ntare V, a fost făcut prizonier si 
ucis cu sânge rece (29 aprilie), în palatul regal de la Gitega. Luptele 
pentru putere dintre tutsi au fost speculate de elemente hutu radicale, 
venite din Tanzania, care au declanşat o amplă răscoală anti-tutsi. 
Represiunea, condusă de însuşi preşedintele Micombero, a fost teribilă: 
ea a provocat, în decursul a trei luni, moartea a peste 100.000 de etnici 
hutu, alţi 150.000 refugiindu-se în statele vecine“?€. 

După impresionanta defulare de ură din primăvara lui 1972, a 
urmat un deceniu şi jumătate de relativă acalmie. Se părea că, în „micul 
paradis”de la Ecuator, convietuirea era posibilă. Până în august 1988, 
când rebeli hutu ireductibili au ucis între 2.000 şi 3.000 de tutsi, în 
comunele Ntega şi Marangara (în nord, în apropierea frontierei cu 
Rwanda). Excesele au fost prelungite de două batalioane ale armatei, 
trimise să restabilească ordinea, şi care au provocat între 5.000 şi 
20.000 de victime hutu. Incertitudinea se insinua, din nou, în sufletele 
burundezilor. 

Din 1990, liderul militar tutsi, maiorul Pierre Buyoya, a iniţiat un 
vast program de democratizare. În mod inevitabil, la primele alegeri 
libere (după cele din 1965), organizate în iunie 1993, învingătorul nu 
putea fi decât un hutu: candidatul „Le Front pour la Democratie au 
Burundi” (FRODEBU), Melchior Ndadaye (care a obținut 65% din 
voturi, comparativ cu doar 32% pentru Buyoya). Noul ales (instalat la 
10 iulie 1993) a precipitat lucrurile, încercând să submineze monopolul 
tutsi asupra armatei. Nemultumitä, minoritatea, deposedată şi de o serie 
de privilegii economice, a început să condamne „democrația”, 
sinonimă, în accepțiunea sa, cu ,etnocratia”. Punctul culminant al 
contestării a fost atins la 21 octombrie 1993, când ofițeri şi subofiteri 
tutsi au declanşat o lovitură de stat în care, cel dintâi preşedinte hutu 
(aflat în funcţie de doar 100 de zile) a fost asasinat“. Aceeaşi soartă au 


335 Vezi Lumea, nr. 20, 11 mai, 1972, p. 5. 

3% Vezi amănunte în idem, nr. 25, 15 iun. 1972, p. 22; idem, nr. 52, 23 dec. 1976, p. 

împărtăşit-o preşedintele Adunării Nationale, Pontien Karibwami, 
vicepreşedintele Adunării, Gilles Bimazubute şi şase miniştri hutu. A 
urmat o nouă dezläntuire de ură, ce a generat cortegiul său de victime: 
50.000 de tutsi şi 50.000 de hutu ucişi (alţi 700.000 de burundezi s-au 
refugiat în țările vecine). Mai putin cunoscut este faptul că, după 
evenimentele de la 21 octombrie, populația hutu din Burundi a fost 
manipulată de regimul hutu din Rwanda. Astfel, specialista belgiană în 
regiunea „Marilor Lacuri”, Colette Braeckman, scria că „imediat după 
ce s-a anunţat moartea preşedintelui Melchior Ndadaye, postul de radio 
rwandez [,,Radio al celor 1.000 de coline” sau „Kangura” — nota ns.] a 
chemat ţăranii [hutu] să intre în acţiune”. Mai explicit a fost un alt 
belgian, Marcel Niemegeers, care a trăit 40 de ani în Burundi. Fin 
cunoscător al realitätilor locale, el consemna într-o carte consacrată 
evenimentelor din octombrie 1993: «Încă din momentul asasinării lui 
Melchior Ndadaye, la Bujumbura totul era pregătit pentru genocid. De 
fapt era vorba de o repetiție generală a ceea ce avea să se întâmple în 
Rwanda, câteva luni mai târziu. Din fericire, armata din Burundi a ştiut 
să se interpună şi să împiedice, într-o mare măsură, masacrul 
programat, contrar celor întâmplate în Rwanda unde armata era 
complice»*%. Totuşi, în Burundi, în 1993 s-a declanşat un război civil 
mocnit, ce a durat 10 ani, şi a făcut un surplus de 200.000 de victime. În 
toată această perioadă, la iniţiativa fostului preşedinte tanzanian, dr. 
Julius Nyerere, toate tendințele burundeze au început negocieri pentru 
restabilirea păcii. După moartea lui Nyerere (14 octombrie 1999), rolul 
de mediator a fost preluat de primul preşedinte de culoare al RSA 
(1994-1999), faimosul Nelson Mandela. Măreţia şi calmul olimpian al 
liderului sud-african s-au impus în fața ireductibililor rebeli hutu 
burundezi. Prin urmare, la 20 septembrie 2000, 19 partide şi grupări 
armate burundeze au semnat Acordul de la Arusha, urmat de Acordul 
final de la Lusaka, din 11 iulie 2001. Se inaugura o fază de tranziție ce 
s-a încheiat cu alegerile pluraliste din iunie-iulie 2005 (ce au propulsat 
în magistratura supremă un preşedinte hutu, provenit chiar din rândurile 
gherilei armate). Cheia de boltă a noului sistem o reprezintă o 
complicată alchimie politică ce prevede cote etnice, în toate domeniile: 

în armată — 60% hutu şi 40% tutsi; la fel în administraţie şi la nivelul 
comandamentului operațional militar. De asemenea, partidele tutsi 
trebuie să aibă 40% cadre hutu, iar cele hutu, 40% cadre tutsi. În sfârşit, 
la nivelul Parlamentului, indiferent de coloratura politică, se aplică 
acelaşi raport: 60% deputaţi hutu şi 40% deputaţi tutsi. 

După o decolonizare paşnică, Burundi a cunoscut decenii de 
instabilitate, marcate de lovituri de stat militare, incidente inter-etnice şi 
războaie civile. Această instabilitate este oglindită şi de lista alungită a 
şefilor de stat: 

Mwambutsa IV — 1 iulie 1962-8 iulie 1966; 

Ntare V — 8 iulie/1 septembrie-28 noiembrie 1966; 

gen. Michel Micombero — 28 noiembrie 1966-1 noiembrie 1976; 
col. Jean-Baptiste Bagaza — 1 noiembrie 1976-3 septembrie 1987; 
maior Pierre Buyoya — 3 septembrie 1987-10 iulie 1993; 
Melchior Ndadaye — 10 iulie-21 octombrie 1993; 

interimar: François Ngeze — 21-27 octombrie 1993; 

interimar: Sylvie Kinigi — 27 octombrie 1993-5 februarie 1994; 
Cyprien Ntaryamira — 5 februarie-6 aprilie 1994; 

e Sylvestre Ntibantunganya — 12 aprilie/1 octombrie 1994-25 iulie 
1996; 

e maior Pierre Buyoya — 25 iulie 1996-30 aprilie 2003; 

e Domitien Ndayizeye — 30 aprilie 2003-26 august 2005; 

e Pierre Nkurunziza — 26 august 2005 (reales în 2010) 


III-3. Emanciparea fostelor posesiuni spaniole 


GUINEEA ECUATORIALĂ 


La sfârşitul secolului al XIX-lea, „orgoliosul imperiu”! pe întinsul 
căruia «soarele nu apunea niciodată» se reducea la câteva „teritorii 
reziduale”. În 1898, Spania a pierdut Cuba, Puerto Rico, Guam şi 
Filipine şi era clar că pentru ea „nu se mai pune problema unei redresări 
în domeniul colonial”. Rămâneau, drept consolare, teritoriile din 
Africa de Nord şi cele, minuscule, din Golful Guineei. lată de ce, unele 
voci, printre care cea a „tribunului aragonez”* Joaquin Costa, reclamau 
„0 politică africană reală”5. Lucrurile s-au dovedit extrem de 
complicate în nordul Africii; în schimb, în Golful Guineei, spaniolii au 
asigurat, unicei lor colonii din Africa Neagră, standarde sociale dintre 
cele mai ridicate, în special pe plan medical şi în educaţie. Aşa cum am 
văzut în capitolul precedent”, aceste realizări s-au datorat, în mare 
măsură, regimului franchist. Or, regimul instituit de Franco era 
considerat un „supravieţuitor al fascismului””. El Caudillo a probat 
inteligență politică şi, încă din timpul războiului, prin „oferta sa de 
reconciliere occidentală”, a ştiut să se facă util SUA. După marea 
conflagrație, în condiţiile Războiului Rece, Spania lui Franco a devenit 
indispensabilă sistemului de securitate occidental. Aşa se face că, ea a 
beneficiat de „Planul Marshall” (cu o serie de restricţii), a fost admisă 
în NATO (chiar ca membru fondator) şi, suprema consacrare, a fost 
primită în ONU, la 14 decembrie 1955. Organizaţia mondială a jucat, 
prin „Comitetul decolonizării”, un rol determinant în raporturile dintre 
Spania şi colonia sa din Golful Guineei. Astfel, Comitetul a făcut 


! M. Michel, Décolonisations et émergence du tiers monde, Paris, Hachette 
Supérieur, 2008, p. 18. 

? Ibidem. 

3 P, Vilar, Istoria Spaniei, Bucureşti, Editura Corint, 2006, p. 85. 

* Ibidem, p. 79. 

permanent presiuni asupra Madridului să dovedească „bunăvoinţă” în 
ce priveşte emanciparea Guineei spaniole; în schimb, Comitetul a fost 
de partea Spaniei, „în litigiul ei cu Anglia, cu privire la Gibraltar”. 
Antrenată în acest subtil joc diplomatic, Spania franchistă s-a angajat 
într-o „politică de decolonizare relativ liberală”! în posesiunea din 
zona ecuatorială a Africii. 

Începuturile mişcării naţionale ecuato-guineeze se leagă de 
apariția organizaţiei „Idea Popular de la Guinea Ecuatorial” (IPGE). 
Ea a fost fondată, în 1947, de un grup restrâns de intelectuali printre 
care Enrique Nvo Ndongo, Acacio Mane Ela şi Lorenzo Ochaga. 
Organizaţia a activat „ani îndelungaţi” în „adâncă ilegalitate”!!, fiind 
recunoscută ca partid politic abia la 30 septembrie 1959. În 1950, la trei 
ani de la crearea IPGE, s-a constituit „Movimiento National de 
Liberati6n de la Guinea Ecuatorial” (MONALIGE), sub conducerea 
lui Anastasio Ndong Miyone. Mişcarea, devenită partid politic în 1962, 
avea un obiectiv foarte clar: obținerea, cât mai rapid posibil, a 
independenţei. Militantismul imprimat de Ndong irita pe spanioli. 
Urmărit de autorități, Anastasio Ndong a părăsit clandestin ţara, în 1951 
(urmând un exil de 15 ani, în SUA). El şi-a luat însă revanşa, la New 
York, unde s-a adresat Adunării Generale a ONU. În consecință, forul 
mondial a cerut, pentru prima oară în toamna lui 1956, acordarea 
independenţei posesiunilor spaniole din Golful Guineei. Luate prin 
surprindere, autorităţile spaniole „au răspuns prin teroare”!?: au avut loc 
sute de arestări, iar în 1958 s-au produs „episoadele cele mai 
sângeroase” "”, prin asasinarea liderilor IPGE, Enrique Nvo si A. Mane 
Ela. Mai mult, pentru a controla curentul naționalist, spaniolii au 
încurajat crearea, în octombrie 1959, a unui partid local după imaginea 
Falangei spaniole. Este vorba de „Movimiento por la Unidad National 
de Guinea Ecuatorial” (MUNGE), condusă de Bonifacio Ondó Edu, 
„un apropiat mediilor catolice si conservatoare spaniole”"*. Pe bună 
dreptate s-a apreciat că MUNGE era adepta „ideologiei franchiste, într-o 

Represiunea spaniolă a produs o impresie penibilă pe coridoarele 
de la sediul ONU din New York. Constient de acest fapt, ministrul 
spaniol de externe, Fernando Maria de Castiella, a inaugurat acel deal 
liberal, invocat mai sus. Un prim pas l-a reprezentat schimbarea 
structurii administrative: statutul de colonie a fost abolit, la 30 iulie 
1959, şi înlocuit de o formulă mai suplă, „Provinciile spaniole Fernando 
P6o şi Rio Muni”. Această schimbare este considerată de africanisti 
drept punctul de plecare în decolonizarea teritoriului'S. Marea noutate o 
reprezenta faptul că locuitorii „provinciei de peste mări” primeau 
cetăţenia spaniolă şi dreptul de reprezentare în Cortesuri. În consecință, 
la şedinţa legislativului spaniol din 19 decembrie 1960, s-a înregistrat o 
premieră: participarea a 3 colonişti, ca delegați ai celor 8.000 de 
europeni, şi a 3 africani, ca reprezentanţi ai celor 246.000 de autohtoni. 

Anul 1963 a adus însemnate progrese. La 10 august, au început 
dezbaterile în Cortesuri privind etapele următoare de parcurs. Discuţiile 
s-au încheiat pe 29 noiembrie cu elaborarea Legii de bază, ce prevedea 
autonomia provinciei africane la 1 ianuarie 1964. De semnalat că la 
prezentarea conținutului documentului a participat şi împăratul Etiopiei, 
Hailé Sélassié I (ce s-a oprit la Madrid, la întoarcerea de la funeraliile 
preşedintelui SUA, John F. Kennedy, asasinat pe 22 noiembrie, la 
Dallas; el va reveni în Spania, pentru o vizită oficială, în aprilie 1971). 

„Legea de bază” a fost supusă unui referendum (15 decembrie 
1963). Pe listele electorale erau înscrise 126.378 de persoane; dintre 
acestea, au votat 94.817. Din totalul voturilor exprimate, 59.280 au fost 
voturi favorabile (două treimi din participanți) şi 35.537, voturi 
împotrivă (o treime din sufragii)". Validată de electorat, „Legea de 
bază” devenea prima constituţie a teritoriului. Ea prevedea că puterea 
legislativă aparține unei Adunări Generale, cu sediul la Bata (în Rio 
Muni). Documentul mai stipula câte un Consiliu Provincial pentru 
fiecare entitate teritorială (Río Muni, respectiv Fernando P60). În 
schimb, puterea executivă era încredințată unui Consiliu de Guvernare, 
alcătuit din 8 miniştri (câte 4 pentru fiecare provincie) desemnaţi de 


5 Vezi http://fr.wikipedia.org/wiki/Bonifacio_Ondo_Edu 

Adunarea Generală. Conducător al acestui guvern local a fost numit 
liderul MUNGE, Bonifacio Ondé Edu. Se afirmă că Ondó Edu şi-a 
datorat ascensiunea amiralului Luis Carrero Blanco, vicepreşedintele 
guvernului spaniol. lată de ce, moderatul politician african era privit 
drept un „agent fidel al Spaniei”'5. Totuşi, adepţii săi consideră că, în 
cei patru ani de preşedinţie ai guvernului autonom, el a lăsat „o imagine 
pozitivă în amintirile ecuato-guineezilor”!”. Să mai spunem că, mai 
presus de aceste instituţii, se afla guvernatorul-general spaniol, înlocuit 
apoi de un comisar-general, în competența căruia se aflau probleme 
fundamentale precum apărarea, afacerile externe şi finanțele. 

Impunerea lui Ond6 Edu a reprezentat victoria „durilor” din jurul 
lui Carrero Blanco (cel mai apropiat colaborator al lui Franco), în dauna 
politicii „excesiv de liberale” 0 a ministrului Castiella. Aşa se face că, în 
provinciile africane din Golful Guineei, situația semăna din nou cu 
atmosfera tensionată din perioada 1956-1959. Pe acest fond, s-a 
implicat iarăşi ONU. La 16 decembrie 1965, Consiliul de Tutelă al 
ONU a adoptat o rezoluție (85 de voturi pentru şi 9 abţineri) prin care 
se reconfirma „dreptul inalienabil la independenţă”?! al „Provinciilor 
spaniole Fernando P6o şi Rio Muni”. De asemenea, rezoluţia cerea 
organizarea unor alegeri credibile, prin vot universal, sub 
supravegherea ONU. Această declaraţie a fost urmată de o deplasare în 
teritoriu, în august 1966, a unei delegații speciale a Comitetului de 
decolonizare al ONU. Reprezentanţii forului mondial au desfăşurat o 
activitate laborioasă, consultând toate părțile implicate: comisarul- 
general spaniol, membrii „guvernului autonom” şi pe liderii celor trei 
principale partide politice (inclusiv pe Anastasio Ndong, revenit cu 
acest prilej din exil). Delegaţia ONU a întocmit un studiu amănunțit, ce 
constata că: regimul de autonomie nu mai este satisfăcător, partidele 
politice sunt persecutate, se practică discriminarea față de africani şi că 
majoritatea populaţiei este favorabilă independenței imediate şi păstrării 
unităţii teritoriului”. Aspectul privind unitatea teritorială merită 
detaliat. Astfel, majoritatea populației provenea din etnia fang (85%), 
prezentă în Rio Muni. Pe insule, predominau minoritarii bubi (15% din 

populaţie). Încurajati de spanioli, care cochetau cu ideea separării 
Fernando P6o de Rio Muni, liderii bubi se situau pe poziţii separatiste 
(ei au creat chiar un partid, „Uni6n Bubi” — UB, condus de Edmundo 
Bosio Bioko). În plus, se manifestau şi ingerinte externe: Nigeria 
râvnea la Fernando P6o, în timp ce Rio Muni era aproape strivită între 
vecinii săi, Camerun şi Gabon, ce urmăreau scopuri anexioniste. 
Asemenea tendinţe pernicioase, interne şi externe, au fost combătute 
categoric de IPGE şi MONALIGE. Studiul „Comitetului de 
decolonizare” s-a dovedit stimulativ pentru cele două autentice forte 
nationale. Dovadă a seriozitätii travaliului depus, studiul era însoţit de 
un „caiet de recomandări”, pe adresa Spaniei. Acestea vizau: 
organizarea unei conferințe constituționale cu participarea forţelor 
politice locale, restabilirea libertăţilor democratice, introducerea votului 
universal şi acordarea independenţei până la data de 15 iulie 1968. 

Încă din epocă s-a sesizat că independenţa fostei Guineea spaniole 
era „impusă în mod imperativ de contextul african [subl.ns.] si, 
concomitent, de Comitetul de decolonizare al ONU”. Aşa cum 
subliniam anterior, Comitetul era critic față de Spania în Africa, dar 
sprijinea tezele spaniole în contenciosul Gibraltarului””. Iată de ce, 
regimul de la Madrid a decis să dea curs recomandărilor ONU. Prin 
urmare, de la 15 septembrie 1967, în capitala spaniolă s-au desfăşurat 
lucrările unei prime Conferinţe constituționale. În urma discuţiilor s-a 
ajuns la un numitor comun: acordarea independenţei la 15 iulie 1968. 
Apoi, la 17 aprilie 1968, s-a convocat o a doua Conferinţă al cărei scop 
îl reprezenta elaborarea unei noi Constituţii. Negocierile s-au prelungit 
până pe 22 iunie, fiind necesare „nu mai putin de 30 de şedinţe plenare 
şi 75 de şedinţe pe comisii”. La sfârşitul său, Conferinţa a jalonat 
etapele procesului de emancipare: convocarea unui referendum privind 
noua Constituţie la 11 august, organizarea de alegeri prezidențiale şi 
legislative la 23 septembrie, respectiv proclamarea independenței la 12 
octombrie 1968 (dată aleasă simbolic deoarece ea reprezintă „Ziua 
Hispanităţii”, fiind celebrată ca „sărbătoare comună a naţiunilor de 
limbă spaniolă”?0). 

Referendumul s-a desfäsurat la data preväzutä. Participarea la vot 
a fost masivă: 93,7% din electorat. Noua lege fundamentală (ce instituia 
o republică prezidențială) a întrunit 74.458 din sufragii (un coeficient de 
63,1%), comparativ cu 41.197 voturi ostile 85%)”. Au urmat, apoi, 
alegerile prezidențiale din 23 septembrie 1968. Pentru magistratura 
supremă s-au prezentat patru candidați: Bonifacio Ondó Edu, şeful 
guvernului autonom, Anastasio Ndong Miyone, considerat marele 
favorit, Edmundo Bosio Bioko, cu şanse minime dar care dorea să arate 
că separatismul bubi era de domeniul trecutului, si Francisco Macías 
Nguema, fost vicepreşedinte al MUNGE, „un obscur funcționar devenit 
primar al micii comune Mongomo şi care a început să se impună 
afişând un oarecare naționalism antispaniol”#. Alegerile s-au încheiat 
cu o mare surpriză: pe primul loc s-a clasat Macías Nguema, cu 36.716 
voturi, urmat de Ond6 Edu, cu 31.914 voturi”. O altă surpriză a 
reprezentat-o eliminarea lui Anastasio Ndong, plasat pe a treia poziție. 
În aceste condiții, la 30 septembrie, s-a organizat un al doilea tur de 
scrutin, ce opunea pe primii doi clasati. Premierul Ondó Edu s-a 
comportat cu aroganță: el a refuzat dialogul cu A. Ndong, fiind sigur de 
reuşita finală, grație funcției deținute si sprijinului Spaniei. Numai că, 
pentru Ndong, el era „omul spaniolilor”. De aceea, liderul 
MONALIGE, împreună cu Bosio Bioko (şeful UB, clasat al patrulea), 
s-a aliat cu Macias, ce l-a surprins prin „naționalismul său 
intransigent”, manifestat în timpul Conferinţei constituţionale de la 
Madrid. Al doilea tur al alegerilor prezidențiale a asigurat o victorie 
confortabilă lui Macías Nguema, la o diferenţă de 27.000 de voturi”. 
Rezultat al aranjamentelor pre-electorale, E. Bosio Bioko a fost numit 
vicepreşedinte (în deplin acord cu litera Constituţiei ce stipula că dacă 
preşedintele este fang, atunci vicepreşedintele trebuie să fie bubi), iar 
A. Ndong desemnat ministru de externe. 

Astfel, la 12 octombrie 1968, Guineea Ecuatorială devenea cel de- 
al 41 stat independent african, a 21-a republică a familiei popoarelor 
hispanice şi al 126-lea membru al ONU. La festivitățile de la Bata, 

regimul franchist a fost reprezentat de un membru al facțiunii „durilor”, 
Manuel Fraga Iribarne, ministrul informaţiilor şi turismului. Cu acest 
prilej, preşedintele Macías afirma că „guvernul său va promova o 
politică de pace, de participare activă la problemele africane, de întărire 
a unităţii nationale şi a independenţei economice a ţării”. 


x 


Un destin ingrat a vrut ca Guineea Ecuatorială, o țară veselă si 
liniştită, înzestrată cu „plantații prospere şi bogate”*, să-şi aleagă un 
preşedinte „puţin cultivat si traditionalist””. A devenit un adevăr 
axiomatic faptul că, politicienii cu o educaţie precară, se cufundă rapid 
în „beţia” puterii. Ecuato-guineezul Francisco Macías Nguema Biyogo 
reprezintă chiar un concludent „studiu de caz”. El a condus ţara, ca un 
tiran absolut, timp de 11 ani. Suficient pentru ca, Macías să transforme 
„micul paradis” tropical într-un „veritabil «Dachau» african”*; 
suficient şi pentru ca „obscurul funcţionar” din Mongomo să se 
metamorfozeze în „cel mai obtuz şi cel mai sângeros dintre dictatorii pe 
care i-a cunoscut Africa vreodată”. 

„Delirul” puterii personale are şi un punct de plecare: presupusa 
tentativă de lovitură de stat, din 5 martie 1969, inițiată de ministrul de 
externe, Anastasio Ndong Miyone. Se pare că, rafinatul şi cultul Ndong 
„urmărea înlăturarea preşedintelui, considerat prea favorabil regimurilor 
«revoluţionare» din Africa”. Asupra acestui moment persistă, şi în 
prezent, dubiile. Pentru unii, complotul a fost, în mare parte, montat de 
Macias”, pentru a-l înlătura pe incomodul Ndong; pentru alţii, 
complotul a fost cât se poate de real, eşuat printr-un hazard al sorții“. 
Nefericitul Ndong a fost arestat, torturat şi ucis. O lună mai târziu, o 

moarte atroce i-a fost rezervată şi lui Bonifacio Ond6 Edu. Si aici, 
sursele sunt divergente: fie a fost „ucis cu lovituri de bâtă”*!, fie „a fost 
strangulat în celulă”. După anihilarea potenţialilor adversari interni, 
Macías s-a întors şi împotriva fostei metropole, obținând retragerea 
celor 12.000 de militari spanioli (până pe 28 martie, din Rio Muni, 
respectiv pe 5 aprilie, din Fernando P6o). Apoi, pentru a-l sfida pe 
Franco“, animat de un anticomunism visceral, Macias a rupt legăturile 
diplomatice cu Spania (1973), stabilind relaţii privilegiate cu ţările 
socialiste din Europa de Est şi Asia. 

Țările socialiste i-au oferit un excelent model de exercitare al 
puterii. Astfel, preşedintele ecuato-guineez devine o variantă 
caricaturală de „EI Lider Maximo”, cumulând toate funcţiile 
importante: prim-ministru, ministru de externe, ministru al apărării etc. 
„Iluminarea” sa ideologică, ce se dorea de sorginte marxist-leninistä, s-a 
obiectivat în crearea unui partid unic (1970), pretentios intitulat „Partido 
Unico National de Trabajadores” (PUNT). Pe urmă, printr-un decret 
special, la 14 iulie 1972, Macías şi-a asumat magistratura supremă pe 
viață. Destinatiile externe ale lui Macías au fost limitate: țările vecine, 
Cuba (unde a primit cadou, de la Fidel Castro, o armă performantă) şi 
statele socialiste din Asia (R.P. Chineză, R.P.D. Coreeană şi R.S. 
Vietnam). În Asia, la fel ca şi alți dictatori africani, Macías s-a lăsat 
sedus de „revoluţia culturală” a lui Mao Zedong şi de „cultul 
personalităţii” al lui Kim Ir Sen. Modelul oferit de chinezi s-a regăsit 
într-o variantă locală de africanizare: capitala Santa Isabel (aflată pe 
insula Fernando P6o) şi-a schimbat numele în Malabo, teritoriul Rio 
Muni, în Mbini, în timp ce insula Fernando P6o devenea insula... 
Macías Nguema. La rândul său, modelul nord-coreean s-a concretizat 
într-un grotesc cult al personalității, modulat pe 44 de titluri printre 
care: „Liderul de oţel”, „Părintele libertăţii”, „Protectorul culturii”, 
„Tigrul”, „Omul-leopard” sau „Unicul miracol produs de Guineea 
Ecuatorială". „Atins probabil de schizofrenie”, liderul de la Malabo 
se credea un lider mesianic; dovadă, transformarea numelui Macias, în 

Masie...! 

Izolarea de Occident a dus la ruinarea țării. Măsura eşecului 
economic s-a reflectat în prăbuşirea producţiei de cacao, produs 
emblematic pentru Guineea Ecuatorială. Astfel, cantitatea de cacao a 
scăzut de la 45.000 t, în 1968 (dintre care 40.000 t de cacao-extra), la 
8.000 t (în 1978) şi chiar 4.000 t (în 1979)%. Faptul s-a datorat, în mare 
măsură, unei măsuri xenofobe luate în 1975: expulzarea celor 40.000 
lucrători din Nigeria, angajați pe plantațiile de cacao. Lipsa forţei de 
muncă a dus, practic, la instituirea muncii forțate: „toți funcționarii şi 
întreaga populație activă trebuiau să consacre, o zi din două, muncii de 
pe plantațiile statului (în realitate confiscate de Macias), fără nici un 
salariu”. În aceste condiţii, o soartă identică a avut şi producţia de 
cafea şi cea de ulei de palmier. Simptom al unui dezastru programat, 
starea de abandon lua amploare: „în zece ani, suprafaţa cultivată s-a 
diminuat cu 60%”%. Nimic de mirare că, într-un cadru natural mirific, 
s-a instalat penuria de lapte, pâine, peşte (pescuitul fiind una din 
activităţile de bază), zahăr, săpun, medicamente etc. Pe bună dreptate s-a 
spus că, „încet dar sigur, ţara a regresat cu un secol”. 

Sub „domnia” lui Macfas, Guineea Ecuatorială a trăit în plină 
„eră” suprarealistă. Aici, „toate resursele financiare erau la dispoziţia 
exclusivă a şefului statului”. S-a ajuns până acolo încât „moneda 
locală [ekuele], tezaurizată de dictator, să dispară din circulație". 
Ulterior, el avea să se disculpe dând un răspuns liric: «toți ştiu că eu 
sunt şeful tribului (...). Eu sunt regele poporului meu; totul îmi 
aparține»”. De o suspiciune maladivă, Macías şi-a transformat 
resedintele în adevărate bunkere”. La Malabo, a evacuat o treime din 
oraş, din zona palatului prezidențial, înconjurând perimetrul cu un zid 
(un veritabil „zid al Berlinului”, în plină zonă ecuatorială); asemenea 
„zone interzise” a mai creat la Bata, Mongomo şi Nzang Ayong, satul 
natal, transformat în reşedinţă oficială în 1978. La rândul ei, populația 

* Vezi amănunte în idem, no. 1084/1981, p. 104. 

era înfricoşată de Macías. Toţi guineezii au fost cantonati în sate, pe 
care nu le puteau părăsi fără autorizație specială. Manifestările de 
nemulțumire erau crunt reprimate, una din pedepsele aplicate fiind 
crucificarea. Singura instituție ce mai funcționa o reprezenta aparatul 
represiv. Organizat şi echipat de sovietici, acesta era încadrat de 
„consilieri” cubanezi, est-germani şi... români”! Represiunea a fost 
teribilă. Ea a lovit toate categoriile: preoți, țărani, pescari, funcționari, 
militari. Numărul victimelor regimului Macías se ridică la cifre 
cuprinse între 50.000 şi 90.000 de morți. De asemenea, alți 150.000 de 
ecuato-guineezi, adică 1/3 din populație, s-au salvat luând calea 
exilului: 60.000 în Gabon, între 30.000 şi 40.000 în Camerun, 10.000 
până la 15.000 în Nigeria şi 15.000 în Europa, majoritatea lor în 
Spania”. Cifre înfiorătoare, ce-l transformă pe Macías într-un adevărat 
«Caligula african» E 

Macías manifesta neîncredere şi față de propriul anturaj. lată de 
ce, încă din 1976 nu mai organizase nici o şedinţă de guvern. Periodic, 
însă, convoca în „fortărețele” sale, câte un membru al guvernului; cei 
apelati nu se mai întorceau niciodată... În iulie 1979, o asemenea 
audienţă îi fusese fixată şi ministrului adjunct al apărării, locotenent- 
colonelul Teodoro Obiang Nguema Mbazogo (născut la 5 iunie 1942; 
nepot al dictatorului). Ştiind ce-l aşteaptă, acesta şi-a contactat colegii 
de promoţie de la Şcoala militară din Saragossa (1963-1965). Era vorba 
de 10 tineri ofițeri, printre care căpitanii Salvador Ela Nseng şi Eulogio 
Oyo Riqueza, şi locotenentul de vas Florencio Maye Ela. Împreună, au 
trecut la acţiune şi, în zorii zilei de 3 august 1979, au declanşat lovitura 
de stat militară. Macías a părăsit precipitat Bata (unde se purtau grele 
lupte între complotişti şi loialişti, soldate cu sute de victime de ambele 
părți)”, plănuind să reziste la Nzang Ayong. După zece zile de urmărire 
prin junglă a fost prins şi arestat. 

Capturarea lui Macfas a marcat sfârşitul coşmarului Guineei 
Ecuatoriale. Consiliul Militar Suprem (CMS), noua instanță 
diriguitoare, aflat sub conducerea lui Obiang Nguema, a decis judecarea 


** R. Holeindre, op.cit., p. 32; vezi amănunte în Jeune Afrique, no. 974/1979, p. 19. 

5 Vezi R. Holeindre, op.cit., p. 29; Jeune Afrique, no. 1866/1996, p. 63; L'Express, 
no. 1466/1979, p. 48; L'Humanité, 14 août 1979, p. 5. 

% R. Holeindre, op.cit., p. 26. 

* Vezi filmul evenimentelor în Jeune Afrique, no. 974/1979, p. 16-19; vezi si R. 
Holeindre, op.cit., p. 44. 

sinistrului tiran. Procesul lui Macías a reprezentat un fapt inedit în 
Africa: pentru prima dată un lider politic era tradus în justiţie, 
consecință a faptelor sale. Completul de judecată a reţinut trei capete de 
acuzare: genocid, deturnare de fonduri şi trădare (pentru că a cerut 
ajutorul instructorilor cubanezi şi sovietici, în încercarea de a reprima 
puciul). Procesul, desfăşurat public, a durat o săptămână. Macias s-a 
apărat cu înverşunare; el a oferit imaginea „unui om sigur de sine şi în 
deplinătatea facultăţilor mintale”. Găsit vinovat (500 de crime i-au 
fost imputate direct), Macfas a fost condamnat la moarte, împreună cu 
şase dintre miniştrii săi. La 29 septembrie 1979, sentintele au fost 
executate. Plutonul de execuţie era alcătuit numai din soldați marocani 
(trimişi în sprijinul noului regim), localnicii aflându-se sub imperiul 
superstiției: ei considerau pe „tigrul” Macías invulnerabil (tigrul era 
totemul lui Macías; de aici puterile magice atribuite de „supuşii” săi) şi 
se temeau de posibila reîntoarcere, pentru a-şi răzbuna moartea... 

La un an după evenimente, colonelul (devenit ulterior general) 
Teodoro Obiang Nguema Mbazogo explica motivele schimbării istorice 
din Guineea Ecuatorială: «Tara petrecuse unsprezece ani sub un regim 
dictatorial şi îndurase cele mai mari ofense cunoscute vreodată de un 
stat din Africa centrală. Am fost şi noi, militarii, socotiți ca părtaşi la 
înfăptuirea tuturor acestor distrugeri ale regimului (...). Schimbarea nu 
se datoreşte ambitiei. Noi nu urmărim puterea. Noi dorim să ne asumăm 
conducerea statului pentru a ne salva poporul şi a-i reda libertăţile 
democratice... 


Cuvintele de mai sus s-au dovedit simple „gânduri pioase”. 
Dovedind răbdare, abilitate şi inteligenţă politică, Obiang Nguema a 
ştiut să-şi consolideze şi să păstreze puterea. Pentru el şi familia sa: 
posturile cheie sunt ocupate de fraţi, veri, cumnati şi fii. De altfel, fiul 
cel mare, Teodorino, este considerat drept potenţial... succesor! În cele 
peste trei decenii de comandă, Obiang a parcurs mai multe etape ale 


* Vezi Jeune Afrique, no. 979/1979, p. 24. 
Cf. idem, în Gândirea politică africană. Antologie, Bucureşti, Editura Politică, 
1982, p. 205. 

puterii: regimul militar (1979-1982), regimul partidului unic (1982- 
1992) şi regimul pluralist (din 1992; în realitate o democraţie limitată şi 
strict controlată). Generalul ecuato-guineez are un temperament 
autoritar. Perpetuând unele practici ale vechiului regim, el şi-a creat o 
imagine preponderent negativă, în special în presa anglo-saxonă. Astfel, 
un ziar englez îl plasa, la loc de frunte, în topul „celor mai fioroşi 
dictatori ai momentului”S0. Recent, revista Newsweek se indigna că 
„dintr-un autocrat sângeros, [Obiang] a devenit un aliat şi prieten al 
Statelor Unite”! În acest sens, în timpul administraţiei Bush jr., 
secretarul Departamentului de Stat, Condoleezza Rice, afirma că liderul 
de la Malabo este un «bun prieten». Realist, el explica poziţia SUA 
într-un interviu acordat revistei Jeune Afrique: «guvernul american nu 
poate fi insensibil la argumentele şi interesele societăţilor petroliere 
americane, ale căror investiții în Guineea Ecuatorială depăşesc 5 
miliarde de dolari. În SUA, cum se ştie, economia precede 
diplomatia»®. 

Până în 1992, Guineea Ecuatorială a continuat să fie «cenusäreasa 
Africii centrale»*. Situaţia s-a schimbat din 1992, odată cu începerea 
exploatării petrolului din largul Golfului Guineei. Rezervele sunt atât de 
însemnate, încât comparatiile abundă: «emirat african», «Qatar african» 
sau «Kuweit ecuatorial». S-a produs un adevărat «miracol economic», 
ce a permis transformarea Guineei Ecuatoriale, în cea mai bogată ţară a 
Africii centrale şi „una dintre cele mai bogate de pe continent”. În anii 
care au urmat, țara a cunoscut o creştere economică exprimată în două 
cifre, ajungându-se chiar la „cifra record de 30%”%. Într-un material 
publicitar, destinat presei panafricane, se spunea: „eliberatorii țării sunt 
pe punctul de a transforma o ţară extrem de săracă în una emergentă. O 
reuşită pe care poporul ecuato-guineez o datorează preşedintelui 


© Cf. Ziua, 28 aug. 2004, p. 16. 

6l Vezi Adevărul, 29 iun. 2010, p. 18. 

€ Vezi interviul cu Obiang Nguema, în Jeune Afrique, no. 2387, du 8 au 14 oct. 2006, 
p. 54. 

“ Ibidem. 

% Idem, no. 1866/1996, p. 63. 

65 Idem, no. 2483-2484, du 10 au 23 août 2008, p. 123. 

& Ibidem; vezi şi amplul „Le Plus de Jeune Afrique”, consacrat Guineei 
Ecuatoriale, în idem, no. 2630, du 5 au 11 juin 2011, p. 59-92. 

© Idem, no. 2387/2006, p. 56. 

Teodoro Obiang Nguema Mbazogo, care a ştiut să reconcilieze oamenii, 
să democratizeze progresiv instituţiile şi să aşeze țara pe calea 
dezvoltării, datorită boom-ului petrolier”. Pe bună dreptate, un 
diplomat în post la Malabo afirma că, „ecuato-guineezii au realizat, în 
zece ani, cât au reuşit alte state în patruzeci de ani». În cele două 
decenii scurse de la descoperirea „manei petroliere”, Guineea 
Ecuatorială a dobândit o față nouă: un port ultramodern la Malabo, 
cartierul de afaceri, „futurist”, intitulat „Malabo II”, modernizarea 
portului şi aeroportului din Bata, dublarea rețelei rutiere, edificii 
publice (şcoli, spitale), hoteluri moderne şi noi unități administrative 
etc.. În perspectiva găzduirii celui de-al 17-lea „summit” al Uniunii 
Africane (30 iunie-l iulie 2011), în apropiere de Malabo a fost ridicat, 
„în mijlocul pădurii luxuriante””!, un cochet cartier rezidenţial, Sipopo, 
considerat drept «oraşul Uniunii Africane» 2. De asemenea, probând o 
veritabilă etică a responsabilitätii, preşedintele Obiang Nguema a 
lansat o strategie de perspectivă, intitulată «Horizonte 2020». Ea 
reprezintă o „ambițioasă politică de mari lucrări publice””, ce vor 
culmina cu edificarea unei noi capitale, la Oyala, „în inima [provinciei] 
Rio Muni”. Nu este de mirare că, în prezent, «cenusäreasa» de 
altădată „are venitul pe cap de locuitor cel mai ridicat de pe continent: 
17.000 de dolari”. Există însă o problemă: gestiunea imenselor 
fonduri provenite din petrol. Se spune că administrarea lor «este mai 
bună decât în alte țări ale Africii centrale [aluzie la Gabon şi Ciad — 
nota ns.]»€. Totuşi, „indicele dezvoltării umane” rămâne în continuare, 
extrem de scăzut: 77% dintre ecuato-guineezi beneficiază de mai puţin 
de 1 dolar pe zi şi, prin urmare, pentru ei „miracolul petrolier este, în 
continuare, un miraj”. Aceasta în timp ce, averea familiei 


8 Vezi „la Lettre de la Guinée Equatoriale”, în Jeune Afrique L 'intelligent, no. 
2326, du 7 au 13 août 2005, Message, p. 1. 

© Cf. Jeune Afrique, no. 2483-2484/2008, p. 124. 

70 Vezi amănunte în Ibidem, p. 124-125; vezi si idem, no. 2398-2399, du 24 déc. 
2006 au 6 janv. 2007, p. 79-88. 

7! Idem, no. 2634, du 3 au 9 juillet 2011, p. 12. 

7 Ibidem. 

T Cf. Afrique-Asie, no. 64, mars. 2011, p. 7. 

74 Vezi amănunte în Jeune Afrique, no. 2630/2011, p. 76-77. 

T5 Vezi idem, no. 2482-2483/2008, p. 124. 

7 Ibidem. 

77 Ibidem; vezi şi Afrique-Asie, no. 26, janv. 2008, p. 22. 

prezidenţiale este estimată la peste 600 milione de dolari *. Preşedintele 
Obiang consideră speculaţiile pe seama patrimoniului său drept «un 
montaj grosier din partea celor ce vor să ne destabilizeze (...). Eu nu am 
nevoie să deturnez banii țării (...). Cetăţenii sunt recunoscători pentru 
munca mea. Toţi ştiu că mă implic pentru ei şi pentru viitor. Eu lucrez 
pentru popor, nu pentru străini şi nici pentru presă». Având în vedere 
paternalismul societăților africane, Obiang Nguema este un amestec 
între şeful traditional (autoritar) şi liderul modern (institutional); prin 
urmare, în procesul exercitării puterii el se comportă ca un „despot 
luminat”. Faptul reiese, cum nu se poate mai limpede, din faptele şi 
vorbele sale: «Am restabilit unitatea poporului şi ne-am angajat pe 
calea progresului societății. Acum avem partide politice, asociații şi o 
societate civilă din ce în ce mai activă. Economia s-a transformat. 
Petrolul ne oferă un mare viitor. Întreprinderile au început să apară. 
Infrastructura iese parcă din pământ şi toate aceste elemente noi vor 
schimba faţa ţării noastre. Peste timp, în viitor, oamenii îşi vor aminti 
tot ce am făcut eu pentru Guineea Ecuatorială. Aceasta pentru că, 
muncim şi pentru Istorie»*. Dincolo de retorică si grija pentru propria 
imagine, se impune o concluzie: datorită petrolului, Teodoro Obiang 
Nguema Mbazogo, care în perioada ianuarie 201 l-ianuarie 2012 a 
exercitat şi funcția de preşedinte în exerciţiu al Uniunii Africane 
(suprema consacrare pentru cariera sa politică), a reuşit să recreeze o 
țară ce, acum patru decenii, zăcea în tenebrele istoriei. 


78 Cf. FP (Foreign Policy). România, iul-aug 2010, p. 51. 

Interviu cu preşedintele Obiang Nguema, în Jeune Afrique L 'intelligent, no. 2319, 
du 19 au 25 juin 2005, p. 40. 

* Ibidem, p. 48; vezi şi interviul din Jeune Afrique, no. 2387, du 8 au 14 oct. 2006, p. 
52-57 (inclusiv date biografice la p. 56). 


III-4. Emanciparea fostelor posesiuni portugheze 


Aşa cum am constatat în capitolul anterior, la problematica 
dedicată politicilor coloniale, Portugalia rămăsese, în plin secol al 
XX-lea, prizoniera propriului trecut. Numai că, lumea evolua rapid. 
După al doilea război mondial, marile imperii coloniale s-au dizolvat, 
unul după altul. Prin urmare, conform anticipatiei liderului „Frontului 
de Eliberare din Mozambic” (FRELIMO), Eduardo Mondlane, 
„coloniile portugheze nu puteau rămâne izolate de mişcarea de eliberare 
ce cuprinsese popoarele continentului”. Din nefericire, datorită 
atitudinii retrograde a Portugaliei, spunea Mondlane, „am fost nevoiţi 
încă de la început să luptăm împotriva colonialiştilor cu arma în 
mână”. De aceea, în posesiunile portugheze „cucerirea independenţei a 
fost violentă, sângeroasă şi îndelungată”. În mare măsură, o asemenea 
evoluție poartă si amprenta definitorie atmosferei generate de Războiul 
Rece. De aici, un complex de factori ce caracterizează modul în care s-a 
realizat emanciparea fostelor colonii luso-africane. Este vorba de: 

e apropierea de marxism. Această apropiere s-a produs la 
mijlocul anilor '50, când o serie de tineri africani au fost admişi la 
universităţi portugheze. Ideologii salazarismului plănuiau crearea unei 
elite africane, educată în spiritul valorilor portugheze. A fost o eroare 
de calcul, deoarece tinerii respectivi doreau să rămână „africani” şi nu 
să se transforme în „portughezi” cu pielea neagră. Mai mult, foarte 
repede ei s-au lăsat antrenați în acțiunile desfăşurate de „Centro dos 
Estudos Africanos” din Lisabona. După cum am constatat anterior, 
centrul manifesta preocupări şi în ce priveşte „problemele teoretice ale 
luptei de eliberare naţională şi de rolul culturii în procesul emancipării”. 
Trebuie precizat că liderii acestei generaţii, angolezii Agostinho Neto, 
Mârio de Andrade şi Viriato da Cruz, mozambicanul Marcelino dos 
Santos şi chiar guineezul Amílcar Cabral erau şi poeţi. Foarte repede, ei 
au trecut de la actul cultural la actul politic. Un rol important în 


! Vezi interviu cu Eduardo Mondlane, în Lumea, nr. 45, 31 oct. 1968, p. 20. 

? Ibidem. 

? Histoire générale de PAfrique, tome VIII (L'Afrique depuis 1935), édition 
abrégée, Paris, Présence Africaine/Edicef/UNESCO, 1998, p. 135. 

transformarea lor l-au jucat legăturile cu Partidul Comunist Portughez. 
Formatiunea lui Álvaro Cunhal acţiona în clandestinitate, cu rețele 
foarte bine structurate. Ea reprezenta cea mai determinată forță 
antisalazaristă şi anticolonialistă. Contactul studenţilor africani cu PCP 
a fost înlesnit şi de faptul că, în marea sa majoritate, intelectualitatea 
lusitană aderase la ideile stângii (socialiste şi comuniste). Aşa se face 
că, prin simbioza instructie-ideologie, tinerii africani menționați mai sus 
vor deveni „profund impregnati de cultura marxistă”“, dobândind „o 
optică revoluţionară şi antiimperialistă””. De altfel, bizuindu-se pe 
cooperarea acestor tineri, partidul lui Cunhal preconiza crearea unor 
„secții” ale sale în posesiunile africane (după modelul marilor partide 
politice franceze, care au avut asemenea prelungiri pe sol african; spre 
exemplu impozanta ,,Rassamblement Démocratique Africaine” — 
RDA, reprezenta sectia africanä a P.C. Francez). Calculele comunistilor 
au fost dejucate, elita formatä în Portugalia constituind adevärate 
partide nationale: „Partidul African al Independenţei din Guineea- 
Bissau şi insulele Capului Verde” (PAIGC), în 1956, „Mişcarea 
Populară pentru Eliberarea Angolei” (MPLA), tot în 1956, şi 
„Frontul de Eliberare din Mozambic” (FRELIMO), în 1962. 
Afinitätile ideologice s-au păstrat şi, în consecință, P.C. Portughez a 
reprezentat „cartea de vizită” ce a facilitat stabilirea de relații apropiate 
între aceste tinere partide africane şi regimurile comuniste din Europa, 
Asia şi America latină. De altfel, africanii nu aveau cale de mijloc: de o 
parte se afla Portugalia, promotoarea statu quo-ului, sprijinită de marile 
puteri occidentale şi NATO, iar de cealaltă parte, ţările socialiste care 
luptau împotriva „imperialismului şi colonialismului”. lată de ce, în anii 
de luptă armată, liderul PAIGC, Amílcar Cabral, considera că „există o 
alianță istorică, între mişcările de eliberare (...) şi ţările socialiste”, iar 
conducătorul MPLA, dr. Agostinho Neto aprecia că „ţările socialiste 
sunt aliaţii noştri naturali”. Într-adevăr, ţările socialiste au furnizat 
partizanilor armament (în special URSS şi R.P. Chineză, parvenit prin 
intermediul ţărilor africane vecine), consilieri militari (URSS, RDG, 


4 M. Michel, Décolonisations et émergence du tiers monde, Paris, Hachette 
Supérieur, 2008, p. 233. 

` Ibidem. 

$C. Vlad, Când luptătorii îşi curăţă armele..., Bucureşti, Editura Politică, 1972, p. 
45; vezi şi interviu cu Amilcar Cabral, în Lumea, nr. 28, 6 iul. 1972, p. 14. 

7 C. Vlad, op.cit., p. 128. 

Cuba etc.) şi sume de bani. De asemenea, ele au livrat şi mijloace 
materiale, necesare organizării şi reluării activității productive în 
regiunile eliberate. Dar, aportul cel mai important a fost adus prin 
formarea în ţările socialiste a mii de specialişti (ingineri, medici, 
profesori etc.) ce vor deveni forța de muncă superior calificată, după 
dobândirea independenţei (în URSS, R.S. România, R.S.F. lugoslavia, 
R.P. Chineză etc.). 

Dacă ar fi să particularizăm, România socialistă a oferit mişcărilor 
de eliberare națională de pe continentul negru „un valoros sprijin 
politic, moral şi material”* (A. Cabral). Unii lideri luso-africani, precum 
Agostinho Neto sau Marcelino dos Santos au luat contact cu țara 
noastră în 1953, la scurtă vreme după instalarea regimului comunist, în 
timpul Festivalului Mondial al Tineretului şi Studenţilor; Eduardo 
Mondlane a vizitat România o singură dată, în toamna lui 1968; 
recordul deplasărilor revenea lui Amilcar Cabral, care a fost oaspete al 
R.S. România de trei ori, în intervalul 1967-1972. Contactul cu 
România le-a prilejuit impresii pozitive, redate în cuvinte agreabile. 
Astfel, mozambicanul Eduardo Mondlane afirma: „Doream de mult să 
vizitez România; ea este una din ţările socialiste care ne ajută (...). Şi pe 
urmă mai e un lucru care ne apropie: limba pe care o vorbim. În 
Mozambic, limba oficială este portugheza, care se aseamănă mult cu 
româna. În timpul şederii mele în România am deschis foarte des 
aparatul de radio: înțeleg aproape trei sferturi din ceea ce se 
vorbeşte... La rândul său, angolezul Agostinho Neto declara că 
„solidaritatea deplină a Partidului Comunist Român şi a guvernului 
dumneavoastră, a întregului popor român este primită de către 
combatanții noştri, angajaţi din plin în lupta pentru obținerea 
independenţei, cu o caldă simpatie” ". În ce-l priveşte, bissau-guineezul 
Amilcar Cabral şi-a exprimat în repetate rânduri recunoştinţa, 
evidențiind faptul că „România contribuie la construcția vieţii noi în 
Guineea-Bissau. Multe din cadrele noastre au fost formate în România, 
altele sunt în curs de pregătire... Apreciem aşa cum se cuvine acest 
ajutor [deoarece] existenţa unor cadre temeinic pregătite constituie o 
garanție în plus pentru dobândirea şi consolidarea independenței 


8 Interviu cu Amílcar Cabral, în Lumea, nr. 47, 16 nov. 1972,p.7. 
? Vezi Lumea, nr. 45/1968, p. 21. 
10 Idem, nr. 29, 10 iul. 1969, p. 9. 

politice şi economice a oricărei ţări”!!. De aceea, spunea Cabral, „ţara 
dumneavoastră, conducătorii ei sunt aproape de inima noastră în lupta 
pe care o purtăm pentru independenţă, iar valoarea ajutorului pe care ni-l 
acordati este de nepreţuit”!?. De asemenea, Cabral ţinea să evidentieze 
că, la 27 iunie 1972, România „a semnat cu noi primul comunicat 
comun din istoria luptei noastre”!5, fapt ce echivala, practic, cu o 
recunoaştere internațională a statului Guineea-Bissau, pe cale să se 
constituie. 

Cum era de aşteptat, şi în cadrul asistenţei acordate țărilor luso- 
africane s-a manifestat, uneori de o manieră ascuţită, rivalitatea sino- 
sovietică. Dacă a fost mai putin pregnantă vis-à-vis de PAIGC şi 
FRELIMO, în schimb, în cazul Angolei, ea s-a etalat în toată 
splendoarea sa. Astfel, sovieticii şi sateliții lor au rămas profund atasati 
MPLA; în schimb, chinezii s-au alăturat grupărilor rivale, „Frontul 
National pentru Eliberarea Angolei” (FNLA), condus de Roberto 
Holden, şi „Uniunea pentru Independenţa totală a Angolei” 
(UNITA), animată de Jonas Savimbi. Discordia dintre cele două mari 
puteri comuniste a persistat, ele având o parte din responsabilitatea 
războiului  fratricid ce a räväsit Angola, după proclamarea 
independenţei (11 noiembrie 1975). 

Să spunem, în concluzie, că marxismul a reprezentat, indubitabil, 
suportul ideologic al mişcărilor de eliberare din posesiunile africane ale 
Portugaliei. De altfel, după proclamarea independenţei, toate cele cinci 
teritorii au optat pentru regimul partidului unic, având la bază teoria 
marxistă'“. Odată cu prăbuşirea comunismului est-european, emulii săi 
africani şi-au revăzut conduita. Este şi cazul ţărilor ce fac obiectul 
studiului nostru şi care, pe rând, au optat pentru sistemul pluralist: 
insulele Capului Verde şi insulelele Săo Tome şi Principe, încă din 
1990, Guineea Bissau, în 1991, Mozambic în 1992 (deşi referirile la 
marxism fuseseră suprimate în toamna lui 1990) şi Angola, tot din 1992 
(afectată, însă, de reluarea şi prelungirea războiului civil până în 2002). 

eexistenta „unei Africi independente”, reprezintă o altă 
caracteristică a desfăşurărilor ce ne interesează. Se ştie că, după 1960, 


ll Idem, nr. 47/1972, p. 7. 

"2 Ibidem, p. 6. 

'5 Ibidem, p. 7. 

14 Vezi amănunte în J.F. Soulet, Istoria comparată a statelor comuniste (din 1945 
până în zilele noastre), Iaşi, Editura Polirom, 1998, p. 206-207. 

majoritatea vecinilor coloniilor portugheze şi-au proclamat 
independenţa. Acest fapt a generat o solidaritate profundă a „Africii 
libere” cu „Africa luptătoare”. Deloc surprinzător, prin urmare, că 
forțele partizanilor au beneficiat de baze de antrenament şi de 
aprovizionare, pe teritoriul statelor vecine. Asemenea puncte de sprijin 
au devenit: Guineea şi Senegal, pentru PAIGC; Congo-Brazzaville 
(ulterior, R.P. Congo), pentru MPLA; Congo-Kinshasa (ulterior, R. Zair, 
ce avea o frontieră de 2.000 km cu Angola), pentru FNLA şi UNITA; 
Tanzania, pentru FRELIMO. Cum am văzut în Capitolul al II-lea, 
Portugalia a opus acestei solidaritäti africane, o alianță a regimurilor 
populaţiei albe (cu participarea RSA şi a Rhodesiei). La sfârşitul anilor 
770, datorită impasului militar în care se afla, regimul de la Lisabona a 
cochetat chiar cu ideea „soluţiei rhodesiene”, care să fie aplicată atât 
Angolei cât şi Mozambicului. Planul a eşuat, confirmând ironia lui 
Marcelino dos Santos, vicepreşedintele FRELIMO: „ipoteza este 
probabilă, însă (...), nu e realizabilă”!?. 

Un moment important în desăvârşirea decolonizării Africii l-a 
reprezentat fondarea Organizaţiei Unităţii Africane (OUA), la Addis- 
Abeba (22-25 mai 1963)16. Documentul constitutiv, intitulat Carta 
OUA, stabilea la Articolul 2, scopurile organizaţiei. Astfel, la punctul 
d, se afirma categoric faptul că OUA îşi propune «să abolească toate 
felurile de colonialism din Africa»!. De asemenea, punctul 6, al 
Articolului 3, cerea statelor membre «dedicarea, fără rezerve, cauzei 
emancipării totale a teritoriilor africane care nu sunt încă 
independente»'5. Analizând formulările Cartei, constatăm că ele au 
favorizat transformarea solidarității de proximitate, într-o veritabilă 
solidaritate africană. Pentru a-i conferi eficacitate, organizația 
panafricană a creat un instrument special: Comitetul de Eliberare al 
OUA, cu reşedinţa la Dar es Salaam (Tanzania). Teritoriile țărilor din 
Comitet (în număr de 18, la jumătatea anilor '70) au devenit locul de 
tranzit al ajutoarelor externe pentru combatanții africani. Trebuie 


15 Vezi interviu cu Marcelino dos Santos, în Lumea, nr. 36, 28 aug. 1969, p. 14. 

é Vezi amănunte cespre crearea OUA în V. Cruceanu, Organizaţia Unităţii 
Africane — La peste un sfert de veac de existenţă, în Revista de istorie, tomul 42, 
nr. 9, sept. 1989, p. 945-954. 

7 Vezi Relaţiile internationale în acte şi documente, vol. III (1945-1982), 
Bucureşti, Editura Didactică şi Pedagogică, 1983, p. 102. 

!8 Ibidem. 

precizat că în această imensă operațiune nu s-au implicat doar statele 
„progresiste” din epocă (Algeria, Egipt, Mali, Guineea, Ghana, R.P. 
Congo, Tanzania), ci şi statele moderate (Etiopia, Nigeria, Camerun, 
Gabon etc.). 

Un salt calitativ s-a produs la „summit”-ul OUA, din iulie 1972, 
de la Rabat (Maroc). Aici, „şefii de stat [africani] au admis pentru 
prima oară ca reprezentanţii mişcărilor de eliberare să participe la 
reuniuni, mai întâi cu statut de observatori, apoi şi să intervină în 
dezbateri”!”. Tot la Rabat „s-a suplimentat cu 50 la sută fondul destinat 
luptei de eliberare”, fapt ce reprezenta un însemnat efort financiar 
consimțit de țările independente. Referindu-se la întâlnirea de la Rabat, 
liderul MPLA, Agostinho Neto, constata de justete că „prin 
recunoaşterea personalității politice şi juridice a mişcărilor de eliberare 
de pe continentul african, a fost făcut încă un pas pe calea obţinerii 
independenţei”?!. 

După numai trei ani, în vara lui 1975, coloniile portugheze şi-au 
dobândit neatârnarea şi au fost admise în marea familie a OUA. 
Imediat, ele s-au integrat procesului de solidaritate continentală. Astfel, 
Angola şi Mozambic s-au alăturat Tanzaniei, Zambiei şi Botswanei, 
formând grupul statelor din „prima linie” a confruntării cu regimurile 
rasiste din sudul Africii. Au urmat ani dificili în care acțiunile agresive 
şi destabilizatoare ale albilor nu au putut stăvili mersul istoriei. Aşa se 
face că, Zimbabwe (fosta Rhodesie) şi-a cucerit independența în 1980, 
urmat de Namibia, în 1990. «Vântul schimbării» din Africa australă a 
culminat cu accesul populaţiei majoritare din RSA la guvernare, în 
1994, când legendarul Nelson Mandela a fost ales preşedinte. După 
decenii de efort conjugat, popoarele Africii întorceau ultima filă din 
grandioasa epopee a eliberării depline. 

enoul ambient international reprezintă un factor ce a favorizat, 
la rândul său, avântul mişcării de emancipare. Sfârşitul anilor şaptezeci 
a coincis cu perioada „destinderii relative”. Pe acest fond, „lumea a 
treia”, ce reprezenta cvasitotalitatea componenței „Mişcării de 
Nealiniere” (fondată în 1961, la Belgrad, de Tito, Nehru şi Nasser), a 
devenit o „voce” tot mai pregnantă în diplomaţia mondială. Ea s-a făcut 


1 Cf. Lumea, nr. 28/1972, p. 14. 
7 Ibidem. 
” Idem, nr. 9, 22 febr. 1973, p. 6. 

auzită, la intensitate maximă, în incinta Adunării Generale a ONU, de la 
New York. Acum, bucurându-se de susținere asiatică şi latino- 
americană, statele africane au inițiat numeroase rezoluţii de condamnare 
a Portugaliei. Practic, regimul salazarist a fost plasat, în instanţele 
ONU, „în poziţia de acuzat internaţional”. O dovadă elocventă o 
reprezenta rezoluția privind „Problema teritoriilor sub administraţie 
portugheză”, din 14 decembrie 1962. Documentul îşi exprima «adânca 
îngrijorare față de refuzul continuu al guvernului Portugaliei de a 
recunoaşte dreptul inalienabil al popoarelor africane de sub dominația 
sa la autoguvernare şi independenţă» şi preciza, tranşant, că Adunarea 
Generală «condamnă războiul colonial purtat de guvernul Portugaliei 
împotriva popoarelor din teritoriile de sub dominaţia sa»” (pet. 5). În 
plus, documentul stabilea că Adunarea Generală «reafirmă legitimitatea 
luptei popoarelor din aceste teritorii pentru independenţa şi libertatea 
lor»% (pet. 2). Numai că, rezolutiile Adunării Generale (una 
asemänätoare a fost redactatä si la 19 decembrie 1968) erau blocate de 
aliaţii Portugaliei din Consiliul de Securitate (SUA, Marea Britanie şi 
Franța). lată de ce, ineficacitatea organizaţiei mondiale nu surprindea pe 
nationalistii africani, Amílcar Cabral considerând-o, lucid, drept „cea 
mai importantă şi reprezentativă organizaţie pe care a avut-o vreodată 
omenirea”, dar care avea „o înfăţişare complexă si, nu o dată, 
contradictorie”. Totuşi, în ciuda incoerentelor sale, ONU a făcut ca 
militantismul luso-african să se transforme într-o victorie politică şi 
diplomatică, ce a precedat bunele rezultate de pe câmpurile de luptă. 
Maturitatea liderilor mişcării de eliberare era dovedită şi de faptul 
că „au avut grijă să menţină legătura cu Occidentul”%, încercând să 
afişeze „o poziţie de nealiniati” 2 care, de altfel, chiar li se potrivea. 
Prin concursul unor organizații non-guvernamentale, în principalele 
capitale europene (Paris, Roma, Londra) s-au organizat, periodic, 
manifestații de sprijin cu lupta popoarelor din coloniile portugheze. Un 


? M. Michel, op.cit., p. 233. 

3 Vezi Relaţii internaționale..., vol. III, p. 99. 

% Ibidem. 

asemenea moment l-a reprezentat „Conferinţa internațională” de la 
Roma, din 29 iunie 1970. În „Apelul” întrunirii, războaiele coloniale 
purtate de Portugalia erau considerate, pur şi simplu, drept „crimă 
împotriva umanității”*. Prezenti la conferinţă, A. Cabral, A. Neto si M. 
dos Santos au fost primiţi în audienţă de papa Paul al VI-lea, eveniment 
considerat drept un remarcabil succes mediatic. 

Tot aici trebuie să menționăm poziția specială adoptată de statele 
scandinave (Danemarca, Norvegia şi Suedia). De la început, ele s-au 
situat de partea mişcărilor de eliberare naţională. Monarhiile scandinave 
s-au implicat în reorganizarea producției în teritoriile eliberate, în 
strângerea de fonduri pentru populația civilă şi în pregătirea de cadre 
(asistente medicale, medici, profesori, jurişti). Campionul unei 
asemenea politici constructive a fost renumitul premier suedez Olof 
Palme (1969-1976, 1982-1986), un spirit generos, devotat cauzei „lumii 
a treia”, în general, şi cauzei Africii, în special (asasinat în 1986, fără ca 
mobilul crimei să fi fost elucidat). 

O bună parte din factorii invocati mai sus se puteau constitui în 
premisele unei decolonizări paşnice a fostelor posesiuni portugheze. 
Regimul salazarist nu a fost capabil să se ridice la înălțimea acestui 
deziderat. Timpul s-a scurs şi, treptat, regimul s-a erodat. A fost nevoie 
de „Revoluţia garoafelor”, din 25 aprilie 1974, pentru ca Portugalia să 
se elibereze de complexul său colonial. Însă, datorită obstinatiei obtuze 
din anii '50 ,'60 şi'70, decolonizarea celor cinci posesiuni africane se 
încadrează tipologiei cazurilor speciale. Iată, în rândurile ce urmează, 
evoluția fiecărui „caz” în parte: 


GUINEEA-BISSAU 


Lupta de eliberare naţională din Guineea-Bissau este legată de 
numele lui Amilcar Cabral. Născut la 12 septembrie 1925, la Bafata, din 
părinți cap-verdieni, Amilcar s-a bucurat de „o situație familială 
confortabilă”!. Statutul de „asimilat” al tatălui său reprezenta condiţia 


30 Vezi fragmente din „Apelul de la Roma”, în M. Michel, op.cit., p. 248. 

apriorică a unei frumoase cariere. Prin urmare, la sfârşitul celui de-al 
doilea război mondial (1945), tânărul vest-african a fost admis la 
facultatea de agronomie a Universităţii din Lisabona. După cum am 
văzut mai sus, studenţii africani din capitala „Imperiului lusitan” au 
stabilit o trainică prietenie comună. Frecventarea „Centrului de studii 
africane” şi a mediilor de stânga portugheze, l-au apropiat pe Cabral de 
marxism. La sfârşitul celor 5 ani de studii (la care s-a adăugat un stagiu 
de doi ani în metropolă), Amilcar Cabral se dovedea un agronom de 
mare viitor, dar şi un om politic matur. Revenit în patrie în 1952, s-a 
angajat la „Serviciul pentru Agricultură şi Păduri”. La cererea 
autorităților coloniale a efectuat mai multe studii de specialitate, 
inclusiv un recensământ al populației rurale. Faptul i-a permis „să 
dobândească o cunoaştere profundă” ? a „lucrătorilor rurali”? 
Seriozitatea şi competenţa dovedite i-au adus notorietate, studiile 
sale reprezentând, în epocă, o sursă de referinţă în ceea ce priveşte 
„economia agrară şi structura socială a Guineei [portugheze]”*. În 
paralel, tânărul inginer agronom încerca să le insufle conationalilor săi 
„idei subversive”. Militantismul lui Cabral era cunoscut agenţilor PIDE 
ŞI, în consecință, guvernatorul Melo e Alvim l-a detaşat în Angola 
(1955). Aici, Cabral s-a reîntâlnit cu mulți colegi angolezi din vremea 
studenţiei. Asa se face că el se implică în viaţa coloniei iar numele său 
apare pe actele constitutive ale „Mişcării Populare pentru Eliberarea 
Angolei” (MPLA). Devenit „persona non grata”, Cabral este expulzat 
din Angola, revenind la Bissau în 1956. Experienţa angoleză l-a 
motivat: pe 19 septembrie 1956, împreună cu fratele său mai mic, Luis 
Cabral şi patru apropiaţi (Aristides Pereira, Osvaldo Vieira, Julio de 
Almeira şi Fernando Fortes), Amilcar a creat primul partid politic din 
Guineea-Bissau: „Partido Africano de Independância da Guiné et 
Cabo Verde” (PAIGC). Timp de trei ani, activitatea PAIGC a fost 
„esențialmente urbană si pacifistă”*5, selectându-şi aderentii din rândul 
„muncitorilor si funcționarilor”. Promovând o conduită legalistä, 
partidul îşi limita acțiunile de protest la greve şi manifestații. Numai că, 


” R. Oulianovski, Amílcar Cabral et le socialisme scientifique, în Asie er Afrique 
aujourd'hui, no. 2, mars-avril 1979, p. 45. 

„metodele legale de luptă şi-au dovedit limitele, transformând, adesea, 
pe cei mai buni militanti în pradă uşoară pentru aparatul represiv”*?. 
Aşa s-a întâmplat în august 1959, în timpul grevei muncitorilor portuari 
de la Pidjiguiti, când, 50 de docheri au fost ucişi. Acest tragic 
eveniment a determinat o dramatică reconsiderare a strategiei 
partidului: la conferința PAIGC din septembrie 1959 s-a decis 
„declanşarea pregătirilor pentru lupta armată, extinderea activităţii 
clandestine în oraşe şi, mai ales, mobilizarea populaţiei rurale”*, De 
acum înainte, A. Cabral se va transforma într-un veritabil strateg şi 
ideolog“ al mişcării de eliberare din Guineea-Bissau şi insulele Capului 
Verde, căreia „i s-a dedicat cu toată fiinţa sa”. Timp de patru ani 
„militanții partidului au fost trimişi în diverse regiuni pentru a mobiliza 
populația”“ şi „a pregăti minuţios lupta armată”. Simultan, din motive 
de securitate, conducerea partidului a fost transferată la Conakry. 
Astfel, Guineea lui Sékou Touré a devenit principalul punct de sprijin al 
partizanilor PAIGC. 

De la început, PAIGC a adoptat o tactică ce se va dovedi 
fructuoasă. Ea se baza pe acţiunea unor „mici grupuri de gherilă”, 
extrem de mobile, permanent „susținute şi ajutate de populația 
satelor”. Semnalul luptei armate l-a reprezentat atacul asupra taberei 
militare portugheze de la Fulakung (în sud), din 23 ianuarie 1963. În 
acelaşi timp, în nord, comandantul Osvaldo Vieira a declanşat 
operațiunea, având doar 10 oameni şi trei arme. El „a organizat o 
ambuscadă, a distrus trei vehicule militare, a ucis şapte soldaţi 
portughezi şi a capturat opt arme”. Peste ani, O. Vieira îşi amintea că 
«țăranii nu voiau să creadă că am putea să-i lovim pe portughezi, nu 
credeau nici că vom încerca (...). După această acțiune, situația a 


“ Ibidem. 

38 Ibidem; vezi si Histoire générale..., tome VIII, p. 136; B. Davidson, În maquis-ul 

început să se schimbe»“€. În consecinţă, acţiunile de gherilă s-au extins, 
transformându-se în operaţiuni de amploare, purtate pe trei fronturi: 
sud, nord şi est. Organizarea partizanilor s-a dovedit atât de utilă încât, 
în pofida „luptei inegale”“ (numărul efectivelor portugheze a sporit de 
la 1.000 de oameni, în 1961, la 30.000 de militari, în 1967), Guineea- 
Bissau a devenit «vârful de lance»"% al luptei de eliberare din coloniile 
portugheze. Acest „statut” special era dovedit şi de faptul că, în 1967, 
PAIGC controla deja două treimi din teritoriul Guineei Bissau. 

Surpriza guvernului de la Lisabona a fost atât de mare încât, în 
1964, la un an după debutul insurecției, a decis cumularea funcției de 
guvernator al coloniei cu funcția de comandant militar. Astfel, cel dintâi 
personaj căruia i s-au încredințat „depline puteri civile şi militare” a 
fost generalul Arnaldo Schultz. Numai că, la plecarea sa, în 1968 
(demis pentru incompetentä), „partizanii erau mai puternici ca 
oricând”. O moştenire dificilă asumată de noul guvernator şi 
comandant, cunoscutul general António de Spinola. Penibilul situației 
era plastic redat de A. Cabral revistei Lumea. Referindu-se la vizita 
premierului Caetano la Bissau, în vara lui 1969, liderul PAIGC nu-şi 
ascundea satisfacția că ea „n-a putut depăşi şase ore” şi că „s-a 
consumat exclusiv în palatul guvernatorului, deoarece statul major 
portughez nu s-a simțit capabil să-i asigure condițiile de securitate 
necesare pentru a călători în ţară””!. În egală măsură, Cabral evidenția 
faptul că generalul Spinola dădea dovadă de realism, declarând „în mod 
public că războiul nu poate fi câştigat prin forţa armelor”"?. Iată de ce, 
Spinola a reconsiderat priorităţile, punând accentul pe „domeniul 
confruntării politice”. Astfel, portughezul a lansat programul «Pentru 
o Guinee mai bună» («Por Una Guiné Melhor»), ce se dorea „un 


program de «reconciliere» cu africanii”5. Marele africanist Basil 

Davidson considera acţiunea drept „o diversiune politică” 3 deoarece, în 
realitate, ea urmărea ca africanii „să întoarcă spatele lui Cabral şi 
PAICG”*. De altfel, charismaticul lider guineez a afirmat că „şi noi 
suntem pentru o Guinee mai bună, dar n-avem nevoie de colonialismul 
portughez pentru a asigura îndeplinirea acestei aspirații”. 

Spusele lui Cabral aveau acoperire în fapte: demararea unui 
veritabil proiect alternativ. În zonele eliberate, liderii PAIGC „au abolit 
impozitele şi drepturile coloniale şi au pus capăt muncii forțate şi 
culturilor obligatorii”t. În locul structurilor coloniale, PAIGC „a 
realizat un nou sistem comercial, a creat şcoli şi dispensare în brusă şi a 
instaurat o veritabilă democraţie”. Deşi lupta armată reprezenta o 
condiție sine qua non a dobândirii independenţei, PAIGC ducea în 
paralel şi „o complexă activitate de reconstrucție naţională”%. Însuşi 
Cabral expunea, în 1969, cu vizibilă mândrie, realizările din spatele 
frontului: „în zonele eliberate avem peste 100 de posturi sanitare şi (...) 
şcoli pentru furnizarea de cadre medicale medii în ţară (...). Considerăm 
drept un succes deosebit al nostru înfiinţarea a peste 150 de şcoli (...) 
frecventate de circa 15.000 de elevi [în timp ce] câteva zeci de tineri 
studiază deja în străinătate”“!. Trei ani mai târziu, după o vizită în 
regiunile eliberate, Basil Davidson actualiza bilanţul: 156 de şcoli, „în 
locuri care nu s-au mai văzut până atunci”®, frecventate de 8.574 elevi 
(din care 2.155 fete) la care se adăugau 7.000 de bărbaţi şi femei ce 
urmau „cursuri parțiale pentru adulti”®, precum şi „125 dispensare 
mici, 9 spitale mici şi 3 spitale mari”, deservite de „medici diplomați” 
(formaţi în străinătate) şi de infirmieri pregătiți în Europa sau chiar „la 
faţa locului de PAIGC [169 persoane]”* 

Impasul de pe frontul de luptă l-a determinat pe Spinola să 


55 Ibidem. 

* Ibidem. 

57 Interviu cu A. Cabral, în Lumea, nr. 41/1969, p. 6; vezi şi C. Vlad, Când 
luptătorii..., p. 41. 

58 Histoire générale..., tome VIII, p. 136. 

° Ibidem. 

© Interviu cu A. Cabral, în Lumea, nr. 41/1969, p. 6. 

6! Ibidem; vezi şi Lumea, nr. 35, 22 aug. 1974, p. 29. 

R: Davidson, În maquis-ul din Guineea-Bissau (II), în Lumea, nr. 12, 15 mart. 
1973, p. 24. 

“ Ibidem. 

apeleze şi la „războiul murdar”. Astfel, împreună cu statul său major şi 
cu agenții PIDE din colonie, el a pus la cale operațiunea „Mar Verde” 
(„Marea Verde”) care-şi propunea capturarea sau eliminarea fizică a 
liderilor PAIGC (precedentul fusese creat în Mozambic, prin asasinarea 
lui Eduardo Mondlane, la 3 februarie 1969). Acțiunea a constat într-o 
operațiune de comando asupra cartierului general al PAIGC de la 
Conakry. Atacul a fost declanşat în ziua de 22 noiembrie 1970 şi se 
pare că viza inclusiv eliminarea preşedintelui Ahmed Sékou Touré. 
Numai că, forțele armate guineeze s-au dovedit pregătite şi au respins 
agresiunea. Din nou, Portugalia s-a ales cu oprobriul opiniei publice 
internaționale. Dar, regimul salazarist nu s-a resemnat şi, aşa cum vom 
vedea mai târziu, a apelat la planul de rezervă: subminarea PAIGC din 
interior. 

Între timp, partizanii guineezi au iniţiat şi procesul de asumare a 
puterii politice în teritoriile eliberate. Realizärile sociale şi 
organizatorice prefigurau existența unei veritabile entități statale. De 
altfel, în toamna lui 1972, Cabral declara: „putem spune de pe acum că 
suntem un stat constituit, care are toate instituţiile sale politice, 
administrative, economice, judiciare şi îşi exercită prerogativele în mod 
suveran asupra celei mai mari părţi a teritoriului national”. Pornind de 
la aceste realități, liderul PAIGC a decis institutionalizarea puterii 
PAIGC. Primul pas l-a reprezentat convocarea unei Adunări Populare 
Naţionale (parlament), alcătuită din 120 de membri (80 aleşi, din rândul 
diverselor categorii sociale, şi 40 numiţi din rândurile militantilor 
PAIGC). Alegerile pentru Adunare, primele din istoria Guineei-Bissau, 
s-au desfăşurat în perioada august-octombrie 1972 şi au acoperit toate 
cele 15 regiuni eliberate. Selecția s-a făcut „pe baza votului universal şi 
secret”, vârsta minimă de participare fiind de 15 ani. Adunarea avea 
ca principal obiectiv proclamarea Republicii, act prevăzut pentru primul 
trimestru al anului 1973. 

Din nefericire, inițiatorul procesului, Amilcar Cabral, nu a mai 
trăit şi momentul final. În zorii zilei de 20 ianuarie 1973, acest „om 
impresionant” a căzut victimă unui „complot sinistru şi dramatic”®’, 


% Vezi interviu cu A. Cabral, în Lumea, nr. 47, 16 nov. 1972, p. 7. 
% Cf. Lumea, nr. 48, 22 nov. 1973, p. 15. 

© Idem, nr. 6, 1 febr. 1973, p. 22. 

68 Vezi amănunte în B. Davidson, Complotul..., p. 20. 

organizat de cadre „dezorientate”“” din PAIGC. Nici astăzi nu se ştie cu 
exactitate cine s-a aflat în umbra asasinării lui Cabral. Posibilele 
răspunsuri ne sunt sugerate de ziaristul portughez Jose Pedro 
Castanheira care în 1996 a publicat cartea „Quem mandou matar 
Amilcar Cabral?” („Cine a ordonat moartea lui Amilcar Cabral?”). 
Autorul ne propune trei ipoteze: 

e politica „divide et impera” a Portugaliei, care a ştiut să-i opună 
pe guineezi, cap-verdienilor. Astfel, locuitorilor de pe continent li s-a 
indus sentimentul inferioritäti, ei fund destinati muncilor servile şi 
necalificate. Prin contrast, cap-verdienii insulari, proveniți din 
numeroase căsătorii mixte (aşa numiții „„mesticos”), erau educați şi 
folosiți ca funcționari în administraţia colonială. Paradoxul s-a 
menţinut, deloc surprinzător, şi la nivelul PAIGC: conducătorii săi erau 
cap-verdieni, în timp ce combatanții proveneau din Guineea-Bissau (de 
altfel, în insulele Capului Verde lupta armată a fost inexistentă). Posibil 
că, în perspectiva victoriei finale, nativii din Guineea-Bissau, care au 
dat cele mai multe jertfe, să se fi simţit frustrati de leadership-ul cap- 
verdienilor. Este adevărat că A. Cabral era un pasionat adept al unității 
Guineei-Bissau cu insulele Capului Verde, dar el însuşi a subestimat 
tendinţele centrifuge. 

e Preşedintele Guineei, Ahmed Sékou Touré, „un lider de mare 
prestigiu după 1958 [când a opus faimosul ,,nu” generalului Charles de 
Gaulle — nota ns.], aflat acum în pierdere de influență”, gelos pe 
Amilcar Cabral, tot mai „binecunoscut în Africa şi pe scena politică 
internaţională”. În plus, ne spune Castanheira, Sékou Touré visa la o 
„Guinee Mare”, ce ar fi înghiţit şi mica Guinee Bissau. Pentru aceasta 
avea nevoie de controlul asupra PAIGC şi „este foarte probabil să-şi fi 
dat consimţământul ca rebelii [din PAIGC -— nota ns.] să comită 
asasinatul”. Ca argument suplimentar, Castanheira citează o declarație, 
din mai 1974, a preşedintelui Republicii Senegal, Léopold Sédar 
Senghor (adversar neînduplecat al liderului de la Conakry), în care 
susținea că „Sekou Touré a fost instigatorul morții lui Amílcar Cabral”. 

După asasinarea lui Cabral, complotiştii au sechestrat pe Aristides 
Pereira, secretar general adjunct al PAICG, împreună cu alți doi fruntaşi 
ai partidului, Vasco Cabral şi José Araüjo, pe care plănuiau să-i 
transporte pe mare la Bissau şi să-i predea portughezilor. Dacă planul ar 


© Ibidem; vezi şi idem, nr. 7, 7 febr. 1974, p. 31. 

fi reuşit, PAICG ar fi fost decapitat de aproape întreaga sa conducere. 
Opinăm că un asemenea scenariu aduce mai degrabă cu operaţiunea 
„Mar Verde”, decât cu eventualitatea unui plan diabolic al lui Sékou 
Touré. De altfel, imediat după asasinat, forțele speciale guineeze au 
intrat în acțiune, dejucând întregul complot. Toţi cei implicaţi au fost 
predati aparatului PAIGC: este vorba de circa 100 de persoane, judecate 
sumar şi executate. 

e poliţia secretă portugheză, faimoasa PIDE, care încă din 1967 
plănuia asasinarea lui Cabral. Portughezii au apelat la o metodă clasică: 
racolarea unor luptători căzuţi prizonieri care, în schimbul libertăţii, au 
devenit colaboratorii lor. De la Basil Davidson ştim că un astfel de 
„târg” a fost acceptat de Momu Toure şi Aristides Barbosa. Aceştia au 
atras de partea lor şi oameni din apropierea lui Cabral: Innocâncio Cani, 
şeful marinei PAIGC, Joăo Tomas, fost comandat de unitate în 
interiorul Guineei Bissau, Koda Nabonia, garda de corp a lui Cabral şi 
Mamadou Ndiaye, şeful unităţii de pază a sediului PAIGC din Conakry. 
Dintre ei, doi s-au dovedit criminali siniştri: I. Cani şi J. Tomas. Totuşi, 
Castanheira ţine să sublinieze că „deşi este dovedit că [portughezii] se 
aflau în legătură cu unii dintre participanţii la asasinat, totuşi, într-un 
anume grad, PIDE nu avea cunoştinţă de conspirație”. Autorul 
menţionat ne reliefează că mai degrabă Amilcar Cabral „era conştient 
de faptul că ar putea fi trădat de camarazii săi”. El citează o afirmaţie a 
liderului PAIGC, rostită cu puţin timp înainte de dramă, prin care s-a 
dovedit profetic: «Dacă se va întâmpla ca cineva să-mi facă un rău, 
acesta va fi dintre noi. Nimeni altcineva nu va putea distruge PAIGC, 
decât noi înşine» ”. 

Asasinarea lui Cabral a determinat amânarea proclamării 
Republicii Guineea-Bissau. Evenimentul a avut loc, în cele din urmă, la 
24 septembrie 1973, în provincia Madina do Boe (est). El marca, 
conform reputatului jurnalist Simon Malley (fondatorul revistei 
Afrique-Asie), „consacrarea triumfală a războiului de eliberare 
naţională””!. La rândul său, Aristides Pereira, succesorul lui Cabral la 
conducerea PAIGC, considera proclamarea Republicii drept un act de 
„fidelitate totală faţă de testamentul [politic]””” al lui Amílcar Cabral. 


7 http://www.vidaslusofonas.pt/amilcar_cabral_2.htm 
7! Vezi Lumea, nr. 18, 25 apr. 1974, p. 28. 
7? Idem, nr. 48, 22 nov. 1973, p. 15. 

Desăvârşirea operei fondatorului PAIGC ilustra, de asemenea, „însăşi 
rațiunea vieţii şi activităţii noastre”, după cum ţinea să precizeze 
acelaşi A. Pereira. Proclamarea Republicii a fost însoţită şi de intrarea 
în funcțiune a instituţiilor tânărului stat, prezentate pentru revista 
Lumea de succesorul lui Cabral: 

- Consiliul de Stat — un organ ce exercita „puterea legislativă 
în perioada dintre sesiunile Adunärii””*. Noul lider al PAIGC insista pe 
aspectul că el însemna „o formă de conducere colectivă a treburilor 
țării”. De altfel, leadership-ul colegial devenise o tradiţie, B. 
Davidson remarcând că „încă din primii ani conducerea partidului a fost 
puternic colectivă şi nu a încetat vreodată să fie astfel”/€. Detinätorul 
acestui portofoliu reprezenta „interesele statului pe plan internaţional”, 
fiind, totodată, şi „comandantul şef al forţelor armate”””. Mai trebuie 
spus că preşedinte al Consiliului de Stat (cu rolul de şef de stat) a fost 
desemnat fratele mai mic al lui Amilcar, Luis Cabral, secretar general 
adjunct al PAIGC. 

- Consiliul Comisarilor de Stat reprezenta „organul executiv 
suprem” (guvernul) şi era alcătuit din „activişti politici de frunte” 7 ai 
PAIGC. Primul preşedinte al Consiliului Comisarilor a fost numit 
Francisco Mendes (mort într-un accident de circulaţie, la 7 iulie 1978, şi 
înlocuit de Joăo Bernardo Vieira). 

- Constituția, ce proclama „rolul conducător şi călăuzitor al 
PAIGC””, partid unic de guvernământ. Ea preciza că Republica 
Guineea-Bissau este un „stat suveran, democratic [şi] antiimperialist”*0, 
în care „puterea aparține poporului”*!. Legea fundamentală mai statua 
un principiu de bază: „unitatea popoarelor din Guineea-Bissau şi 
Insulele Capului Verde”. 

După festivitățile de la 24 septembrie 1973, tânăra republică a 


Ibidem. 

7 Ibidem. 

7” Ibidem. 

7 B. Davidson, În maquis-ul (1)..., p. 24. 

7 Lumea, nr. 48/1973, p. 15. 

78 Ibidem. 

7 Ibidem, p. 16. 

* Ibidem, p. 15. 

dobândit consacrarea internationalä, fiind recunoscutä de 82 state ale 
lumii. Printre ele, România socialistă ce a stabilit o premieră: ea a fost 
cel dintâi stat european ce a făcut acest pas”. Aşa cum se hotărâse încă 
din timpul vieții lui Amilcar Cabral, Etiopia împăratului Haile Sélassié I 
şi Nigeria generalului Yakubu Gowon au depus o rezoluţie, în numele 
OUA, „invitând ONU să recunoască noul stat”51 Organizaţia mondială a 
dat curs solicitării şi, în august 1974, Guineea-Bissau devenea al 136-lea 
membru al ONU. 

Între timp s-a produs un eveniment crucial: „Revoluţia 
garoafelor” din Portugalia, de la 25 aprilie 1974. Strategul operaţiunii, 
generalul Otelo Saraiva de Carvalho, avea să declare ulterior că 
Mişcarea Forţelor Armate s-a reunit pentru prima oară, pe 24 august 
1973, chiar în Guineea-Bissau*”. De altfel, victoriile partizanilor din 
această colonie au provocat „prăbuşirea mitului invulnerabilitätii 
supremaţiei militare portugheze”" . Pe bunä dreptate Luis Cabral afirma 
că, „fără a minimaliza amploarea luptei de ani de zile a poporului 
portughez, suntem fericiţi că şi sacrificiile noastre au contribuit la 
răsturnarea regimului fascist din Portugalia”*”. 

„Dosarul decolonizării” a fost gestionat cu multă competenţă de 
socialistul Mârio Soares, ministru de externe în primele trei cabinete de 
tranziție, de la Lisabona. Sub impulsul său, la 25 mai 1974, au început 
negocierile de la Londra cu delegația PAIGC, condusă de comandantul 
Pedro Pires (membru al Comitetului Executiv al PAIGC). Ele au 
continuat la Dakar (Senegal) şi s-au încheiat la Alger, pe 24 august 
1974, prin semnarea unei „Declaraţii Comune Portugalia-PAIGC”. 
Documentul cuprindea opt puncte şi preciza că negocierile bilaterale s-au 
desfăşurat „într-un climat de mare cordialitate”58. Câteva formulări ne-au 
reținut atenția. Astfel, art. 1 stipula că „Recunoaşterea de jure a 
Republicii Guineea-Bissau ca stat suveran de către statul portughez va 
avea loc la 10 septembrie 1974”%. La art. 2 se prevedea încetarea 


5 Idem, nr. 15, 8 apr. 1976, p. 8. 

% B. Davidson, În maquis-ul (1)..., p. 24. 

5 Vezi V. Cruceanu, Portugalia, presa românească si „Revoluţia garoafelor”, în 
Istorie şi civilizaţie, nr. 2, nov. 2009, p. 47. 

5 Cf. Afrique-Asie, în Lumea, nr. 18/1974, p. 27. 

5 Vezi interviu cu L. Cabral, în Lumea, nr. 22, 23 mai 1974, p. 4. 

5 Vezi textul integral al Declarației, în Lumea, nr. 36, 29 aug. 1974, p. 22. 

focului începând din ziua semnării Declaraţiei, în timp ce art. 3 stabilea 
retragerea completă a trupelor portugheze, până la data de 31 octombrie 
1974 (termen pe deplin respectat). În schimb, art. 4 se dorea prospectiv, 
scoțând în relief acordul părților de a promova relaţii „pe bază de 
independenţă, respect reciproc, egalitate, reciprocitate a intereselor şi 
raporturi armonioase între cetățenii fiecăreia dintre cele două 
republici”%. 

Declarația Comună de la Alger a avut menirea să oficializeze 
calitatea de stat suveran a Republicii Guineea-Bissau. Ea a mai generat 
însă şi o altă profundă semnificaţie: a inaugurat un laborios proces de 
negocieri ce a condus la independenţa tuturor fostelor colonii africane 
ale Portugaliei. 


După momentul 20 ianuarie 1973, impactul emoțional determinat 
de asasinarea lui Amilcar Cabral a permis strângerea rândurilor PAIGC. 
În scurtă vreme, însă, dispariţia „părintelui fondator” s-a dovedit 
dramatică. Prin urmare, „demonii” dezbinării şi-au făcut simțită 
prezenţa, accentuând falia dintre partea continentală şi cea insulară. Prin 
urmare, negocierile cu Portugalia au condus la independenţa separată a 
Republicii Guineea-Bissau. Privită initial ca o reală speranță, mica 
republică vest africană s-a transformat într-o mare deceptie. După 
înlăturarea lui Luis Cabral”, prin lovitura de stat a generalului J.B. 
Vieira, la 14 noiembrie 1980, existența Guineei-Bissau a decăzut la 
pragul „asasinatelor cu repetiție, impunităţii, infiltrării cartelurilor 
drogului, sărăciei şi dezolării”?. Faptul este dovedit şi de ritmicitatea 
succesiunilor prezidenţiale: 

e Luis Cabral — 24 septembrie 1973-14 noiembrie 1980 (decedat la 
Lisabona, la 30 mai 2009, după o îndelungată suferință; avea 78 de ani); 
e gen. João Bernardo “Nino” Vieira — 14 noiembrie 1980-7 mai 1999; 


e gen. Ansumane Mané — 7-14 mai 1999; 


” Ibidem. 

e interimar: Malam Bacai Sanha — 14 mai 1999-17 februarie 2000; 

e Kumba Yala — 17 februarie 2000-14 septembrie 2003; 

e gen. Verissimo Correia Seabra — 14-28 septembrie 2003; 

e interimar: Henrique Rosa — 28 septembrie 2003-1 octombrie 2005; 

e Joăo Bernardo “Nino” Vieira — 1 octombrie 2005-2 martie 2009 
(asasinat de militari violenti, la doar câteva ore de la moartea şefului de 
Stat Major, generalul Tagmé Na Wais, un erou al războiului de 
eliberare, într-un atentat cu bombă); 

e interimar: Raimundo Perreira — 3 martie-8 septembrie 2009; 

e Malam Bacai Sanha — 8 septembrie 2009. 


INSULELE CAPULUI VERDE 


Cele 15 mici insule, aflate la 600 kilometri vest de Dakar 
(Senegal), alcătuiesc un arhipelag „de-o frumusețe ce-ţi taie 
respiraţia”*. Ele au fost descoperite în 1456 de navigatorul venețian 
Alvise Ca'da Môsto, aflat în slujba Portugaliei. Trei decenii mai târziu, 
împreună cu o limitată fâşie a coastei continentale, vor da naştere 
posesiunii Rios da Guiné e Cabo Verde. Deşi nu reprezentau decât 
„un grăunte de nisip în imensitatea imperiului colonial”, datorită 
poziției lor strategice, insulele Capului Verde au fost „o veritabilă cheie 
de boltă a colonizării portugheze în Africa”. Ele au jucat rolul de 
escală pentru vasele de sclavi cu destinația America, punct de 
aprovizionare pentru navele pornite spre noi cuceriri în Africa, rezervor 
de cadre pentru Guineea-Bissau şi bază pentru navele şi avioanele 
NATO în timpul luptei de eliberare a patriotilor africani. 

În ciuda numelui, „pe majoritatea insulelor solul este sărac sau 
foarte erodat de vânturi, iar o mare parte s-a transformat într-o stepă 
aridă, cu forme răzlețe de vegetaţie”. Aşa se face că, în istoria sa, 


By. Ziegler, Le Cap-Vert, cet archipel de liberté, în Jeune Afrique, no 1009, 7 mai 

arhipelagul a cunoscut lungi perioade de secetă, precum cea din anii 
1944-1948, când 15% din populație a murit de foame (30.000 de 
victime). Istoria a consemnat cinismul guvernatorului portughez care, 
asaltat de cereri de ajutor, a replicat: «ajutorul nu va veni, märiti 
cimitirele»”. Prin urmare, încă din timpul stăpânirii coloniale, multi 
cap-verdieni au ales calea exilului. Fenomenul a luat o asemenea 
amploare încât a provocat o realitate atipică: în momentul 
independenţei populația din arhipelag se ridica la doar 300.000 de 
oameni, în timp ce, diaspora cap-verdiană cuprindea 600.000 de suflete: 
300.000 în SUA şi alte 300.000 în Portugalia, Franţa, Italia, Olanda, 
Angola, Senegal”. Si totusi, oamenii au reprezentat si reprezintä cea 
mai mare bogăție a insulelor. Dacă „insularitatea făcea imposibilă o 
rezistență””, similară celei din Guineea-Bissau, în schimb elita PAIGC 
era alcătuită din cap-verdieni: frații Amilcar şi Luis Cabral, Aristides 
Pereira, Carmen Pereira, Pedro Pires ş.a. lată de ce, fondatorul 
partidului era un pasionat luptător pentru unitate: „Vrem independență 
deplină, vrem să construim pacea, progresul social, economic şi 
cultural”, numai în condiţiile „unităţii dintre Guineea şi Insulele 
Capului Verde”!%. Dar, aşa cum am văzut la portughezul J.P. 
Castanheira, „probabil că iminentul succes în luptă a exacerbat 
confruntările în interiorul partidului”. Prin urmare, după asasinarea 
lui A. Cabral unitatea a încetat să mai fie o prioritate şi s-a transformat 
într-un vag obiectiv de perspectivă. Însuşi succesorul lui Cabral, 
Aristides Pereira, se exprima nuantat, sugerând „să se țină seama de 
particularitätile fiecărei țări”!%?, deoarece „unitatea nu se poate realiza 
decât în independenţă şi egalitate” "®, Această nouă optică se reflecta si 
în „Declarația comună Portugalia-PAIGC”, de la Alger (26 august 
1974). Astfel, la punctul 5 se specifica: „Delegația portugheză, în 
numele guvernului portughez, reafirmă dreptul poporului din Insulele 
Capului Verde la autodeterminare si la independență...” "4. Chiar si 


” J, Ziegler, op.cit., p. 38. 

punctul 6, făcea referiri la „obţinerea independenței de către Insulele 
Capului Verde în cadrul general al decolonizării teritoriilor africane” 1%. 
Urmarea a fost că PAIGC a negociat separat independenţa insulelor, pe 
parcursul lunii noiembrie 1974, la Lisabona. Discuţiile s-au finalizat 
prin Acordul din 18 decembrie, semnat de premierul portughez V asco 
dos Santos Gonçalves şi liderul PAIGC, Aristides Pereira, ce prevedea 
proclamarea independenţei la 5 iulie 1975. 

Accesul la suveranitatea internaţională a fost precedat de alegerile 
pentru Adunarea Naţională a insulelor. Cum era de aşteptat, scrutinul a 
marcat victoria deplină a PAIGC. Pe 5 iulie 1975, în cadrul 
ceremoniilor de independență, Aristides Pereira a depus jurământul ca 
preşedinte al Republicii Capului Verde, iar Pedro Pires, ca prim- 
ministru. În discursul de investitură, preşedintele Pereira şi-a propus ca 
prioritate lupta împotriva sărăciei cronice. Adept al filosofiei marxiste, 
el propunea „edificarea unei naţiuni democratice şi socialiste”!%. 
Pereira (născut la 17 noiembrie 1923)! s-a dovedit un lider atipic: el a 
reuşit să reconcilieze marxismul cu democrația, regimul său deținând 
„recordul respectării drepturilor omului, comparativ cu multe alte țări 
africane”19%; de asemenea, Republica Capului Verde s-a afirmat ca „una 
dintre cele mai democratice ţări [africane], în ciuda restrictiei impuse 
activității partidelor politice”!%. Prin urmare, „în insule nu exista nici 
un prizonier politic şi nici un fel de represiune politieneascä; libertatea 
cuvântului, de mişcare, de expresie şi de asociere a cetăţenilor era 
totală”! 10. Cum să ne explicăm un asemenea comportament politic într-un 
regim cu partid unic? Răspunsul ni-l dă sociologul elveţian Jean 
Ziegler: prin „excepţionala calitate” a conducătorilor, născuţi dintr-un 
război de eliberare, şi care ştiau foarte bine „preţul vieţii şi fericirii 
oamenilor”!!! Era o atitudine total diferită de cea a fraţilor de arme din 
Guineea-Bissau. De altfel, pe continent, deriva a continuat şi înlăturarea 
lui Luis Cabral a condus, ineluctabil, spre ruptura finală. Referindu-se 
la eveniment, Pedro Pires declara că Luis Cabral «a fost trădat de 


'% Ibidem. 

'% http://en.wikipedia.org/wiki/Aristides_Pereira 

19 Vezi Profil, în Lumea, nr. 35, 22 aug. 1973, p. 29; idem, nr. 30, 24 iul. 1975, p. 27. 
'% http://en.wikipedia.org/wiki/Aristides_Pereira 

'% Ibidem. 

110 J. Ziegler, op.cit., p. 38. 

H Ibidem. 

dorinţa sa de a avansa prea repede, subestimând rezistentele sociologice 
specifice societăţii bissau-guineeze»"!?. Totuşi, P. Pires conştientiza că 
puciul de la Bissau, din 14 noiembrie 1980, marca sfârşitul unei epoci: 
în ciuda sacrificiilor, a convingerii că serveam cauza eliberării Africii şi 
a celor două ţări ale noastre, oprimate şi umilite»!!*. 

Imediat după schimbările de la Bissau, PAIGC s-a scindat într-o 
secție continentală (Partidul African al Independenţei din Guineea- 
Bissau: PAIGB) şi una insulară (Partidul African al Independenţei din 
Insulele Capului Verde: PAICV). Înstrăinarea reciprocă s-a consumat, 
iremediabil, la Congresul PAICV de la Praia, din 19-20 ianuarie 1981, 
când s-a renunțat la principiul unității cu Guineea-Bissau (act oficializat 
printr-un amendament adus Constituţiei, în februarie 1981). 

În februarie 1990, Insulele Capului Verde, alături de Benin, au 
marcat încă o premieră: cele două ţări au inaugurat procesul de 
democratizare pe continentul negru. Alegerile din ianuarie 1991 
(legislative şi prezidenţiale) au permis alternanţa la guvernare (victoria 
a revenit Mişcării pentru Democraţie — MPD, de factură liberală). 
Apoi, după 10 ani, s-a realizat o nouă alternanță, în 2001 PAICV 
revenind la putere pe calea urnelor. Acest fapt este reliefat şi de 
succesiunile prezidenţiale: 

e Aristides Pereira — 5 iulie 1975-24 februarie 1991 (decedat la 22 
septembrie 2011, la venerabila vârstă de 88 de ani); 

e Antonio Mascarenhas Monteiro — 24 februarie 1991-22 martie 2001; 
e Pedro Pires — 22 martie 2001-9 septembrie 2011; 

e Jorge Carlos Fonseca — 9 septembrie 2011. 

În cele două decenii de democraţie multipartită, Insulele Capului 
Verde au devenit un model de reuşită economică (în ciuda resurselor 
limitate) şi un model de bună guvernare. Saltul se datorează, 
indubitabil, unui înalt nivel de calitate umană şi profesională a celor 
360.000 de cap-verdieni. În acest sens, premierul José Maria Neves 
(PAICV) declara: „obişnuim să spunem că oamenii sunt pietrele noastre 
preţioase, diamantele noastre ce ne reprezintă pe o piață a muncii tot 
mai exigentă”, 


112 Cf. Afrique-Asie, no. 45-46, juillet-août 2009, p. 6. 
113 Ibidem. 
114 Vezi Afrique-Asie, no. 56-57, juillet-août 2010, p. 40. 

Destinul istoric şi socio-cultural comun al Guineei-Bissau şi 
Insulelor Capului Verde ne-a determinat să conferim continuitate 
discursului nostru privind decolonizarea acestor două posesiuni. Totuşi, 
între datele independenţei lor s-a situat un alt teritoriu: Mozambic! 


MOZAMBIC 


Colonia Mozambic, situată pe coasta de sud-est a Africii, era a 
doua ca mărime după Angola. Ea se întindea pe o suprafaţă de 783.030 
km” şi avea o populaţie de 8.234.000 locuitori (în 1970)115. Lupta sa de 
independenţă a fost influenţată de numărul şi statutul vecinilor: țări 
independente (Tanzania, Zambia şi Malawi), ce sprijineau mişcarea 
patriotică, şi state aflate sub dominaţia regimurilor rasiste minoritare 
albe (Africa de Sud şi Rhodesia), aliate cu Portugalia şi care se opuneau 
cererilor legitime de autodeterminare. „Libertăţile” africane din 
vecinătate au contribuit la coagularea primelor sentimente naționale 
manifestate de mozambicani. Începuturile contestării ordinii coloniale 
se leagă de numele preotului din Beira, Uria Simango, extrem de „critic 
la adresa oficialilor [portughezi]”"!€. Pentru „a scăpa de sub 
supravegherea poliţiei”!!”, el s-a refugiat la Salisbury, în Rhodesia de 
Sud (ce făcea parte atunci din Federația Rhodesia-Nyassaland). 
Profitând de clementa legilor britanice din federaţie, Simango a creat, în 
1959, „União Democratico Nacional de Moçambique” 
(UDENAMO). Apărea astfel, prima formaţiune politică mozambicană, 
ce reprezenta pe muncitorii emigranți din regiunile Laurenço Marques, 
Gaza, Manica si Sofala, veniți la lucru pe plantațiile si în minele din 
ţara vecină. Numai că, dinamicul prelat a intrat şi în vizorul poliției albe 
sud-rhodesiene. Aflat în pericol, el s-a refugiat la Dar es Salaam, iar 
conducerea UDENAMO a fost preluată de Adelino Gwambe. După 
modelul UDENAMO, în rândul proletarilor emigrați la muncă în 
Nyassaland (ulterior Malawi) s-a constituit, în 1961, „Uniunea 


115 Cf. Statele lumii (coordonator ştiinţific: M. Malița), Bucureşti, Editura Ştiinţifică 
şi Enciclopedică, 1985, p. 412. 

16 J O, Sagay, D.A. Wilson, op.cit., p. 406. 

"7 Ibidem. 

Naţională Africană a Mozambicului Independent” (UNAMI). Noua 
formaţiune reprezenta pe mozambicanii proveniţi din provinciile Tete, 
Zambezia şi Nyassa. Tot în 1961, la Mombassa (Kenya), reprezentanţii 
populaţiei makonde, în frunte cu Lazaro Nkavandame, au pus bazele 
„Moçambique African Nationalist Union” (MANU). Onomastica 
engleză reprezenta încă o dovadă că MANU a fost creat după modelul 
KANU (din Kenya) şi TANU (din Tanganyika) "$. 

Apariţia a trei formaţiuni nationale mozambicane poate sugera 
ideea divizării. În realitate, ele reprezentau fragmente prin a căror 
compoziţie se putea realiza întregul. De altfel, liderii UDENAMO, 
UNAMI şi MANU erau profund atasati principiului solidarității şi 
unităţii. Centrul de coagulare al acestor energii l-a reprezentat oraşul 
Dar es Salaam. Aici s-a luat o decizie istorică: la 25 iunie 1962, cele trei 
organizații au fuzionat constituindu-se „Frente de Libertação de 
Mocambique” (FRELIMO). De la început, FRELIMO se dovedea 
„un vast front de patrioţi (...) cu o linie politică anticolonialistă şi 
antiimperialistă foarte clară”!!%. Remarcabil este şi faptul că liderii 
formațiunilor anterioare, lipsiţi de anvergură (cu excepția lui Uria 
Simango), au consimţit să se derobeze în faţa unei personalități de 
excepţie: antropologul Eduardo Mondlane. 

Mondlane s-a născut la 20 iunie 1920, în provincia Gaza, fiind al 
patrulea din cei 16 copii ai unui şef tribal tsonga. Cursurile primare le-a 
urmat la şcoli misionare protestante din Mozambic, iar pe cele 
secundare în Transvaal (Africa de Sud). În 1948, se înscrie la 
Universitatea Witwatersrand din Johannesburg, de unde „este 
exmatriculat după numai un an, datorită opoziției sale față de politica de 
apartheid”!%. În aceste condiţii, în iunie 1950, se înscrie la 
Universitatea din Lisabona, fiind primul student mozambican din 
Portugalia. Dar şi aici, pentru tânărul Mondlane, atmosfera era 
irespirabilă. lată de ce, la cererea sa, în 1951, se transferă la Oberlin 
College, Ohio. După trei ani de studii strălucite, îşi ia licenţa în 
antropologie şi sociologie. Apoi, şi-a desăvârşit formația la 
Northwestern University din Evanston (Illinois), unde obţine titlul de 


15 Vezi amănunte despre crearea celor trei partide mozambicane în E. M’Bokolo, 
L’Éveil du nationalisme. L’Est africain au XIX° et au XX* siècle, Paris, ABC, 
1977, p. 102-103; vezi si Histoire générale... tome VIII, p. 188. 
 Vezi Lumea, nr. 7, 10 febr. 1977, p. 9. 

% Vezi http://en.wikipedia.org/wiki/Eduardo_Mondlane 

doctor în sociologie (1960). Astfel, el devine „cel mai cunoscut, cel mai 
educat şi cel mai proeminent african din Mozambic”!7!. Căsătorit cu 
Janet Rae Johnson, o americană albă, Mondlane şi-a stabilit domiciliul 
în Chicago. Mai mult, în perioada 1957-1961 lucrează ca funcționar la 
Consiliul de Tutelä al ONU, iar în 1962, ca profesor la Universitatea 
Syracuse din New York'?. Prestigiul dobândit în SUA si antecedentele 
sale de contestatar îl recomandau pentru poziţia de lider al mişcării 
nationale. Aşa se face că, Mondlane renunţă la viaţa comodă din SUA 
şi, în iunie 1962, revine în Africa după o absenţă de 12 ani (în 1963 îşi 
aduce întreaga familie la Dar es Salaam). 

Crearea FRELIMO a fost urmată de organizarea primului congres 
al partidului, la Dar es Salaam, în perioada 23-28 septembrie 1962. Cu 
acest prilej s-a adoptat „programul de acţiune” ce prevedea: 

«l. organizarea şi educarea politică a maselor în interiorul țării; 

2. crearea unei forte militare, aptă pentru lupta armată; 

3. stabilirea contactelor cu restul Africii, cu Asia, cu ţările 
progresiste ale lumii; 

4. organizarea unui sistem de pregătire a cadrelor în vederea 
luptei anticolonialiste»/%. 

După cum se confesa Eduardo Mondlane revistei Lumea, „doi ani 
s-a pregătit FRELIMO pentru a pune la punct acest program”! *. Prin 
urmare, spunea liderul FRELIMO, la 25 septembrie 1964 „ne-am simţit 
suficient de pregătiţi pentru a începe lupta armată”!%. Iată cum suna 
Proclamaţia FRELIMO: «În numele vostru, al tuturor, FRELIMO 
proclamă astăzi solemn o insurecție generală armată a poporului din 
Mozambic împotriva colonialismului portughez, în scopul cuceririi 
independenţei complete a Mozambicului»'%. Aşa cum susţin istoricii 
africani data menţionată are semnificația sa: ea „a marcat trecerea de la 
naționalismul «ortodox», la mişcarea de eliberare şi de la acţiunea 
militantă, la lupta armatä”!?7. Mondlane recunoştea că, în momentul 
declanşării insurecției, „numărul luptătorilor noştri nu trecea de 250- 


121 http:/www.answers.com/topic/eduardo_mondlane 

12 Vezi şi Profil, în Lumea, nr. 13, 23 mart. 1967, p. 31. 

13 Vezi interviu cu Eduardo Mondlane, în Lumea, nr. 45, 31 oct. 1968, p. 20. 
' Ibidem. 

'5 Ibidem. 

12 Vezi Lumea, nr. 38, 12 sept. 1974, p. 14. 

7 Histoire genârale..., tome VIII, p. 188. 

300; un an după aceea el ajunsese la 2.000”1%. O altă figură de marcă a 
rezistenţei mozambicane, Samora Moises Machel, afirma că „am plecat 
de la nimic, de la un pumn de oameni şi acum am reuşit să organizăm o 
adevărată şi puternică armată”!”. Tot Eduardo Mondlane reliefa, la 
sfârşitul lui 1968, un sensibil progres: „avem mai mult de 15.000 de 
bărbaţi şi femei instruiți, peste jumătate din ei fiind echipați cu 
armament modern”! Trebuie precizat că, în primii ani, patriotii 
mozambicani au desfăşurat doar operaţiuni de gherilă. În mod 
inteligent, strategii FRELIMO s-au adaptat perfect condițiilor 
„războiului asimetric”: ei şi-au stabilit sanctuarele în „regiunile 
interne”!5! din nord-vest (Cabo Delgado şi Nyassa), mai puţin populate. 
Treptat gherila a căpătat consistență, ajungând să controleze „o treime 
din teritoriu” !??., Realist, liderul FRELIMO oferea o analiză lucidă a 
raportului de forte din teren: „în ciuda creşterii rapide a puterii noastre 
militare, coloniştii portughezi rămân, încă, mai puternici (...). Deşi 
puternici din punct de vedere politic, suntem încă slabi pe plan 
militar”. 

Pentru a elimina acest handicap, Eduardo Mondlane „a străbătut 
globul”!*, făcându-şi aliaţi pretiosi. Astfel, după modelul taberelor 
existente în Tanzania, Algeria şi Egiptul au contribuit la instruirea 
combatantilor FRELIMO. Necesarul de arme, munitia şi uniformele 
militare au fost asigurate de ţările socialiste, în special URSS şi RP 
Chineză. La rândul lor, țările scandinave au furnizat consistente 
ajutoare umanitare, atât de necesare populaţiei din regiunile eliberate". 
Prin urmare, capacitatea ofensivă a FRELIMO a sporit considerabil. 
Aşa se face că, în martie 1968, a fost deschis cel mai important front, 
cel din provincia Tete, „un ţinut bogat si mai dens populat” "®. De 
asemenea, provincia Tete avea şi o însemnată valoare strategică: 
portughezii au iniţiat, aici, construirea barajului de la Cabora Bassa, pe 


?8 Cf. Lumea, nr. 45/1968, p. 20. 

* Vezi interviu cu Samora Moises Machel, în Lumea, nr. 28, 5 iul. 1973, p. 18. 
3 Cf. Eduardo Mondlane, în Lumea, nr. 45/1968, p. 20. 

31 Cf. Lumea, nr. 20, 18 mai 1989, p. 14. 

32 Cf. Mondo Nuovo, în Lumea, nr. 11,6 mart. 1969, p. 27. 

3 Vezi interviu cu E. Mondlane, în Lumea, nr. 45/1968, p. 21. 

* Ibidem. 

3% C, Vlad, op.cit., p. 88. 

cursul mijlociu al fluviului Zambezi. Barajul reprezenta „cea mai 
spectaculoasă investiţie portugheză”!*, ce nu se limita doar la 
considerente economice. Adevărata sa menire era prezentată de Samora 
Machel: „Giganticul proiect de la Cabora Bassa, destinat să furnizeze 
energie electrică, la un pret scăzut, Africii de Sud şi întregii Africi 
australe, reprezintă punctul de plecare pentru înjghebarea unei pieţe 
comune, având drept scop să pună întreaga noastră zonă sub tutela 
autorităților de la Pretoria. Mai mult, în valea fluviului Zambezi, ce 
urmează a fi irigată de viitorul dig, colonialiştii şi-au propus să instaleze 
peste un milion de colonişti europeni, ceea ce ar însemna un fel de dig 
uman contra avântului mişcării de eliberare”1!%. Din fericire pentru 
mozambicani, proiectul s-a dovedit caduc. Atacurile partizanilor au 
zădărnicit, încă de la început, planurile portughezilor. În ultimul său 
interviu, acordat revistei Mondo Nuovo, Eduardo Mondlane evidenția că 
primele „zeci de mii de colonişti care au venit în Mozambic (...) au 
preferat să părăsească ţara şi să plece în alte zone, considerate mai 
sigure”? Tendinţa s-a accentuat în anii care au urmat. La începutul lui 
1973, Samora Machel anunţa că FRELIMO controlează „un sfert din 
teritoriul țării”!0, în pofida creşterii efectivelor portugheze la 70.000 
oameni, sprijinite de „unităţi sud-africane sau rodhesiene [dotate] cu 
elicoptere, avioane cu reacție [si] personal tehnic”*!. Toată această 
mobilizare de forte nu a putut împiedica „izolarea Caborei Bassa” ”. 
Avântul mişcării de eliberare îl determina pe ideologul FRELIMO, 
vicepreşedintele Marcelino dos Santos, să scruteze viitorul cu încredere: 
„suntem hotărâți să fim liberi (...). Dacă vom învinge colonialismul 
portughez, nu vom fi numai noi învingători: civilizaţia va fi cea care 
va triumfa împotriva barbariei [subl.ns.]"15. 

Dovadă a ascendentului câştigat de combatanți, în iulie 1968 cel 
de-al doilea Congres al FRELIMO s-a organizat în zonele eliberate. 
Treptat, în rândurile sale s-au conturat două tendinţe: 

egruparea majoritară, reprezentată de Eduardo Mondlane, 


7 M. Michel, op.cit., p. 234. 

158 Vezi interviu cu S. Machel, în Lumea, nr. 17, 19 apr. 1973, p. 18. 
13 Cf. Mondo Nuovo, în Lumea, nr. 11/1969, p. 27. 

1% Vezi Lumea, nr. 17/1973, p. 18. 

1 Cf. lui Marcelino dos Santos, în C. Vlad, op.cit., p. 87. 

142 Lumea, nr. 17/1973, p. 18. 

1% Cf. L'Unită, în Lumea, nr. 9, 26 febr. 1970, p. 29. 

Samora Moises Machel, Marcelino dos Santos si Joaquim Alberto 
Chissano, care „nu lupta numai pentru independenţă ci şi pentru o 
societate socialistă” 1%; 

e gruparea minoritară, însuflețită de Uria Simango şi Lazaro 
Nkavandame, care „dorea independenţa, dar fără o schimbare 
fundamentală în relațiile sociale; ea urmărea doar o substituire a elitei 
albe cu elita neagrä”"*. 

În confruntarea de idei, de la Congres, s-a impus gruparea 
majoritară şi, în consecință, FRELIMO a optat pentru orientarea 
socialistă. De altfel, în teritoriile eliberate în paralel cu acţiunea de 


3 i sd a . 5146 
reconstrucţie ce viza „dezvoltarea producției şi a educaţiei” ”, au fost 


create „organisme politico-administrative şi instanţe judecătoreşti”! 
proprii, iar „comitetele populare desemnate în mod democratic au 
înlocuit dominaţia (...) vechilor capi tribali”!“%. Iată de ce, Samora 
Machel invoca un proces în plină desfăşurare bazat pe „structurile 
politice, economice şi sociale ale puterii populare”"*?, ce viza 
„eliberarea de exploatare, dispariţia triburilor şi naşterea naţiunii” 1%. 

A devenit un adevăr axiomatic faptul că liderii mişcărilor 
naționaliste din lumea a treia şi-au asumat riscuri majore, inclusiv riscul 
propriei vieți. Este şi cazul lui Eduardo Mondlane care a renunţat la 
tihna unei cariere universitare în SUA, pentru a deveni „unul din cei 
mai puternici adversari ai colonialismului portughez”!5!. Deşi o 
persoană extrem de expusă, liderul FRELIMO s-a dovedit temerar. 
Astfel, „stilul său deschis” l-a transformat într-o „ţintă uşoară pentru 
duşmanii politici”!*?. Inevitabilul s-a produs în ziua de 3 februarie 
1969, la cartierul general al FRELIMO din Dar es Salaam: „Eduardo 
Mondlane a fost ucis de o bombă ascunsă într-o carte trimisă prin 
postă”!**. Explozibilul a avut o asemenea forță încât „a dezintegrat 
“ http://en.wikipedia .org./wiki/Eduardo_Mondlane 
^5 Ibidem. 

4 Vezi C. Vlad, op.cit., p. 90. 

^7 Ibidem, p. 92. 

48 Vezi interviu cu S. Machel, în Lumea, nr. 17/1973, p. 18. 
* Ibidem. 

5 Ibidem. 

practic biroul liderului mozambican chiar în momentul în care acesta se 
afla la masa de lucru”! Deşi asasinii „au rămas necunoscuţi” 155 2 
suspiciunile converg, în majoritatea lor, spre sinistra poliție politică 
portugheză. De altfel, însuşi Mondlane avertiza „că se află pe lista celor 
care PIDE urmăreşte să-i elimine”. 

Moartea charismaticului Mondlane l-a propulsat în prim-plan pe 
moderatul Uria Simango. Am văzut mai sus ce urmărea tendinţa pe care 
el o reprezenta, mai ales pe plan doctrinar. În consecinţă, adepții 
„moştenirii” liderului defunct au reacţionat şi, în aprilie 1969, au impus 
la conducerea frontului un triumvirat, în care Simango împărțea puterea 
cu Samora Machel şi Marcelino dos Santos. Pe parcursul a şapte luni, 
Simango s-a văzut constant marginalizat de cei doi reprezentanţi ai 
liniei „marxiste”. Dizgratia lui s-a oficializat în noiembrie 1969, când a 
fost exclus din Comitetul Central al FRELIMO (ulterior a renunţat la 
confruntare şi, în aprilie 1970, a optat pentru exilul în Egipt). 

Încă din timpul triumviratului, africaniştii considerau pe 
Marcelino dos Santos drept figura cea mai reprezentativă a FRELIMO. 
„Teoretician şi om politic, lider militar şi diplomat”!S, dos Santos era 
considerat «speranța realizată a revoluţiei mozambicane»"*. Şi totuşi, 
intelectualul mişcării (cu studii universitare la Lisabona şi la Sorbonna) 
a preferat, tot timpul, funcțiile subalterne. De altfel, dos Santos a fost 
artizanul desemnării lui Samora Machel!* ca preşedinte al FRELIMO, 
în mai 1970. O dată reglată problema succesiunii, patrioţii mozambicani 
şi-au reluat, cu intensitate sporită, lupta armată de eliberare. Aşa se face 
că, din vara lui 1972, a fost deschis un nou front, în provincia Manica- 
Sofala, ce făcea legătura „între nordul şi sudul tärii” °°. Surprins de 
acțiunile impetuoase ale FRELIMO, comandantul şef al armatei 
portugheze din Mozambic, generalul Kaulza de Arriada a apelat la una 
din caracteristicile „războiului murdar” 51: 


: arma Chimică, folosită în 
zonele rurale pentru „a distruge sursele de subzistență ale populaţiei” *. 


15 Idem, nr. 11/1969, p. 27. 

155 http:/www.answers.com./topic/eduardo-mondlane 

156 Cf. Lumea, nr. 10/1969, p. 32. 

157 C, Vlad, op.cit., p. 84. 

'% Ibidem. 

1 Vezi Profil, în Lumea, nr. 28, 10 iul. 1975, p. 27. 

1% Vezi interviu cu S. Machel, în Lumea, nr. 17/1973, p. 18. 
161 Cf. Afrique-Asie, în Lumea, nr. 51, 14 dec. 1972, p. 27. 
'% Ibidem, p. 28. 

În plus, „barbaria si disprețul față de om”! au condus la o adevărată 
„escaladare a crimei generalizate”!%: „sate bombardate, populaţii 
jefuite si deportate (...), torturarea şi asasinarea prizonierilor de 
război”!%5. Portughezii se inspirau, astfel, din procedeele folosite şi de 
americani în Vietnam, cu putin timp înainte. Generalul de Arriada părea 
dispus să-şi ducă până la capăt doctrina: „limitarea populaţiei negre” 1%. 
Numai că, asemenea masacre (precum mediatizatul caz petrecut în satul 
Wiriyamu ®”), deveniseră un caz de conştiinţă pentru „gruparea 
căpitanilor” din armata colonială. Excesele din Mozambic au avut, 
indubitabil, rolul lor în catalizarea mişcării ce a dus la „Revoluţia 
garoafelor”, din 25 aprilie 1974. Schimbarea istorică de la Lisabona s-a 
dovedit benefică şi pentru imensa colonie din estul Africii: „în mai 
puţin de trei luni, noul regim portughez a abolit patru secole de istorie 
colonială”158. Sfârşitul vechii ordini a debutat, în iunie 1974, odată cu 
inițierea negocierilor de la Lusaka (Zambia). Tratativele s-au finalizat 
cu Acordul de la Lusaka, din 7 septembrie, semnat de preşedintele 
FRELIMO, Samora Machel, respectiv ministrul portughez de externe, 
Mário Soares. Documentul era salutat de ambele părți; astfel, premierul 
lusitan Vasco dos Santos Gongalves îl definea drept „un eveniment 


32? 


istoric de o importanță extraordinară” ce confirma „sinceritatea 


intentiilor Portugaliei”!%, în timp ce liderii FRELIMO îl percepeau ca 
„primul mare pas spre independenţa Mozambicului”!70. 

Principalele articulații ale Acordului de la Lusaka au fost 
publicate de revista Lumea!”!. Prioritätile sale vizau: 

e crearea de „structuri guvernamentale pentru a asigura 
transferul puterilor (...): a) un înalt comisar numit de preşedintele 
Republicii Portugheze; b) un guvern de tranziție numit prin acord între 
FRELIMO si statul portughez”!7?. În ce priveşte componenţa 


& Ibidem, p. 27. 

“ Ibidem. 

& Ibidem, p. 28. 

“ Ibidem. 

7 Vezi amănunte preluate din The Times, în Lumea, nr. 30, 19 iul. 1973, p. 8. 
% Vezi Lumea, nr. 38, 12 sept. 1974, p. 13. 

®© Ibidem, p. 12. 

7 Ibidem, p. 13. 

7! Vezi Acordul Portugalia-FRELIMO, în Ibidem, p. 12. 

7? Ibidem. 

cabinetului, documentul preciza că, „dat fiind caracterul provizoriu al 
activității guvernamentale, miniştrii vor fi numiți de Frontul de 
Eliberare din Mozambic şi de înaltul comisar în proporţie de două 
treimi ŞI, respectiv, o treime”1'5. De asemenea, Acordul stipula, cu 
limpezime, că „misiunea guvernului de tranziţie va fi aceea de a pregăti 
independenţa Mozambicului”!"?. 

e crearea unei comisii militare mixte, „numită prin acord între 
FRELIMO şi statul portughez”!'5. Conform înţelegerii, ea urma să fie 
formată „dintr-un număr egal de reprezentanţi ai forțelor armate ale 
statului portughez si FRELIMO” 7. Documentul fixa „principala sa 
sarcină”: „aceea de a controla aplicarea încetării focului” !??. 

e recunoaşterea „dreptului poporului  mozambican la 
independenţă”. În acest sens, Acordul menţiona că „independenţa 
completă a Mozambicului va fi proclamată solemn la 25 iunie 1975, 
data aniversării creării FRELIMO”. De asemenea, actul mai preciza 
că „statul independent al Mozambicului îşi va exercita suveranitatea 
completă în domeniile intern şi extern, stabilindu-şi instituţiile publice 
şi alegându-şi sistemul social pe care îl va considera drept cel mai bun 
pentru interesele poporului său”! 

Conform înţelegerii de la Lusaka, pe 20 septembrie 1974 a fost 
instalat guvernul de tranziție, condus de Joaquim Alberto Chissano. 
Menirea acestui guvern era evidenţiată de liderul FRELIMO, Samora 
Machel: instaurarea „unei guvernări populare şi democratice” şi 
eliberarea „energiilor creatoare ale maselor”!$!, Optimist, Machel se 
declara convins că „transformarea societăţii coloniale într-o societate 
socialistă nu va fi o problemă de câteva luni şi nici măcar de câțiva 
ani”! g deoarece „regiunile eliberate au fost, de la început, dotate cu 
structuri administrative noi, stabile si controlate de FRELIMO”!'®. 


173 Ibidem. 

174 Ibidem. 

175 Ibidem. 

176 Ibidem. 

177 Ibidem. 

178 Ibidem. 

17 Ibidem. 

180 Tbidem. 

'5! Interviu cu S. Machel, în Lumea, nr. 1, 1 ian. 1975, p. 21. 
182 Cf. Afrique-Asie, în Lumea, nr. 27, 3 iul. 1975, p. 11. 
'5 Ibidem. 

Prestigiul dobândit în perioada războiului de eliberare şi asumarea 
tranziţiei dovedeau că „FRELIMO va conduce întreaga ţară” 15 şi că, 
„în Mozambicul independent, FRELIMO va fi partid unic” !®, 

La 25 iunie 1975, zi în care se împlineau 13 ani de la constituirea 
FRELIMO, Mozambicul devenea un stat suveran, sub forma unei 
republici populare sub preşedinţia lui Samora Moises Machel. Cu acest 
prilej, Machel declara: „Am câştigat bătălia pentru independența 
naţională. Acum, am început bătălia pentru reconstrucția națională” 150. 
Conştient de sarcina asumată, el adăuga: «Scopul nostru final nu este să 
ridicăm un steag diferit de cel portughez, ori să organizăm alegeri 
generale — mai mult sau mai puţin oneste — prin care negrii să fie aleşi 
în locul albilor, sau să avem un preşedinte negru în locul unui 
guvernator alb... Scopul nostru este obținerea independenţei totale, 
stabilirea puterii poporului, edificarea unei noi societăți fără exploatare 
şi în beneficiul tuturor mozambicanilor» 1%. 


x 


Aşa cum am constatat mai sus, liderii mozambicani erau câştigaţi, 
de multă vreme, la cauza ideilor de stânga. Opțiunea s-a oficializat prin 
declararea FRELIMO ca „partid de avangardă al clasei muncitoare şi 
țărănimii mozambicane”, la cel de-al treilea congres, din februarie 
1977. În Rezoluţia adoptată se spunea că FRELIMO „îşi propune să 
traseze direcţiile de dezvoltare ale societății mozambicane, aplicând 
creator, la condiţiile specifice ale țării, gândirea marxist-leninistă, să 
mobilizeze energiile creatoare pentru construirea în Mozambic a unei 
societăţi bazate pe principiile socialismului ştiințific”!%%. Iată de ce, 
deviza partidului era, la rândul ei, extrem de sugestivă: «Să construim 
socialismul de la Rovuma [nordul extrem al ţării, la frontiera cu 
Tanzania — nota ns.], până la Maputo [capitala, în extremitatea sudică, 


'5 Ibidem. 

'5 Ibidem. 

186 Cf. Lumea, nr. 7, 10 febr. 1977, p. 9. 

187 M. Meredith, The State of Africa, A History of Fifty Years of Independence, 
London-New York-Sydney-Toronto, Free Press, 2006, p. 312. 

'5 Ibidem. 

pe țărmurile Oceanului Indian — nota ns.]”!*%. Orientarea tânărului stat 
nu era pe placul regimurilor rasiste din RSA şi Rhodesia. Simtindu-se 
amenințate de „comunism”, acestea şi-au dat întregul concurs, material 
şi logistic, la constituirea, în 1976, a unei forte armate de opoziţie: 
„Rezistenţa Naţională Mozambicană” (RENAMO), condusă de Andre 
Matsangaissa. Ucis în 1979 de forțele guvernamentale, Matsangaissa a 
fost urmat, după o sângeroasă luptă pentru succesiune, de Afonso 
Dhlakama. În timp ce proceda „cu realism la redresarea unei situaţii 
economice dezastruoase” 1%, Samora Machel s-a văzut confruntat cu „o 
insurecție foarte brutală”!”!. Prin urmare, regimul său a devenit rigid, 
sfârşitul anilor °70 reprezentând „o perioadă de violare a drepturilor 
omului”? Printre victimele „justiţiei revoluţionare”! s-au aflat si 
disidenti din FRELIMO (Uria Simango, Paulo Gumane, Adelino 
Gwambe ş.a.), executaţi în octombrie 1979. Precaritatea situaţiei era 
alimentată şi de repetatele agresiuni ale armatei sud-africane pe 
parcursul anilor 1981-1983 (la 23 mai 1983, aviația sud-africană a 
bombardat chiar o suburbie a capitalei). Totuşi, Machel era „un marxist 
lipsit de dogmatism” "”* si nu urmărea să contribuie la „exportul” de 
revoluție în țările vecine. De aceea, el s-a angajat pe calea unei 
„Realpolitik”, ce viza normalizarea raporturilor cu vecinul sud-african. 
După trei runde de negocieri, purtate la nivelul miniştrilor de externe 
(Joaquim Chissano, respectiv Roelof Botha), la 16 martie 1984 s-a 
semnat „Pactul de neagresiune şi bună vecinătate între Mozambic şi 
RSA” de la Nkomati („Râul hipopotamilor”). Lua astfel afârşit starea de 
război nedeclarat între cele două țări cu ideologii atât de diferite. Pactul 
semnat de RSA, nu a fost urmat de instalarea armoniei în Mozambic. 
De aceea, periodic, preşedintele Machel participa la întruniri cu sefii de 
stat din regiune, în căutarea păcii. Un asemenea „summit” a avut loc în 
ziua de 19 octombrie 1986, la Mbale, în Zambia. A fost ultima 
deplasare a liderului mozambican: în cursul serii, la zborul de 
întoarcere, avionul său, un Tupolev-134 A (TU-134 A, pilotat de un 


189 Cf. K. Strjijovski, Le Mozambique: La lutte pour une vie nouvelle, în 
L’Afrique vue par ses amis, Moscou, Edit. du Progrès, 1984, p. 117. 

1% J F, Soulet, op.cit., p. 207. 

9! http://en.wikipedia.org/wiki/Uria_Simango 

°° Ibidem. 

°° Ibidem. 

14 J F, Soulet, op.cit., p. 207. 

echipaj sovietic), a deviat de la traseu, în mod suspect, şi s-a prăbuşit în 
teritoriul sud-african, chiar în apropiere de Nkomati. Din cele 43 de 
persoane aflate la bord, 33 au murit şi 10 au supraviețuit. Printre 
victime se aflau preşedintele Machel, ziaristul Aquino de Bragança de 
la Afrique-Asie, precum şi doi miniştri mozambicani. Cauzele 
accidentului nu au fost elucidate!%; ele stârnesc polemici şi astăzi, 
detaşându-se două „teze”: „un sabotaj deliberat din partea Africii de 
Sud, sau o eroare de pilotaj”. 

Samora Machel, cu barbă à la Castro, „mic de statură, cu ochi 
mari, strălucitori şi o privire mereu zâmbitoare” 1”, a lăsat în urmă 
amintirea „unui om călduros, curajos, imprudent uneori” 8, un om care 
„era popular si ascultat, atât la sat cât si la oras”!”. Disparitia acestui 
om charismatic ar fi putut avea consecinte dramatice pentru Mozambic. 
Numai că, FRELIMO a fost un permanent rezervor de cadre strălucite. 
Astfel, lui Machel i-a succedat dinamicul său ministru de externe şi fost 
premier al tranziţiei, Joaquim Alberto Chissano””. El s-a dovedit un 
pragmatic, continuând politica moderată, degrevatä de corsetul 
dogmatismului, inițiată de Machel. Din nefericire, războiul civil s-a 
prelungit până în 1992. Prin urmare, statisticile Băncii Mondiale 
calificau Mozambicul drept „țara cea mai săracă din lume”. Astfel, 60% 
din populaţie se situa sub pragul sărăciei şi doar 24% avea acces la apă 
potabilă. Venitul pe cap de locuitor se situa în jur de 80 dolari. Războiul 
civil a produs economiei pagube ce se ridicau la 15 miliarde dolari (ele 
contabilizau, printre altele, distrugerea a 1.000 de dispensare rurale şi a 
4.000 de şcoli primare). Bilanţul era întregit de calvarul a 3.000.000 de 
mozambicani deplasati în interiorul frontierelor şi a altor 600.000 refugiați 
peste graniţe. De asemenea, numărul victimelor a 16 ani de război fratricid 
se ridica la cifre cuprinse între 600.000 si 1.000.000 de persoane”. 


% Vezi amănunte în Qui a tué Samora Machel?, în Temps Nouveaux, no. 25, juin 
1987, p. 27-28; A. Conchiglia, Samora Machel a été assassiné, în Le Nouvel 
Afrique-Asie, no. 101, févr. 1988, p. 31; http://wikipedia.org/wiki/Samora_Machel 

” Mort de Samora Machel, în Jeune Afrique L'intelligent, no. 2336, du 16 au 22 oct. 
2005, p. 47; vezi pe această temă şi New African, no. 414, January 2003, p. 46-47. 

” Vezi Lumea, nr. 17/1973, p. 18. 

38 Mort de..., p. 47. 

” Ibidem. 

20 Vezi Profil, în Lumea, nr. 20, 18 mai 1989, p. 15. 

%1 Vezi Peace or War in Mozambique?, în Newsweek, no. 9, March 1, 1993, p. 36; 
Jeune Afrique, no. 1876-1877, du 18 au 31 décembre 1996, p. 36-37; V. Cruceanu, 

Preşedintele Chissano şi-a dat seama că opţiunea pentru socialism 
nu mai era de actualitate. lată de ce, la cel de-al IV-lea Congres al 
FRELIMO (iulie 1989), el a făcut un pas curajos: referirile la marxism- 
leninism din programul partidului au fost expurgate. Apoi, la 30 
noiembrie 1990, a intrat în vigoare o nouă Constituţie ce anula toate 
însemnele marxiste (inclusiv denumirea de „republică populară”), 
instituia libertăţile democratice şi recunoştea pluralismul politic. Astfel, 
Chissano dovedea, în ce-l priveşte, că „marxistul s-a reconvertit într-un 
liberal convins”2%?. Reformele înfăptuite şi evoluţiile din RSA (unde 
regimul de Klerk a decis eliberarea lui Nelson Mandela la 11 februarie 
1990) au netezit calea unor negocieri directe între FRELIMO şi 
RENAMO (rolul determinant revenind comunității Sant Egidio de la 
Vatican, implicată constant în problemele semenilor noştri defavorizati 
şi marginalizati). Aşa s-a ajuns la semnarea Acordului de pace de la 
Roma, din 4 octombrie 1992, ce punea capăt, definitiv, războiului civil. 

„Explozia de pace”, de după 1992, a fost urmată de un 
spectaculos avânt economic, ce a făcut din Mozambic „un model pentru 
continent” (cu o creştere anuală medie de 10%, în perioada 1995- 
2000, ţara a cunoscut „cel mai ridicat [ritm de dezvoltare — nota ns.] 
din Africa”). De asemenea, Mozambicul a devenit şi un model de stat 
democratic. Astfel, primele alegeri libere (27-28 octombrie 1994 şi 3-4 
decembrie 1999), au transformat confruntarea de pe câmpul de luptă, 
într-o confruntare electorală. De fiecare dată victoria a revenit 
FRELIMO (la scrutinul legislativ) şi lui Joaquim Alberto Chissano (la 
alegerile prezidenţiale). Acceptând verdictul urnelor, RENAMO şi 
Afonso Dhlakama au dat dovadă de maturitate. Era un semn bun: acela 
al intrării Mozambicului în normalitate. Suprematia politică a fostului 
partid unic a fost confirmată şi la întâlnirea cu urnele din 2004 şi 2009 
astfel încât, FRELIMO a furnizat toți preşedinţii Republicii: 

e Samora Moises Machel — 25 iunie 1975-19 octombrie 1986; 
e Joaquim Alberto Chissano — 6 noiembrie 1986-2 februarie 2005; 
e Armando Guebuza — 2 februarie 2005. 


„Dinozauri” sau „cameleoni” ai revolutiei?, în Dosarele Istoriei, nr. 4 (44), apr. 
2000, p. 46. 

22 Cf. Jeune Afrique, no. 1876-1877/1996, p. 34. 

7% Le Nouvel Afrique-Asie, no. 61, oct. 1994, p. 18. 

2% Idem, no. 129, juin 2000, p. 77; vezi si V. Cruceanu, op.cit., p. 47. 

25 Cf. Le Nouvel Afrique-Asie, no. 133, oct. 2000, p. 13. 

SÃO TOME SI PRINCIPE 


Insulele Säo Tomé şi Principe, de origine vulcanică, au o 
suprafaţă de 1.001 km? (859 km? pentru Säo Tomé, respectiv 142 km? 
pentru Principe). Ele fac parte din categoria teritoriilor liliput ale 
Africii, ocupând locul 52, într-un clasament în care sunt devansate de 
insulele Comore şi urmate de arhipelagul Seychelles. Au fost 
descoperite, la interval de zece zile, de navigatorii portughezi Joăo de 
Santarem şi Pedro d'Escobar: Säo Tomé, pe 21 decembrie 1470 şi 
Principe, pe 1 ianuarie 1471. Deşi pustii la început, ele „au fost 
atribuite, rând pe rând, ca feude, unor gentilomi ai Casei regale”2%. Cel 
dintâi posesor, Jean de Paiva, le-a furnizat „primii locuitori”: „criminali 
şi evrei expulzați din Portugalia”. Noii sosiți şi-au dat seama că 
insulele sunt „prielnice pentru cultivarea trestiei de zahăr” şi, în 
consecință, „au fost înființate plantaţii, primele create de europeni la 
tropice”. Aşa se face că, prin anii 1570-1580, aici existau „peste 
douăzeci de plantaţii şi fabrici de zahăr””!?, insulele devenind „un mare 
producător şi exportator de zahăr ieftin”?!!. Forţa de muncă o reprezenta 
numeroşii sclavi „aduşi aici din diverse regiuni ale Africii, mai ales din 
Angola”?!7. Prosperitatea dobândită a transformat insulele într-un 
„adevărat centru economic şi politic al puterii portugheze”! în Africa 
de Vest. Însă, un complex de factori (o boală a trestiei, răscoale ale 
sclavilor, raiduri ale piraților olandezi şi francezi, dar mai ales 
concurența Braziliei) a determinat „declinul culturilor de trestie de 
zahăr”?! în a doua jumătate a secolului al XVII-lea. Prin urmare, insulele 


s-au transformat „dintr-o prosperă colonie de plantatii”?", într-un „simplu 


2% Cf. Lumea, nr. 52, 19 dec. 1974, p. 21. 
27 Marea Enciclopedie..., vol. 8, p. 91. 

8 Ibidem. 

“ Ibidem. 

710 A.H. de Oliveira Marques, op.cit., p. 93. 
2H Ibidem. 

” Marea Enciclopedie... vol. 8, p. 90. 

7 A.H. de Oliveira Marques, op.cit., p. 93. 
4 Lumea, nr. 52/1974, p. 21. 

75 A.H. de Oliveira Marques, op.cit., p. 93. 

antrepozit de sclavi””!°. Reconversia s-a făcut în avantajul unui număr 
restrâns de indivizi, lipsiţi de scrupule. Aşadar, în prima Jumătate a 
secolului al XVIII-lea, puterea „era în mare parte deţinută de o 
«aristocrație» locală de traficanţi de sclavi”?!7. Situaţia s-a degradat de 
o asemenea manieră încât insulele deveniseră „cele mai corupte colonii 
ale Imperiului Portughez””!5. Degringolada a fost stopată la sfârşitul 
secolului al XVIII-lea, în urma intervenţiei energice a ministrului 
Pombal. Acesta a venit cu ideea revalorificării potenţialului economic 
al insulelor şi, în 1787, s-a introdus cultura arborelui de cafea, urmată, 
în 1822, de cultura arborelui de cacao. Consecința a fost că, treptat, 
„fermele de cafea şi cacao, bine administrate”?!? au generat un adevärat 
«miracol economic», Un exemplu rămâne elocvent: în 1909, insulele 
produceau 30.000 tone cacao, înregistrând „cea mai înaltă producţie din 
istorie”??!. În epocă, ele deveniseră al treilea producător mondial de 
cacao, după Coasta de Aur şi Brazilia. Prin urmare, insulele erau 
prezentate acum drept o „dovadă a capacităţii de colonizatori a 
portughezilor”, o veritabilă „vitrină a teritoriilor de peste mări ale 
Portugaliei”. Dar, aşa cum se întâmplă în asemenea situaţii, 
inegalitätile se dovedeau flagrante: „majoritatea pământurilor cultivate 
(...) aparțineau unui număr de circa treizeci de familii”?#. Dupä un veac 
de prosperitate, a început declinul: din anii '40, „diminuarea fertilității 
naturale a solurilor avea să provoace o accentuată scădere a exporturilor 
de cacao”. Prăbuşirea producţiei până la 9.000 tone (la începutul 
anilor '60) a făcut ca insulele „să nu mai reprezinte, pentru Lisabona, 
un interes economic special”. Odată cu apariţia „problemei 
coloniale” (după 1960), ele au căpătat o „utilitate strategică”, deoarece 
„avioanele şi navele de război portugheze cu destinația Angola, 


716 Ibidem. 

"7 Ibidem, p. 113. 

"5 Ibidem. 

20 Ibidem, p. 140. 

“9 Ibidem. 

221 http:/www.navetur-equatour.st/history.php; vezi si A. de Figueiredo, The price of 
progress, în New African, no. 443, August/September 2005, p. 47. 

* A.H. de Oliveira Marques, op.cit., p. 140. 

“ Ibidem. 

* Histoire gencrale..., tome VIII, p. 67. 

* Ibidem, p. 68. 

* Vezi Il y a 20 ans, în Jeune Afrique, no. 1406, 16 déc. 1987, p. 56. 

tranzitau prin São Tome şi Principe”. 


Amplul curent de emancipare africană, ce a cuprins continentul 
după al doilea război mondial, a reverberat şi în minusculele insule din 
Golful Guineei. Astfel, la 3 februarie 1953, insula „Săo Tome a devenit 
teatrul primei rebeliuni împotriva Portugaliei: o răscoală țărănească 
îndreptată împotriva muncii forţate”2%. Din „dorinţa de a da un 
exemplu sever”, autorităţile au reacţionat disproporționat: la ordinul 
guvernatorului Carlos Gorgulho forţele de ordine au deschis focul, 
înregistrându-se sute de victime. Tristul eveniment apare consemnat în 
istoria locală ca „masacrul de la Batep4”?*. În unele medii, revolta din 
1953 este considerată drept „momentul începerii luptei de eliberare 
naţională”. Sintagma „luptă de eliberare naţională” pare uşor 
exagerată. La o comunitate umană de numai 60.000-70.000 oameni, un 
asemenea efort nu putea fi susținut. lată de ce, acţiunile revendicative 
s-au redus la „o serie de greve țărănești”. În schimb, spiritul 
contestatar a câştigat în consistență la nivelul elitei în formare. Prima 
formă de organizare locală a reprezentat-o „Comitetul de Eliberare al 
Insulelor São Tomé şi Principe” (CLSTP), constituită în 1960 de 
„tineri intelectuali şi studenţi””**, printre care Manuel Pinto da Costa si 
Miguel Anjos Trovoada. „Comitetul” a câştigat în maturitate şi, la 12 
iulie 1972, s-a transformat în „Movimento de Libertacao de São 
Tome e Principe” (MLSTP), având ca secretar general pe Manuel 
Pinto da Costa, licenţiat în economie la Universitatea din Berlin 
(RDG). Câteva zile mai târziu, „summit”-ul OUA de la Rabat 
(Maroc) recunoştea MLSTP ca unicul reprezentant al populațiilor din 
Săo Tomé şi Principe. Amenintärile poliţiei coloniale i-au forțat pe 
liderii mişcării să se refugieze fie în Guineea Ecuatorială, fie în Gabon. 
Exilul a avut şi un aspect pozitiv: Pinto da Costa a putut să se deplaseze 
în străinătate, mult mai uşor, în căutare de aliaţi. Vizitele sale au 
cuprins cu predilecție ţările socialiste, inclusiv România. La fel ca şi 


77 Ibidem. 

7 Ibidem. 

7% http://www.navetur-equatour.st/history.php 

3I Vezi Lumea, nr. 52/1974, p. 21; idem, nr. 28, 10 iul. 1975, p. 12. 
22 Cf. Il y a... p. 56. 

* Vezi Profil, în Lumea, nr. 51, 18 dec. 1975, p. 29. 

ceilalți lideri luso-africani, conducătorul MLSTP avea cuvinte 
elogioase la adresa regimului comunist de la Bucureşti, evidențiind 
„fermitatea cu care sprijină şi ajută concret şi efectiv popoarele care 
luptă pentru eliberarea lor de sub dominaţia colonială, pentru afirmarea 
celor care sunt în faza reconstrucției naţionale, ca şi celor care au păşit 
pe drumul dezvoltării de sine stătătoare”2%5. Mai mult, imediat după 
proclamarea independenţei, devenit preşedinte, Pinto da Costa s-a 
gândit la România. lată ce declara el revistei Lumea: „prima noastră 
vizită oficială a avut loc în Gabon, ţară africană ce a avut un rol 
important în sprijinirea mişcării noastre de eliberare, a luptei noastre 
pentru independență. După Gabon, am vizitat România (...). Vizitând-o, 
am dorit să mulţumim (...) pentru ajutorul multilateral şi necondiţionat 
acordat luptei noastre..."2%. 

MLSTP se afla în plin elan diplomatic în momentul producerii 
„Revoluţiei garoafelor” din Portugalia. Schimbarea de la Lisabona a 
permis „recunoaşterea dreptului la autodeterminare şi independență 
pentru cele două insule”. Un imbold suplimentar a venit de la noul 
preşedinte al Republicii Portugheze, generalul António de Spínola care, 
la 27 iulie 1974, declara: «Popoarele africane sunt pe deplin capabile să 
se doteze cu instituţii politice şi să-şi apere propria lor libertate»2*%. 
Ideea era împărtăşită şi de prodigiosul ministru portughez de externe, 
Mário Soares, care a gestionat, cu multă competență, întregul dosar al 
decolonizării. Astfel, după finalizarea negocierilor cu Guineea-Bissau şi 
Mozambic, a venit rândul insulelor Säo Tomé şi Principe. O primă 
rundă a avut loc la Libreville (Gabon), în perioada 28 septembrie-3 
octombrie 1974. Delegaţia portugheză a fost condusă de Victor Manuel 
Pereira de Castro, în timp ce delegația MLSTP avea în fruntea sa chiar 
pe Manuel Pinto da Costa. Dialogul s-a reluat la Alger (Algeria) între 
26-26 noiembrie şi s-a finalizat cu un Acord ce prevedea proclamarea 
independenţei pe 12 iulie 1975. Documentul stipula că „părțile au 
hotărât să stabilească relații de cooperare activă”, bazate pe 
„respectarea independenţei, egalităţii şi intereselor reciproce”. În 


%5 Vezi interviu cu Manuel Pinto da Costa, în Lumea, nr. 11, 13 mart. 1975, p. 9. 
25 Cf. Idem, nr. 52, 25 dec. 1975, p. 6. 

237 Idem, nr. 52, 19 dec. 1974, p. 21. 

7% Idem, nr. 32, 1 aug. 1974, p. 15. 

23 Idem, nr. 52/1974, p. 21. 

conformitate cu înțelegerile de la Alger, pe 21 decembrie 1974 a fost 
instalat oficial un guvern de tranziție, condus de Leonel Mário d’Alva 
(guvern format din 4 miniştri desemnaţi de MLSTP şi unul numit de 
autoritățile portugheze). 

Perioada de tranziție a mai cuprins un moment esențial: alegerile 
pentru cele 16 locuri ale Adunării Constituante, adjudecate de MLSTP. 
Adunarea a elaborat o constituție de inspirație marxistă, ce legitima 
regimul partidului unic. De asemenea, denumirea oficială a ţării 
devenea Republica Democratică Säo Tome şi Principe. Ultima etapă a 
reprezentat-o transferul de putere: la 12 iulie 1975, cel din urmă 
guvernator portughez, António Elísio Capelo Pires Veloso, părăsea 
insulele, iar Manuel Pinto da Costa era învestit preşedinte al Republicii. 
La 15 iulie se forma un nou guvern, în care Miguel Trovoada deținea 
calitatea de prim-ministru, iar Leonel Mário d'Alva exercita funcția de 
ministru al afacerilor externe. 


Manuel Pinto da Costa s-a dovedit un marxist inflexibil. Crezul 
său politic se regăsea într-o declaraţie făcută ziarului Polityka, de la 
Varşovia: „După obţinerea independenţei, am ales calea menită să ne 
ducă spre făurirea unei societăţi cu totul noi (...), o societate a dreptății 
în care să nu mai existe exploatare””!. Prin urmare, el a iniţiat o 
„gestiune etatistă”%”, bazată pe naţionalizarea a peste 90% din plantaţii, 
a băncilor, crearea de cooperative agricole etc. Numai că, bilanțul s-a 
dovedit „catastrofab'2%. În plus, Pinto da Costa s-a orientat exclusiv 
spre URSS şi celelalte ţări socialiste, „contactul cu restul lumii fiind 
limitat“. Dogmatismul său a provocat o ruptură brutală de cei mai 
fideli aliați: Miguel Trovoada şi Leonel Mário d’Alva (primul acuzat de 
complot şi arestat, celălalt constrâns la exil). Amenințarea falimentului 
economic a dus la adoptarea primelor măsuri de liberalizare (1987) şi la 
acceptarea sistemului pluralist (22 august 1990). Democraţia a prins 


71 Cf. idem, no. 39, 22 sept. 1977, p. 28. 

puciurile militare eşuate din august 1995 şi august 2003), ea 
funcționează. Dovada o reprezintă succesiunea la vârf, care s-a 
desfăşurat după cum urmează: 

e Manuel Pinto da Costa — 12 iulie 1975-4 martie 1991]; 

interimar: Leonel Mário d" Alva — 4 martie-3 aprilie 1991; 

Miguel Anjos Trovoada — 3 aprilie 1991-3 septembrie 2001; 
Fradique de Menezes — 3 septembrie 2001-3 septembrie 2011; 
Manuel Pinto da Costa — 3 septembrie 2011. 


ANGOLA 


Aşa cum am stabilit încă de la începutul demersului nostru, 
fostele posesiuni portugheze se încadrează cazurilor particulare ale 
decolonizării. Ei bine, Angola reprezintă chiar excepţia acestor cazuri 
particulare. Faptul se datorează unui complex de factori, interni şi 
externi, ce şi-au pus amprenta asupra modului de emancipare a vastului 
teritoriu african. Procedând la o abordare kantiană, vom constata o 
conditionalitate apriorică a întregului proces de emancipare: apariţia a 
trei mişcări de eliberare, rivale. Este vorba de „Movimento Popular de 
Libertaçao de Angola” (MPLA), „Frente Nacional de Libertacao de 
Angola” (FNLA) şi „União Nacional par a Independência Total de 
Angola” (UNITA). Concurența lor sterilă, determinată de considerente 
etnice, ideologice şi personale, a alterat iremediabil noblețea unui ideal, 
provocând o imensă şi profundă suferință umană. 

Mişcarea Populară pentru Eliberarea Angolei (MPLA) se 
dorea continuatoarea primei formaţiuni politice locale, „Liga Nacional 
Africana”, constituită în 1926. Ea reprezenta grupul de populații 
kimbundu (25% din populaţia ţării, în prezent), răspândite în zona 
Luanda şi în regiunile din nord (limitrofe unei părți din graniţa cu fostul 
Congo belgian). MPLA a fost fondată de trei poeți: Mário de Andrade, 
Viriato da Cruz şi Antônio Agostinho Neto, deveniți camarazi în timpul 
studiilor universitare din Portugalia. În cadrul întâlnirilor organizate de 
„Centrul de studii africane” de la Lisabona, cei trei s-au remarcat prin 
versurile lor militante, dar şi prin apetenta pentru marxism. De altfel, 

reveniti în patrie, Mário de Andrade şi Viriato da Cruz au pus bazele 
„Partidului Comunist Angolez” (PCA), în 1955. La rândul său, cu o 
şedere prelungită în metropolă, Agostinho Neto a activat, în 
clandestinitate, în rândurile Partidului Comunist Portughez. În 
decembrie 1956, PCA a fuzionat cu „Partidul Luptei Unite a 
Angolei” (PLUA), luând astfel naştere MPLA, condusă de un 
triumvirat: M. de Andrade, preşedinte executiv, V. da Cruz, secretar 
general şi A. Neto, preşedinte de onoare. Cum bine s-a spus, „încă de la 
început, schemele ideologice [ale MPLA — nota ns.] reflectau originea 
marxistă a liderilor săi”. Acest fapt era oglindit şi în Manifestul 
constitutiv al MPLA: «Colonialismul nu se va prăbuşi fără luptă. De 
aceea, poporul angolez nu se va putea elibera decât printr-un război 
revoluționar. Acest război va fi încununat de izbândă numai prin 
realizarea unui front unit al tuturor forțelor antiimperialiste din 
Angola». Specialiştii în probleme angoleze evidenţiază originalitatea, 
dacă nu unicitatea MPLA, în contextul afirmării spiritului naţional, la 
sfârşitul anilor "50: ea „punea accentul mai degrabă pe contradicţiile 
dintre puterea colonială şi masele exploatate (muncitorii şi țăranii), 
decât pe caracterul naţionalist al luptei anticolonialiste”?*. Treptat, graţie 
formării intelectuale a liderilor săi, MPLA s-a metamorfozat într-o 
veritabilă formaţiune naționalistă (fără a părăsi orientarea marxistă). 
Născută „în mediul urban, într-un univers detribalizat”2%5, organizația 
şi-a asigurat sprijinul „muncitorilor, funcționarilor, studenţilor şi, mai 
ales, a marii majorităţi a tinerilor care nu se mai regăseau în vechiul 
context traditional”. Pentru aceste categorii, „MPLA reprezenta 
Angola modernă [subl.ns.]; ea nu preconiza o simplă alăturare de 
populaţii ci trasa chiar schiţa unei naţiuni”. În condiţiile în care se 
profila structurarea grupării rivale FNLA, MPLA considera că «lupta 
pentru independenţă este unul din factorii de coagulare a naţiunii». 


5 B, Crimi, L’audacieux pari d” Agostinho Neto, în Jeune Afrique, no. 780, 19 dec. 
1975, p. 15. 

246 Vezi Agostinho Neto, José Eduardo dos Santos, Scrieri alese, Bucureşti, Editura 

“7 B, Crimi, op.cit., p. 15. 

2% Cf. Jeune Afrique, no. 790, 27 févr. 1976, p. 16. 

De aceea, încă în primul număr al organului său de presă, „Unidade 
Angolana”, din decembrie 1961, se spunea: «Noi avem curajul şi 
onestitatea să declarăm că nici un partid angolez nu poate, de unul 
singur, să elibereze integral Angola de sub dominația străină. Unitatea 
de acţiune a tuturor partidelor este imperativă... "22. Numai că, matricea 
marxistă a MPLA provoca aprehensiuni, adversarii din FNLA 
considerând-o, cu dispreț, drept o «mişcare de intelectuali şi 
mulatri». Aceeaşi orientare ideologică a determinat reacţia 
guvernatorului portughez, Alvaro da Silva Tavarès. La ordinul său, în 
martie 1959, au avut loc masive arestări în rândul militantilor MPLA. 
Urmarea a fost stabilirea sediului mişcării la Conakry, în Guineea lui 
Sékou Touré (independentă de la 2 octombrie 1958), unde s-au refugiat 
M. de Andrade şi V. da Cruz. Rămas în Angola şi acționând în 
clandestinitate, A. Neto a început „să pregătească oameni în tehnicile 
agitaţiei "2%. Deconspirat, la 8 iunie 1960 a fost arestat de către agenţii 
PIDE din Angola şi expediat în Portugalia (încarcerat pentru a treia 
oară). Adepții medicului angolez au organizat un marş de protest, 
încheiat cu „masacrul de la Icolo e Bengo”” 3 (localitatea natală a lui 
Neto): în urma intervenţiei brutale a forțelor de ordine, 30 de africani au 
fost ucişi si alți 200 räniti. În acest context încărcat, conducerea din exil 
a MPLA a publicat, la 13 iunie 1960, faimosul Memorandum adresat 
chiar lui Salazar. Documentul cerea: 

«l. Recunoaşterea solemnă şi neîntârziată a dreptului poporului 
angolez la autodeterminare; 

2. Amnistierea totală si necondiționată a deținuților politici; 

3 Acordarea de libertăți politice si, în primul rând, a dreptului de 
constituire a unor partide politice (...); 

4. Retragerea imediată a forțelor armate portugheze şi lichidarea 
neîntârziată a bazelor militare de pe teritoriul Angolei; 

5. Convocarea unei conferințe a mesei rotunde cu participarea 
tuturor partidelor politice din Angola pentru elaborarea unei soluții 
paşnice a problemei angoleze»*€. 

Cum era de aşteptat, doleantele MPLA au fost respinse. Un lider 


* B, Crimi, op.cit., p. 14. 

253 Le Nouvel Afrique-Asie, no. 106-107/1998, p. 41. 

al mişcării declara: «Am încercat toate mijloacele de a duce tratative 
(...). Noi suntem oameni paşnici, dar am fost aduşi la disperare!» ”. În 
consecință, mai rămăsese o singură cale: revolta armată. Aşa se face că 
militanții MPLA au pus mâna pe arme: la început se, securile trudei 
zilnice, pe arcuri cu săgeți şi pe sticle cu benzină”, iar mai apoi pe 
„puştile ho din arsenalele portugheze devastate în miez de 
noapte” 

„Furtuna a izbucnit în noaptea de 3 spre 4 februarie 1961, 
când grupuri de militanti ai MPLA au atacat, prin surprindere, trei 
obiective portugheze simbolice din Luanda: închisoarea militară, 
închisoarea civilă şi cazarma grupului mobil al poliției. Luptele au durat 
trei ore şi s-au încheiat cu uciderea a 36 de africani şi a 8 soldați 
portughezi”S!. Scânteia revoltei a cuprins întreaga capitală şi, în zilele 
ce au urmat, străzile oraşului au devenit „scena unor violente 
confruntări între nationalisti si politie””®. Dorind să ofere un exemplu 
de eficiență, autorităţile „au ripostat sălbatic, masacrând 3.000 de 
persoane la Luanda si 5.000 la Baixa de Cassange”2%. Faptul confirma 
spusele conform cărora, militantii MPLA ştiau că „din acea clipă aveau 
să sacrifice totul pentru cauza independenței” “4. De altfel, „atacul 
spectacular””® din februarie 1961 are semnificația sa: prin el „MPLA a 
dat semnalul insurecției armate din Angola””%. Pacificarea a fost doar 
aparentă. După numai cinci săptămâni, pe 15 martie 1961, 
reprezentanții populației bakongo au declanşat, la rândul lor, lupta 
armată pe plantațiile din NE Angolei (evenimente asupra cărora vom 
reveni în rândurile consacrate FNLA). Trebuie precizat, însă, că 
represiunea a fost din nou cruntă, portughezii restabilind ordinea „cu o 
mare brutalitate”2*. Astfel, ei au atacat sute de plantaţii, din nordul 

coloniei, procedând la „represalii civile şi militare dezechilibrate si 
sângeroase”. În epocă, un ofiţer salazarist declara cu cinism: «Cred 
că până acum noi am ucis vreo 30.000 dintre aceste animale (sic!). 
Circa 100.000 de angolezi s-au răsculat şi noi intentionäm să-i ucidem 
pe toți». Cert este că militarii lui Salazar s-au ţinut de cuvânt: 
numărul victimelor, a trei luni de represiune oarbă, inclusiv femei şi 
copii, s-a estimat la cifre cuprinse între 30.000 si 50.000 de morţi”. Si 
iată cum, dintr-o dată, situația se schimba dramatic „în al treilea 
teritoriu de populare europeană, de la sud de Sahara [după Africa de 
Sud şi Rhodesia de Sud — nota ns.]””!. Prin urmare, în cea mai 
„portugheză” colonie africană, «mitul armoniei rasiale lua sfârşit (...). 
Sosise momentul neîncrederii rasiale»?”?. Era clar că, „după tulburările 
din 1961, nimic nu mai putea fi la fel ca înainte”??? şi că «vârsta de aur 
a colonizării portugheze în Angola luase sfârşit». 

Amploarea evenimentelor a făcut ca liderii din exil ai MPLA să-şi 
schimbe locaţia: ei şi-au transferat cartierul general de la Conakry la 
Kinshasa, în octombrie 1961. Deplasarea era benefică, prin apropierea 
de teatrul de operaţiuni. Numai că, în capitala congoleză şi-au găsit 
refugiul şi liderii bakongo din Angola, în frunte cu Holden Roberto. În 
plus, clasa politică din Congo purta, în continuare, stigmatul asasinării 
lui Patrice Lumumba. Antecedentele acestui caz făceau ca preşedintele 
Joseph Kasavubu şi premierul Cyrille Adoula să fie extrem de 
suspicioşi faţă de cei ce erau etichetati ca fiind de stânga. Aşadar, mai 
bine de doi ani, oficialii MPLA au suportat un adevărat calvar în ţara 
vecină, proaspăt independentă. S-a ajuns până acolo, încât, patriotii 
angolezi ai MPLA din Kinshasa să fie, pur şi simplu, „vânați de poliția 
congoleză”?75. Mai mult, „numeroşi combatanți ai MPLA au fost 
deturnati din calea lor spre [frontul] din Angola, arestaţi şi apoi 
executați în taberele militare [ale FNLA — nota ns.] din Kinshasa şi 

Kindu”*”*. O asemenea situaţie, ce friza suprarealismul, şi-a găsit 
rezolvarea după înlăturarea regimului pro-francez al abatelui Fulbert 
Youlou, din Congo-Brazzaville. În urma a trei zile de manifestații — 
„cele trei glorioase” (13-15 august 1963) — puterea a fost preluată de 
un „regim progresist” condus de Alphonse Massamba-Débat. 
Orientarea marxistă a noului regim de pe celălat mal al fluviului Congo 
a permis MPLA să-şi stabilească sediul la Brazzaville, până la 
proclamarea independenţei, în 1975. 

Un alt eveniment important s-a produs în anul 1962. Datorită 
presiunii opiniei publice, doctorul Agostinho Neto a fost eliberat din 
închisoare şi internat la domiciliu. Schimbarea s-a dovedit benefică. În 
iulie, Neto a reuşit să evadeze din Portugalia, refugiindu-se în Maroc 
(pe vremea aceea, Marocul făcea parte din „Grupul de la Casablanca”, 
ce reunea „statele progresiste” ale Africii). Apoi, ajuns la Brazzaville, 
dr. Neto a preluat preşedinţia executivă a MPLA de la Mário de 
Andrade (devenit preşedinte de onoare). De acum înainte, MPLA va 
purta amprenta specifică a lui Neto care, conform marelui africanist 
Basil Davidson, „s-a născut între zidurile şi barierele asupririi”27, 
găsindu-şi forța în „identificarea lui intimă cu adevărul poporului 
său”2/5, Neto avea o personalitate puternică; aşa cum spunea jurnalistul 
Bruno Crimi, în ciuda „unei aparente timiditäti”, liderul MPLA se 
dovedea „un om foarte determinat”. El şi-a canalizat întreaga energie 
în două direcţii: organizarea mişcării, respectiv impunerea ei pe plan 
diplomatic. Pe plan organizatoric, aplicând modelul partidelor 
comuniste europene, Neto a creat o formaţiune redutabilă. Astfel, „în 
zece ani de muncă minuțioasă, [MPLA] a fost dotată cu structuri pe 
care nu le poseda nici FNLA şi cu atât mai putin UNITA”. De 
asemenea, „superioritatea cadrelor politice ale MPLA”?! a devenit o 
realitate de necontestat. lată de ce, liderul FNLA, Holden Roberto, „s-a 
opus încercărilor lui Neto de a unifica toate grupările rebele angoleze, 


ostile Portugaliei”?*?, fiind convins că „FNLA va fi absorbită de 

271 Vezi Prefatä la A. Neto, Sfintenia speranţei, Bucureşti, Editura Univers, 1977, p. 7. 

MPLA”%5. În egală măsură, dr. Neto s-a preocupat si de aspectul 
ideologic. El „reprezenta o anumită ortodoxie marxistă”%%* pe care a 
impus-o şi mişcării. Această atitudine s-a reflectat într-o serie de idei 
specifice, precum: 

«e MPLA trebuie să se afle în mâinile poporului; 

e Să construim o societate în care omul să nu mai fie exploatat de 
către om; 

e Puterea exercitată de popor este condiţia esenţială ce va permite 
ţării să se salveze de colonialism si neocolonialism»*. 

Agostinho Neto, un om de „un calm implacabil”?*® si de „o mare 
sobrietate în gândire”, s-a dovedit şi un remarcabil diplomat. În 
calitate de preşedinte al MPLA a străbătut globul, pledând cauza 
poporului angolez. Primul cerc de aliați l-au reprezentat țările africane. 
Astfel, peste ani, devenit cel dintâi preşedinte al Angolei independente, 
A. Neto deconspira, în cadrul unui „summit” al OUA, câteva din 
secretele acestei solidaritäti africane. El evidenția că „în Maroc şi-au 
făcut pregătirea militară o parte din ofițerii şi soldații noştri care au 
inițiat cea mai serioasă ofensivă împotriva colonialismului, în nordul 
țării noastre. Tot din Maroc am primit primele douăzeci de tone de arme 
şi muniții”. Din acelaşi areal geografic, Neto evoca Algeria, „pe 
teritoriul căreia luptătorii noştri au avut de învăţat, participând alături 
de bravii soldați algerieni, la ambuscade împotriva coloniştilor 
francezi”. De asemenea, el omagia efortul Ghanei din vremea lui 
Kwame Nkrumah, dar şi Sudanul, unde „au fost pregătiți, în ultima 
etapă a luptei, unii dintre ofiţerii angolezi”2%. De la Bruno Crimi aflăm 
că, în anii '70, OUA oferea MPLA „un ajutor de aproximativ 70.000 
dolari pe anl: sprijinul nu era prea mare, dacă avem în vedere că un 
grup mult mai restrâns de state, printre care Algeria, R.P. Congo şi 
Tanzania, livrau MPLA aceeaşi sumă. 

Un alt cerc de prieteni îl reprezentau ţări precum Suedia, 
Norvegia, Danemarca, Olanda şi Canada ce au acordat „în special, un 
ajutor umanitar””?. Însă, cel mai consistent lot de apropiaţi al MPLA îl 
constituiau, având în vedere afinitätile ideologice, URSS şi ţările 
comuniste din estul Europei. Prin urmare, acestea au furnizat 
„evasitotalitatea ajutorului militar”, de care a beneficiat gruparea 
angoleză, „pe întreaga desfăşurare a războiului de eliberare”%”. Un rol 
special a revenit, încă de la jumătatea anilor '60, Cubei lui Fidel Castro 
care, „nu s-a limitat la antrenarea cadrelor militare [ale MPLA — nota 
ns.|, ci a trimis chiar consilieri militari ce s-au alăturat mişcării, în 
taberele sale de antrenament de la Brazzaville, Lusaka şi Dar es 
Salaam”. Se pare că România socialistă a adoptat o atitudine mai 
prudentă față de MPLA. 

Deşi dr. Neto era un oaspete frecvent al României, la Bucureşti au 
fost primiți şi rivalii săi, Holden Roberto (FNLA), respectiv Jonas 
Savimbi (UNITA). Totuşi, Neto proba recunoştinţă pentru ajutorul 
primit. lată ce declara el când era preşedinte al Republicii: „diferiți 
conducători ai MPLA s-au aflat în România cu diferite scopuri, pentru a 
putea rezolva unele probleme materiale importante şi, de asemenea, 
pentru pregătirea de cadre. La un anumit moment, în România se afla 
cea mai mare parte a studenţilor noştri din străinătate 
[subl.ns.] 33225. 

După cum se poate constata, din referirile la țările socialiste 
lipseşte un actor major: R.P. Chineză. Ei bine, regimul de la Beijing nu 
vedea cu ochi buni relația specială a MPLA cu Moscova. De aceea, 
chinezii s-au plasat, oarecum, împotriva curentului, sprijinind activ 
FNLA şi UNITA. 

Neto, care părea „cât se poate de îndepărtat de tipul rebelului 
belicos”?*, s-a dovedit si un foarte bun coordonator militar. Desi medic 
de profesie, liderul MPLA avea o viziune integratoare. Dupä actiunea 
de la Luanda, din 4 februarie 1961 („primul front”), a urmat, în 1964, 
deschiderea frontului din Cabinda (enclava portugheză dintre cele două 

state congoleze). Apoi, în 1966, liderul MPLA avea să lanseze cuvântul 
de ordine «pentru generalizarea luptei armate», ce viza extinderea 
luptelor pe întregul teritoriu al țării. Urmarea a fost că MPLA a deschis 
trei noi fronturi: în districtele Moxico şi Cuando Cubango, situate în SE 
(1966), în provinciile Luanda şi Malanje (1967) şi în provincia Bié, în 
centrul ţării (1968). Era un „război asimetric”, de a cărui dificultate 
Neto se dovedea conştient: „Forţele noastre sunt de zece ori mai putin 
numeroase... Celor 70.000 de militari din corpul expediționar portughez 
(...), MPLA le face faţă cu 7.000 de oameni...”“%. Totuşi, acţiunile 
partizanilor au cunoscut un real avânt. Prin urmare, la începutul anilor 
770, Neto declara că toate „cele cinci fronturi politico-militare conduse 
de MPLA cuprind 10 din cele 15 regiuni ale țării” şi că mişcarea 
controlează „o treime din teritoriul Angolei”5%. Acest avânt avea să fie 
stopat, în unele cazuri chiar diminuat, de acţiunea, mai mult sau mai 
putin convergentă, a grupărilor ostile. Ajutate masiv de statele 
occidentale, prin intermediul regimului zairez al lui Mobutu Sese Seko, 
fortele FNLA au generat un adevărat război fratricid, cu MPLA, în 
nordul şi NE Angolei. La fel, un alt vechi aliat, preşedintele Kenneth 
Kaunda (Zambia), a devenit un fervent susţinător al UNITA (ce şi-a 
impus controlul în regiunile estice, în detrimentul MPLA). Precaritätii 
din teren i s-au adăugat o serie de probleme intestine, determinate de 
aspecte „rasiale” (preponderența metişilor şi mulatrilor în conducerea 
mişcării), respectiv de maniera profund personalizată în care Neto îşi 
exercita „leadership-ul”. Astfel, aspectul „rasial” a generat, încă din 
iulie 1963, defectiunea lui Viriato da Cruz, care s-a alăturat lui Holden 
Roberto. Da Cruz preconiza „integrarea MPLA în FNLA”!, fără 
„condiţii şi negocieri prealabile”. „Repede dezamăgit şi de 
FNLA”*%, da Cruz a luat calea exilului, ajungând în depärtata R.P. 
Chineză (1966), unde s-a stins din viaţă, în deplină uitare, în iunie 1973 
(la numai 45 de ani). Cel de-al doilea aspect, a produs un adevărat 
seism în MPLA, la începutul anilor '70. El a culminat cu ruptura 

„grupării din Est”, animată de Daniel Chipenda, care în 1973 s-a raliat 
FNLA, şi cu disidenta altui fondator, Mârio de Andrade, care în 1974 a 
inițiat o minusculă grupare, numită „Revolta Activa” (total izolat, după 
proclamarea independenţei în 1975, Andrade a dus o viaţă de exilat ce 
l-a purtat în Guineea-Bissau, insulele Capului Verde şi Mozambic). 
Totuşi, în jurul lui Neto s-a coagulat un „nucleu dur” (Lucio Lara, Lopo 
do Nascimento, José Eduardo dos Santos ş.a.) ce a surmontat 
slăbiciunile de parcurs şi a impus MPLA ca principal vector al 
independenței. 

Frontul Naţional pentru Eliberarea Angolei (FNLA) s-a 
constituit în capitala congoleză Kinshasa, la 27 martie 1962. Originile 
grupării erau mai vechi, ele coborând până în 1954 când a apărut 
„Uniunea Populatiilor din Nordul Angolei” (UPNA). Creată de 
Holden Roberto şi Barros Necaca, UPNA se dorea reprezentantul 
autentic al populaţiei bakongo (răspândită şi în cele două Congo, 
vecine). Emigrat încă din copilărie în Congo belgian, Holden Roberto 
şi-a găsit locul în elita bakongo locală, stabilind o strânsă prietenie cu 
Cyrille Adoula şi Joseph Kasavubu. De altfel, având în vedere 
asemenea antecedente, pe bună dreptate s-a spus că UPNA era o 
„replică angoleză a ABAKO”* (partidul lui Kasavubu). Căutând să 
confere o „alură naţională”*% formaţiunii sale, Holden Roberto i-a 
schimbat denumirea, la 14 iulie 1956, în „Uniunea Populatiilor din 
Angola” (UPA). Totuşi, liderul UPA şi-a arătat limitele: el „a rămas, 
mereu, aproape de comunitatea bakongo”"%, fapt „ce l-a împiedicat să-şi 
asume, cu adevărat, statutul de lider naţional”. Holden Roberto a 
compensat acest „etno-naţionalism"”30% rigid cu o virulentă atitudine 
antimarxistă. Astfel, el şi-a asigurat „simpatia misionarilor protestanți 
americani [din Congo belgian — nota ns.] şi a consulului Statelor Unite 
la Léopoldville”*® , precum şi sprijinul necondiționat al regimurilor ce 
s-au succedat la Kinshasa. 

Holden Roberto nu şi-a ascuns niciodată frustrarea că rivalii din 
MPLA l-au devansat, dând semnalul luptei armate, pe 4 februarie 1961. 

Prin urmare, după numai 40 de zile, UPA a declanşat propria operaţiune 
armată, pe plantatia „Primavera”, situată în NE ţării, „în regiunile cele 
mai propice luptei de gherilă”*!0. Peste ani, cuprins de lirism, liderul 
UPA considera ziua de 15 martie 1961 drept „primăvara revoluției 
angoleze”!!, ce avea „să atingă rapid toate regiunile din nordul ţării: 
plantaţii întregi au fost incendiate, [iar] posturi administrative rase de 
pe fața pământului”?! (este vorba de 700 de plantaţii atacate si 33 de 
posturi administrative abandonate de portughezi 15). Am văzut mai sus, 
în rândurile consacrate MPLA, că portughezii au procedat la un 
adevărat măcel: au ucis între 30.000 şi 50.000 de angolezi. Reacţia 
disproportionatä a forţelor metropolitane a mai avut o consecinţă: ea a 
generat cel dintâi „exod masiv de refugiaţi din Africa tropicală”. 
Imediat după evenimente, între 150.000 şi 200.000 de etnici bakongo au 
trecut graniţa în fostul Congo belgian, numărul lor sporind cu alți 
400.000 de pribegi, cu trecerea timpului”!?. 

Faza luptei armate a catalizat procesul de refondare a mişcării 
populaţiei bakongo. Astfel, UPA s-a transformat în FNLA (27 martie 
1962), iar efectivele sale militare au fost structurate în Armata de 
Eliberare Naţională a Angolei (ALNA). Inspirat sfătuit de premierul 
congolez Cyrille Adoula, Holden Roberto şi-a confecţionat o imagine de 
lider incontestabil, inclusiv pe plan extern, prin crearea „Guvernului 
Revoluționar Angolez din Exil” (GRAE), în aprilie 1962. Toate aceste 
reamenajări au fost însoțite de un adevărat manifest al FNLA, care cerea: 

«l. Traducerea în viață de către Portugalia a rezoluţiei ONU 
privind recunoaşterea dreptului popoarelor coloniale la autodeterminare 
şi independenţă. 

2. Acordarea amnistiei generale [şi] eliberarea din închisori a 
tuturor deţinuţilor politici. 

3. Evacuarea din Angola a trupelor de reprimare. 

4. Transmiterea puterii către adevărații reprezentanți ai poporului 
Angolei»*'6, 

Crearea GRAE conferea un surplus de legitimitate FNLA. Asa se 
face că, la „summit”-ul de constituire al OUA de la Addis-Abeba, din 
mai 1963, gruparea lui Holden Roberto a fost recunoscută în calitate de 
principală reprezentantă a poporului angolez. Prin antimarxismul afişat, 
FNLA şi-a asigurat sprijinul durabil al SUA (la 25 aprilie 1961, H. 
Roberto a fost primit, chiar la Casa Albă, de preşedintele J.F. Kennedy) 
şi al Israelului. În anii care au urmat, liderul GRAE a efectuat 
numeroase călătorii, în căutare de aliați. Astfel, el evidenția „ajutorul 
permanent pe care FNLA îl primeşte de la Republica Zair, Republica 
Unită Tanzania, Republica Zambia, de la celelalte ţări ale Africii, 
precum şi de la India”, De asemenea, H. Roberto ținea să reliefeze că 
„FNLA este deosebit de satisfăcut să numere în rândurile prietenilor 
care-şi aduc contribuția la lupta sa de eliberare țări ca Republica 
Populară Chineză şi Republica Socialistă România”*!£. 

Astăzi se ştie că, „China a început să se intereseze de Angola, 
începând cu anul 1966, urmărind să contracareze influența sovietică, 
din ce în ce mai evidentă în cadrul MPLA”?”, După o perioadă de 
tatonări, din 1970 FNLA devine un adevărat aliat al regimului comunist 
de la Beijing, care i-a furnizat arme şi un lot de 120 de instructori 
militari (sosiți, în iunie 1974, în tabăra militară de la Kinkuzu, din 
Zair)”. Prin urmare, în îndepărtata ţară africană s-a purtat un adevărat 
„război rece” între cele două mari puteri ale comunismului mondial. 
Lucrurile au mers atât de departe încât, după 1978, China lui Deng 
Xiao-ping a promovat „legături periculoase”?! cu regimul de apartheid 
din Africa de Sud, în scopul destabilizării MPLA. Cât priveşte 
România, regimul de la Bucureşti a privit cu multă simpatie mişcarea 
lui Holden Roberto căreia, se spune, i-a livrat „mari cantități de 
arme” (în timp ce, după cum am văzut mai sus, ajutorul pentru 
MPLA se concentra pe formarea de cadre). Cu siguranță, aceste arme 
parveneau FNLA indirect: prin intermediul regimului zairez al lui 
Mobutu, unul din amicii lui Ceauşescu din Africa Neagră. De altfel, 
dictatorul zairez s-a dovedit cel mai angajat şi fidel aliat al FNLA; într-o 

perioadă s-a vorbit chiar de pretinse legături de rudenie între el si H. 
Roberto (dezmintite chiar de cel incriminat, într-un interviu acordat 
revistei Jeune Afrique: „nu sunt cumnatul lui Holden Roberto”). lată 
cum prezenta Mobutu sprijinul Zairului față de FNLA: „După data de 
15 martie 1961, când a fost tras primul foc de armă împotriva 
colonialiştilor portughezi (...), nu ne-am precupetit ajutorul faţă de frații 
angolezi. Am găzduit pe solul zairez peste un milion de refugiați 
angolezi. Le-am deschis casele noastre; le-am pus la dispoziţie 
pământurile noastre, inclusiv taberele proprii de antrenament. Aceşti 
refugiați se pot trata în spitalele noastre; le-am primit copiii, de la 
şcoala primară până la universitate. În cincisprezece ani, noi am format 
pentru Angola mai multe cadre decât Portugalia în cinci secole”*??. 

Din nefericire, Holden Roberto, despre care se spune că era 
extrem de arogant, a făcut o adevărată obsesie din adversitatea sa față 
de MPLA. Prin urmare, el a fost artizanul „războiului fratricid” din 
Angola: „FNLA a luptat atât împotriva dominaţiei portugheze cât şi 
împotriva partizanilor din MPLA”*%. Liderul FNLA a profitat de 
relaţiile sale privilegiate cu Mobutu şi „a încercat sistematic să-i 
elimine [pe rivalii din MPLA -— nota ns.] cu ajutorul jandarmilor 
[zairezi]2. Iar când complicitatea dictatorului de la Kinshasa nu a fost 
suficientă, H. Roberto va căuta sprijinul regimului rasist sud-african. 

Dincolo de rigiditatea ideologică, liderul FNLA nu a putut depăşi 
nici clivajele etnice. La începuturile anilor "60, el reuşise să atragă în 
mişcare câteva cadre din Cabinda şi un tânăr promițător, reprezentant al 
populaţiei ovimbundu, Jonas Savimbi. Acest Savimbi a fost numit 
secretar general al UPA, iar în aprilie 1962, ministru de externe al 
GRAE. Dar, comportamentul etnicist al lui H. Roberto a dezamăgit pe 
noii sosiți. Aşa se face că, în plin „summit” al OUA, la Cairo, în 1964, 
Savimbi a intrat în disidentä, acuzându-l pe H. Roberto de „tribalism şi 
colaborare cu CIA”. Savimbi îi anunţa pe liderii africani de intenţia 
de a-şi crea propria mişcare de eliberare, fapt ce va deveni realitate în 
primăvara lui 1966. 

Uniunea Naţională pentru Independenţa Totală a Angolei 

(UNITA) a fost fondată la 13 martie 1966. La fel ca MPLA şi FNLA, 
noua mişcare era profund marcată etnic: militantii săi proveneau din 
„rândurile populaţiei rurale”? ovimbundu, grupul etnic cel mai 
numeros (37% din populaţie, în prezent), răspândit pe vasta arie a 
„platourilor centrale”? ale Angolei. Această zonă mediană, ce se 
întindea până la frontiera cu Namibia (în sud) şi la cea cu Zambia (în 
est), cunoştea o densitate extrem de redusă. Se apreciază că băştinaşii 
„n-au suportat decât indirect exploatarea colonială”, înşişi 
portughezii considerând întinderile respective drept «ţinuturile de la 
capătul lumii» "5. 

În aceste locuri îndepărtate a văzut lumina zilei, în 1934, în 
familia unui şef de gară, Jonas Savimbi. Trimis la şcoala «părinților 
albi» (misionarii protestanți), Savimbi s-a dovedit „un elev silitor şi 
inteligent”*"?. Selectat de administraţia locală colonială, a fost trimis la 
Lisabona pentru a studia medicina. În capitala metropolei „a deprins 
pasiunea pentru acţiunea politică”**5, atitudine „ce nu era pe placul 
autorităților”. Simtindu-se ameninţat, tânărul Savimbi s-a refugiat în 
Elveţia. Aici s-a dedicat ştiinţelor umaniste, la Universitatea din 
Lausanne, obţinând titlul de „doctor în filosofie şi ştiinţe politice”**. A 
urmat o perioadă obscură din biografia sa, ce corespunde unei rezidente 
în R.P. Chineză, unde, după propria mărturisire, „şi-a însuşit tactica 
luptei de gherilă”. Revenit în Africa, el s-a alăturat lui Holden 
Roberto, fiind numit, aşa cum am văzut mai sus, secretar general al 
UPA (februarie 1961) şi apoi ministru de externe al GRAE (martie 
1962-iunie 1964). Pe cei doi îi apropia religia comună protestantă şi ura 
viscerală față de MPLA; în acelaşi timp îi separa o trăsătură esențială: 
H. Roberto era un om al discursului, al combinațiilor de salon, cu o 
profundă aprehensiune faţă de constrângerile vieții de pe frontul de 
luptă, în timp ce Savimbi se dovedea un om de teren, cu evidente 

înclinații militare. lată de ce, ruptura dintre ei nu a surprins. 

Conform spiritului epocii, Savimbi se prezenta drept un 
revoluționar, dar în variantă maoistă. El şi-a confecționat, cu grijă, 
imaginea unui „tip diferit”, „criticând cu vehementä legăturile FNLA cu 
«imperialismul american», precum şi raporturile MPLA cu țările din 
blocul sovietic”**7. Considerând China lui Mao drept «centrul revoluţiei 
mondiale», Savimbi şi UNITA şi-au atras, treptat, prietenia durabilă a 
marii puteri comuniste asiatice. De asemenea, „discursul său inflamant 
nu a lăsat indiferente diferitele mişcări europene prochineze”*?. În plus, 
Savimbi a reuşit să capteze şi simpatia unor lideri africani foarte atasati 
de Beijing, precum tanzanianul Julius K. Nyerere sau zambianul 
Kenneth David Kaunda. Preşedintele Nyerere, un campion al luptei 
pentru libertatea şi unitatea Africii, a văzut în el o alternativă viabilă 
vis-ă-vis de sfâşierile ideologice ce ipotecau viitorul mişcării naţionale 
angoleze. Numai că, deriva autoritară a liderului UNITA, tot mai 
pregnantă cu trecerea anilor, i-a impus lui Nyerere o prudenţă crescută 
față de Savimbi. În schimb, Kaunda i-a devenit un fervent susținător, 
Zambia asigurând principalul punct de sprijin din spatele frontului. În 
mod evident, apariția UNITA a complicat lucrurile. Aceasta pentru că, 
din 1966, MPLA deschisese un front de luptă în SE Angolei, extins 
progresiv şi spre zonele centrale (chiar în provincia natală a lui 
Savimbi, Bié). Or, ambițiosul Savimbi dorea să aibă propriul său 
„hinterland”. lată de ce, la începutul anilor '70, el a inițiat chiar o 
colaborare cu... autoritățile coloniale! Într-un memoriu adresat 
generalului Luz Cunha, comandantul şef al armatelor portugheze din 
Angola, la 26 septembrie 1972, Savimbi scria: «Poziţia noastră este 
ireversibilă (...). Nu ne vom lăsa ademeniti de iluzia de a reîntoarce 
armele împotriva autorităților. Noi le vom folosi doar împotriva MPLA, 
pentru a o obliga să abandoneze, într-o bună zi, estul [Angolei]. 
După care, liderul UNITA adăuga: «odată cu slăbirea sau lichidarea 
MPLA în est, largi orizonturi vor fi deschise pentru noi...»5î!. Acest 
noi” din final nu însemna doar UNITA, ci UNITA şi Portugalia. 
Complicitatea tacită dintre cele două părți era dovedită de lunga „listă 


* Le Nouvel Afrique-Asie, no. 151/2002, p. 9. 

de bunuri” pe care Savimbi o solicita portughezilor (de la arme la 


„furnituri şcolare si medicamente”*"), dar si de intentia noului 
comandant sef al armatei, generalul Francisco da Costa Gomes, de a-i 
atribui, „ca recompensă, lui Savimbi, administrarea provinciei Bié”? 
În acest stadiu, mai degrabă de trădare decât de slujire a cauzei africane, 
se aflau Savimbi şi UNITA, în momentul producerii „Revoluţiei 
garoafelor” din Portugalia, la 25 aprilie 1974. 

La 19 iulie, noul regim portughez a publicat „Legea privind 
recunoaşterea dreptului la independență al teritoriilor de peste mări”. 
Am văzut anterior modul temeinic în care Portugalia s-a implicat în 
decolonizarea posesiunilor sale africane. În cazul Angolei decolonizarea 
s-a dovedit extrem de complicată. De la început, noul guvern portughez 
a cerut MPLA, FNLA şi UNITA două chestiuni esenţiale: 
transformarea mişcărilor de eliberare în forte politice si inițierea de 
negocieri care să pună bazele unei platforme comune, în perspectiva 
obținerii independenței. Vorbele au fost urmate de fapte: în octombrie 
1974, Portugalia recunostea „dreptul fiecăreia din cele trei mişcări de 
eliberare din Angola de a desfăşura o activitate legală si de a-şi instala 
sediile centrale la Luanda”*, Se realiza, astfel, „o consemnare juridică 
a încetării neoficiale a focului”, după 13 ani de lupte. Demersurile 
lusitanilor au beneficiat si de sprijinul întregii comunități africane. Prin 
urmare, datorită implicării OUA, grupările angoleze au purtat mai multe 
runde de negocieri în Kenya, finalizate cu acordul de la Mombassa, din 
5 ianuarie 1975. Documentul prevedea hotărârea MPLA, FNLA si 
UNITA de „a pune capăt oricăror manifestări de ostilitate sau de 
propagare a animozitätilor între ele” si de creare „a unei societăți 
drepte si democratice”""5. Întelegerile de la Mombassa, ce au reunit 
pentru prima dată pe cei trei lideri africani, în jurul unei mese rotunde, 
au permis trecerea într-o etapă superioară: tratativele cu metropola, 
începute la 10 ianuarie 1975, la hotelul „Penina” din Alvor (pe coasta 
sudică a Portugaliei). Delegația portugheză era condusă de comandantul 


** Ibidem. 
38 Ibidem. 
* Ibidem. 

Melo Antunes, ministru de stat, şi cuprindea pe şeful diplomaţiei, Mârio 
Soares şi pe ministrul coordonării interteritoriale, Almeida Santos. La 
rândul său, delegația angoleză reunea pe Agostinho Neto, Holden 
Roberto şi Jonas Savimbi. Prima şedinţă a lucrărilor a fost prezidată 
chiar de preşedintele portughez, generalul Francisco da Costa Gomes, 
care, adresându-se celor trei lideri africani, evidenția «ferma hotărâre pe 
care ati manifestat-o în lupta armată [si] inteligenţa pe care a-ți 
manifestat-o în lupta politică»**, motiv pentru care «v-aţi cucerit 
dreptul de a decide viitorul ţării»*%. Negocierile s-au încheiat în seara 
zilei de 15 ianuarie 1975, prin semnarea Acordului de la Alvor. 
Principalele articulații ale documentului se referau la: 

e proclamarea independenței şi suveranităţii totale a Angolei la 
11 noiembrie 1975; 

e constituirea unui guvern de tranziție multipartit în care 
„portofoliile ministeriale vor fi repartizate, în număr egal, între FNLA, 
MPLA, UNITA şi Portugalia”; 

e integrarea elementelor armate într-o „forță militară mixtă, cu 
următoarea structură: 8.000 de oameni pentru fiecare mişcare [MPLA, 
FNLA şi UNITA - nota ns.] şi 24.000 ai forţelor armate portugheze”; 

e retragerea trupelor portugheze: cele excedentare [30.000 
oameni — nota ns.] până la 30 aprilie 1975, iar cele din forța mixtă, în 
perioada 1 octombrie 1975-19 februarie 1976; 

e convocarea unei Adunări Constituante care va alege primul 
preşedinte al Angolei, „reprezentantul legal şi legitim al voinţei 
supreme a poporului noii ţări”S5!. 

Acordul de la Alvor a creat impresia că o soluție politică putea fi 
viabilă pentru Angola. În acest sens, la 31 ianuarie, a fost instalat 
guvernul de tranziţie condus de Înaltul rezident portughez şi un Colegiu 
prezidenţial format din câte un membru pentru fiecare mişcare; 
guvernul se compunea din 12 miniştri (trei desemnaţi de preşedintele 
Portugaliei şi câte trei reveniti grupărilor africane). Interesant este 
faptul că, în perioada limitată în care a funcţionat, s-a ajuns la „o 
oarecare omogenitate”? între miniştrii de tranziţie. Totuşi, în foarte 

scurt timp, au reapărut la suprafață ascutitele neînțelegeri dintre MPLA 
şi FNLA. Perspectiva alegerilor pentru desemnarea Adunării 
Constituante a reliefat „problema spinoasă a refugiaților angolezi în 
Zair”. Astfel, Înaltul Comisariat al ONU pentru Refugiati avea în 
evidenţele sale cifre cuprinse între 300.000 şi 400.000 de persoane 
(statistică însuşită de MPLA şi liderul său, A. Neto). Prin contrast, 
conducătorul FNLA, Holden Roberto, aprecia că numărul acestora se 
ridica la 1.000.000 de suflete“. Poziţia lui H. Roberto era confortabil 
întărită de afirmațiile generalului Mobutu ce declara că „noi am primit 
pe solul nostru peste un milion de refugiaţi angolezi”*”. În plus, 
şedinţele de guvern au generat şi o poziţionare a forțelor în interiorul 
său: „treptat, se ajunge la o alianță de fapt între FNLA şi UNITA”. 
Toate aceste elemente, alimentate de o gravă suspiciune reciprocă, au 
făcut inevitabilă recurgerea la arme. Nici nu se estompase amintirea 
confruntărilor din timpul luptelor de eliberare şi Angola se cufunda în 
ororile primului război civil (declanşat încă din martie 1975 şi având ca 
actori, în primă fază, doar MPLA şi FNLA). Evenimentele din 
primăvara lui 1975 arătau că Portugalia era „incapabilă să păstreze 
controlul”? asupra Angolei. În noile condiţii, diplomaţia africană s-a 
pus din nou în mişcare. Aşadar, „ca urmare a apelului preşedintelui 
Jomo Kenyatta”**, cei trei lideri au consimţit să se reunească din nou în 
Kenya. Întâlnirea s-a desfăşurat la Nakuru, în perioada 16-21 iunie, şi s-a 
încheiat cu semnarea unui nou acord. Documentul stipula renunțarea la 
folosirea forței, încetarea ostilităților militare si eliberarea 
prizonierilor“. Bunele intenții se regäseau si în angajamentul MPLA, 
FNLA şi UNITA de a crea «un climat de înțelegere politică şi de unitate 
națională, în cadrul diversității politice şi ideologice din Angola». 
Din nefericire, respectivele „bune intenţii” s-au dovedit doar „gânduri 
pioase”. Acordul de la Nakuru a avut aceeaşi soartă ca şi Acordurile de 

la Mombassa ori Alvor: el a fost încălcat, iar luptele s-au reluat cu o 
intensitate sporită (de la începutul lui iulie implicându-se şi UNITA, 
alături de FNLA). S-a ajuns la „o accentuată degradare a situației din 
Angola, înfruntările armate cuprinzând, practic, întregul teritoriu al 
tării”, 

Lucrurile s-au complicat odată cu intervenția factorului extern: 
URSS şi Cuba, de partea MPLA, respectiv SUA de partea FNLA şi 
UNITA. Dincolo de pretextele ideologice, imensele zăcăminte de petrol 
şi bogatele resurse în uraniu şi diamante ale Angolei erau intens râvnite 
de marile puteri. Stimulativă s-a dovedit şi „poziția strategică a 
porturilor angoleze la Oceanul Atlantic ce prezentau un real interes atât 
pentru puterile maritime ale NATO, cât şi pentru cele din Pactul de la 
Varşovia“?. Totuşi, principala vină revine celor trei grupări angoleze. 
Pe bună dreptate, britanicul Martin Meredith consideră că „datorită 
nesfârşitelor rivalități [dintre ele], prezenţa factorului extern în Angola 
a dobândit o «importanţă crucialä»”*%, 

Intervenţia sovietică în Angola putea fi justificată de relațiile 
istorice cu MPLA; în egală măsură, cererea de ajutor a lui Neto venea şi 
în întâmpinarea intereselor de mare putere ale URSS. Astfel, infiltrarea 
în Angola (cu o faţadă maritimă de 1.500 kilometri) conferea Uniunii 
Sovietice ocazia unui rol activ în Atlantic, considerat drept „un «ocean 
american» prin definitie”*%. Influenţa sovietică a fost favorizată si de 
prezența amiralului Anténio Rosa Coutinho, în calitate de Înalt 
Rezident portughez la Luanda (iulie 1974-ianuarie 1975). Simpatiile 
acestuia față de P.C. Portughez „nu mai erau un secret pentru 
nimeni”, motiv pentru care i s-a spus «Amiralul Roşu». Mai mult, 
şeful serviciilor secrete franceze din epocă, Alexandre de Marenches, îl 
considera „agent comunist”3% şi-l invinovätea de „înmânarea cheilor 
Angolei reprezentanţilor Estului”*%. Pe linia deschisă de Rosa Coutinho 
şi în contextul declanşării războiului civil, livrările de armament ale 

URSS către MPLA „cresc în proporție geometricä”*%, În perioada 


critică, din martie 1975, când MPLA a respins forțele FNLA ce 
încercau să ocupe capitala, gruparea lui Neto „a primit armament [si] de 
la lugoslavia”*?. Se ştie că maresalul Tito ducea o politică ostilă 
Moscovei. În mod paradoxal, în criza angoleză, s-a creat o 
imprevizibilă colaborare sovieto-iugoslavă. Explicaţia rezidă în statutul 
lui Tito de lider al „Mişcării de Nealiniere” (ce impunea un sprijin fără 
echivoc față de lupta anticolonialistă) şi în relaţiile personale, foarte 
speciale, stabilite cu intelectualul Agostinho Neto. De altfel, unele surse 
sutin că „prima menţiune a unor livrări masive de arme sovieto- 
iugoslave datează din 25 martie 1975, când 30 de avioane ruseşti au 
aterizat la Brazzaville”. În afară de capitala congoleză, „portul Pointe 
Noire a fost o altă bază de operațiuni sovieto-iugoslavă”!. De 
asemenea, tot de pe teritoriul R.P. Congo, condusă de Marien Ngouabi, 
un militar cu afinități marxiste, au pornit în ajutorul MPLA „3.000 de 
militari cubanezi, dotați cu 50 de tancuri şi 200 transportoare 
blindate”*77. Aceste ajutoare consistente au permis ca MPLA să 
dobândească supremația pe câmpul de luptă (la 14 iulie, ea a preluat 
controlul deplin asupra Luandei, forțele FNLA fiind, practic, zdrobite). 
Mai mult, la sfârşitul lui august, gruparea marxistă angoleză controla 17 
din cele 19 resedinte de provincii“"5. Victoriile MPLA au avut două 
efecte majore. Pe de o parte, ele au determinat exodul „a jumătate de 
milion de colonişti portughezi care au părăsit în mare grabă Angola”. 
Pe de altă parte, ele au produs reacția regimului rasist de la Pretoria, 
sprijinit de SUA: «nu vom tolera instalarea unui regim marxist la 
frontierele noastre», declara ministrul apărării, Pieter Botha. Prin 
urmare, încă din august 1975, „Africa de Sud declanşează o silentioasä 


invazie a Angolei”?”®, Ea capătă consistență, după 23 octombrie, când 

regimul sud-african lansează „un blitzkrieg cu panzere în stil 
german”"””. Regia intervenţiei RSA a fost stabilită de SUA: „În războiul 
civil din Angola, americanii s-au angajat într-un grad ridicat: au 
asigurat pregătirea unităţilor de luptă [ale FNLA şi UNITA — nota ns.], 
au efectuat misiuni de recunoaştere şi de aprovizionare şi chiar au 
furnizat luptători (...). [În acest sens] relatări apărute în presa acelor ani 
estimau că numărul americanilor care luptau în această ţară se ridica la 
aproape 300 [mercenari], fără a mai socoti agenţii şi consilierii 
militari”*'%. În septembrie 1975, CIA a aprobat suma de circa 25 
milioane de dolari „pentru o operaţiune sub acoperire, menită să-l 
sprijine pe Savimbi”*”. De asemenea, ea a decis „trimiterea de arme în 
mod clandestin”*%: era vorba de „tone de arme”, multe „din timpul 
celui de-al doilea război mondial, de care (...) nu mai dispunea nimeni 
. La acest plan de eliminare al MPLA a fost atras şi Zairul 
generalului Mobutu Sese Seko. Încercând să-şi salveze vechiul prieten 
(H. Roberto), dictatorul de la Kinshasa a intervenit în zonele de N ale 
Angolei (unde se repliaseră rămăşiţele FNLA), trimițând „care de luptă, 
trupe de comando şi trei batalioane [de luptători]. Asa se face că, „în 
ajunul proclamării independentei”**, Luanda era un oras asediat: în 
sud, fortele sud-africane se aflau la o distantä de doar 150 de kilometri, 
în timp ce, în nord, forţele zaireze se apropiaseră la 60 de kilometri de 
capitală". 

Situaţia extrem de complexă a impus Portugaliei o retragere fără 
glorie. Fosta metropolă nu mai putea influența evenimentele şi, pur şi 
simplu, şi-a abandonat colonia. În pofida precaritätii ambientului 
politic, A. Neto a decis aplicarea unilaterală a celei mai importante 
prevederi a Acordului de la Alvor: proclamarea independenţei. Astfel, 
„la ora zero a zilei de 11 noiembrie [1975], deşi „obuze de mortiere 
explodau la câteva zeci de kilometri”, liderul MPLA anunţa la 

Luanda, în mod oficial, naşterea Republicii Populare Angola. Făcându-se 
ecoul realității din teren, „Proclamația de independență” preciza că 
«Republica Populară Angola reafirmă solemn hotărârea sa de a lupta 
pentru integritatea teritorială a Angolei şi de a se opune oricărei 
încercări de dezmembrare a tării». De asemenea, ea reafirma opțiunea 
pentru ideologia marxistă a MPLA: «Republica Populară Angola îşi 
propune să dinamizeze şi să sprijine instaurarea puterii populare la 
scară națională. În felul acesta, masele de oameni ai muncii vor exercita 
puterea la toate nivelele, aceasta constituind singura garanție a formării 
omului nou şi a triumfului revoluției noastre»**. Proclamația făcea si 
un îndemn la reconciliere: «Să respectăm caracteristicile fiecărei 
regiuni, ale fiecărui nucleu populational al țării noastre, pentru că toți, 
în egală măsură, am făcut sacrificiul pe care patria îl cere ca să 
trăiască». 

Dar, pentru a supraviețui, tânăra Republică Populară Angola avea 
să facă alte numeroase sacrificii. Salvarea republicii proclamate de 
MPLA a venit tot de la ajutorul extern. Amănunte despre sprijinul 
primit au fost oferite chiar de preşedintele Agostinho Neto, la 
„summit”-ul OUA, de la Khartoum (Sudan), din 18 iulie 1978: «În 
momentul acela, forțele [noastre] militare, de-abia ieşite din lupta de 
gherilă, nu erau capabile să facă singure față ofensivei celor două 
armate regulate [sud-africană şi zaireză — nota ns.]. A trebuit să cer 
ajutorul țărilor prietene. Ajutorul ne-a fost acordat de ţările socialiste 
din Europa şi America Latină». După care preşedintele angolez a 
completat: «Iugoslavia, Uniunea Sovietică şi Cuba ne-au trimis arme, 
ofițeri şi soldaţi, care au constituit forța principală ce ne-a ajutat să 
rezistăm»”!. Cu acelaşi prilej, Neto a furnizat şi informaţii, inedite, 
privind asistența oferită de unele state africane: Guineea, «cu un 
batalion, arme şi mijloace logistice»; Guineea-Bissau, «cu soldaţi, 
ofițeri şi mijloace de apărare antiaeriană»; Mozambic, Nigeria şi 
Algeria, «cu mijloace militare»"? 

Rolul determinant în victoria MPLA l-a jucat o ţară situată la 

10.000 kilometri distanță: Cuba lui Fidel Castro. Intervenția cubaneză a 
purtat si un nume de cod: „La Operacion Carlota”. Lansată la 5 
noiembrie 1975, ea a constat în trimiterea a zeci de mii de soldați pe 
frontul din Angola. Detractorii liderului de la Havana au pus „aventura 
angoleză” pe seama spiritului hazardat al lui Castro, alimentat de „un 
voluntarism nestăpânit”? şi de o voinţă de mărire ce contrasta cu 
dimensiunea şi capacitatea de efort a ţării sale. Pe aceleaşi coordonate 
se aprecia că, „în raport cu populația sa, implicarea Cubei în Africa este 
comparabilă cu perioada de vârf a intervenţiei americane în 
Vietnam”. Deloc impresionat, Castro a replicat că angajamentul 
cubanez a reprezentat „un răspuns la cererea liderului MPLA, 
Agostinho Neto”%, în condiţiile în care, armatele sud-africane şi 
zaireze „ajunseseră la porţile Luandei”". Argumentele liderului 
cubanez erau în logica „Războiului Rece”, exportat şi pe sol african. 
Astfel, Castro acuza că «SUA au implementat un plan secret menit să 
strivească interesele legitime ale poporului angolez şi să-i impună un 
guvern marionetă (...) şi să transforme independența Angolei într-un 
condominium între Mobutu si Africa de Sud»**. O explicaţie şi mai 
interesantă ne oferă Jorge Risquet Valdés, unul din conducătorii 
operaţiunilor din Angola: „Motivele acestei operațiuni, atât de 
îndrăzneţe, nu au fost dictate nici de propriile interese, nici de 
realpolitik, ci de internationalism [subl.ns.]. O victorie a axei 
Pretoria-Washington ar fi însemnat mult mai mult decât simpla 
înfrângere a MPLA: aceasta ar fi semnificat victoria apartheidului şi 
consolidarea dominaţiei rasiste asupra popoarelor din întreaga Africă 
australă”. 

Dincolo de aceste precizări, cu parfum geostrategic, realitatea se 
dovedea mult mai complexă. Relaţiile africano-cubaneze coboară mult 


33 Carlota este numele unei sclave de origine africană. Ea a condus marea răscoală a 
sclavilor din Cuba, izbucnită în anul 1843. Ucisă în cursul confruntărilor, Carlota a 
devenit un simbol pentru istoriografia comunistă cubaneză. 

34 M. Urbano Rodrigues, Fidel, Achille communiste, în Afrique-Asie, no. 14, janv. 
2007, p. 32. 

*% Lumea Magazin, nr. 3/1999, p. 24. 

*% B, Ankomah, Castro of Africa, în New African, no. 472, April 2008, p. 15. 

* Ibidem. 

*% Ibidem, p. 14. 

* Vezi Afrique-Asie, no. 31, juin 2008, p. 38. 

în timp, fiind indisolubil legate de perioada traficului de sclavi şi de 
producţia trestiei de zahăr, „o marfă cheie a comerțului mondial din 
secolul al XIX-lea”, Prin urmare „numărul sclavilor [din Cuba], 
recenzați în 1841, se ridica la 436.495 de suflete, echivalentul a 44% 
din populaţie şi a 80% din forța de muncă activă”"!. De altfel, istoricii 
apreciază că „între 1511 şi 1886, numărul sclavilor aduşi în Cuba a 
depăşit cifra de un milion de africani”"?. Iată de ce, Africa reprezintă 
„continentul de origine a unei părți din strămoşii cubanezilor”*®, Doar 
aşa se poate explica de ce cubanezii au urmat, aparent fără 
discernământ, „aventura” africană a lui Fidel Castro. Ambientul 
caraibean a făcut ca mentalul colectiv să fie impregnat de un «vis 
african»", întreţinut cu măiestrie de Comandante en Jefe. Orator 
desăvârşit, Castro a formulat o adevărată doctrină, atunci când, în 
decembrie 1975, declara: «Cuba nu este doar o ţară latino-americană, ci 
si una latino-africană»"%5. Atât în epocă, dar şi după schimbările 
produse în 1989-1990, Castro a fost judecat exclusiv prin prisma 
prejudecätilor ideologice. Totuşi, trebuie să recunoaştem că el a dovedit 
„O solidaritate indefectibilă cu oprimatii din lumea întreagă”"% şi că, „în 
a doua jumătate a secolului al XX-lea, Fidel Castro a fost conducătorul 
din lumea a treia care, atât prin vorbă cât şi prin faptă, a exercitat 
influența cea mai mare asupra cursului evenimentelor ce au marcat 
procesul decolonizării”*”. 

Din considerente lesne de înțeles, SUA au condamnat şi 
minimalizat rolul Cubei pe continentul negru. Astfel, fostul secretar al 
Departamentului de Stat, Henry Kissinger, afirma că Uniunea Sovietică 
„a trimis forțe mandatare în Africa” “$, încercând „să reducă rolul 
cubanezilor la cel de simpli pioni ai URSS”*%. O asemenea retorică s-a 
impus, dovadă şi butada malitioasä după care „capitala Cubei se află la 

% Idem, no. 14, janv. 2007, p. 16. 

°! Ibidem. 

® Ibidem. 

% Vezi Jeune Afrique, no. 2459, du 24 févr. au 1” mars 2008, p. 31. 
% Ibidem. 

% Ibidem. 

% M. Urbano Rodrigues, op.cit., p. 30. 

% Ibidem. 

408 H, Kissinger, Diplomaţia, Bucureşti, Editura Bic All, 2003, p. 698. 
40 Afrique-Asie, nr. 31/2008, p. 37. 


4 


4 


Istoria decolonizärii Africii, vol. 2 213 
Moscova, iar cimitirele în Africa”*!0. În realitate, nu a existat o 
„antantă” sovieto-cubaneză. Mai mult, Fidel Castro i-a pus pe sovietici 
chiar în fața faptului împlinit. Elocventă este, în acest sens, declaraţia 
ex-vicepreşedintelui cubanez, Carlos Rafael Rodriguez: «Totul a fost o 
inițiativă pur cubaneză. La început, am trimis trupe în Angola fără 
sprijin sovietic (...). Dar mai târziu ne-am coordonat acțiunile cu 
[ei]»*'". Detalii suplimentare ne furnizează J. Risquet Valdés: «Când a 
luat decizia trimiterii trupelor, Fidel nu informase în prealabil Moscova, 
anticipând că Brejnev nu va fi partizanul unei asemenea operațiuni (...). 
lată de ce a trebuit să aşteptăm două luni până ce Moscova să ne 
furnizeze ajutorul logistic necesar pentru transportul aerian al soldaților 
noştri spre Angola»"!?. Însuşi Castro confirmă acest lucru: «Deşi 
sovieticii nu au fost consultați în privinţa deciziei Cubei de a trimite 
trupe în Angola, totuşi ei au furnizat, mai apoi, arme pentru crearea 
armatei angoleze şi au răspuns pozitiv cerinţelor noastre de a ne procura 
material militar, pe toată durata războiului. Fără suportul politic şi 
logistic al URSS, rezultatul pozitiv din Angola nu ar fi fost posibil»"!5. 
Recent, chiar Kissinger a recunoscut că s-a înşelat: «Nu ne puteam 
imagina că insularii [cubanezi] acționau de o manieră atât de 
provocatoare şi atât de departe de ţara lor, fără ca Moscova să-i 
grăbească şi să le ofere ajutor. Astăzi dispunem de dovezi ce ne arată că 
totul s-a petrecut exact invers»il?. 

În lucrarea biografică „My Life” (rezultată din seria de interviuri 
luată de reputatul ziarist Ignacio Ramonet, în perioada 2003-2005), 
comandantul cubanez  rememorează momentele de vârf ale 
„Operațiunii Carlota”. Fidel Castro se exprimă la superlativ invocând 
„bătăliile epice ale războiului pentru independenţa Angolei”"5, dar şi 
«eroica luptă a popoarelor angolez şi cubanez»"16. Operaţiunea a 
acoperit perioada noiembrie 1975-februarie 1976. În toată această 
vreme, 36.000 de soldaţi cubanezi s-au alăturat forțelor MPLA. Pe 
frontul de nord, ei au reuşit să zdrobească detaşamentele FNLA şi ale 


° Cf. Lumea Magazin, nr. 3/1999, p. 24. 
! Ibidem. 
? Vezi Afrique-Asie, no. 31/2008, p. 37-38. 
* Cf. B. Ankomah, op.cit., p. 16. 
* Afrique-Asie, no. 31/2008, p. 37. 
` B. Ankomah, op.cit., p. 15. 
* Ibidem. 


P A A A A A A 


214 Viorel Cruceanu 


armatei Zaireze. Apoi, s-a declansat ofensiva pe frontul de sud, 
împotriva armatelor sud-africane. A fost o acțiune de mare amploare şi 
extrem de bine coordonată care a permis respingerea agresorului, pe un 
front lung de 1.000 de kilometri, până la baza sa de lansare, la granița 
cu Namibia (aflată sub controlul RSA). După aproape patru luni de 
lupte s-a produs „un fapt inedit în Africa”"!”: „sud-africanii au 
cunoscut, pentru prima oară în istorie, o înfrângere militară din partea 
unui popor african”"15. Liderul cubanez, Fidel Castro, ne spune că, după 
victorie, el a încercat „să oblige Pretoria să plătească un preţ ridicat 
pentru aventura sa”*!”: un set de condiţii care „să includă independenţa 
Namibiei”, Planurile conducătorului comunist de la Havana au eşuat 
datorită presiunilor URSS „care se temea de eventuale reacții ale 
americanilor”?! 

Totuşi, cum se explică dezinvoltura cubanezilor şi aparenta apatie 
a americanilor? Ei bine, prin faptul că trecuseră „numai câteva luni de 
la căderea Saigonului [pe 30 aprilie 1975 — nota ns.]”*”, iar „Statele 
Unite [erau] paralizate de catastrofa din Vietnam”. La rândul său, 
„exploatând trauma post-Vietnam a Americii”, Uniunea Sovietică a 
căpătat curaj şi detaşându-se de prudenta sa anterioară (precum în cazul 
„arogantelor bombardamente americane asupra Vietnamului de 
Nord”), „nu a mai căutat, sub nici o formă, să-şi ascundă jocul”, 
Unii observatori occidentali au mers mai departe, suspectând o 
înțelegere de culise sovieto-americană, un fel de „nouă Yalta”, al cărei 
subiect îl reprezenta Angola. Întrebat pe marginea temei, preşedintele 
zairez, Mobutu Sese Seko, actor principal în evenimente, a dat un 
răspuns interesant: «Nu aş vorbi chiar de o nouă Yalta, dar există un 
număr de fapte tulburătoare. Tot ce am să vă spun, reprezintă opinia 
mea personală. Dar, înainte de a vorbi de Angola, să vedem ce s-a 

întâmplat în Portugalia. La un moment dat se credea la Lisabona că 
elementele de stânga sunt în avantaj şi că Partidul Comunist avea să 
pună mâna pe putere. Apoi, brusc, s-a produs contrariul. Totul a intrat 
în ordine, a revenit la normal. lată o altă Portugalie, gata să intre în 
CEE şi să-şi reia locul în NATO! Or, cunoscând rolul jucat de Uniunea 
Sovietică în Portugalia după 25 aprilie 1974 şi mai ales ajutorul furnizat 
Partidului Comunist al lui Álvaro Cunhal, nu-ţi rămâne decât să te miri 
că prezența sovietică în Portugalia a încetat deodată. Şi, în timp ce 
Portugalia se reintegra în NATO, în Angola, Uniunea Sovietică avea 
mâinile libere». 

„Operaţiunea Carlota” a salvat republica populară proclamată 
de MPLA (noul regim a dobândit şi legitimitate internațională, în 
ianuarie 1976, prin recunoaşterea sa oficială de către OUA). Din 
nefericire, la frontiera cu Namibia s-a menţinut statu quo-ul, ce avea să 
poarte germenii unei stări conflictuale pe termen lung. Pentru a 
preîntâmpina o nouă agresiune sud-africană, cubanezii şi-au stabilit „o 
linie de apărare”"%, la 250 kilometri nord de graniţa cu Namibia, care se 
întindea, de la est la vest, pe o lungime de 720 de kilometri. În 
interiorul acestei zone tampon, dar şi în SE, la granița cu Zambia, se 
lucra la pregătirea unei absurde revanse: refacerea forțelor UNITA. S-a 
ajuns chiar şi la o escaladă verbală: în timp ce preşedintele Jimmy 
Carter (1977-1981) ameninţa cu transformarea Angolei într-un „nou 
Vietnam”, preşedintele Neto riposta, declarând că „trupele cubaneze 
nu vor părăsi din ordinul meu Angola cât timp va persista agresiunea 
militară, politică şi diplomatică împotriva Angolei”"*. Lucrurile s-au 
precipitat, din ianuarie 1981, odată cu „sosirea lui Reagan la Casa 
Albă”*5!. Noul lider american şi-a propus să combată «imperiul răului» 
şi pe fronturile din Africa. Aşa se face că, SUA şi RSA, mizând pe 
Savimbi, au aruncat din nou Angola în ghearele războiului civil. În 
cursul verii, ostilitățile au fost reluate: 9.000 de soldaţi sud-africani au 
ocupat 55.000 km? din provinciile sudice Cunene şi Cuando-Cubango, 
ce reprezentau „grânarul” Angolei. Simultan, rebelii UNITA (dotați cu 
armament american, inclusiv cu faimoasele rachete sol-aer „Stinger”) 


“7 Ibidem, p. 21. 

8 Cf. Afrique-Asie, no. 31/2008, p. 38. 

4 A. Neto, J. Eduardo dos Santos, op.cit., p. 34. 
#30 Ibidem. 

#1 A. Conchiglia, op.cit., p. 45. 

au reintrat în scenă. Astfel, pentru occidentali, UNITA devenea „marea 
mişcare de rezistență împotriva comunismului Datorită 
armamentului sofisticat, rebelii au recuperat, până în aprilie 1986, toate 
pozițiile pierdute pe parcursul luptelor din 1975. În toată această 
perioadă, Savimbi a beneficiat de o amplă propagandă mediatică, 
devenind „o veritabilă vedetă a anilor optzeci”? Astfel, „tenacele lider 
al gherilei”” t a fost gratulat cu epitete precum «combatantul 
libertății» sau «cel mai mare revoluționar al timpurilor noastre»“*. În 
acelaşi registru, preşedintele portughez Mário Soares, nu ezita să-l 
califice drept «unul dintre ultimii mari lideri africani»"*. Însă, 
„adevărata față a lui Savimbi”®, ascunsă publicului de media 
occidentală, a fost devoalată de revista panafricană Afrique Asie". 
Publicaţia fondată de Simon Malley îl caracteriza pe Savimbi drept 
„omul tuturor situaţiilor, care, mânat de un oportunism abil, nu a 
pierdut niciodată din vedere scopul său primordial: puterea. O putere 
absolută..."**. Pentru aceasta, nu a ezitat să procedeze frecvent la 
epurări în cadrul UNITA: el şi-a eliminat „rivalii potențiali [şi] 
militanţii cei mai străluciți (...) dovedind o înverşunare fără limite. În 
câteva cazuri, şeful rebel a exterminat chiar mai multe generaţii, pentru 
ca familiile acestor oameni, care-i fuseseră totuşi fideli (...), să dispară 
pentru totdeauna”**!. Pe bună dreptate, Savimbi era considerat „un şef 
feudal, obscurantist şi nemilos”**?, concluzia trasă fiind negativă: „eroul 
din timpul războiului rece se dovedea, în realitate, un tiran din alte 
timpuri”*%, 

Istoricii încadrează operaţiunile militare din anii '80 primului 

război civil angolez. De altfel, actorii au fost aceiaşi. Astfel, pe 
considerentul implicării multiforme a SUA şi RSA, de partea UNITA, 
URSS a reacționat prompt şi, în 1982, a deschis Angolei un credit de 
două miliarde dolari, „cel mai important ajutor de care a beneficiat 
vreodată un stat african din partea sovieticilor”. La rândul său, Cuba 
şi-a sporit „contingentul” internationalist, numărul efectivelor 
ridicându-se la 55.000 de oameni. Această escaladare prefigura 
inevitabilul: o nouă ciocnire frontală cubanezo-sud-africană. Într- 
adevăr, evenimentele şi-au urmat cursul, conducând la faimoasa bătălie 
de la Cuito Cuanavale, din SV Angolei (la limita celor 250 kilometri ai 
zonei tampon, dintre Angola şi Namibia), desfăşurată în perioada 
noiembrie 1987-martie 1988. Tot în „My Life”, liderul de la Havana, 
Fidel Castro, consideră confruntarea de la Cuito Cuanavale drept «o 
campanie complexă şi de durată ce a reprezentat, neîndoielnic, cea mai 
amplă operaţiune militară la care au luat parte vreodată trupele 
cubaneze»"”. Analizând episodul din perspectiva duratei istorice, 
Castro conchide: «a fost o operaţiune ce a decis, cu adevărat, soarta 
războiului»""*. Amănunte despre înfruntare ne sunt furnizate de Jorge 
Risquet Valdés, cel care a ţinut să precizeze că, de această dată, „forțele 
cubaneze erau mult mai bine antrenate şi beneficiau de comandanţi mai 
valoroşi decât sud-africanii”". Ostilitățile au fost deschise, în 
septembrie 1987, de „South-Africa Defence Forces” care au atacat 
pozițiile deţinute la Cuito Cuanavale de 8.000 de militari angolezi. 
Alături de cei 6.000 de soldaţi sud-africani, la lupte participau şi 9.000 
de combatanți ai UNITA. Imediat, cubanezii au trimis în sprijinul 
aliaţilor angolezi din MPLA, 1.500 de oameni. Elementul decisiv, 
plănuit de şeful operațiunilor, faimosul general Arnaldo Ochoa, l-a 
reprezentat superioritatea aeriană cubaneză. Disperati, ne spune Risquet 
Valdés, „sud-africanii au lansat un ultim asalt la 23 martie 1988, dar 
ofensiva lor a eşuat lamentabil”"*. A urmat apoi o contraofensivă 
generală a cubanezilor. Firul narării este preluat de Fidel Castro: 
«[dupä] Cuito Cuanavale, un alt grup alcătuit din 40.000 de soldaţi 
cubanezi, alături de 30.000 de angolezi şi circa 3.000 luptători 


* Histoire Gân6rale..., tome VIII, p. 535. 

* B, Ankomah, op.cit., p. 16. 

* Ibidem. 

+7 Vezi interviu cu Jorge Risquet Valdés, în Afrique-Asie, nr. 31/2008, p. 39. 
“5 Ibidem, p. 38.. 

namibieni din SWAPO, sprijiniți de 600 tancuri, sute de piese de 
artilerie, 1.000 de rachete antiaeriene şi eficientele formaţiuni MIG-23, 
au avansat în direcţia frontierelor Namibiei, măturând forțele sud- 
africane întâlnite în cale»**”. 

Starea de tensiune extremă din Africa australă contrasta cu paşii 
în direcția destinderii, promovați de proaspătul lider sovietic, Mihail 
Gorbaciov (devenit secretar general al PCUS la 11 martie 1985). Noul 
„deal” inaugurat de Gorbaciov  („prestroika” si  „glasnost”) 
„influenţează [si] politica externă. Gorbaciov face ca ţara lui să intre 
într-o nouă eră, iar prin aceasta relațiile dintre cele două supraputeri 
evolueazä si ele”. Datorită atitudinii sale, „Uniunea Sovietică 
manifestă dorinţa reală de a pune capăt Războiului Rece””!. Într-un 
discurs politic, rostit pe 7 decembrie 1988 la tribuna ONU din New 
York, conducătorul sovietic declara că «lupta onestă a ideologiilor (...) 
nu trebuie transferată la relaţiile dintre state. În caz contrar, noi nu vom 
putea rezolva nici una din problemele mondiale...»*2. Prin starea de 
comprehensiune, stabilită cu preşedintele american Ronald Reagan, 
Gorbaciov urmărea făurirea unui „plan global” de reglementare a 
crizelor regionale. Bineînţeles că acest „plan”, a cărui miză era „criza 
afgană”, includea şi rezolvarea problemei angoleze. Bătălia de la Cuito 
Cuanavale a reprezentat un moment de ruptură: sunetul armelor a făcut 
loc negocierilor de pace. Ele au debutat în zilele de 3-4 mai 1988 la 
Londra, având ca protagonişti Angola, Cuba şi RSA, iar ca mediatori 
cele două superputeri, SUA şi URSS. Desfăşurate pe parcursul a „şapte 
luni şi o săptămână”"5, ele au necesitat 13 întrevederi desfăşurate 
succesiv la Cairo, New York, Praia, Geneva şi, mai ales, Brazzaville (ce 
a stabilit un record de cinci întâlniri)“. Încă de la început, scepticii 
manifestau îndoieli, considerând că „ar fi un miracol dacă s-ar ajunge la 
un acord”"5. Unul dintre participanţii la negocieri, vice-ministrul 
sovietic de externe, Anatoli Adamişin, evidenția că „era extrem de 

dificil de găsit un echilibru al intereselor”**. El justifica starea de 
aprehensiune: „părțile nu manifestau nici un fel de încredere reciprocă. 
Din contră, ele etalau o mare neîncredere, acumulată de-a lungul a zeci 
de ani”. Soluţia rezida în faptul că „trebuiau făcute concesii 
mutuale”458 si, astfel, „miracolul” a fost posibil. Aceste „febrile 
negocieri”? s-au finalizat la sediul ONU din New York, pe 22 
decembrie 1988, cu semnarea a două documente: Acordul tripartit 
(parafat de Angola, Cuba şi RSA) şi Acordul bilateral Angola-Cuba. 
Primul document invoca „principiile unei solutionäri paşnice a 
conflictului din sud-vestul Africii”*0 şi deschidea „calea accesului 
Namibiei la independență”““!, prin angajamentul RSA de a accepta 
aplicarea Rezolutiei 435, din 1978, a Consiliului de Securitate al ONU 
(rezoluţie ce prevedea independenţa teritoriului). Al doilea document 
stipula „retragerea totală spre Cuba a contingentului de aproximativ 
50.000 de oameni, ce formează trupele cubaneze staționate în Republica 
Populară Angola”"%, menţionând că „retragerea totală se va încheia la 1 
iulie 1991”. Acordul bilateral era însoţit de un document-anexă ce 
stabilea calendarul retragerii trupelor cubaneze: 

«e până la 1 noiembrie 1989 — 25.000 (50 la sută) 

e până la 1 aprilie 1990 — 33.000 (66 la sută) 

e până la 14 octombrie 1990 — 38.000 (76 la sută) 

e până la 1 iulie 1991 — 50.000 (100 la sută), luând drept bază o 
forţă cubaneză cu un efectiv de 50.000 de oameni». 

Retragerea trupelor cubaneze a debutat pe 10 ianuarie 1989; ea a 
fost eşalonată pe 27 luni şi s-a încheiat chiar mai devreme, pe 25 mai 
1991. Ca orice eveniment controversat, „aventura” angoleză a 
cubanezilor a devenit un adevărat subiect epic. O atenție particulară a 
fost consacrată pierderilor de pe front, „secretomania” regimului 
alimentând aprecieri fanteziste. Astfel, presa moscovită vorbea de 

pagube cifrate la 5.000 de oameni“, în timp ce sursele occidentale 
indicau 8.000 de morţi“; până şi prestigioasa revistă Jeune Afrique a 
căzut în plasa cifrelor exagerate, vehiculând ideea unor pierderi umane 
de 50.000 de oameni“. Recent, presa panafricană a intrat în posesia 
datelor exacte, confirmate de la Havana. Analiza lor ne dovedeşte, fără 
putință de tăgadă, că nu este vorba doar de o „aventură angoleză”, ci 
chiar de o „aventură africană”, inaugurată la 24 aprilie 1965, când Che 
Guevara s-a alăturat, pentru câteva luni, rezistenței lumumbiste din 
estul Republicii Congo (Kinshasa). A urmat apoi un sfert de secol de 
prezență activă pe întreg continentul (Guineea-Bissau, Congo- 
Brazzaville, Angola, estul Congo-Kinshasa, Mozambic, Etiopia, 
Somalia etc.). În acest arc de timp, un număr de „381.482 militari 
cubanezi au fost prezenţi, alături de fraţii lor africani, la lupta comună 
pentru libertate”. Dintre aceştia, „2.077 de cubanezi şi-au dat viața 
cauzei libertății Africii. Simultan, „30.719 de tineri, proveniţi din 32 
de ţări africane, şi-au obținut diplomele universitare în Cuba, ca bursieri 
ai statului cubanez”""0. 

Aşa cum am mai spus, multă vreme prezența cubaneză în Africa a 
fost reflectată prin prisma intereselor ideologice, convergente sau 
divergente. Scurgerea timpului şi schimbările istorice de după 1990 au 
atenuat pasiunile. lată de ce este potrivit să acordăm tot creditul nostru 
percepției unui mare spirit: Nelson Mandela. Referindu-se la aportul 
african al compatriotilor lui Fidel Castro, el afirma: «cubanezii au sosit 
la noi în calitate de doctori, profesori, soldați, specialişti agricoli, dar 
niciodată în calitate de colonişti». Apoi, analizând concret implicarea 
lor militară, liderul populaţiei de culoare sud-africane completa: «sute 
de cubanezi şi-au pierdut viaţa într-o luptă care a fost, în principal, a 
noastră şi nu a lor (...). Noi, africanii, suntem obişnuiţi să fim victimile 
puterilor externe. În toată istoria Africii, nu există alt popor străin care 
să se fi ridicat în apărarea unuia dintre popoarele noastre». Om de 

înaltă conduită morală, Mandela concluziona: «nici o altă ţară nu poate 
pretinde că a fost atât de altruistă precum Cuba în relaţiile cu Africa»". 
La rândul său, Irene Alexandra Neto, fiica primului preşedinte al Angolei, 
puncta, în deplină cunoştinţă de cauză: „nu este nici o îndoială că acțiunea 


cubanezilor în Angola a fost decisivă pentru istoria noastră”""*. 


x 


Acordul general, privind Africa australă, dintre cele două 
superputeri, impunea şi o reglementare paşnică a problemei angoleze. 
De voie, de nevoie MPLA si UNITA au deschis negocieri ce s-au 
încheiat cu semnarea Tratatului de pace, de la Bicesse (Portugalia), din 
31 mai 1991. „Cheia de boltă” a documentului o reprezenta organizarea 
de alegeri generale libere. Acestea s-au desfăşurat în zilele de 29 si 30 
septembrie 1992. Deoarece principalii competitori erau reprezentați de 
cele două forțe ce s-au combătut militar timp de 16 ani, alegerile s-au 
dovedit a fi de risc major. Scrutinul prezidențial s-a încheiat cu victoria 
preşedintelui José Eduardo dos Santos, care a obținut 51,54% din 
sufragiile exprimate, în timp ce Jonas Savimbi a beneficiat de 38, 83% 
din voturi. Scrutinul legislativ a confirmat victoria MPLA care, cu 
55,56 din opțiuni, a fost creditată cu 123 din cele 220 de locuri 
parlamentare. În schimb, UNITA a cules 32,90% din preferințele 
electoratului, scor ce i-a asigurat 70 de aleşi în Parlament“. 

Cum era de aşteptat, Savimbi nu a recunoscut rezultatul votului“ 
si „redeschide, cu o înversunare sporită, confruntarea armatà” #77. 
Începea astfel, cel de-al doilea conflict civil, datorat doar capriciilor lui 
Savimbi, ce „refuza să accepte o alternativă la război”"'5. Pe parcursul 
desfăşurării sale (1992-1994) s-au produs două evenimente care şi-au 
pus amprenta asupra desfăşurării ostilităților: restructurarea armatei 
guvernamentale şi schimbarea atitudinii SUA față de Savimbi. 

Vechea armată angoleză, organizată după modelul Tratatului de la 

Varşovia, s-a dovedit ineficientă. De aceea, guvernul de la Luanda, care a 
inaugurat în 1990 un proces de liberalizare, a făcut apel la specialişti 
occidentali, inclusiv americani. Marile unități mecanizate, dotate cu 
armament greu, au fost înlocuite cu unități mici, cu o mare capacitate 
combativă, alcătuite din grupuri de trăgători de elită (echipați cu armament 
uşor şi sofisticat) şi din comandouri extrem de mobile. Tot pe criteriul 
sporirii eficacitätii a fost modernizată şi aviația. Reconversia a necesitat 
timp, iar acest lucru s-a reflectat în faptul că, pe parcursul anului 1993, 
„UNITA ocupa aproape 70% din teritoriu”*””. Aşa se face că, rebelii aveau 
o solidă bază economică, ei controlând, „cu excepția petrolului, majoritatea 
celorlalte resurse ale ţării [în special, diamante — nota ns.]”**°. 

Modificarea poziției SUA faţă de Savimbi s-a produs odată cu 
instalarea administraţiei Clinton la Casa Albă (20 ianuarie 1993). Noua 
echipă democrată americană şi-a formulat clar viziunea asupra Angolei: 
încetarea războiului civil, promovarea democraţiei şi a drepturilor 
omului şi dezvoltarea economică durabilă. Promovând o realpolitik, 
SUA au recunoscut în mod oficial Angola la 19 mai 1993. Punctul 
culminant al normalizării a fost atins cu ocazia întâlnirii Clinton-dos 
Santos, de la Washington, din 8 decembrie 1995. Reafirmând 
obiectivele SUA, preşedintele Bill Clinton declara: «noi contăm să 
întreținem bune relații cu un stat angolez reconciliat, pacificat şi 
stabilizat». Schimbarea era confirmată si de faptul că, între anii 1993- 
1995, SUA au furnizat Angolei ajutoare umanitare şi alimentare de 
peste 200 milioane de dolari. Angajamentul în Angola reprezenta „cea 
mai importantă implicare americană în Africa după cel de-al doilea 
război mondial”*?. Printr-o asemenea politică, practic, SUA reuşeau să 
se substituie, în Angola, fostei Uniuni Sovietice. Ele dobândeau o 
excelentă poziționare geostrategică, dar şi una economică, Angola 
furnizând 7% din importurile americane de petrol şi devenind al treilea 
lor partener comercial din Africa Neagră“. 

Surprinzătoarea răsturnare de alianțe l-a determinat pe Savimbi, 
„răsfățatulľ” de odinioară al americanilor, să revină la masa tratativelor. 
Savimbi, recunoscut pentru libertatea tonului său, nu-şi alegea cuvintele 


4 Cf. Le Nouvel Afrique-Asie, no. 92, mai 1997, p. 19. 

la adresa noii administrații americane: „ei au mers cu impertinenta până 
acolo încât au calificat UNITA drept o mişcare totalitară condusă de 
un tiran paranoic (subl.ns.). Cât de departe sunt vremurile în care 
Ronald Reagan ne califica drept «combatanți ai libertăţii»! (...). În 
prezent [acei „combatanţi”] sunt buni de aruncat la pubela istoriei (...). 
Aliată de circumstantä a SUA, în timpul expansionismului sovietic, 
UNITA a devenit un pericol pentru interesele americane, odată 
amenințarea comunistă îndepărtată (...). Administraţia americană se 
teme că, odată cu preluarea puterii de către o UNITA prea putin docilă, 
să nu înceteze jefuirea resurselor Angolei de către companiile străine, 
inclusiv cele americane”**. Totuşi, Savimbi nu putea face abstracţie de 
curentul general ce considera că, „după 1992, [el] a făcut un război 
pentru nimic”, ce a reprezentat „un război în plus pentru angolezi”"%5. 
Mai mult, cei trei ani de confruntări „au cauzat distrugeri de o amploare 
comparabilă celor din ultimii 20 de ani de război”. Părăsit şi de 
majoritatea foştilor săi aliați africani, liderul UNITA s-a văzut nevoit să 
accepte încheierea Protocolului de la Lusaka, din 20 noiembrie 1994. 
Documentul prevedea: constituirea unui guvern de uniune naţională, 
retrocedarea teritoriilor ocupate de rebeli după 1992 şi insertia 
efectivelor UNITA în cadrul Forţelor Armate Angoleze (FAA). 

Aniversarea a 20 de ani de la proclamarea independenţei, pe 11 
noiembrie 1995, i-a prilejuit preşedintelui dos Santos un bilanț al 
tragediei ce răvăşise Angola în această perioadă: 

e primul război civil (1975-1991) s-a soldat cu 30.000 de morţi, 
2.000.000 de refugiaţi şi pagube în valoare de 12 milioane de dolari 
(alte surse, printre care săptămânalul Jeune Afrique, indicau, pentru 
aceeaşi perioadă, un număr de 500.000 de victime); 

e al doilea război civil (1992-1994) a provocat peste 300.000 de 
morţi civili, în timp ce pierderile militare s-au redus la câte 2.000 de soldați 
de fiecare parte. De asemenea, s-a înregistrat un milion de răniți, iar 
3.000.000 de persoane au fost nevoite să-şi părăsească aşezările. În cei trei 
ani de ostilitäti luptele au fost atât de puternice încât, la ONU, se vorbea de 
1.000 de morţi pe zi“. 

Normalizarea politică a început cu instalarea celor 70 de deputaţi 
ai UNITA (aleşi în septembrie 1992) pe băncile Adunării Naţionale. Au 
urmat apoi, luni întregi de negocieri, la sfârşitul cărora, pe 11 aprilie 
1997, la Luanda a intrat în funcțiune şi „Guvernul de unitate şi 
reconciliere naţională” (GURN). În acest guvern (de 84 de membri), 
UNITA avea 4 miniştri şi 7 miniştri adjuncti. De asemenea, gruparea 
rebelă mai primea 3 posturi de guvernatori de provincie, 7 de 
guvernatori adjuncti şi 6 nominalizări de ambasadori. Punctul nevralgic 
îl reprezenta persoana lui Savimbi; el a refuzat funcția de 
vicepreşedinte, acceptând în cele din urmă statutul de „şef al 
principalului partid de opoziție”, calitate care-i asigura „numeroase 
drepturi şi privilegii”"%5. Aplicarea Protocolului de la Lusaka, îl îndreptăţea 
pe preşedintele dos Santos să nutrească speranţa unei păci definitive, care 
să facă din Angola „perla Africii secolului al XXI-lea”**?. 

Numai că, Jonas Savimbi avea o optică total diferită. Victimă a 
suspiciunii sale maladive, el vedea şi în Protocolul de la Lusaka un 
complot international ce urmărea „menținerea, cu forța, a MPLA la 
putere”"%. lată de ce, liderul rebel nu s-a mai întors la Luanda, 
retrăgându-se în fieful său, la Bailundo. Trebuie spus că, o parte din 
cadrele politice şi militare ale UNITA, au aderat la prevederile 
Protocolului de la Lusaka, integrându-se deplin procesului de pace. 
Dobândind demnități şi obisnuinta comoditätilor urbane, aceşti lideri 
nu-şi mai puteau imagina o reîntoarcere la condițiile vieţii de gherilă. 
Dar, Savimbi era irecuperabil. Într-un discurs rostit la a 30-a aniversare 
a creării UNITA, la 13 martie 1996, liderul mişcării prefigura acţiunile 
sale viitoare. Cuvintele nu făceau decât să evidentieze, o dată în plus, 
esența personajului, în care luptătorul eclipsa politicianul, iar dorinţa de 
putere absolută făcea imposibilă o percepţie corectă a realității. 
Neîndoios, discursul respectiv are chiar valoarea unui testament: 
«Trebuie să fac față unui moment dintre cele mai critice din istoria 
UNITA. Cantonarea trupelor nu este o problemă, dar dezarmarea lor 
este altceva (...). Imaginati-vä cât de critică şi de dificilă este misiunea 
mea. După livrarea armelor nu-mi rămâne decât să mor. Viaţa mea nu 

va mai avea sens după predarea armamentului (...). După dezarmare nu 
voi mai fi deloc util. Niciunul din liderii istorici pe care-i cunosc, nu a 
rămas la putere după ce a fost dezarmat (...). Sub nici o formă, eu nu voi 
supravieţui dezarmării trupelor UNITA». 

Vorbele au fost urmate de fapte: prin diferite tertipuri, Savimbi s-a 
sustras dezarmării şi, în primăvara lui 1998, UNITA a trecut la 
„recucerirea celor 200 de comune şi municipalități retrocedate 
administraţiei centrale”. Începea, astfel, cel de-al treilea război civil 
datorat, în exclusivitate, lui Savimbi. Luptele au afectat „un teritoriu 
locuit de 1/3 din populaţie”, celor „70.000 de rebeli înarmaţi ai UNITA 
fiindu-le opuşi 110.000 de militari ai forţelor guvernamentale”"%5 
Restructurarea FAA, de care vorbeam mai sus, şi-a arătat iarăşi roadele: 
din toamna lui 1999 au căzut, pe rând, toate bastioanele UNITA din 
sud: Bailundo, Andulo şi Jamba (reşedinţa grupării din anii '80). 
Urmărit, Savimbi a reuşit să scape în desişul pădurii ecuatoriale... Deşi 
oficialitățile vorbeau, încă din vara lui 2000, doar de «pungi de 
rezistenţă», totuşi Savimbi se încăpățâna să supraviețuiască. Până în 
ziua de 22 februarie 2002 când, cu ajutorul americanilor, „care au 
divulgat armatei angoleze codurile sistemului de comunicare radio al 
UNITA”, a fost reperat de unitatea condusă de generalul Simão 
Carlitos Wala. lată versiunea celui direct implicat: «Şapte soldați ai mei 
au deschis focul. A încercat să ne reziste, dar a murit cu arma în 
mână»'*. Șeful rebel „a fost lovit de cincisprezece gloanţe, dintre care 
două în cap’ 97. alături de Savimbi au murit si 21 din gărzile sale de 
corp”. Scena s-a petrecut în apropierea satului Lucusse, pe malul 
fluviului Luvuei (în provincia Moxico), la 1.300 kilometri de Luanda şi 
la doar 80 kilometri de graniţa Zambiei. Un purtător de cuvânt al Casei 
Albe comenta, lacunar: «O victimă în plus într-un război care trebuia să 
se sfâr rşească de multă vreme». Astfel dispărea „un despot al 
brusei” care, printr-o abilitate remarcabilă, şi-a găsit aliați 

surprinzători, de la „Portugalia lui Salazar, la China lui Mao” si de la 
„America lui Reagan, la Africa de Sud a lui Pieter Botha”™®. Însă, 
„nimeni nu poate ignora partea sa de responsabilitate în martiriul 
Angolei”, pe parcursul celor trei războaie civile: „un milion de civili 
masacrați, sute de mii de schiloditi de război [victime ale minelor 
antipersoană, estimate la 10 milioane, aproape câte una de locuitor — 
nota ns.] şi patru milioane de persoane deplasate, la o populaţie de 12 
milioane de locuitori”. Cu moartea lui Savimbi, «obstacolul major în 
calea păcii a fost elimina». Imediat, guvernul de la Luanda a decretat 
o încetare a focului ce a permis reluarea negocierilor între MPLA şi 
UNITA. Faptul a dus la încheierea, pe 4 aprilie 2002, a „unei păci a 
bravilor, între învingător — guvernul angolez — şi învins, rebeliunea 
UNITA”*%5. Dacă avem în vedere şi războiul de independenţă, început 
în 1961, Angola încheia, cu dispariția fizică a lui Savimbi, o perioadă 
dramatică ce s-a întins pe parcursul a 41 de ani. Rănile conflictelor 
armate nu s-au închis pe deplin. Aceasta cu atât mai mult cu cât nu s-a 
realizat o autentică împărţire a puterii. Mai mult, decizia a fost 
confiscată de o oligarhie a MPLA (ce parazitează veniturile provenite 
din „mana” petrolieră) care, în ciuda unei faţade liberale clădite pentru 
exterior, a perpetuat un regim monolitic şi corupt. Pentru Angola 
viitorului, mizele sunt multiple: reconciliere, democratizare şi bună 
guvernare. 


Deceniile de război fratricid nu au permis o reală experiență 
democratică şi nici alternanţa la guvernare. Prin urmare, de la 
dobândirea independenţei, Angola a cunoscut doar doi preşedinţi, ambii 
desemnați de MPLA: 

e dr. Agostinho Neto — 11 noiembrie 1975-10 septembrie 1979 
(decedat la Moscova, la doar 57 de ani, în timpul unei intervenții 
chirurgicale la ficat); 

e José Eduardo dos Santos — 21 septembrie 1979. 

CAPITOLUL AL IV-LEA: 


NAMIBIA ȘI ERITREEA, ALTE CAZURI 
PARTICULARE ALE DECOLONIZĂRII 


NAMIBIA 


upă cum am constatat în Capitolul al doilea, Namibia a 

fost colonie germană cu numele de Deutsche Sudwest 

Afrika. La sfârşitul primului război mondial, statutul 

de putere colonială al Germaniei a luat sfârşit, fapt 
consfințit prin Tratatul de la Versailles (28 iunie 1919). La Art. 119, 
documentul stipula că „Germania renunţă în favoarea principalelor 
Puteri aliate şi asociate la toate drepturile şi titlurile sale asupra 
posesiunilor sale de peste mare”!. Apoi, prin Pactul Societăţii 
Naţiunilor (Art. 22), se prevedea repartizarea fostelor colonii germane, 
ca teritorii sub mandat, „naţiunilor mai înaintate”? (adică, puterilor 
învingătoare). Aceste puteri exercitau „calitatea de mandatare, în 
numele Societăţii”. Aşa s-a întâmplat si cu Africa de Sud-Vest care a 
fost încredințată guvernului «Majestății Sale britanice». Însă, Marea 
Britanie a procedat la un artificiu ce avea să inaugureze lunga serie a 
evoluţiilor particulare ale teritoriului: ea a delegat mandatul «pentru a fi 
exercitat (...) de către guvernul Uniunii Sud-Africane»* (Uniune creată, 
la 31 mai 1910, sub forma unui dominion britanic). Conform 
reglementărilor mandatului, Uniunea „trebuia să asigure creşterea 
bunăstării materiale şi progresul social al locuitorilor teritoriului”” 
primit. Numai că, foarte repede, conducătorii albi de la Pretoria şi-au 
impus propriile reguli: din 1922 „negrii vor fi constrânşi să aibă permis 

de circulatie în zonele albilor”, iar din 1925 s-a instituit „munca 
forţată”, regim ce se va perpetua până în 19727. Se poate constata, de la 
prima vedere, că Africa de Sud „nu a făcut nimic pentru a traduce în 
viaţă principiile prevăzute în mandat”, 

La sfârşitul celui de-al doilea război mondial, prelungind spiritul 
Chartei Atlanticului (semnată în 1941 de preşedintele Roosevelt şi 
premierul Churchill), Charta ONU preconiza schimbări majore în viaţa 
popoarelor coloniale. Unul din aspecte viza chiar teritoriile sub mandat 
care deveneau teritorii sub tutela organizaţiei mondiale”. În contextul 
noilor desfăşurări, guvernul sud-african a depus la sediul ONU din New 
York, în 1946, o cerere de anexare a Africii de Sud-Vest. Adunarea 
Generală a respins o asemenea pretenţie, dar din acest moment se 
deschidea „faza juridică”! a problemei namibiene, transformată într-o 
continuă „confruntare între Uniunea Sud-Africană şi majoritatea 
anticolonialistă din cadrul ONU”!!. Guvernul de la Pretoria căuta să-și 
justifice politica unilaterală prin false pretexte juridice. Astfel, el nega 
ONU „orice filiatie cu Societatea Naţiunilor”!?, refuzând plasarea 
teritoriului sub regim de tutelă. Lucrurile s-au agravat odată cu accesul 
la putere, în 1948, a Partidului Naţional, partid ultraconservator şi 
segregationist. Imediat el a extins şi la Africa de Sud-Vest „politica sa 
de apartheid”, grăbind şi „procesul de anexare a teritoriului” 14, 
transformat unilateral, în 1949, în cea „de-a cincea provincie sud- 
africană”!5. 

Devenită „o republică dominată de afrikaneri” 1 [la 31 mai 1961 — 


MC, idem, nr. 13, 30 mart. 1989, p. 12. 

7 Ibidem. 

8 Cf. idem, nr. 26, 20 iun. 1968, p. 21. 

? Vezi Charta ONU (Art. 79-91), în Relaţii internaționale..., vol. III (1945-1982), p. 
226-232. 

0 M. Michel, Décolonisations et émergence du tiers monde, Paris, Edit. Hachette 
Supérieur, 2008, p. 242. 

! Ibidem. 

? Cf. Lumea, nr. 13/1989, p. 12. 

* Ibidem, p. 13. 

* Ibidem. 

5 Idem, nr. 22, 25 mai 1967, p. 15; M. Michel, op.cit., p. 242; vezi şi Le Nouvel 
Afrique-Asie, no. 54, mars 1994, p. 3. 

$ Histoire générale de PAfrique, tome VIII (L'Afrique depuis 1935), édition 
abrégée, Paris, Présence Africaine/Edicef/UNESCO, 1988, p. 192. 

nota ns.], Africa de Sud si-a accentuat presiunea asupra Africii de Sud- 
Vest. Încă din 1962, regimul de la Pretoria a creat o comisie specială, 
menită să realizeze un studiu privind administrarea directă a teritoriului. 
A rezultat astfel „Planul Odendaal” (1964) ce iniția „politica de 
bantustanizare”!” a Africii de Sud-Vest, după modelul sud-african. Prin 
urmare, „fermele bogate, resursele naturale ale pământului, bogăţiile 
minerale, porturile şi mijloacele de comunicare” 15, reveneau, în 
totalitate, minorităţii albe (ce reprezenta doar 11,6% din populaţie). 
Conform „Planului”, oficializat prin „South West African Act” (nr. 
54/1968), populaţia era împărţită „în 11 grupuri etnice”!”: 10 compuse 
din negri şi metişi (repartizate în „homelands” sau „bantustans”), iar 
al unsprezecelea alcătuit numai din albi. El proceda şi la o redistribuire 
a pământurilor: zonele aride, adică 40% din suprafaţă, reveneau 
populaţiei de culoare, forțată să supraviețuiască „într-o economie 
primitivă şi anacronică”%, în timp ce 43% din total erau repartizate 
albilor. Dimensiunea contrastului se regăseşte şi în alte cifre: albii 
dispuneau „de peste 87% din terenul pe care se practică agricultura”?!, 
pe restul de 13% din suprafeţele fertile africanii realizând doar „o 
economie de subzistență”. Paradoxul era aprofundat si de faptul că 
albii desemnau 6 deputaţi în cele două camere ale Parlamentului sud- 
african, comparativ cu populația africană privată de „orice drept la 
reprezentare”. Aşadar, „guvernul de la Pretoria şi-a desăvârşit 
sistemul dominației şi al divizării populațiilor africane prin 
intensificarea politicii de apartheid”. 

Marea miză a ocupației sud-africane o reprezenta imensul 
potenţial în resurse naturale al Africii de Sud-Vest. În consecinţă, 
teritoriul şi bogățiile sale au condus la „un formidabil interes 
economic” pentru RSA şi aliaţii occidentali. În multe privinţe, Africa 


"7 Lumea, nr. 13/1989, p. 13. 

15 Cf. Medunarodna Politika, în Lumea, nr. 11,7 mart. 1974, p. 29. 

19 Vezi Lumea, nr. 13/1989, p. 13. 

2 Cf. Medunarodna..., p. 29; vezi şi E. Jefferson Murphy, Istoria civilizației 
africane, Bucureşti, Editura Minerva, 1981, vol. 2, p. 304. 

?l Vezi Lumea, nr. 35, 26 aug. 1976, p. 12; idem, nr. 26/1968, p. 22; vezi şi Jeune 
Afrique, no. 1045, 14 janv. 1981, p. 32. 

Lumea, nr. 35/1976, p. 12. 

3 Ibidem. 

” Ibidem. 

* M. Michel, op.cit., p. 241; vezi şi Le Nouvel Afrique-Asie, nr. 54/1994, p. 3. 

de Sud-Vest detine o succesiune de recorduri. Astfel, ea se plasa pe 
„locul doi în lume la producţia de diamante”. De asemenea, producţia 
de „metale rare””” impresiona: prima poziţie pe continent la plumb, a 
doua la cadmiu şi respectiv a treia la litiu şi vanadiu”. Subsolul său 
adăpostea şi „importante zăcăminte” de aur, argint, cărbune, fier, 
cupru, zinc, dar şi uraniu. Aici se impune o constatare: accesul la 
resursele de uraniu ar fi permis RSA „să intre în posesia armei 
nucleare”. O serie de investigaţii efectuate după sfârşitul „Războiului 
Rece” au scos la iveală faptul că, la 6 august 1977, liderul sovietic 
Leonid Brejnev a adesat un mesaj preşedintelui Carter, în care avertiza 
că „serviciile sale secrete au localizat un perimetru de experimente 
nucleare în porțiunea sud-africană a deşertului Kalahari”"!. Alertat, 
conducătorul de la Kremlin „cerea o intervenţie discretă a Casei Albe 
pe lângă principalul său aliat din Africa australă, pentru a-i aduce la 
cunoştinţă că o participare a sa la cursa pentru producerea armelor 
nucleare este inacceptabilă”. Demersul SUA nu a fost prea 
convingător: pe 22 septembrie 1979, „un satelit american de observaţie 
(...) a înregistrat producerea unei puternice explozii nucleare, în largul 
coastelor Africii de Sud din Oceanul Indian, în apropierea insulei 
Prinţul Edward”*. Deşi informaţia „a fost bine tăinuită”%, experții CIA 
au ajuns la o conluzie justă: „Pretoria dispune de arma nucleară”. 
Aceiaşi specialişti au stabilit şi calea dobândirii unei asemenea 
performanţe: graţie „unei îndelungate cooperări între Africa de Sud şi 
Israel”. Complicitatea celor două state? a fost de durată, ea 
permiţând, în 1983 şi 1986, lansarea experimentală a unor „rachete cu 


* Cf. Lumea, nr. 49, 27 nov. 1969, p. 21. 

? Idem, nr. 27, 3 iul. 1980, p. 30. 

* Cf. El Moudjahid, în Lumea, nr. 19, 8 mai 1980, p. 28. 

capete nucleare”*. Totuşi, nici astăzi nu se ştie exact în ce stadiu se afla 
capacitatea nucleară a RSA şi cum au dispărut acele arme, după accesul 
majorităţii africane la putere! Elocvent este în acest sens, episodul 
povestit de Fidel Castro în My Life. Astfel, în timpul unei întâlniri 
oficiale, Castro l-a întrebat pe Nelson Mandela: «Domnule preşedinte, 
ştiţi unde sunt armele nucleare pe care Africa de Sud le avea?». 
Răspunsul a venit prompt: «Nu ştiu». După care, liderul de la Havana a 
continuat: «Ce v-au spus, pe această temă, responsabilii militari sud- 
africani?». Din nou, Mandela a replicat, pe un ton calm: «Nu mi-au 
spus nici un cuvânt»””. De fapt, ignorarea „programului nuclear” a fost 
unul din prețurile reconcilierii albi-negri în RSA! În plus, Comisia 
„Adevăr şi Reconciliere”, creată după 1994 şi care a investigat crimele 
apartheid-ului, a scos la iveală că „RSA dispunea şi de arme chimice şi 
biologice, dezvoltate tot cu ajutorul Israelului”. Pe bună dreptate, 
publicistul britanic Richard Dowden evidenţiază paradoxurile unei 
asdemenea colaborări ce „a generat una dintre extraordinarele şi 
amarele ironii ale istoriei”: „statul evreu, născut din rasismul european 
şi genocidul nazist, a contribuit la înarmarea ultimului stat animat de 
ideologia nazistă din secolul al douăzecelea, cu arme nucleare, chimice 
şi biologice, arme ale genocidului”. 

Revenind la aspectul economic, să spunem că resursele Namibiei 
au transformat-o în „captiva Africii de Sud” si că, „în mod practic, 
[ea] a devenit o colonie a Republicii Sud-Africane”*. De fapt, RSA, ea 
însăşi extrem de bogată, juca rolul de intermediar, întreaga economie 
locală fiind subordonată capitalului occidental. Într-o țară în care, „un 
dolar investit (...) aduce un profit de patruzeci de ori mai mare”, erau 
prezente mari societăți precum „De Beers” (RSA), „Newmont Mining” 
(SUA), „Rio Tinto Zinc” (Marea Britanie), „Total” (Franţa) sau 
„Urangesellschaft” (RFG)*. Iată de ce, având în vedere aceste multiple 

interese, considerăm extrem de inspirată asertiunea conform căreia 
„bogăţiile Namibiei sunt prea de preţ pentru ca guvernanţii de la 
Pretoria să renunte la ele”*?. Însă, accentuarea prezenţei străine nu putea 
decât să alimenteze frustrarea băştinaşilor. Treptat, în teritoriu şi-au 
făcut apariţia primele forme de organizare, tonul fiind dat de etnicii 
ovambo, din nord (etnia cea mai numeroasă). 

Începuturile mișcării nationale se leagă de numele lui Herman 
Toivo Ja Toivo care, împreună cu alți tineri aflați la lucru în Africa de 
Sud, a creat, în 1957, „o organizaţie care să le apere interesele”%: 
„Ovamboland People's Congress” (OPC). Anul următor, OPC şi-a 
schimbat denumirea în „Ovamboland People's Organisation” (OPO). 
Fondatorul structurii, Toivo Ja Toivo, îşi va păstra statutul de „şef 
istoric”? , dar conducerea va fi exercitată, de acum înainte, de un tânăr 
dinamic şi promiţător, Sam Nujoma. Aflată la debuturile sale, OPO a 
elaborat un set de cerinţe decente, printre care: „abolirea muncii forțate, 
libertatea de circulație şi dispariția oricărei forme de discriminare 
rasială”. Principala preocupare a lui Nujoma o reprezenta extinderea 
OPO şi la alte grupări etnice. Dezideratul reprezentativităţii nationale a 
făcut ca, la 19 aprilie 1960, OPO să-şi schimbe denumirea în „South 
West Africa People’s Organization” (SWAPO). Într-adevăr, SWAPO 
s-a impus foarte repede drept „cea mai importantă mişcare politică”! 
din teritoriu. Aşa cum afirma Sam Nujoma, apariția SWAPO 
„răspundea necesităţii de a se da o expresie politică unică luptei 
anticoloniale a poporului nostru”. În prima fază a existenţei sale, 
SWAPO s-a dovedit o „organizaţie politică nonviolentă”*”. Urmărind 
obiective precise, ea s-a dotat cu un program de acțiune cuprinzător, ce-şi 
propunea: 

e «eliberarea imediată şi dobândirea independenţei prin orice 
mijloace posibile, constituirea unui guvern democrat-popular, realizarea 
unei independente şi autonomii depline a Namibiei [la propunerea 
SW APO, ONU a oficializat această denumire a teritoriului la 12 iunie 


*7 Idem, nr. 49/1969, p. 21. 

1968 — nota ns.] în domeniul economic, al apărării, culturii şi relaţiilor 
sociale; 

e mobilizarea şi organizarea maselor populare namibiene pentru a 
participa la lupta de eliberare națională; 

e formarea şi ridicarea nivelului conştiinţei nationale în cadrul 
luptei de eliberare; 

e combaterea oricăror manifestări sau tendințe de tribalism, 
regionalism etnic şi a oricăror tendinţe de discriminare rasială; 

e unirea tuturor päturilor sociale namibiene — clasa muncitoare, 
țărănimea şi intelectualitatea progresistă — într-un partid de avangardă, 
capabil să cucerească independenţa națională şi să edifice o societate 
fără clase, fără exploatare, bazată pe idealurile şi principiile 
socialismului ştiinţific”. 

Telurile SW APO erau foarte bine sintetizate de liderul mişcării, 
Sam Nujoma: «Avem un program pentru instaurarea unui stat 
democratic, în care toți namibienii vor avea aceleaşi drepturi, fără 
deosebire de rasă sau culoare. Am întins albilor mâna noastră 
prietenească. Este destul loc pentru toţi. Nu am luptat niciodată contra 
albilor, ci contra unui sistem colonial şi segregationist»®. Doar că, 
spunea acelaşi Nujoma, „la apelul nostru paşnic în favoarea libertăţii, 
colonizatorii sud-africani au răspuns cu violente represalii”*. Guvernul 
rasist al lui John Vorster (prim-ministru al RSA în perioada 13 
septembrie 1966-20 septembrie 1978) a încercat să dea o formă „legală” 
acțiunilor sale anti-SWAPO. Astfel, Parlamentul sud-african a votat 
„Actul de suprimare a comunismului”, în noiembrie 1966, şi „Legea 
antiterorism”, în iulie 1967. Prin urmare, aceste legi îi defineau pe 
luptătorii SWAPO fie „comunişti”, fie „terorişti”, şi prevedeau 
„pedeapsa cu moartea pentru aşa-numitele «acte de terorism»””. În 
virtutea unor asemenea clauze, pe 2 decembrie 1966, 37 de lideri ai 
SW APO au fost arestaţi şi „supuşi o perioadă îndelungată unor torturi 
inumane”. Apoi, ei au fost traduşi în faţa Curţii Supreme din Pretoria 
care a pronunțat, la 7 februarie 1968, sentinţe grele: 19 condamnări la 


`“ Vezi Lumea, nr. 25/1985, p. 14-15. 

închisoare pe viaţă, 9 la termene de 20 de ani şi restul la privare de 
libertate între 5 şi 10 ani”. Semnificative sunt cuvintele lui Toivo Ja 
Toivo, una din victimele procesului de la Pretoria: «Încă de când am 
fost arestat am simțit că nu suntem judecaţi de egalii noştri ci de 
stăpânii noştri [subl.ns.]. Ne aflăm aici într-o ţară străină, condamnaţi 
în baza unor legi întocmite de oameni pe care noi i-am considerat 
totdeauna străini. Suntem judecați de un judecător care nu este 
compatriotul nostru şi care nu are trecutul nostru. Suntem cu toții 
profund încredintati că nu ar trebui să fim judecaţi aici, la Pretoria... 
Noi suntem namibieni, nu sud-africani (...). Nu vom recunoaşte 
niciodată dreptul guvernului de la Pretoria de a ne guverna ţara şi nu 
vom recunoaşte nici legile la a căror întocmire noi nu am avut nici un 
cuvânt de spus»%. Majoritatea celor reţinuţi au fost expediati pe 
faimoasa „Robben Island”, unde se afla, din 1964, şi impresionantul lot 
al prizonierilor ANC, în frunte cu Nelson Mandela. 

Prin verdictul Curţii Supreme sud-africane se dorea să se dea şi un 
exemplu de intransigentä, mai ales că, pe parcursul anului 1966, s-au 
produs două evenimente ce au marcat decisiv istoria Namibiei. Primul, 
l-a constituit declanşarea luptei armate, de către SWAPO, la 26 august 
1966. lată ce declara Toivo Ja Toivo, în timpul procesului de la 
Pretoria: «Este oare surprinzător că compatrioții mei au pus mâna pe 
arme? (...) Violenţa este într-adevăr înfricoşătoare, dar cine nu şi-ar 
apăra bunurile şi viaţa împotriva unui jefuitor? Şi suntem de părere că 
Africa de Sud ne-a jefuit ţara noastră». După care, liderul namibian a 
ținut să menţioneze un fapt inedit: «În cursul celui de-al doilea război 
mondial, când a devenit evident că atât țara mea cât şi Africa de Sud 
erau amenințate de nazism, mi-am riscat viaţa pentru a le apăra pe 
amândouă, purtând o uniformă cu banderole portocalii (sud-africană). 
Recunosc că astăzi am hotărât să ajut pe cei care au pus mâna pe arme. 
Tovarăşii mei şi cu mine am suferit. Nu considerăm însă că eforturile şi 
sacrificiile noastre au fost zadarnice»“?. Tonul optimist din final, de 
altfel o constantă a liderilor SWAPO, se dovedea în perfectă armonie cu 
numele lui Toivo Ja Toivo care, în limba populațiilor ovambo, se 

“ Ibidem. 

“ Ibidem. 


Istoria decolonizärii Africii, vol. 2 235 
traduce prin «Sperantä şi Sperantä”»°. 

Aşa cum declara Sam Nujoma revistei Lumea, la început „au avut 
loc acţiuni de sabotaj împotriva autorităţilor rasiste”, după care 
„detaşamente de patrioţi au angajat lupte cu trupele represive ale 
guvernului RSA”. Atunci, în acea zi de 26 august 1966, „populaţia din 
Namibia şi-a dat seama, pentru prima dată, că este capabilă să înfrunte 
duşmanul cu armele în mâini”. Pe bună dreptate, Nujoma afirma că 
„independenţa ne este prea scumpă, pentru a nu face totul ca să o 
obţinem”. Tenta romantică a discursului său, căpăta şi nuanţe ferme: 
„Atâta vreme cât un centimetru din pământul Namibiei este ocupat de 
duşman, SWAPO va continua lupta până la victoria finală”®’. Liderul 
mişcării naționale se dovedea neclintit în convingerile sale deoarece 
„lupta pentru eliberare națională din Namibia, sub conducerea SWAPO, 
este lupta poporului, lupta tuturor patriotilor, o luptă dreaptă”. Pentru 
el, victoria finală era inevitabilă, reprezentând „doar o chestiune de 
timp”. 

La fel ca şi Angola, Namibia a devenit o importantă miză a 
„Războiului Rece”. Şi în acest caz, cele două superputeri au intervenit 
prin interpuşi. Astfel, datorită orientării sale marxiste, SW APO „primea 
sprijin financiar şi material din partea ţărilor de pe orbita sovietică” ”". 
Având în vedere colonizatorul din trecut, nu este de mirare că 
detaşamentele SW APO au fost pregătite, în special, de „consilieri est- 
germani”"?, cărora li s-au adăugat şi un însemnat număr de instructori 
cubanezi. Deşi „ajutorul provenit din Est nu poate fi cuantificat cu 
exactitate în cifre”, totuşi „el a permis SWAPO să amenințe, suficient 
de mult, pe sud-africani”. La rândul lor, sud-africanii se bucurau de 
asistenţa oferită de „trupele aparținând bazei militare a NATO (...) 

situată în vecinătatea oraşului Walvis-bey”” (al doilea centru economic 


al Namibiei şi singurul port cu ape adânci al teritoriului). Acesteia i se 
adăuga alianţa strategică stabilită între RSA şi Israel, ce aveau „multe 
puncte în comun””®. De altfel, o asemenea prietenie a fost încurajată 
permanent de SUA care erau „obsedate de grija de a împiedica o 
agravare a situaţiei care să fie profitabilă Uniunii Sovietice”””. Dincolo 
de polarizarea doctrinară, Sam Nujoma scotea în evidenţă şi „sprijinul 
moral şi material al OUA, [al] unui mare număr de ţări africane 
independente”'5, cu o menţiune specială pentru ţările din „prima linie” 
(Tanzania, Zambia, Botswana, Angola, Mozambic, iar din 1980, 
Zimbabwe). De asemenea, presa progresistă de pe continent îşi 
manifesta simpatia pentru lupta patriotilor namibieni. Să ne oprim 
asupra unui singur exemplu: o publicație guineeză remarca, laudativ, că 
SWAPO „duce un război popular de mare anvergură”””. În realitate 
acest „război” se limita la operaţiuni de gherilă desfăşurate, cu 
precădere, în regiunea Ovamboland. Nici nu putea fi altfel, dacă luăm în 
considerare disproportia de forte: SWAPO avea circa 5.000 de 
combatanți, în timp ce elementele de ocupaţie sud-africane au sporit 
constant, cifrele variind între 20.000-35.000 de oameni, ,,superechipati 
şi omniprezenţi”*. Cu toate acestea, S. Nujoma prezenta un bilanţ 
încurajator: „mii de soldați rasişti şi de mercenari au fost ucişi [si] mari 
cantităţi de arme şi muniții au fost capturate”5!. Mai temperată, revista 
Jeune Afrique vorbea de „un total de 10.000 de morţi, civili şi militari, 
dintre care 1.000 de sud-africani”? 

Al doilea eveniment important al anului 1966 l-a reprezentat 
Rezoluţia numărul 2145 (XXI) a Adunării Generale a ONU, din 27 
octombrie, ce anula mandatul exercitat de RSA în Namibia. Rezoluția 
aprecia că „Africa de Sud asigură administrarea teritoriului de o 
manieră contrară mandatului dat” şi stipula că „Africa de Sud nu mai 


75 Cf. Lumea, nr. 22/1967, p. 15. 

76 P, Girard, op.cit., p. 100. 

77 M. Michel, op.cit., p. 244. 

% Vezi interviu cu Sam Nujoma, în Lumea, nr. 18/1970, p. 15. 

” Vezi Horoya, no. 2853, du 18 au 24 janv. 1981, p. 41. 

% Vezi M. Michel, op.cit., p. 244; Jeune Afrique, no 1045/1981, p. 32. 
5! Cf. Afrique-Asie, în Lumea, nr. 42/1977, p. 29. 

5 Cf. Jeune Afrique, no. 1045/1981, p. 32. 

5 Vezi Lumea, nr. 25/1985, p. 14. 

are dreptul sä administreze teritoriul care se aflä acum sub räspunderea 
directă a ONU”. Decizia Adunării Generale a fost întărită şi de o 
hotărâre a Consiliului de Securitate ce preciza, fără echivoc, că «orice 
măsură luată de guvernul sud-african în numele Namibiei ori în ce o 
priveşte, după încetarea mandatului, este ilegală şi nulă». Pentru a 
instrumentaliza această decizie juridică, în 1967 Adunarea Generală a 
hotărât crearea „Consiliului ONU pentru Namibia”, alcătuit din 11 state 
membre, organism care „devenea, de jure, autoritatea însărcinată cu 
administrarea Namibiei”*®, Noua iniţiativă ONU avea să fie validată, la 
27 iunie 1971, de Curtea Internaţională de Justiție de la Haga, al cărei 
verdict statua că «Africa de Sud ocupă ilegal Africa de Sud-Vest şi că 
este obligatoriu să-şi retragă administraţia din teritoriu”*”. Avizul CIJ 
era consultativ, dar el mai conţinea şi alte precizări interesante: „statele 
membre ale ONU au obligaţia [subl.ns.] să recunoască ilegalitatea 
prezenței Africii de Sud în Namibia şi să respingă orice act al 
guvernului sud-african care ar implica exercitarea unui mandat declarat 
caduc; această obligaţie incumbă şi statelor care nu sunt membre ale 
ONU”. Numai că, bucurându-se de complicitäti înalte, RSA „a sfidat 
comunitatea mondială”, ignorând exigenţele Rezolutiei 2145 (XXI). 
Însă, ONU şi-a luat în serios rolul şi, atunci când ambientul 
internaţional o va permite, inițiativele sale îşi vor arăta rodul. Din 
această perspectivă să evidentiem şi poziția României, devenită membră 
a „Consiliului ONU pentru Namibia”, în 1972. 

Sub regimul comunist, România a promovat o veritabilă politică 
tiermondistă. Dintre celelalte țări socialiste europene, doar Iugoslavia 
lui Tito s-a dovedit la fel de prezentă pe scena „lumii a treia”. În 
consecință, guvernul de la Bucureşti a manifestat o solidaritate activă şi 
față de SWAPO. Faptul este reflectat şi de cele patru vizite ale lui Sam 
Nujoma în România: aprilie 1970, decembrie 1971, iunie 1979 şi 
februarie 1981. Nu este de mirare că, liderul namibian a avut aprecieri 


# Cf. idem, nr. 26/1968, p. 22; vezi şi idem, nr. 11/1974, p. 29; idem, nr. 13/1989, 
p. 13. 

35 Idem, nr. 25/1985, p. 15. 

5 Histoire générale..., p. 193. 

87 M. Michel, op.cit., p. 242; vezi şi C. Vlad, Când luptătorii îşi curăță armele..., 
Bucureşti, Editura Politică, 1972, p. 133. 

5 Vezi Lumea, nr. 25/1985, p. 14. 

* Histoire générale..., p. 193. 

elogioase la adresa ţării noastre şi a guvernantilor de atunci. Astfel, într-un 
interviu acordat revistei Lumea, el afirma: „aici, în România, găsim un 
prieten adevărat, un prieten de nădejde”. Acest „prieten” era Nicolae 
Ceauşescu, pe care Nujoma îl considera „un apărător al popoarelor 
oprimate din lumea întreagă””!. El ţinea să evidentieze şi că „este un 
bun prieten şi sfătuitor, întotdeauna gata să dea sprijinul necesar, 
material, politic, diplomatic”?. Prin aceste cuvinte, Nujoma, recunoscut 
pentru francheţea sa, ne redă propria percepţie asupra unui Ceauşescu 
aşa cum era el la sfârşitul anilor '70 şi începutul anilor "80. Dincolo de 
raporturile personale, Nujoma se ataşase de România. lată o mostră în 
acest sens: „De câte ori ne aflăm în ţara dumneavoastră ne simţim ca 
acasă. România este a doua noastră casă [subl.ns.]””. Cuvinte 
frumoase, ale unui om forțat de împrejurări să trăiască în exil! În acelaşi 
registru Nujoma puncta: „Trebuie să-mi exprim , de asemenea, 
aprecierea pentru rolul important şi pozitiv al României, ca membră a 
Consiliului ONU pentru Namibia. România ne acordă un mare ajutor în 
lupta noastră diplomatică şi politică pentru eliberarea Namibiei de sub 
ocupaţia ilegală sud-africană. Aş putea spune că, în general, ajutorul dat 
de România constituie un factor de încurajare de o importanță 
covârşitoare în lupta noastră de eliberare naţională”. De altfel, liderul 
SWAPO se arăta recunoscător întregii comunități internaţionale: 
„Apreciez efortul ONU de a ajuta poporul namibian să obțină adevărata 
libertate şi independență, să pună capăt, odată pentru totdeauna, 
ocupaţiei sud-africane ilegale, oprimării şi exploatärii””. Trecerea 
anilor, l-a făcut pe liderul SW APO să evolueze. Dacă initial declara că 
„independenţa pe care o dorim şi pentru care facem cele mai mari 
sacrificii nu poate constitui obiect de negocieri”*, la începutul anilor 
'80 afirma că SWAPO este „dispusă să negocieze fie direct, fie prin 
intermediul ONU, cu regimul sud-african”. Însă, fin tactician, Nujoma 
ştia că pentru a obține victoria, „acțiunea politică prin intermediul 


% Vezi interviu cu Sam Nujoma, în Lumea, nr. 11/1981, p. 3. 
” Ibidem. 

” Ibidem. 

” Ibidem. 

” Ibidem, p. 3-4. 

” Ibidem, p. 4. 

% Cf. Afrique-Asie, în Lumea, nr. 42/1977, p. 29. 

” Cf. Lumea, nr. 11/1981, p. 4. 

Naţiunilor Unite” trebuia complinită cu „rezistența militară din 
interior”? ilități A 
La 25 aprilie 1974 s-a produs „Revoluţia garoafelor” din 
Portugalia, eveniment ce a reverberat şi în zona australă a continentului 
negru. Schimbarea istorică de la Lisabona a permis emanciparea 
coloniilor portugheze din Africa, pe parcursul anului 1975. În acest 
context, accesul la independenţă al Angolei şi Mozambicului a avut o 
importantă consecinţă: el a marcat „începutul sfârşitului ordinii albe 
în sudul Africii”!0!. O asemenea „schimbare fundamentală a datelor 
geopolitice”? din zonă a accentuat senzaţia de „cetate asediată” a 
RSA; prin urmare, creşte importanța strategică a Namibiei, menită să 
preia rolul de «cordon sanitar» 1% pentru regimul de la Pretoria 
(lucrurile se vor complica şi mai mult după independența Zimbabwe, în 
1980). lată de ce, RSA va deveni unul din principalii factori 
destabilizatori ai Angolei, în anii ce vor urma. După cum se ştie, în 
toamna lui 1975, armata sud-africană s-a implicat în războiul civil 
dintre grupările angoleze, sprijinind FNLA şi UNITA, împotriva 
MPLA. La începutul lunii noiembrie, forţele sud-africane ajunseseră 
aproape la porţile Luandei. Intervenţia trupelor cubaneze, prin 
„Operaţiunea Carlota”, a schimbat cursul evenimentelor. Pe durata a 
patru luni, invadatorii sud-africani au fost respinşi, repliindu-se la 
bazele lor din Namibia. Aşa cum am constatat în rândurile consacrate 
Angolei, Fidel Castro a încercat să impună o soluție radicală: 
independenţa Namibiei. Tentativa a eşuat datorită aprehensiunilor 
Uniunii Sovietice. Prin urmare, trupele cubaneze, la presiunea 
Moscovei, s-au oprit la 250 kilometri nord de frontiera cu Namibia. A 
rezultat astfel, în sudul Angolei, un veritabil no man’s land, ce se va 
transforma într-un loc propice refacerii efectivelor UNITA. Totodată, 
această arie se va metamorfoza într-o nouă rampă de invazie a Angolei, 
începând din 1981 (şi care va conduce la episodul final de la Cuito 


% C, Vlad, op.cit., p. 133. 

” Ibidem. 

1% Ibidem; vezi şi Lumea, nr. 11/1981, p. 4. 

101 Cf. V. Cruceanu, Istoria decolonizării Africii (Emanciparea politică a 
posesiunilor engleze şi franceze din Africa Neagră), Bacău, Editura Corgal Press, 
2010, p. 249. 

1% Cf. El Moudjahid, în Lumea, nr. 19/1980, p. 28. 

1% Vezi Lumea, nr. 13/1989, p. 13. 

Cuanavale, din 1988). 

Până atunci, să revenim la încercările de soluționare diplomatică a 
problemei namibiene. Eforturile în această direcţie sunt legate de 
numele secretarului general al ONU, austriacul Kurt Waldheim. În cele 
două mandate ale sale (1972-1981), el „a răspuns de acordarea de 
ajutoare pentru Bangladesh, Nicaragua şi Guatemala, precum şi de 
misiunile de menţinere a păcii în Cipru, Orientul Mijlociu [şi] 
Angola”!%. Valorizând tradiţia neutralistă a ţării sale, Waldheim a 
manifestat o preocupare specială pentru soarta Namibiei. În ciuda 
entorselor repetate ale regimului sud-african, austriacul a elaborat, în 
primăvara lui 1978, un plan special cunoscut sub numele de „Program 
de acţiune pentru trecerea la independenţă a Namibiei”. Validat de 
sesiunea extraordinară a Adunării Generale a ONU, din mai 1978, 
planul a fost sancționat şi de Consiliul de Securitate, în ziua de 29 
septembrie 1978, devenind Rezoluţia 435 a Consiliului de Securitate 
al ONU (ce a mai purtat şi numele de „Planul Waldheim”). 
Principalele articulații ale documentului precizau: 

«l. [Consiliul de Securitate] aprobă raportul secretarului general 
(S/12827) privind aplicarea propunerii de reglementare a situației 
Namibiei (...); 

2. Reafirmă că obiectivul său este retragerea administraţiei ilegale 
a Africii de Sud din Namibia şi transferul puterii poporului namibian, 
cu asistenţa ONU (...); 

3. Decide să creeze sub autoritatatea sa, pentru o durată de până la 
12 luni, un Grup de Asistenţă al Naţiunilor Unite pentru perioada de 
Tranzitie (UNTAG) (...) [care] să asigure, într-un viitor apropiat, 
independența Namibiei prin intermediul alegerilor libere sub 
supravegherea şi controlul Organizaţiei Naţiunilor Unite; 

4. Constată cu satisfacție că SWAPO este dispusă să coopereze la 
punerea în aplicare a raportului secretarului general şi, în special, că 
este gata să semneze şi să respecte dispozițiile relative la încetarea 
focului (...); 

5. Cere Africii de Sud să coopereze imediat cu secretarul general 
în aplicarea prezentei Rezolutii; 

6. Declară că toate măsurile unilaterale luate de administrația 


104 Vezi Enciclopedia Universală Britannica, Bucureşti, Jurnalul Naţional şi Editura 
Litera, 2010, vol. 16, p. 183. 

ilegală în Namibia în legătură cu procesul electoral, inclusiv stabilirea 
unilaterală de liste electorale sau transferul puterii, contravin 
Rezoluţiilor 385 (1976), 431 (1978) şi prezentei rezoluţii a Consiliului 
de Securitate, sunt nule şi neavenite (...)»%. 

Prudent, Waldheim şi-a propus termene limită elastice: procesul 
trebuia să debuteze la 1 aprilie 1979 şi să se încheie la 15 iunie 1980. În 
toată această perioadă „de trecere la independenţă”!9, în Namibia 
trebuiau „să fie stationati, pentru menținerea ordinii şi securității, 7.500 
militari ai ONU, iar pentru supravegherea campaniei electorale şi a 
alegerilor (...) 1.200 funcţionari ONU”. El şi-a însoţit propunerile de 
un discurs profetic: «trebuie să se treacă fără întârziere de la stadiul 
discuţiei la cel al aplicării deciziilor politice care se impun. Dacă 
actuala ocazie a unei reglementări paşnice rapide este pierdută, 
evenimentele care, după toate probabilitățile, se vor produce, vor avea 
cele mai grave consecințe pentru pacea în regiune». Secretarul 
general ONU s-a sprijint, în demersul său, pe două „instituții” special 
înființate: comisarul special al ONU pentru Namibia (funcție 
încredințată finlandezului Martti Ahtisaari) şi „Grupul de contact” 
(creat încă din mai 1977 de principalele puteri occidentale — SUA, 
Marea Britanie, Franţa, Canada şi RFG), „care trebuia să acţioneze ca 
intermediar între părţile aflate în conflict”!%. Din nefericire, politica de 
«angajament constructiv» ! 10 promovată de „grup? şi-a dovedit 
partialitatea, ea fiind excesiv preocupată de „protejarea” RSA. Acest 
fapt nu a făcut decât să alimenteze intransigenta sud-africană. Prin 
urmare, la numai o lună de la votarea Rezolutiei 435, primind la 
Pretoria pe cei cinci miniştri ai „Grupului de contact”, premierul Pieter 
Botha (28 septembrie 1978-3 septembrie 1984) ţinea să precizeze că 
«Namibia este prea bogată pentru a fi guvernată, în viitor, de 
SWAPO»!!!. Nu-i de mirare, deci, că Africa de Sud s-a situat, în 
continuare, pe o poziţie obstructionistä; ea a ignorat apelurile repetate 


1% Vezi Rezoluţia 435 (principalele prevederi) în Lumea, nr. 14, 6 apr. 1989, p.7; 
vezi şi idem, nr. 25/1985, p. 14; Temps Nouveaux, no. 33/1988, p. 8. 

1% Lumea, nr. 38, 14 sept. 1978, p. 21. 

'% Ibidem. 

108 Idem, nr. 27/1980, p. 31. 

10 M. Michel, op.cit., p. 244. 

10 Lumea, nr. 25/1985, p. 15; vezi şi Le Nouvel Afrique-Asie, nr. 54/1994, p. 3. 

Ul Vezi interviu cu Sam Nujoma, în Lumea, nr. 27, 28 iun. 1979, p. 6. 

ale secretarului general ONU şi a promovat „o dublă strategie” 117: 


e destabilizarea vecinilor, prin susținerea grupărilor armate 
antiguvernamentale (UNITA în cazul Angolei şi RENAMO în cazul 
Mozambicului), sau prin raiduri militare de intimidare (în Zimbabwe şi 
chiar în paşnica Botswana). Acţiunile sud-africane au fost încurajate de 
instalarea administrației Reagan la Casa Albă (ianuarie 1981) care „nu-şi 
ascunsese o anume înţelegere şi acceptare a locului şi rolului Africii de 
Sud pe esichierul african”; 

e impunerea unei „soluţii interne”, după modelul rhodesian al 
lui Ian Smith şi, apoi, Abel Muzorewa. Era o politică „împotriva 
spiritului şi sensului rezoluţiilor ONU”! şi care „încerca să excludă 
SWAPO”!!5 din procesul rezolvării crizei. Aici se ridică şi o problemă 
de reprezentativitate: în timp ce RSA „se prevala de superioritatea sa 
zdrobitoare în terenul de operațiuni militare”, invocând astfel 
„nonreprezentativitatea SWAPO”!!, organizaţia lui Sam Nujoma 
dobândise la ONU, încă din 1973, calitatea de «unic reprezentant 
legitim al poporului namibian»"!7. De altfel, SWAPO străbătuse toate 
căile recunoaşterii internaționale, începând cu agreement-ul OUA 
(1965) şi culminând cu statutul de observator la ONU (1977), respectiv 
de membru al Mişcării de Nealiniere (1979). În fapt, aşa cum spunea 
Nujoma, poziția RSA se reducea la simple „manevre şi tactici pentru a 
impune o soluţie de tip neocolonialist în Namibia”!!%. Asertiunea era 
validată de artificiile regimului de la Pretoria. Astfel, încă din 1975, el a 
inițiat crearea unei forte politice alternative „Democratic Turnhalle 
Alliance” (DTA)!'”, condusă de fermierul alb Dirk Mudge. DTA se 
dorea „multirasială” şi era o grupare heteroclită alcătuită din 15 tendinţe 
ce reuneau albi, metişi, dar şi şefi tribali. Prevalându-se de compoziția 
„multietnică” a DTA, regimul sud-african a organizat, în decembrie 
1978, „alegeri interne” ce au revenit, cum era de aşteptat, respectivei 


Histoire genârale..., p. 193. 

5 Cf. Lumea, nr. 17/1981, p. 9. 

14 Idem, nr. 27/1979, p. 6. 

5 Ibidem. 

16 M. Michel, op.cit., p. 244. 

17 Cf. Lumea, nr. 25/1985, p. 15. 

'5 Idem, nr. 27/1979, p. 6; vezi si Histoire générale..., p. 193. 

13 „Turnhalle” era numele liceului german din Windhoek, în incinta căruia s-a 
organizat întâlnirea constitutivă a DTA. 

coaliții. Prin acest scrutin, RSA punea în practică un plan axat pe două 
coordonate. Pe de o parte, lansa în arenă pe liderii DTA, încercând „să-i 
impună comunităţii internationale ca interlocutori” °. Pe de altă parte, 
ea urmărea «ca DTA să obţină sprijinul popular care-i lipsea, pentru a 
învinge SWAPO în cadrul unor eventuale alegeri desfăşurate sub 
supraveghere internaţională”? „Soluţia internă” s-a dovedit „fără nici 
un viitor”! şi, din februarie 1983, RSA a reintrodus administrarea 
directă a Namibiei. Tergiversând, Africa de Sud a câştigat timp, dar 
ipocrizia sa nu putea dura la infinit. Frustrările s-au acumulat, iar Sam 
Nujoma le dădea glas: „pentru noi rămâne calea luptei armate şi nu 
există nici o îndoială că vom învinge”%. Opţiunea militară alimenta si 
spiritul sud-africanilor, care doreau să-şi ia revanşa după înfrângerea 
din 1975. Pretoria era „obsedată de pericolul comunist în Africa 
australă şi de sindromul încercuirii” "4, urmărind, cu tenacitate, ca 
statele vecine să fie „debarasate de mişcările revoluţionare” 1%. Victoria 
lui Ronald Reagan la alegerile prezidenţiale din SUA, în noiembrie 
1980, a reprezentat un balon de oxigen pentru regimul sud-african 
(considerat „regim terorist”! de contracandidatul democrat al lui 
Reagan, Michael Dukakis). După cum am văzut în rândurile de mai sus, 
din 1981 RSA şi-a dat întregul concurs pentru refacerea structurilor şi 
reînarmarea UNITA. Mai mult, ea a transformat zonele ocupate din 
Namibia în „capete de pod pentru a lansa acțiuni militare de anvergură 
împotriva Angolei vecine” ?”. Suma acestor provocări militare o va 
reprezenta ofensiva de la Cuito Cuanavale, pornită la 23 martie 1988, şi 
considerată drept «cea mai importantă operațiune declanşată de 
armatele RSA după cel de-al doilea război mondial»'%. Iniţiativa s-a 
dovedit hazardată, deoarece ,sud-africanii au fost în totalitate 
striviţi”!*. Iată cum descrie Sam Nujoma această confruntare decisivă: 


12 Lumea, nr. 19/1980, p. 28. 

121 Idem, nr. 27/1980, p. 30. 

122 Cf. Jeune Afrique, no. 1045/1981, p. 32. 

13 Vezi Lumea, nr. 27/1979, p. 6. 

124 M. Michel, op.cit., p. 245. 

' Ibidem. 

126 Cf. Temps Nouveaux, no. 33/1988, p. 9. 

128 Cf. Lumea, nr. 27/1980, p. 30. 

1% Vezi interviu cu Sam Nujoma, în New African, no. 472, April 2008, p. 27. 

„La Cuito Cuanavale, Africa de Sud a fost zdrobită. S-au purtat mai 
multe bătălii de-a lungul râului Lomba, dar şi la Calueque, unde 
avioanele cubaneze MIG-23 [fabricate în URSS — nota ns.] au distrus 
baza militară sud-africană din zonă”!%. Acelaşi Sam Nujoma ne 
înfăţişează amploarea dezastrului sud-africanilor, amintind că 
„modernele lor avioane de asalt, cumpărate în Franţa şi Marea Britanie, 
au fost scoase în totalitate din luptă”, mulţi soldaţi „înecându-se în 
apele râului Kunene”!"!. Disperat, preşedintele P.W. Botha (din 3 
septembrie 1984, RSA s-a dotat cu un regim prezidențial) a jucat ultima 
carte: angajarea, pe front, a redutabilului „Regiment prezidențial”. 
Incontestabil, Botha a făcut din strategia staff-ului său militar o 
chestiune de prestigiu personal. lată de ce, „el a încasat o puternică 
lovitură”, din care nu şi-a mai revenit, „neputând să înţeleagă 
înfrângerea Regimentului prezidenţial”!*5. Totuşi, deznodământul de la 
Cuito Cuanavale a avut un efect pozitiv: „din acel moment regimul de 
apartheid şi-a schimbat atitudinea” "4, realizând că „problemele sud- 
vestului african nu puteau fi rezolvate manu militari”! 5. De asemenea, 
aşa cum declara Sam Nujoma, „ameliorarea generală a climatului în 
lume a avut o însemnată incidență asupra reglementării problemei 
namibiene (...). O importantă contribuţie la deblocarea conflictelor 
regionale au adus-o, fără doar şi poate, întâlnirile la nivel înalt sovieto- 
americane”!*. Aşa se face că „guvernul de la Pretoria s-a văzut nevoit 
să se aşeze la masa negocierilor”. Vocea raţiunii triumfa, RSA 
profitând de ocazia ce i se oferea de a ieşi din „izolarea sa 
internationalä” #, Prin contrast, organizaţia SWAPO a acceptat ideea 
negocierilor fără pic de resentimente. În acest sens, Nujoma afirma: 
„vom căuta să fim realişti şi pragmatici. Nu-ţi poți alege vecinii, ci doar 
prietenii. Africa de Sud este o realitate...” "°. 


* Ibidem. 

`’! Ibidem. 

” Ibidem, p. 28. 

* Ibidem. 

%4 Ibidem, p. 27. 

35 Vezi interviu cu Sam Nujoma, în Temps Nouveaux, nr. 49, 1988, p. 10. 

* Ibidem. 

37 Ibidem; vezi si New African, no. 472/2008, p. 28; vezi amănunte despre negocieri 
furnizate de Jorge Risquet Valdés, în Afrique-Asie, no. 31, juin 2008, p. 38-39. 
CE. Temps Nouveaux, no. 52, 1989, p. 35. 

Cf. Jeune Afrique, în Lumea, nr. 36/1989, p. 20. 

Aşa cum am remarcat la Angola, discuţiile au început pe 3 mai la 
Londra, au continuat în alte diferite centre din Europa şi Africa, şi s-au 
încheiat prin Acordurile de la New York, din 22 decembrie 1988. 
Problema namibiană a fost cuprinsă în Acordul tripartit încheiat între 
Angola, Cuba şi RSA. Pornind de la „principiile unei solutionäri 
paşnice a conflictului din sud-vestul Africii” şi „a aplicării Rezolutiei 
435/78 a Consiliului de Securitate”!*, principalele puncte ale 
documentului stipulau că: 

«2. Toate forțele militare ale Republicii Africa de Sud se vor 
retrage din Namibia în conformitate cu Rezoluția 435/78; 

3. În conformitate cu dispoziţiile rezoluţiei, Republica Africa de 
Sud şi Angola vor coopera cu secretarul general [al ONU] pentru a 
asigura independenţa Namibiei prin intermediul unor alegeri libere şi 
juste (...). Părțile vor respecta integritatea teritorială şi inviolabilitatea 
frontierelor Namibiei (...); 

7. Părțile vor aplica, cu bună credinţă, toate obligațiile asumate 
prin prezentul acord şi vor soluţiona, prin negocieri şi în baza spiritului 
de cooperare, orice diferend privind interpretarea sau aplicarea 
acestuia» *!, 

Acest acord tripartit a fost corelat cu Acordul bilateral Angola- 
Cuba. Documentul stabilea un calendar precis al retragerii trupelor 
cubaneze din Angola, fapt ce a permis trecerea la aplicarea Rezolutiei 
435/78, începând cu 1 aprilie 1989. Din acest moment, Namibia a intrat 
sub administrarea ONU, reprezentată în teritoriu de comisarul special, 
Martti Ahtisaari. Rolul determinant revenea însă „Grupului de Asistenţă 
al ONU pentru Perioada de Tranzitie” (UNTAG), alcătuit din 4.650 de 
„căşti albastre” (cu efective mult diminuate față de cifra inițială, de 
7.500 oameni, prevăzută de Rezoluţia 435). Comandantul UNTAG, 
generalul-locotenent Dewan Prem Chand (India), declara că „misiunea 
ONU are drept obiectiv să sprijine crearea unei noi națiuni”, 
precizând că soldaţii pe care îi comandă „sunt hotărâți să îndeplinească 
misiunea ce le-a fost încredinţată”!%5. Într-adevăr, UNTAG a depăşit 
diferitele incidente de parcurs, realizând obiectivele propuse: 


1% Vezi textul Acordului, în Lumea, nr. 2, 12 ian. 1989, p. 12. 
141 Ibidem, p. 12-13. 

142 Idem, nr. 14, 6 apr. 1989, p. 6. 

'* Ibidem. 

supravegherea încetării focului între combatanții SWAPO şi trupele 
sud-africane (intrată în vigoare chiar la 1 aprilie), asigurarea repatrierii 
celor aproape 70.000 de refugiați namibieni (din Angola, Zambia şi 
Botswana, proces inaugurat pe 15 mai) şi organizarea alegerilor pentru 
Adunarea Constituantă (programate inițial pe 1 noiembrie şi decalate 
ulterior pentru 7 noiembrie). 

Deşi corpul electoral cuprindea doar 701.483 persoane cu drept de 
vot, ONU a decis o consultare elaborată, desfăşurată pe parcursul a 
cinci zile (7-11 noiembrie 1989). Participarea la urne a depăşit chiar şi 
cele mai optimiste aşteptări: 670.273 persoane, adică 92% din 
electorat!*. În competiţia pentru totalul de 72 de locuri ale Adunării au 
intrat 10 partide şi coaliţii de partide. Dintre toate, se detaşau SWAPO 
şi DTA. Formația lui S. Nujoma era aureolată de lupta de 22 de ani, ce 
a reprezentat „cel mai lung război de eliberare din istoria 
contemporană”!*5. Având în vedere trecutul istoric dar şi programul 
unificator al mişcării sale, Sam Nujoma se dovedea sigur de reuşită: noi 
ştim că SWAPO va fi forța politică cea mai importantă” "46. Conștient de 
însemnătatea exerciţiului democratic, el adăuga: „SWAPO nu se teme 
de concurența reprezentată de alte partide şi organizaţii politice. Suntem 
încrezători că vom obţine victoria în alegeri” *”. În ce priveşte campania 
electorală, SWAPO a mizat pe două teme majore: independenţa şi 
reconcilierea. Din nou, cuvintele lui Nujoma se dovedeau sugestive: 
«Acum, când războiul s-a terminat, vă cer tuturor să vă aläturati 
SWAPO şi să ne îndreptăm împreună spre libertate şi independență» '*%; 
după care a completat: «Suntem gata să uităm şi să iertăm toate 
abuzurile comise împotriva noastră, dar cealaltă parte trebuie să 
acționeze în acelaşi spirit constructiv» (vocația națională, manifestată 
de SWAPO, era probată si de faptul că din cei 72 candidați ai săi, 6 
proveneau din rândul albilor). 

În antiteză cu SWAPO se afla DTA, ce reprezenta „interesele 
cercurilor conservatoare, aproape în exclusivitate ale albilor” '™. 


4 Idem, nr. 46, 16 nov. 1989, p. 14. 

* Idem, nr. 13/1989, p. 12. 

4 Idem, nr. 42/1977, p. 29. 

*7 Cf. Temps Nouveaux, no. 49/1988, p. 11. 
48 Vezi Lumea, nr. 44, 2 nov. 1989, p. 18. 
* Ibidem. 

° Ibidem. 

Gruparea lui Dirk Mudge a desfäsurat o campanie în stil occidental, 
arătând că dispune de „impresionante fonduri” 1 pe care nu ezita să le 
„dezvăluie ostentativ”!5?. De altfel, chiar liderul DTA recunostea public 
donațiile primite: «companiile care ne susțin sunt sud-africane sau 
(vest)-europene»!5 3. Încă din epocă se ştia că „Africa de Sud a cheltuit 
aproape 50 de milioane [dolari] în sprijinul campaniei electorale a 
partidelor prietene”!5*. În ciuda logisticii impresionante, dublate de „o 
autentică strategie a tensiunii orchestrată de Pretoria” !”, victoria 
SWAPO nu a putut fi împiedicată. Rezultatele finale, publicate pe 14 
noiembrie, creditau SWAPO cu 384.567 de sufragii, adică 57,33% din 
voturi. Cuantificate, aceste procente echivalau cu 41 de locuri în 
Adunarea Constituantă. Pe locul secund se plasa DTA, cu 191.532 de 
voturi (28,55%), ce-şi adjudeca 21 din locurile Adunärii *. Astfel, 
gruparea sprijinită de RSA devenea „a doua forță politică din țară după 
SWAPO”!7. Restul de 10 locuri erau repartizate unui număr de cinci 
formaţiuni mai mici: Frontul Democratic Unit (4), Acţiunea Creştină 
Naţională (3), respectiv Frontul Patriotic Naţional, Convenţia Federală 
din Namibia şi Frontul Naţional din Namibia (câte un loc)". 

Lucrärile Adunärii Constituante au fost deschise în ziua de 21 
noiembrie; încă din prima sesiune, ea şi-a ales preşedintele în persoana lui 
Hage Geingob, un fruntaş al SWAPO. Adunarea Constituantă namibiană 
şi-a propus două obiective majore: dotarea ţării cu o Constituţie şi alegerea 
preşedintelui Republicii. De asemenea, prin componenţa sa eterogenă, 
Constituanta trebuia să demonstreze faptul că reconcilierea era posibilă. 
Dând dovadă de un remarcabil simţ al responsabilități, cei 72 de aleşi au 
depăşit diferenţele ideologice şi au lucrat într-o armonie desăvârşită. A 
rezultat astfel o lege fundamentală considerată drept „una dintre cele mai 
liberale şi mai democratice din lume”. Grupările moderate din 


51 Ibidem. 

' Ibidem. 

' Ibidem. 

154 Cf. Asie et Afrique aujourd'hui, no. 2, janv.-févr. 1990, p. 48. 

15 Vezi Lumea, nr. 44/1989, p. 18. 

150 Cf. Asie et Afrique..., no. 2/1990, p. 49; vezi şi Lumea, nr. 47, 23 nov. 1989, p. 14; 
M. Michel, op.cit., p. 245. 

157 Lumea, nr. 44/1989, p. 18. 

15 Idem, nr. 47/1989, p. 14. 

19 http://en.wikipedia.org/wiki/Hage-Geingob 

Adunare, în frunte cu DTA, erau linistite deoarece constituţia „îndepărta 
tentatiile socialismului şi ale nationalizärilor”"%. Ea multumea si 
SW APO, având în vedere că „promova unitatea naţională, reconcilierea, 
democraţia, domnia legii, demnitatea umană” şi „garanta respectarea 
drepturilor dobândite de-a lungul şi dureroasei noastre lupte pentru 
libertate şi independenţă”"S!, după cum se exprima un alt lider de seamă 
al organizaţiei, Theo-Ben Gurirab. La rândul său, ziaristul Simon Malley, 
un apropiat al mişcărilor de eliberare din Africa australă, aprecia 
constituția namibiană deoarece „ea asigură desfăşurarea de alegeri oneste 
şi transparente, acordând tuturor namibienilor posibilitatea să se exprime 
liber, fără a se teme de cenzura presei sau de ingerinta guvernamentală în 
domeniul libertăților politice ori ale drepturilor omului”!%2. Procedând la 
un exercițiu comparativ, S. Malley considera produsul muncii primilor 
deputaţi namibieni drept „o constituţie exemplară în comparaţie cu actele 
similare din majoritatea ţărilor africane”%. 

Starea de comprehensiune reciprocă a transformat tranziția 
namibiană într-un model de reuşită. Noua constituţie a fost promulgată 
la 9 februarie 1990. Apoi, pe 16 februarie, Constituanta a ales ca 
preşedinte al Republicii, cu unanimitatea celor 72 de voturi, pe liderul 
SWAPO, Sam Nujoma. Anterior, ea stabilise şi data independenței: 21 
martie 1990. 

Ceremoniile proclamării independenţei au avut loc la Windhoek. 
Conform protocolului stabilit, Sam Nujoma a fost proclamat preşedinte 
de către secretarul general al ONU, peruanul Javier Pérez de Cuéllar 
(deţinător a două mandate, în perioada 1982-1991), ce a avut şansa 
ducerii la bun sfârşit a „Planului Waldheim” (de altfel, Namibia a 
devenit cel de-al 160-lea membru al ONU). La rândul său, preşedintele 
sud-african Frederik de Klerk (15 august 1989-10 mai 1994) a coborât 
drapelul RSA, în locul căruia a fost înălțat drapelul Namibiei 
independente. Cele două superputeri mondiale, implicate atât de mult în 
destinul Namibiei, au fost reprezentate de şefii diplomatiilor: James 
Baker (SUA), respectiv Eduard Sevardnadze (URSS). Prima zi a 
independenţei Namibiei avea să anunțe că sfârşitul „Războiului Rece” 


'% M. Michel, op.cit., p. 245. 

61 http://en.wikipedia.org/wiki/Theo_Ben_Gurirab 

1 Vezi Le Nouvel Afrique-Asie, no. 64, janv. 1995, p. 16. 
'% Ibidem. 

era aproape: ea a prilejuit numeroase întâlniri între şefii de delegaţii, 
multe în premieră absolută, precum cele dintre Nelson Mandela, liderul 
istoric al ANC, şi secretarul Departamentului de Stat al SUA, James 
Baker, dintre preşedintele sud-african Frederik de Klerk şi ministrul 
sovietic de externe, Eduard Sevardnadze, dintre preşedintele angolez 
José Eduardo dos Santos şi James Baker, precum şi dintre preşedinţii de 
Klerk (RSA) şi dos Santos (Angola). România, abia ieşită din 
evenimentele produse în decembrie 1989, a fost reprezentată de noul 
său ministru de externe, Sergiu Celac. 

Decolonizarea Namibiei are o însemnată semnificaţie: ea „a pus 
punctul final lungii istorii a colonialismului”!S* pe continentul african. 
Se încheia, astfel, un laborios proces, inițiat în anii "60 şi care a devenit 
caracteristica definitorie a Africii secolului al XX-lea. 


În ziua proclamării independenţei a intrat în funcțiune şi primul 
guvern al Namibiei suverane, condus de Hage Geingob (el va exercita 
funcția de prim-ministru timp de 12 ani). Era un guvern de uniune 
națională, ce cuprindea „toate grupările politice, inclusiv minoritatea 
albă”!%5, alcătuit în spiritul ireversibil al voinţei de reconciliere 
națională, atât de pregnant manifestat în perioada de tranziție. Sam 
Nujoma, cel care declara că dacă s-ar fi născut într-o ţară „normală” ar 
fi fost un simplu „muncitor”166, s-a dovedit un lider politic de foarte 
bună calitate. Datorită „politicii pragmatice” promovate, el a asigurat 
noului stat „pacea şi stabilitatea internă”. Prin urmare, la următoarea 
consultare electorală (8-9 decembrie 1994), Nujoma a fost reales, prin 
vot direct, cu 76,3% din voturi, de asemenea, SWAPO a obţinut o 
majoritate de două treimi (55 locuri parlamentare, din totalul de 72). 
Constituţia prevedea că o persoană nu poate exercita decât maximum 
două mandate, a cinci ani fiecare. În 1999, Nujoma a atins această 
limită. În mod surprinzător, dar explicabil pentru o democraţie foarte 
tânără, clasa politică a fost cuprinsă de teama de necunoscut. lată de ce, 


'% Temps Nouveaux, no. 52/1989, p. 35. 

15 Enciclopedia Africii, Bucureşti, Editura Meronia, 2002, p. 184. 
166 Cf. C. Vlad, op.cit., p. 144. 

167 Enciclopedia Africii, p. 184. 

s-a căzut de acord asupra unui amendament constituțional, care să 
permită preşedintelui Nujoma să candideze pentru un al treilea mandat. 
Agreement-ul încheiat prevedea că „excepţia se aplică numai lui 
Nuj oma”1%. Aşa se face că, la scrutinul din 30 noiembrie 1999, liderul 
SWAPO a fost reales cu 76% din voturi'®, iar SWAPO şi-a reînnoit 
zestrea celor 55 de locuri. Tot în 1999, Namibia a cunoscut un alt 
moment de mare prestigiu: în luna septembrie, ministrul său de externe, 
Theo-Ben Gurirab, a fost desemnat preşedinte al celei de-a LIV-a 
sesiuni a Adunării Generale a ONU (până în septembrie 2000). 

Amendamentul constituțional a indus şi aprehensiunea că Nujoma 
ar putea încerca să se eternizeze la putere. Numai că, liderul istoric al 
SW APO a dat din nou dovadă de înțelepciune: la sfârşitul celui de-al 
treilea mandat, în 2004, el s-a retras de pe scena politică. Cum era de 
aşteptat, succesorul său, Hifikepunye Pohamba provenea tot din 
SWAPO (76,4% din voturi la alegerile din 15-16 noiembrie 2004; 
reales în 2009, cu acelaşi coeficient). Colaborator de primă oră al 
„părintelui independenţei”, Pohamba impresiona prin „asemănarea 
frapantă” cu Nujoma: „aceeaşi statură, aceeaşi barbă grizonată [la care 
între timp a renunţat — nota ns.], aceleaşi lentile groase ale ochelarilor 
şi chiar acelaşi punct de vedere în ce priveşte gestiunea politică”! 
Totuşi, ei se şi diferentiau: „spre deosebire de exuberanta jovialä a 
predecesorului său, Pohamba se dovedeşte modest si discret” !”!. Marea 
sa calitate rezidă în faptul că este „un om al consensului”!"?. De fapt, 
Pohamba asigură o nouă tranziţie: el este privit „ca o punte de legătură 
între era Nujoma, căreia îi aparține [fapt dovedit şi de datele de stare 
civilă: Nujoma s-a născut la 12 mai 1929, iar Pohamba la 18 august 
1935 — nota ns.] şi noua generaţie ce-şi aşteaptă rândul”? 


* 


Am văzut mai sus că momentul Cuito Cuanavale a fost crucial 


'% http://en.wikipedia.org/wiki/Sam_Nujoma 

'% Ibidem. 

17 Vezi Jeune Afrique L'intelligent, no. 2290, du 28 nov. au 4 déc. 2004, p. 43. 
171 Ibidem. 

pentru independenţa Namibiei. Implicat în vâltoarea evenimentelor, 
Sam Nujoma s-a dovedit profetic: el a intuit că înfrângerea militară sud- 
africană „va fi urmată de consecințe similare chiar în interiorul 
RSA”! De altfel, ţara rasismului oficializat, de la mijlocul deceniului 
al nouălea, al secolului al XX-lea, nu mai semăna cu Africa de Sud din 
1960 (anul brutalei represiuni de la Sharpeville, când s-au înregistrat 69 
de morţi şi 178 de răniţi), nici cu cea din 1964, anul în care prin 
„procesul Rivonia”, întreaga elită a African National Congress — ANC 
(Nelson Mandela, Govan Mbeki, Walter Sisulu, Ahmed Kathadra, 
Raymond Mhlaba, Elias Motsoaledi şi Andrew Mlangeni) a fost 
condamnată la perpetuitate (exceptând pe Oliver Tambo, aflat în 
străinătate) şi nici măcar cu RSA din 1976, anul dramei de la Soweto 
(când s-au înregistrat 176 de morți şi 1.000 de răniți). La începutul 
anilor "80, RSA devenise de neguvernat. Izolarea internațională, criza 
economică provocată de sancțiunile dictate de ONU şi lipsa drepturilor 
civile pentru populația majoritară, de culoare, au aruncat țara pe 
marginea prăpastiei. Independenţa Angolei şi Mozambicului (în 1975), 
urmată de cea a Zimbabwe (în 1980), după îndelungate războaie de 
eliberare, arăta că zona australă a continentului intrase într-o eră 
ireversibilă a schimbărilor. 

Sub presiunea vremurilor, guvernanţii de la Pretoria au procedat, 
în septembrie 1978, la o redistribuire a responsabilitätilor, bazată pe 
continuitate: înlocuirea premierului John Vorster (compromis de eşecul 
din Angola) cu Pieter Willem Botha. Numai că, noul lider era un produs 
„pur şi dur” al regimului de apartheid. Mai mult, el s-a dovedit o piesă 
esențială a acestui angrenaj: timp de 13 ani (1964-1977), Botha a 
deținut portofoliul apărării, perioadă în care Africa de Sud s-a 
transformat într-o putere militară redutabilă (dotată cu un complex 
militaro-industrial propriu). Ostil oricăror concesii făcute populaţiei 
majoritare, Botha declara: «nu pot sprijini un proces de reforme care ar 
duce poporul meu [în fapt populaţia albă — nota ns.] la o curată 
sinucidere»175. O asemenea prejudecată a accentuat caracterul securitar 
al regimului şi, prin urmare, guvernarea Botha a coincis cu „anii cei mai 
sumbri ai apartheidului” "s. În „spatele tronului”! premierului (devenit 


174 Vezi interviu cu Sam Nujoma, în New African, no. 472/2008, p. 28. 
175 Cf. Time, no. 13, March 30, 1992, p. 15. 
16 Cf. L'Evenement du Jeudi, no. 369, du 28 nov. au 4 déc. 1991, p. 15. 

în 1984 preşedinte) se afla „o forţă tenebroasă”%5, reprezentată de 


«militarocraţia»"”” regimului (armată, poliţie, servicii secrete). Partizan 
convins al «dezvoltării separate a raselor», P.W. Botha nu ezita să-şi 
exprime, constant, disprețul față de negri: «Trăim în mijlocul unor 
sălbatici care vor să ne sugă sângele, care ne urăsc şi care abia aşteaptă 
să ne smulgă tot ceea ce noi am dobândit» ®®. 

Şi totuşi, sub acest politician ultraconservator, s-au produs 
primele semne ale dezghetului. Astfel, în martie 1982, celebrii deținuți 
ai ANC au fost transferați de pe sinistra „Robben Island”, la „Pollsmoor 
Prison”, pe continent, în apropiere de Cape Town, fapt ce a permis şi „o 
ameliorare a condiţiilor de detenţie”!*!. În epocă s-a speculat că gestul 
avea ca scop „să pună capăt influenţei bătrânilor lideri asupra noii 
generaţii de activişti negri încarcerați la Robben Island, proces cunoscut 
sub numele de «Universitatea Mandela»”!%?. Ulterior, mutarea s-a 
dovedit strategică: ea a avut menirea să ofere „posibilitatea unui contact 
discret între ei [deţinuţii ANC — nota ns.] şi guvernul sud-african”!*?. 

Pasul următor l-a reprezentat „reforma constituțională”, din 
septembrie 1984, ce instituia sistemul prezidențial. Ea a fost însoțită şi 
de o deschidere spre populaţiile metisă şi indiană (2,5 milioane de 
persoane), care primeau drepturi politice. Aşa se face că, pe 25 ianuarie 
1985, a început să funcţioneze cel dintâi „parlament multirasial”, 
prevăzut cu trei camere (pentru albi, metişi şi indieni). Numai că, 
asocierea celor două categorii etnice s-a dovedit formală, fapt 
demonstrat de „competenţa insignifiantă a camerelor parlamentare 
speciale în care erau reprezentate fiecare din aceste populaţii” "4. 
Liderul din exil al ANC, Oliver Tambo, aprecia că „aceste mici 
modificări ar fi fost semnificative în urmă cu douăzeci de ani”1%. El 
respingea „pseudo-reforma” deoarece „întreaga structură de stat este 


7 Temps Nouveaux, no. 27/1990, p. 25. 

7 Ibidem. 

7 Ibidem. 

5 Cf. Jeune Afrique, no. 2391, du 5 au 11 nov. 2006, p. 49. 

5 Cf. Lumea, nr. 37, 12 sept. 1985, p. 14. 

5 Vezi interviu cu O. Tambo în Newsweek, în idem, nr. 36, 4 sept. 1980, p. 25. 

neatinsă (...). Nu este acceptabilă pentru că populația majoritară din 
Africa de Sud nu este luată în considerare (...). [Ea] este concepută 
astfel încât să menţină starea de lucruri şi să asigure, în continuare, 
puterea pentru minoritatea albă, negrii fiind total excluşi”!*. În mod 
tranşant, Tambo adăuga: „Nu vrem să fim guvernati. Nu mai vrem ca 
deciziile care ne privesc să fie luate de alţii şi nu mai vrem să fim 
sclavi. [Noi] vrem să guvernăm”!*”. Invocând «Charta Libertăţii», 
elaborată încă din 1955 la Kliptown, liderul partidului populaţiei 
majoritare devenea cât se poate de explicit. „Obiectivul nostru este de a 
elimina (...) întreg sistemul reprezentat de apartheid (...). [Dorim] o 
Africă de Sud lipsită de orice formă de rasism şi în care democraţia să 
guverneze, pentru ca poporul african să capete controlul deplin asupra 
destinului său (...)”15. 

Pieter Botha a fost un personaj al contrastelor. Politician cu 
anvergură, el încerca să se situeze, în cadrul „National Party” (NP), 
între stânga liberală şi dreapta ultraconservatoare. Deşi mai apropiat de 
ultima, el era considerat un «luminat» 1% al acestui curent. Marele său 
merit constă în faptul că a tolerat discuţiile din partid şi din guvern vis- 
ă-vis de necesitatea găsirii unei soluţii politice interne. Aşa s-a ajuns la 
întocmirea unui document secret pentru uzul „Consiliului de Securitate” 
al RSA, în care şeful Serviciilor speciale, Neil Barnard, propunea, nici 
mai mult, nici mai putin decât eliberarea lui Mandela. Ei bine, «marele 
crocodil» (cum i se spunea lui P.W. Botha) şi-a însuşit sugestia şi, la 
începutul lui februarie 1985, a propus, public, eliberarea lui Mandela, 
dar cu o condiție: ca liderul african să-şi asume, în numele ANC, 
renunțarea la „lupta armată”. Ajunşi în acest punct, trebuie să facem o 
precizare: timp de cinci decenii, după constituirea sa (8 ianuarie 1912), 
ANC şi-a fundamentat doctrina pe gandhism (rezistenţa pasivă şi 
nonviolenţa)'%. De altfel, Mahatma Gandhi a elaborat concepţia ce 
avea să ducă la independenţa Indiei (1947), „pornind tocmai de la 
propria experiență, trăită în Africa de Sud (în perioada 1893-1914), 


186 Thidem. 

187 Vezi interviu cu O. Tambo în Le Nouvel Observateur, în idem, nr. 29, 14 iul. 1977, 
p. 29; idem, nr. 34, 19 aug. 1976,p.27. 

188 Interviu cu Oliver Tambo, în Lumea, nr. 19, 3 mai 1973,p.6. 

p. 38-41. 

unde, ca tânăr jurist, a activat în slujba comunităţii indiene stabilite 
aici”!”!. Gandhi nu a reuşit să provoace schimbările dorite în Africa de 
Sud, dar şi-a atras consideratia multor localnici, inclusiv a 
intransigentului lider al populaţiei albe, Jan Christiaan Smuts (viitor 
prim-ministru, în perioada 1919-1924), ce declara, pe ton admirativ: 
«oameni ca el ne izbăvesc de rutina lucrului comun şi a 
zadarnicului» "7. Perenitatea gandhismului este evidenţiată şi de Nelson 
Mandela care îl considera pe Gandhi atât „cetăţean indian, cât şi 
cetăţean sud-african” 15, deoarece „ambele ţări au contribuit la 
afirmarea geniului său intelectual şi moral” °*. 

Schimbarea doctrinară a ANC a intervenit după momentul 
Sharpeville (21 martie 1960). Atunci, în rândurile partidului s-au 
delimitat două curente: „unul pacifist, condus de preşedintele Albert 
Luthuli [conducător al ANC în perioada 1952-1967 — nota ns.], adept al 
strategiei nonviolente (recompensat pentru aceasta, în toamna lui 1960, 
cu Premiul Nobel pentru Pace), şi un altul, radical, animat de N. 
Mandela, O. Tambo şi W. Sisulu, convins că nu mai exista o altă 
variantă decât lupta armată. Partidul şi-a păstrat unitatea deoarece A. 
Luthuli a admis ca adepții căii radicale să poată constitui o organizație 
paralelă în interiorul ANC”'%. Aşa a apărut „aripa militară a ANC”1%, 
cunoscută sub numele de «Umkhonto we Sizwe» («Lancea națiunii»), 
coordonată de dinamicul Nelson Mandela. Referindu-se la acest 
moment, Mandela declara, în martie 1961, în faţa unor cameramani 
BBC: «Mulţi dintre adepţii noştri simt că este inutil să vorbim de pace 
şi să folosim mijloace nonviolente în fața unui guvern care răspunde 
doar cu atacuri sălbatice împotriva unor oameni neînarmaţi şi fără 
apărare. Cred că a sosit timpul, în lumina unei asemenea experiențe, să 
ne gândim dacă metodele pe care le-am aplicat până acum sunt 
adecvate». Reafirmându-si crezul că «Africa de Sud este o țară 


2 Ibidem, p. 38. 

plurirasialä» şi că «este destul loc pentru toate rasele în această ţară» "°, 
Mandela şi-a propus ca lupta armată să „nu provoace victime 
omeneşti”? Iată de ce, ţintele «Umkhonto we Sizwe» au fost „stațiile 
electrice, unitățile economice si clădirile guvernamentale, atacate cu 
bombe artizanale, cu precădere în cursul nopții sau după orele de 
program”. 

Operatiunile de gherilä s-au declansat la 16 decembrie 1961 si au 
avut un profund impact asupra opiniei publice. Însä, regimul sud- 
african se bizuia pe aportul unor servicii secrete redutabile. Pe baza 
informaţiilor culese acestea au reuşit, în zorii zilei de 12 iulie 1963, să 
captureze, într-o locuință conspirativă din cartierul Rivonia (nordul 
Johannesburgului), pe cei şapte principali conducători ai ANC din 
clandestinitate, în frunte cu Nelson Mandela”). Practic, „lupta armată” 
a fost înăbuşită din faşă. Ea a rămas un obiectiv esenţial al ANC? dar, 
în următoarele două decenii şi jumătate, „din cauza represiunii, acţiunea 
ANC-ului a fost mai ales sindicală şi diplomatică”2%. Fiind vorba de un 
principiu, Mandela a refuzat, la 10 februarie 1985, „oferta de eliberare 
condiţionată făcută de Pieter W. Botha”2*. Mesajul a fost citit de fiica 
sa, Zindzi Mandela, care preciza că „este bine de ştiut că tatăl meu nu 
va părăsi închisoarea în condiţiile stabilite de Botha””%. În mesaj se 
preciza că Mandela „respinge violența, dar că îşi doreşte legalizarea 
ANC pentru a putea negocia cu guvernul”?%. Mai mult, cel mai 
cunoscut prizonier politic din lume afirma că nu va pune niciodată 
„interesele personale” mai presus „de cauza poporului său”. În plus, 
Mandela, cunoscând situația din teren, cerea imperativ ca „preşedintele 
să renunţe la violență””%. Într-adevăr, societatea sud-africană devenise 

o societate a violentei, mai ales în faimoasele «orase dormitor» 
(«townships») ale negrilor. Desigur, Mandela avea dreptate: regimul 
segregationist detinea monopolul violentei. Pozitia liderului ANC era 
validatä si de atitudinea episcopului anglican, Desmond Tutu (devenit, 
la 16 octombrie 1984, al doilea sud-african de culoare recompensat cu 
Premiul Nobel pentru Pace). Exasperat de „terorismul de stat al 
regimului rasist”, episcopul avertiza: «nu ne vom mai supune legilor 
injuste şi inechitabile. Va veni o vreme când vom avea de ales între 
două rele: între opresiune sau răsturnarea prin violență a regimului 
opresiv»” 10, 

Mandela a revenit în centrul atenției, în noiembrie 1985, când a 
fost internat la spitalul ,, Volks” din Cape Town şi supus unei operaţii de 
prostată. Modul în care decurgea convalescenta a reprezentat un 
excelent pretext pentru ca bolnavul să primească vizita unui înalt 
demnitar al regimului: Kobie Coetzee, ministrul justiţiei. Întâlnirile s-au 
reluat după întoarcerea lui Mandela la „Pollsmoor Prison”, dar şi la 
„Victor Verster Prison”, unde liderul ANC a fost mutat, în 1988, 
suferind de tuberculoză. Trebuie spus că negocierile au implicat doar pe 
Mandela (care avea acceptul colegilor săi de detenţie) şi că, datorită 
atitudinii rigide impuse de Botha, „s-au realizat doar mici progrese”?! 
(unul dintre acestea fiind eliberarea lui Govan Mbeki, pe 5 noiembrie 
1987, din considerente de sănătate). 

„Un moment de cotitură”?!? s-a produs în anul 1986 când a avut 
loc o întâlnire, la Dakar (Senegal), între „o delegație alcătuită din 
academicieni, politicieni şi conducători ai bisericii””!%, condusă de 
liderul opoziției liberale albe, Frederik van Zyl Slabbert, şi o delegație 
din exil a ANC, în frunte cu Thabo Mbeki, responsabilul partidului 
pentru probleme externe. Au urmat şi alte contacte, la Lusaka (în 
Zambia, unde se afla cartierul general al ANC) şi la Londra, cărora li s-au 
alăturat şi mediul de afaceri din RSA. Procesul, cunoscut sub numele 
«getting to know you» a avut rezultatele scontate: „albii si negrii 
sud-africani au reuşit să se cunoască unii pe alții şi au încercat să 

înțeleagă punctele de vedere, aspirațiile şi temerile unora şi ale 
altora”2!5. Deşi nu au condus la rezultate spectaculoase, aceste întâlniri, 
organizate între oameni „ce trăiau în lumi diferite”?16, au creat 
premisele apariţiei unei încrederi reciproce bazate pe „ideea unui stil de 
viaţă alternativ, care să includă, pe baze egale, pe toţi sud-africanii”?!”. 

Această dinamică a dialogului nu a rămas fără ecou. Prin urmare, 
la 5 iulie 1989, la reşedinţa particulară a preşedintelui a avut loc „o 
întâlnire privată senzaţională””!* (la o ceaşcă de ceai, pe durata a 45 de 
minute) între P.W. Botha şi N. Mandela. Din nefericire, „marele 
crocodil” nu s-a dezmintit; el s-a dovedit „captivul dogmelor 
anchilozate”?!” şi, în consecință, „încercarea a rămas într-un punct 
mort”, Acest nou impas a exasperat chiar şi pe unii dintre liderii NP. 
Pentru aceştia nu exista decât o singură soluţie: „ca Botha să părăsească 
scena” . Ei bine, lucrurile s-au precipitat şi, diminuat de un accident 
vascular cerebral, Botha s-a retras pe 14 august 1989, după un diferend 
(un simplu pretext!?) cu doi dintre miniştrii săi (printre care 
competentul ministru de externe, Roelof Botha). 

În locul lui Botha, Parlamentul a ales ca preşedinte pe ministrul 
educaţiei, Frederik Willem de Klerk (care, după cinci săptămâni de 
interimat, a fost instalat oficial pe 20 septembrie 1989). Cu de Klerk s-a 
inaugurat o nouă etapă în istoria RSA: cea a reformelor. De altfel, noul 
preşedinte s-a dovedit un veritabil «Gorbaciov sud-african», iar, prin 
extensie, programul său înnoitor a fost numit «Pretoriastroika». 
Trecutul şi faptele trecutului nu-l recomandau pentru un asemenea rol. 
El provenea din structurile establishment-ului: era „strănepot de 
senator, nepotul unui fost şef de guvern şi fiul unui ministru”. 
Crescut „într-un mediu conservator, impregnat de un calvinism 
riguros”7%5, de Klerk „venea din rândurile dreptei cele mai profunde”?*. 

Ca membru al Parlamentului, s-a remarcat „prin luärile de poziţie ale 
unui conservatorism fără fisuri”2%5. Apoi, în calitate de ministru, s-a 
dovedit „în totalitate, devotat cauzei apartheidului”, fiind etichetat 
drept «fiul spiritual» al lui Pieter Botha. În pofida întregului său 
„cursus honorum”, acest om „a fost primul care a înţeles, printre cei 
cinci milioane de descendenţi ai coloniştilor albi, că nimic nu mai putea 
fi ca înainte, în Africa de Sud de la sfârşitul anilor *90*2%. Prin urmare, 
el „a făcut exact contrariul a ceea ce preconiza în trecut”??? şi s-a 
metamorfozat, brusc, într-un „reformator luminat ce şi-a surprins 
partizanii prin curajul său”2*0. 

De la început, de Klerk s-a impus ca „un om de echipă, echilibrat 
şi meticulos, un om pe care se poate conta”?! În plus, noul preşedinte 
se dovedea seducător, cu „maniere făcute să placă”2"?. Conştient de 
rolul asumat, el a deschis numeroase „şantiere”. lată, în cele ce 
urmează, principalele momente ale programului de reforme: 

e 15 octombrie 1989: eliberarea camarazilor lui Mandela din 
„lotul Rivonia”. Gestul a fost urmat de întâlnirea de Klerk-Mandela, din 
12 decembrie, în timpul căreia cei doi lideri au căzut de acord asupra 
„investigării mijloacelor care să ducă la o reglementare paşnică a 
conflictului rasial”2%5. Aceste discuţii au avut două consecințe majore: 
pe de o parte, ele au probat că de Klerk şi Mandela au un limbaj comun, 
fiind „personalităţile politice cele mai influente din Africa de Sud”2*%; 
pe de altă parte, ele au marcat „legalizarea de facto a ANC”2%5. 

e 2 februarie 1990: discurs istoric al preşedintelui de Klerk în 
Parlamentul de la Cap, început cu următoarele cuvinte: «Alegerile 
generale din 6 septembrie 1989 au plasat țara noastră, în mod 
irevocabil, pe calea unei schimbări radicale». Amintind că «privirile 

guvernelor responsabile din întreaga lume sunt atintite asupra 
noastră», preşedintele sublinia că «scopul nostru este o nouă şi justă 
împărțire a sarcinilor constituționale, în care fiecare locuitor se va 
bucura de drepturi, tratament şi oportunităţi egale, în toate sferele 
strădaniilor noastre — constituţional, social şi economic»”*., Determinat 
«de a continua, cu încredere şi convingere» pe calea reformelor, 
preşedintele a transmis «un mesaj al speranței»”“, anunțând legalizarea 
celor trei partide ce au combătut sistemul de apartheid: African 
National Congress (ANC), Pan Africanist Congress (PAC) şi South 
African Comunist Party (SACP). Această oficializare reprezenta 
începutul unei noi Africi de Sud>»”"!, bazat pe o societate pluralistä. 

e 11 februarie 1990: eliberarea lui Nelson Mandela, ultimul din 
„lotul Rivonia”, după 27 ani de detenţie. Momentul a fost urmat de 
ample manifestații de bucurie ce au avut loc în majoritatea marilor 
oraşe sud-africane. Instinctul colectiv sugera majorităţii de culoare că 
asista la începutul sfârşitului sistemului de apartheid, pe care Mandela 
îl considera drept „forma cea mai structurată a dominării şi 
discriminării rasiale, pe care lumea a cunoscut-o după cel de-al doilea 
război mondial”. De acum înainte, de Klerk si Mandela vor forma un 
tandem (în interiorul căruia, treptat, s-a detaşat impresia că „veritabilul 
şef de stat sud-african” este Mandela) care, întemeiat pe voință 
comună şi încredere reciprocă, va conduce RSA pe calea reconcilierii 
(deşi au existat numeroase momente de suspiciune, de criză chiar — 
precum asasinarea lui Chris Hani, 50 ani, considerat „cel mai 
charismatic lider de culoare”? după Mandela, şi „posibil succesor” 
al acestuia). 

e 30 iunie 1991: abolirea, la capătul unui proces legislativ 
laborios, ce a acoperit o perioadă de cinci luni, a tuturor legilor 

discriminatorii şi segregaţioniste”“S. De acum înainte, negrii deveneau 
subiect de drept civil, dobândind egalitatea în drepturi cu albii. 

e 17 martie 1992: Referendumul cu participarea exclusivă a 
electoratului alb, chemat să aprobe („da”) sau să respingă (,,nu”) 
politica de reforme a preşedintelui de Klerk. Prezenţa la urne a 
impresionat: 85% dintre albii cu drept de vot. De asemenea, rezultatul a 
fost peste aşteptări: 68,6% din cei ce şi-au exprimat votul au optat pentru 
„da”. Printr-un asemenea exerciţiu democratic, grupul etnic privilegiat 
până atunci şi-a dat asentimentul pentru crearea „unui nou sistem politic, 
menit să permită şi deplina participare [la viața publică — nota ns.] a 
majorităţii de culoare”. Vizibil satisfăcut, preşedintele declara: 
«Astăzi, am închis cartea apartheidului»”*. La rândul său, într-un 
interviu acordat revistei Time, Govan Mbeki declara că rezultatul 
scrutinului „linişteşte şi dovedeşte majorităţii de culoare că pacea este 
posibilă, că reconcilierea națională este posibilă, că acţiunea comună, ca 
un singur popor, indiferent de culoarea pielii, este posibilă”2”. 

e 15 octombrie 1993: Recunoaşterea internațională a eforturilor 
de transformare a Africii de Sud: preşedintele de Klerk şi Nelson 
Mandela (ales preşedinte al ANC, la 5 iulie 1991, în locul prietenului 
său, Oliver Tambo, grav bolnav) au fost recompensati cu Premiul Nobel 
pentru Pace. Preşedintele sublinia, la ceremonia decernării de la Oslo, 
că răsplata survenea în momentul în care «speranța şi-a făcut locul în 
inima poporului nostru», iar Mandela întărea că a sosit vremea «să 
construim Africa de Sud a visurilor noastre»”!. 

e 27-29 aprilie 1994: primele alegeri generale multirasiale şi 
pluraliste („The Election Day”), bazate pe principiul ce a reprezentat 
constanta istorică a cerințelor ANC: „One Man, One Vote”. Scrutinul 
s-a desfăşurat „free and fair” şi a reprezentat „încoronarea triumfului 
luptei antiapartheid”2”. În competiţie s-au înscris 27 de partide şi 
coaliții de partide. Cum era de aşteptat, consultarea electorală s-a 

încheiat cu o strălucită victorie a ANC, care a obținut 62,65% din voturi. 
Pe locul al doilea s-a clasat NP, al preşedintelui de Klerk, cu 20,39% din 
sufragii. A urmat, în poziția a treia, gruparea Inkatha-Freedom Party, a 
şefului zulu Mangosuthu Buthelezi, cu 10,3% din preferințele 
electoratului. Cuantificarea procentelor conferea ANC o largă majoritate 
parlamentară, cu 250 de locuri din cele 400 ale Parlamentului 
(bicameral). Conform Constituţiei, forul legislativ desemna şeful statului. 
Prin urmare, la 9 mai 1994, Nelson Mandela devenea primul negru ales 
preşedinte al RSA. Evenimentul are simbolistica sa: el punea capăt „unui 
regim exclusivist, vechi de 350 de ani”, Mandela a fost instalat oficial, 
la 10 mai 1994, în cadrul unor manifestări grandioase, transmise de toate 
marile canale de televiziune (transmisie preluată inclusiv în România) şi 
la care au participat delegaţii oficiale din 150 de ţări ale lumii, dintre care 
42 reprezentate la nivel de şef de stat sau de guvern. Începea astfel ceea 
ce revista Le Nouvel Afrique-Asie numea „era Mandela”? A doua zi se 
instala un guvern de uniune națională, alcătuit din 17 miniştri ANC, 6 
miniştri NP şi 4 miniştri proveniţi din rândurile Inkatha. Ca şef al 
executivului, preşedintele era secondat de un prim-vicepreşedinte 
desemnat de ANC (Thabo Mbeki) şi un vicepreşedinte propus de NP 
(Frederik Willem de Klerk). 

Nelson Mandela a condus Africa de Sud pe durata unui singur 
mandat prezidenţial (1994-1999). A fost perioada celor „cinci ani 
fondatori”, pe parcursul cărora înțeleptul lider al ANC (născut la 18 
iulie 1918, la Qunu, într-o zonă rurală din provincia Cap Oriental, în 
familia regală Thembu, componentă a însemnatului grup etnic 
Xhosa)”, s-a dovedit garantul reconcilierii şi unităţii nationale. El 
însuşi scria: „Lumea gândea că suntem meniti să ne autodistrugem 
printr-un sângeros război civil şi rasial. Or, nu doar am evitat o 
asemenea conflagrație, dar am creat una din societățile democratice 
nonrasiale şi nonsexiste printre cele mai exemplare şi mai progresiste 


27 


din lumea contemporanä 251. În acelaşi registru, ziarul Sunday Times 


253 V, Cruceanu, Nelson Mandela..., p. 74. 

2 Vezi Le Nouvel Afrique-Asie, no. 55, avril 1994, p. 8-12. 

255 N. Mandela, Quand Histoire..., p. 75. 

256 Vezi amănunte biografice despre Nelson Mandela, în Lumea Magazin, nr. 7, iul. 
1998, p. 74-75; vezi şi interviul cu Nelson Mandela în Vogue, no. 742, déc. 1993/janv. 
1994, p. 150-153 (vezi în plus şi p. 165-167). 

7 N. Mandela, Quand Histoire..., p. 74. 

scria că, «Noi, poporul Africii de Sud, am creat un miracol [subl.ns.]. 
Noi am realizat ceea ce puține popoare din această lume gândeau că 
vom reuşi: ne-am găsit noi înşine libertatea, ne-am construit o 
democraţie şi am realizat toate acestea fără război sau revoluție». 
Ideea este reluată si de scriitorul alb, André Brink, pentru care 
«miracolul sud-african» consta în ,coexistenta dintre visuri si 
realitate”, dar şi în faptul că „viața de zi cu zi a devenit posibilă între 
comunități care niciodată nu au cunoscut semnificația normalităţii” 200. 
La rândul său, arhiepiscopul Desmond Tutu evidenția că «transformarea 
Africii de Sud dintr-un stat care semăna dezbinarea şi ura într-un stat ce 
promovează pacea şi reconcilierea este un miracol al timpurilor 
moderne»”“!. În sfârşit, publicistul britanic Anthony Sampson, specialist 
în probleme ale Africii australe, reliefa rolul istoric jucat de Mandela, 
datorită căruia Africa de Sud s-a prefigurat într-un „model de 
reconciliere şi colaborare rasială””%?, şi a cărui luptă a permis „triumful 
justiţiei, moralei şi a demnităţii omului”?*. 

După un leadership de cinci ani, Madiba (numele clanic al lui 
Mandela) a considerat că a sosit momentul schimbului de generaţie. El 
s-a retras la 15 iunie 1999 lăsând în urma sa, conform fericitei expresii 
a lui Béchir Ben Yahmed, fondatorul revistei Jeune Afrique, imaginea 
de „sfinţenie rătăcită în viaţa publică”?®*. Anii de putere nu i-au erodat 
popularitatea ci, din contră, i-au sporit-o. Aşa se face că, plecarea i-a 
fost omagiată de expresii precum «cel mai popular preşedinte de pe 
planetă» sau «şeful de stat al secolului». Alături de el s-au aflat, din 
nou, membrii „lotului Rivonia”, care au avut şansa divină să fie martorii 
marilor schimbäri®® (unii au participat chiar la actul decizional, în 


*% The Miracle of..., p. 118. 

9 A. Brink, The Ordinary Is Miraculous, Too, în Newsweek, nr. 20, May 20, 1996, 
p. 27. 

““ Ibidem. 

%1 Vezi V. Cruceanu, Nelson Mandela, „africanul secolului”, în Dosarele Istoriei, 
nr. 12 (52), dec. 2000, p. 45. 

* A. Sampson, Un arc-en-ciel inachevé, în Jeune Afrique L'intelligent, no. 
2262/2004, p. 75. 

2% Cf. L'Express, no. 2273, 2 févr. 1995, p. 38; vezi si Vogue, no. 742, déc 1993/janv. 
1994, p. 139. 

2% V. Cruceanu, Nelson Mandela, „africanul secolului”, p. 46. 

265 Deţinuţii negri din „lotul Rivonia” au avut un destin extraordinar. Ei au beneficiat 
de şansa unei reparaţii divine, supraviețuind condiţiilor abominabile din detenţie şi 

calitate de membri ai Parlamentului). De-a lungul anilor ce au urmat, 
ANC şi-a consolidat palmaresul la succesivele alegeri generale (1999, 
2004, 2009), desemnând în magistratura supremă a țării pe cei chemaţi 
să continue opera lui Mandela: 

e Thabo Mbeki — 16 iunie 1999-21 septembrie 2008; 

e Kgalema Motlanthe — 25 septembrie 2008-6 mai 2009; 

e Jacob Zuma — 9 mai 2000. 


ERITREEA 


Istoria Eritreei este indisolubil legată de istoria Etiopiei. Cu toate 
acestea, ea a reprezentat „o entitate colonială distinctă”266, fiind 
subordonată Italiei în perioada 1890-1941. Vecinătatea Mării Roşii i-a 
inspirat pe stăpânii europeni când i-au dat numele, „eruthros” 
însemnând „roşu”; de altfel, numele grecesc al Mării Roşii era 
„Erythra thalassa”2. Bazele organizării administrative şi economice 
ale coloniei au fost puse, în perioada 1897-1907, de guvernatorul 
Ferdinando Martini. Prin „Ordinamento Giudiziario”, el a împărțit 
teritoriul în „comisariate generale”, ce respectau conturul regiunilor ce 
alcătuiau Eritreea, dar şi factorii tradiționali locali”. Martini şi-a lăsat 
amprenta asupra coloniei „prin reforme (...) în agricultura tradițională, 


trăind, cu toţii, momentul eliberării. Ca o recompensă pentru anii risipiţi în închisoare, 
ei au fost martorii începutului de drum, pentru care şi-au sacrificat anii tinereţii, a noii 
Africi de Sud, democratice şi multirasiale. Cel dintâi care a părăsit această lume a fost 
Elias Motsoaledi (70 de ani), la 9 mai 1994, cu numai o zi înainte de instalarea 
oficială ca preşedinte a lui Nelson Mandela. Au urmat, pe drumul fără de întoarcere, 
Govan Mbeki, pe 30 august 2001 (la 91 de ani), Walter Sisulu, pe 5 mai 2003 (la 91 
de ani), Wilton Mkwayi, pe 26 iulie 2004 (la 81 de ani) şi Raymond Mhlaba, pe 20 
februarie 2005 (la 85 de ani). În momentul redactării acestor rânduri se mai aflau în 
viață Ahmed Kathadra (născut în 1929), Andrew Mlangeni (născut în 1926) şi Nelson 
Mandela (născut pe 18 iulie 1918). 

2% Jeune Afrique, no. 908, 31 mai 1978, p. 74. 

27 Vezi Marea Enciclopedie. Statele lumii, Bucureşti, Editura Litera si 
„Financiarul”, 2009, vol. 9, p. 42; vezi şi Lumea Magazin, nr. 8, aug. 2000, p. 62. 

28 Terre e Popoli del Mondo. Africa, vol. 8, Novara, Instituto Geografico De 
Agostini, 2001, p. 366. 

crearea unei infrastructuri [si] naşterea unor întreprinderi mici şi 
mijlocii” ®. Asemenea măsuri, continuate de succesorii săi, „au 
antrenat [Eritreea] într-un sistem de producție modern, complet diferit 
de cel al țării vecine, Etiopia”. La începutul secolului al XX-lea, 
italienii stabiliți în ținut au ridicat o cochetă aşezare, Asmara, ce aducea 
cu „un mic oraş, de provincie, sicilian”?! Colonistii s-au simțit atât de 
bine aici încât cele cinci decenii de prezenţă italiană sunt considerate o 
adevărată «la belle époque». Se pare că si localnicii s-au simţit 
reconfortant, motiv pentru care ei „recunosc si acum rolul italienilor în 
geneza ţării lor”. 

Aventura est-africană a lui Mussolini, din timpul celui de-al 
doilea război mondial, a avut drept consecință, cum am văzut în 
Capitolul al doilea, disoluția imperiului colonial italian. Astfel, italienii 
au pierdut Eritreea, de facto, încă din 1941 când a fost ocupată de 
britanici (a căror administrare se va prelungi până în 1952). Apoi, prin 
Rezoluția ONU din 15 septembrie 1952, s-a decis ca Eritreea să 
formeze „o entitate autonomă federată [cu] Etiopia”. Documentul 
stabilea fostei colonii „o largă autonomie, inclusiv în domeniile apărării 
si externelor””””. Numai că, etiopienii „nu au ţinut cont, sub nici o 
formă, de particularitätile culturale, istorice şi politice””® ale 
eritreenilor, iar „federația a fost privită ca un pas în plus spre 
unificare”. Aşa se face că, începând din 1955, guvernul imperial 
etiopian al negusului Hailé Sélassié I a urmărit, cu perseverență, 
anihilarea autonomiei Eritreei. Procesul a culminat cu votul 
Parlamentelor de la Asmara si Addis-Abeba, din 14 si 15 noiembrie 
1962, când cele două foruri legislative au optat pentru dizolvarea 
federației şi crearea unui stat unitar. Aparenta votului parlamentar nu 
trebuie să însele, sub un regim polițienesc precum cel al negusului; în 


2 Lumea Magazin, nr. 8/2000, p. 62; vezi si Terre e Popoli..., vol. 8, p. 366. 


770 Lumea Magazin, nr. 8/2000, p. 62. 

771 Cf. VSD, no. 820, du 20 au 26 mai 1993, p. 40. 

77° Ibidem, p. 41. 

77 Lumea Magazin, nr. 8/2000, p. 62. 

74 Ibidem. 

275 Idem, nr. 11, nov. 1997, p. 22; vezi şi Lumea, nr. 24, 13 iun. 1991, p. 5; vezi 
amănunte în M. Meredith, The State of Africa. A History of Fifty Years of 
Independence, London-New York-Sydney-Toronto, 2006, p. 209. 

777 M. Meredith, op.cit., p. 209. 


Istoria decolonizärii Africii, vol. 2 265 


fapt, el a fost un act de anexiune, „în disprețul mandatului încredinţat, 
cu zece ani înainte, de către ONU”. În consecință, din „stat federat”, 
Eritreea a devenit cea de-a paisprezecea provincie a Etiopiei imperiale. 
Împăratul, care a fost „artizanul anexării”, a gândit în termeni 
geostrategici: noua provincie îi oferea o „fațadă maritimă”%0 de 1.200 
kilometri, dotatä cu importante porturi precum Massawa si Assab. Însä, 
eritreenii erau oameni mândri. Ei „nu au acceptat niciodată tutela 
Addis-Abebei [şi] cu atât mai putin anexiunea impusă de Hailé Sélassié 
în 1962”%!. De acum înainte, „ocupanţii etiopieni”? vor deveni ținta 
tuturor mişcărilor contestatare. 

Prima organizație  iredentistă a reprezentat-o „Eritrean 
Liberation Front” (ELF), cu vagi simpatii marxiste, constituită în 
1958, la Cairo, de un grup de intelectuali şi studenţi în frunte cu Ahmed 
Mohammed Nasser, Idris Muhammad Adam şi Hiruy Tadla Bayru. 
Apoi, sub impulsul lui Hamid Idris Awate, s-a constituit aripa militară a 
ELF („Consiliul Revoluționar”) ce şi-a propus „să lupte cu armele 
împotriva anexării Eritreei de către Etiopia”. Cele dintâi focuri de 
armă s-au tras la 1 septembrie 1961, în Valea Barka, în apropierea 
frontierei cu Sudanul. Se inaugura „cel mai lung război de eliberare din 
istoria Africii”%, derulat pe parcursul a trei decenii. Datorită locului si 
rolului Etiopiei pe scena politică africană, lupta rebelilor eritreeni a 
îmbrăcat o însemnată particularitate: ea s-a desfăşurat „fără nicio 
asistență externă”%5. Pe toată durata „Războiului Rece”, aliații 
succesivi ai Etiopiei (SUA, în timpul regimului imperial, respectiv 
URSS, după înlăturartea negusului) au susținut cu intransigență 
principiul integrităţii teritoriale a marelui stat est-african. La rândul lor, 
„celelalte ţări ale Africii au păstrat o tăcere apăsătoare, urmărind cu 
stricteţe respectarea frontierelor moştenite de la colonialism”2%€. 


778 Cf. Jeune Afrique, no. 908/1978, p. 74. 

7 L'Express, no. 2084, 21 juin 1991, p. 31. 

#80 Vezi Le Point, no. 976, 3 juin 1991, p. 61. 

281 Ibidem. 

282 Cf. Newsweek, no. 18, May 3, 1993, p. 37. 

283 Jeune Afrique, no. 1009, 7 mai 1980, p. 39. 

?84 Idem, no. 2367, du 21 au 27 mai 2006, p. 52; vezi si Time, no. 18, May 3, 1993, p. 
51; Lumea Magazin, nr. 8/2000, p. 62. 

*% Vezi Jeune Afrique, no. 2367/2006, p. 52. 

În pofida aparentei fragilitäti apriorice, gherila eritreeană a ştiut să 
valorifice puţinele atuuri de care beneficia. Este vorba, în primul rând, 
de terenul „esențialmente muntos”%7, extrem de favorabil luptei de 
partizani. Aşadar, „naţionaliştii au putut să înfrunte, cu armele lor 
lejere, formidabila putere de foc a adversarului”%5. În al doilea rând, 
rebelii eritreeni au reuşit să depăşească, relativ lejer, diferenţele 
confesionale (între musulmani şi creştinii ortodocşi), asigurându-şi 
susţinerea „marii majorităţi a populaţiei”. Pare incredibil, dar pe 
parcursul celor 30 de ani, minuscula gherilă eritreeană „a epuizat 
armata imperială, [iar] mai apoi pe cea a revoluţiei”2%. În plus, aşa cum 
s-a întâmplat şi în alte zări, ELF a trecut, în 1970, printr-o însemnată 
sciziune, datorată „divergenţelor privind chestiunile ideologice şi 
strategice”. Aşa s-a ajuns la desprinderea elementelor marxist- 
radicale, conduse de Issayas Afewerki (instruit în tactica de gherilă în 
R.P. Chineză), care au pus bazele „Eritrean People's Liberation 
Front” (EPLF). Urmările nu au lipsit: între cele două grupări a avut loc 
„un sângeros război civil”??? (1971-1974). El a dat câştig de cauză EPLF 
care, bizuindu-se pe o „structură centralizată şi disciplinată’, s-a 
dovedit „mai bine structurat, mai popular şi mai combativ decât ELF”, 

Sfârşitul acestui conflict fratricid a coincis cu prăbuşirea 
regimului imperial de la Addis-Abeba. Cu siguranță, gherila din 
Eritreea a avut rolul său în subminarea puterii împăratului Hailé 
Sélassié I (al 225-lea descendent al dinastiei solomoniene, veche de trei 
milenii)”. În realitate, regimul imperial traversa o profundă criză 
structurală. Principala cauză, se regäsea în „perpetuarea modului 
anacronic de proprietate asupra pământului”?’®, ce făcea din Etiopia „o 
tară esențialmente feudalä”?”?, în miezul secolului al XX-lea. Pe de altă 

1 Lumea Magazin, nr. 11/1997, p. 22. 

parte, un alt temei determinant s-a dovedit conceptia paternalistä a 
negusului, un veritabil „ascet al puterii” 7, ce reprezenta „unicul izvor 
al legii”. Refractar la „evoluţia mentalităţilor”*%, împăratul a rămas 
prizonierul unei viziuni arhaice, dovedind că «ori nu a putut, ori nu a 
vrut să «abdice» de la condiţia sa de monarh de drept divin». Prima 
contestare majoră a statu quo-ului veşnicit de negus a reprezentat-o 
tentativa de lovitură de stat a fraților Girmame şi Mengistu Niuay 
(acesta din urmă general şi şef al Gărzii imperiale), din 13-16 
decembrie 1960, înăbuşită într-o baie de sânge? 2, Au urmat, apoi, 
răscoala ţăranilor din provincia Godjam (1968), care a avut o soartă 
identică, dar şi repetatele revolte studenţeşti, inițiate în decembrie 1969 
şi care au atins apogeul în februarie 1974. Însă, „începutul sfârşitului 
pentru regimul imperial”*% I-a reprezentat seceta din 1973, când s-au 
înregistrat între 100.000 şi 200.000 de victime. Cum bine s-a spus, 
«catastrofele naturale pun întotdeauna în evidență viciile 
societăților». În cazul Etiopiei, „teribila foamete din 1973 (...) a lăsat 
statul inert. Multimile aveau, în sfârşit, curajul să protesteze [iar] forțele 
represive să nu-şi mai îndeplinească ordinele”*%. Deşi regimul se afla 
într-o stare avansată de decompozitie, realităţile se dovedeau atât de 
înşelătoare încât, chiar pentru etiopieni, „sfârşitul dinastiei era de 
neconceput la începutul anului 1974”%*€. Şi totuşi, puterea lui Hailé 
Sélassié agoniza, reducându-se la „splendoarea miturilor imperiale” 
de odinioară. Aşa se face că, pe parcursul anului 1974, imperiul milenar 
din estul continentului a cunoscut „revoluţia socială cea mai profundă 
din a doua jumătate a secolului al XX-lea, din Africa”, Lovitura de 


8 R, Kapuściński, Împăratul, Bucureşti, Editura Globus, 1991, p. 82. 

2 Ibidem, p. 111. 

graţie a venit din partea armatei, cea care-l salvase pe negus în 1960, 
reprimând puciul Gărzii imperiale. De această dată, ea s-a făcut ecoul 
profundei nemulțumiri populare, dând semnalul schimbării prin 
rebeliunea Diviziei a II-a (26 februarie 1974), staționată la... Asmara, în 
Eritreea. În următoarele patru săptămâni, rebeliunea militarilor s-a 
extins, cuprinzând marina bazată la Massawa (tot în Eritreea), 
paraşutiştii de la Debre Zeit (30 kilometri de Addis-Abeba), flota 
aeriană de la Dire Dawa şi, în sfârşit, Divizia a IV-a, staționată în 
capitală. Până în toamnă, Etiopia a înregistrat o evoluţie sui-generis 
marcată de trecerea „graduală, [dar] ireversibilă”*%* a puterii de la Hailé 
Sélassié, la Forţele Armate. În toată această perioadă a surprins 
„absenţa oricărei reacții”? din partea împăratului. Un slujitor din 
anturajul său declara: „Stăpânul nostru numai cu blândetea mai putea 
face ceva şi a dovedit o mare înțelepciune, renunțând la duritate şi 
încercând să-i potolească pe complotişti cu metode blânde”!!. 
Observatorii scenei politice etiopiene au explicat pasivitatea negusului, 
în fapt „o capitulare necondiționată în faţa armatei”"!?, prin dorinţa sa 
de a asigura „trecerea Etiopiei la o nouă formă, modernă, de societate, 
şi salvarea monarhiei”. Sperantele bătrânului „Rege al regilor”, care 
simţea „tot mai greu povara anilor apăsându-i umerii”, s-au dovedit 
deşarte: în zorii zilei de 12 septembrie 1974 (a doua zi a Noului An 
etiopian), armata a ajuns, în contestarea sa, până la picioarele tronului. 
Lua sfârşit, în acest mod, „comedia loialității pe care luni de zile au 
jucat-o militarii”""”. Împăratul a ascultat cu un calm imperturbabil 
proclamația prin care reprezentanții armatei îi anunțau detronarea: «Cu 
toate că poporul a avut încredere în tron, ca simbol al unității, Haile 
Sélassié I a folosit autoritatea, demnitatea şi onoarea tronului pentru 
scopurile sale personale. Ca urmare, ţara a ajuns în stare de sărăcie şi 
decădere. În afară de aceasta, monarhul, datorită vârstei înaintate de 82 
de ani, nu mai este capabil să-şi îndeplinească atribuțiile. Ținând seama 
de toate acestea, Majestatea Sa Imperială, Hailé Sélassié I, este detronat 

în ziua de 12 septembrie 1974, iar puterea este preluată de Comitetul 
Militar Provizoriu»"!%. Negusul a răspuns, apoi, cu o demnitate 
imperială ce a impresionat pe cei prezenți: «Accept această schimbare 
în Etiopia şi ştiu că astfel de schimbări se petrec în toată lumea». Mai 
mult, el a avut puterea să afirme că, «dacă revoluţia este bună pentru 
popor, atunci sunt şi eu pentru revolutie»*'®. Prin actul de la 12 
septembrie, se trăgea cortina istoriei peste „una dintre cele mai lungi 
guvernări imperiale din lume”!” (Hailé Sélassié a guvernat 14 ani ca 
regent şi alți 44 de ani ca împărat). 

Interminabila agonie a regimului imperial şi implicarea politică a 
armatei au aruncat Etiopia în haos. După confiscarea puterii, militarii au 
fost exclusiv preocupaţi de „răfuiala cu tot ce a însemnat vechiul 
sistem” (apogeul l-a reprezentat execuţia a 59 înalte personalităţi ale 
fostului regim, în noaptea de 23/24 noiembrie 1974, intrată în mentalul 
colectiv drept „Noaptea Sfântului Clement” şi considerată de istorici 
ca o variantă etiopiană a „Nopţii Sfântului Bartolomeu”; a urmat 
apoi, suprimarea împăratului, la 27 august 1975, „sufocat cu o pernă 
îmbibată în eter”**?). În egală măsură, ei s-au sfâşiat în competiţia 
pentru cele mai înalte poziţii în stat, competiţie soldată cu eliminarea 
fizică a generalilor Aman Andom (23/24 noiembrie 1974) şi Tafari 
Bante (3 februarie 1977) ce au exercitat atribuțiile de şef de stat, după 
detronarea negusului. Disputele din sânul DERG (abrevierea în limba 
amhară a Comitetului Militar ce a preluat puterea) s-au încheiat cu 
victoria elementelor radicale, în frunte cu lt.col. Mengistu Hailé 
Mariam (instalat şef al statului la 11 februarie 1977). Sub conducerea 
acestui mic „Stalin african”, „pe parcursul a cincisprezece ani, vechiul 
imperiu abisinian nu avea să cunoască decât lacrimi, foamete şi 
disperare”*?. 

Instabilitatea din Etiopia convenea de minune gherilei eritreene. 
După cum am văzut mai sus, anul 1974 a adus o schimbare şi în 


316 Ibidem, p. 185-186. 

317 Lumea, nr. 39/1974, p. 18. 

"5 R, Kapuściński, op.cit., p. 188; vezi si M. Meredith, op.cit., p. 216. 
"9 Lumea, nr. 39/1974, p. 18; vezi si M. Meredith, op.cit., p. 207. 

0 V, Cruceanu, Ultimul împărat..., p. 69. 

321 Vezi amănunte în Ibidem, p. 69-70. 

32 Ibidem, p. 70; vezi şi idem, Portrete..., p. 46. 

configuraţia rebeliunii din Eritreea: victoria militară a EPLF, care „ia 
locul ELF ca principală grupare combatantă”"” (de altfel, în 1977, 
EPLF a obţinut primul succes remarcabil prin eliberarea oraşului 
Keren). Treptat, situația devine insolubilă, actorii crizei eritreene 
situându-se pe poziţii antagonice: de o parte rebelii lui I. Afewerki, 
partizani declarați ai secesiunii, iar de cealaltă parte regimul lui 
Mengistu, adept determinat al păstrării integrității statale. Profitând de 
moralul scăzut al soldaţilor etiopieni (căderea regimului imperial nu a 
ameliorat cu nimic situația trupei), rebelii eritreeni au preluat inițiativa. 
În paralel, reuşitele militare au fost însoţite şi de un vast program de 
creare a unei noi infrastructuri: în teritoriile eliberate, „luptătorii EPLF 
au construit spitale, şcoli şi farmacii”*%. Ei au implementat astfel, în 
zonele controlate, o formă de organizare „comparabilă cu cea realizată 
de PAIGC în Guineea-Bissau”. 

Un alt eveniment major avea să-şi pună amprenta asupra istoriei 
regiunii: „războiul Ogadenului” (iulie 1977-martie 1978), provocat de 
Somalia generalului Mohamed Siad Barré, cel mai fidel aliat al 
Moscovei din estul Africii, până în acel moment. Pusă în fața unei 
opțiuni dramatice, conducerea sovietică a ales sprijinirea Etiopiei (de 
confesiune ortodoxă şi de zece ori mai populată decât Somalia). 
Alungarea invadatorilor somalezi a impus o implicare directă, 
materializată prin prezența a 1.500 consilieri sovietici, prin participarea 
la lupte a 20.000 de soldaţi cubanezi şi printr-un efort logistic cifrat la 
un miliard de dolari“. După respingerea agresorului, URSS şi Cuba s-au 
afundat în conflictul intern etiopian, agravat prin intrarea în rebeliune a 
provinciilor nordice Wollo, Oromo şi, mai ales, Tigre, considerată 
„leagănul civilizaţiei etiopiene”"%, dar şi „depozitara anticului regat 
Axum, leagănul creştinismului în Abisinia”*%. Prin urmare, 
angajamentul Moscovei a sporit, făcând din Etiopia „primul beneficiar 
al ajutorului militar sovietic de pe continent”?”” (ce a atins suma record 


= 33 


de 1,5 miliarde dolari, în 1981). Atitudinea ,,internationalistä” sovieto- 

cubanezä, care a functionat si în Angola, a permis consolidarea 
vremelnică a regimului condus de Mengistu Hailé Mariam, supranumit 
„Negusul roşu”. Pe parcursul perioadei critice determinate de „războiul 
Ogadenului”, liderul militar de la Addis-Abeba a declanşat faimoasa 
„teroare roşie”, soldată cu mii de victime (se spune că, „în medie, 100 
de persoane au fost executate în fiecare noapte”**!). 

A urmat, apoi, o nouă teribilă secetă (1984-1985). Suprapusă 
prelungitului război civil, ea s-a transformat „într-un cataclism de o 
amploare fără precedent”??? înregistrându-se între unul si 1,5 milioane 
de victime”. Profitând cu cinism de această suferință umană imensă, 
Mengistu „calcă pe urmele lui Pol Pot”? şi declanşează strămutarea a 
peste 12 milioane de persoane (în special din provinciile rebele Tigre şi 
Wollo). Taberele destinate celor deplasati (din regiunile vestice, în 
proximitatea graniţei sudaneze) se doreau a fi un model de „socialism 
cooperatist”; în realitate, ele s-au transformat într-un „univers orwellian 
în care domnea teroarea şi munca forțată”, Încet, dar sigur, Mengistu 
crea „o Etiopiei nouă, săracă şi marțială” #6, aliniată „modelului 
autoritar al socialismului de cazarmă importat”. 

Trebuie menţionat că, progresiv, problema eritreeană a început să 
fie tratată nuantat în lumea comunistă. Astfel, pentru presa din 
Iugoslavia şi cea a partidelor comuniste din Franța şi Italia, 
„legitimitatea cauzei eritreene nu ridica nici o îndoială”*8. De 
asemenea, aşa cum vom vedea în rândurile de mai jos, o schimbare de 
atitudine s-a produs şi la nivelul elitei politice din blocul răsăritean. 
Interesant este rolul jucat de regimul est-german; la inițiativa sa, pe 
parcursul anului 1978, au avut loc primele întâlniri între reprezentanţi ai 
gherilei eritreene şi membri ai guvernului etiopian. Documente 
declasificate, din arhivele unor partide comuniste, şi reunite în colecția 
The Cold War in Africa, reliefează preocuparea URSS şi RDG pentru 
găsirea unei situații negociate la criza eritreeano-etiopiană. Semnificativ 

este textul din 11 mai 1978, ce redă tema discuţiilor dintre 
reprezentantul PCUS, R.A. Ulyanovsky, respectiv cel al PSUG, Friedel 
Trappen. Delegatul sovietic sesiza că „marea dificultate [a problemei — 
nota ns.] se datorează faptului că ideile separatiste au rădăcini adânci în 
Eritreea, [fiind] foarte răspândite în rândul populaţiei..."5%9. Realist, el 
evidenția că „marea masă a populaţiei eritreene nu vede nici o diferență 
între regimul imperial al lui Hailé Sélassié şi Partidul Muncitoresc 
Etiopian [partid unic, marxist-leninist, oficializat la 10 septembrie 
1987, odată cu proclamarea Republicii Populare Democratice Etiopia — 
nota ns.]"5%. De aceea, spunea Ulyanovsky, trebuie dovedit că 
„politica PME nu se identifică, în nici un fel, cu regimul împăratului 
Hailé Sélassié şi că interesele revoluţiei etiopiene sunt în armonie cu 
interesele forţelor progresiste eritreene”*!. Delegatul sovietic reafirma 
că politica PCUS „are ca scop menţinerea unităţii Etiopiei”**%; în ce 
priveşte Eritreea, se urmărea „găsirea unei soluţii corespunzătoare, în 
cadrul statului etiopian”. Pornind de la aceste obiective, 
reprezentantul sovietic propunea omologului său est-german o 
platformă politică în patru puncte, ce trebuia supusă atenției 
negociatorilor eritreeni şi etiopieni. Era vorba de: 
«e găsirea unei soluţii politice şi încetarea vărsării de sânge; 
e garantarea unei autonomii regionale pentru Eritreea, cu excluderea 
unei independente nationale separate, 
e accesul necondiționat al Etiopiei la toate căile de comunicaţie cu 
porturile de la Marea Roşie; 
e unificarea forţelor progresiste ale ambelor părți». 
Formulările de mai sus probau că sovieticii au ajuns la concluzia 
exactă: „acțiunile militare, privite ca singura soluție în problema 
eritreeană, sunt nepotrivite şi chiar periculoase”*. De aceea, 
Ulyanovsky propunea să se facă presiuni asupra lui Mengistu, pentru a-l 
convinge „să se adreseze personal eritreenilor”""*, Dar, el atentiona că 

„trebuie să procedäm cu mult tact în relaţiile noastre cu Mengistu Hailé 
Mariam”, Analistul PCUS, ce-l percepea pe liderul etiopian drept „un 
om ce reprezintă poziţiile internationaliste” 48 se dorea precaut datorită 
comportării unor fideli ai lui Mengistu, precum Berhanu Bayeh sau 
Fikre Sellasie, acuzaţi că „sunt marcați de naționalism”. Până la o 
eventuală înțelegere, Ulyanovsky preconiza menţinerea „presiunii 
militare”? asupra rebelilor, exprimându-și temerea că separarea 
Eritreei va duce la „izgonirea Uniunii Sovietice şi a celorlalte ţări 
socialiste din această regiune strategică”. 

Documentele menţionate ne informează că, în zilele de 7-8 iunie 
1978, s-a aflat la Moscova liderul istoric al ELF, Ahmed Nasser. La 
finalul discuțiilor, Nasser a prezentat un comunicat prin care gruparea 
sa „recunoştea caracterul progresist al Revoluției etiopiene”, îşi exprima 
„voinţa să negocieze fără condiţii prealabile” şi se declara „favorabil 
unităţii, pe baze comune, democratice”. La rândul său, revista Jeune 
Afrique anunţa că febrilitatea acestor discuţii a avut efect şi asupra 
radicalului EPLF care, în cele din urmă, a acceptat ideea «unei federații 
liber consimtite între poporul eritreean şi etiopian»*%. Însă, speranţele 
într-o soluţie negociată au fost spulberate de intransigenta lui Mengistu. 
Evoluţia evenimentelor a demonstrat că sovieticul Ulyanovsky s-a 
înşelat: liderul de la Addis-Abeba „era mai mult un naționalist, decât un 
marxist convins”? Rigiditatea sa friza absurdul: el respingea „nu doar 
independenţa, ci orice formă de federaţie sau confederație şi chiar orice 
formă de autonomie eritreeană”**5. Dornici să-şi prezerve influenţa în 
Etiopia, sovieticii s-au resemnat cu perpetuarea statu quo-ului. Or, o 
asemenea atitudine a generat, în continuare, mii şi mii de victime pe 
câmpurile de luptă. Totul s-a modificat odată cu schimbarea vechii 
gărzi, la Moscova, în 1985. Noul lider sovietic, Mihail Gorbaciov, care 

a moştenit un „dublu faliment, economic şi politic”*, a imprimat un 
nou curs politicii externe a URSS. Pe fondul viziunii globale, sovieto- 
americane, de rezolvare a conflictelor regionale, Kremlinul a decis 
reducerea drastică a dispenselor pentru regimurile sale clientelare din 
lumea a treia. În consecință, „lovitura e mai mult decât severă pentru 
aceste regimuri care, dintr-o dată, pierd deopotrivă un model (...), un 
bancher şi un protector (...) cu greutate”? (în cazul Etiopiei, ultimele 
livrări de armament sovietice au avut loc în decembrie 1989). 
Dezangajarea sovietică a declanşat numărătoarea inversă pentru 
Mengistu Hailé Mariam, considerat drept „ultimul dintre marii dictatori 
africani”. În egală măsură, ea a determinat şi o schimbare a centrului 
de greutate al războiului civil. De acum înainte, în afară de EPLF se vor 
afirma, cu impetuozitate, şi alte grupări de gherilă, federate în 
„Ethiopian People's Revolutionary Democratic Front” — EPRDF (ce 
reunea mişcările de rezistență din Tigre, Shoa şi Wollo), condus de 
Meles Zenawi. Adepții acestei structuri heteroclite, al cărei «vârf de 
lance»? îl reprezenta „Tigrayan People's Liberation Front” — TPLF 
(din care provenea Zenawi), „arătau o mare admiraţie pentru «modelul 


albanez» [comunismul lui Enver Hodja — nota ns. |” si erau 


y A Aby A A A A 5361 
considerați ,marxisti radicali, comparati adesea cu Khmerii roşii”. 


Coordonarea gherilei eritreene cu gherila etiopiană a fost favorizată şi 
de faptul că I. Afewerki avea, la rândul său, origini tigreene. Rădăcinile 
etnice comune, ale lui Afewerki şi Zenawi, au permis ca, la 23 februarie 
1991, EPLF şi EPRDF să declanşeze „o ofensivă puternică împotriva 
trupelor guvernamentale în nordul şi vestul tării”? zi După numai trei 
luni, obiectivul era atins: la 21 mai, rebelii EPRDF au ocupat Addis- 
Abeba, iar la 24 mai, combatanții EPLF intrau în Asmara. Trebuie 
menţionat că rebelii tigreeni din Etiopia „voiau să evite dezmembrarea 
fostului imperiu”. Numai că, EPRDF „nu avea mijloacele să se opună 

puternicului EPLF”, Aşa se face că, la Asmara s-a constituit un 
guvern provizoriu, sub conducerea lui Issayas Afewerki, ce marca, „de 
facto”, secesiunea Eritreei. Se încheia, astfel, lunga paranteză a 
războiului de eliberare, în timpul căruia 60.000 de eritreeni şi-au 
sacrificat viaţa. 

Populaţia eritreeană cu drept de vot a fost chemată să se pronunțe 
asupra viitorului țării prin Referendumul organizat în zilele de 23, 24 şi 
25 aprilie 1993. Opţiunea pentru independenţă s-a dovedit ireversibilă: 
„da” a obţinut 99,8% din sufragii. Prin urmare, la 24 mai 1993, Eritreea 
îşi proclama în mod oficial independenţa, devenind al 53-lea stat 
suveran al Africii. În aceeași zi, Issayas Afewerki, care între timp „a 
renunțat la retorica marxistă din timpul războiului, îmbrățişând 
privatizările şi deschizând porţile investiţiilor externe”*%, a fost investit 
ca preşedinte al tinerei republici. Apropierea de americani şi-a arătat 
roadele, presa de peste Ocean făcându-i o prezentare elogioasă: 
«Issayas Afewerki este un prototip [de luptător — nota ns.] al secolului 
al XX-lea; conducător victorios al unei mişcări de gherilă, [el] a devenit 
primul preşedinte al ţării sale”*%. Mai mult, el era considerat şi un 
exponent al „noii generații”? de conducători africani, alături de alți 
lideri proamericani precum Meles Zenawi (Etiopia), Paul Kagamé 
(Rwanda) si Yoweri Museveni (Uganda). 


x 


În primii ani, regimul Afewerki s-a dovedit un model de bună 
guvernare. Entuziasmat, un diplomat occidental acreditat la Asmara 
afirma că «Eritreea are potențialul să devină un Singapore al Africii»®. 
Doar că, foarte repede, räsfätatul americanilor s-a lăsat cuprins de betia 
puterii. După amânarea sine die a preconizatelor alegeri libere din 
1998, preşedintele eritreean n-a pregetat să-i provoace pe etiopieni. A 
rezultat un conflict de frontieră (declanşat în mai 1998), transformat 


într-un adevărat carnagiu: 100.000 de victime de ambele părți, fapt ce a 

dus la „accentuarea mizeriei în două din cele mai sărace ţări din 
lume”? Înfrângerea suferită l-a îndepărtat de SUA şi i-a accentuat 
solitudinea. Din anul 2002, „parlamentul a adoptat legi menite să 
blocheze plănuita introducere a sistemului pluralist (...) şi promovarea 
drepturilor civile şi ale omului”"%. Asupra ţării s-a abătut o represiune 
de plumb, Eritreea lui Afewerki transformându-se într-o «Coreea de 


Nord a Africii». 


+ Enciclopedia Africii, Bucureşti, Editura Meronia, 2002, p. 114. 
* Marea Enciclopedie..., vol. 9, p. 859. 


ÎNCHEIERE 


ecolonizarea Africii este un subiect fascinant. Pentru 

început, ne-am propus abordarea decolonizärii fostelor 

posesiuni engleze şi franceze din Africa Neagră, căreia 

i-am consacrat un volum distinct. A urmat, apoi, 
decolonizarea fostelor posesiuni germane, italiene, belgiene, spaniole şi 
portugheze. Cu acest al doilea volum am finalizat ampla frescă a 
marşului spre libertate al Africii de la sud de Sahara. Tonul 
decolonizării Africii Negre l-a dat Ghana lui Kwame Nkrumah, 
devenită independentă la 6 martie 1957. Anul 1960 a reprezentat 
momentul de apogeu, 17 ţări africane proclamându-şi, pe rând, 
neatârnarea („Anul Africii”). În deceniile care au urmat, marea familie 
a statelor suverane de pe continentul negru a sporit, atingând cota 53! 
Deşi ultimul teritoriu emancipat îl reprezintă Eritreea, putem spune că, 
în mod real, procesul eliberării depline s-a încheiat odată cu accesul 
majorităţii africane la putere, în RSA, după organizarea celor dintâi 
alegeri libere (26-29 aprilie 1994), pe baza principiului „un om, un vot”. 
Pe durata primelor decenii de existență suverană, Africa Neagră s-a 
confruntat cu mari dificultăți: economie de subzistență, prăbuşirea 
preţurilor materiilor prime, raporturi de schimb inechitabile, fenomene 
naturale severe (secetă), flagelul bolilor epidemice, dar şi o gravă 
instabilitate politică, alimentată de lovituri de stat cu repetiție şi 
interminabile războaie civile!. Dispariţia „lumii bipolare” şi a modei 
ideologiilor „de import” a generat un deceniu (1991-2000) de evoluții 
imprevizibile. Lumea a fost martora unor drame de nedescris, precum 
genocidul din Rwanda (1994), sau a unor atrocități de neimaginat, 
produse în vremea războaielor civile din Liberia (1989-2003) şi Sierra 
Leone (1992-2000). Concomitent, demonii dezbinării au aruncat alte 
țări, printre care Zair, Congo-Brazzaville, Ciad, Uganda, Sudan, 
Burundi, Angola, Mozambic, pe marginea prăpastiei”. A fost un deceniu 


! Vezi amănunte în capitolul 1960-2001: Lovituri de stat şi asasinate, în V. 

trist, de rătăciri şi căutări, reflectat în presa mondială de materiale ce 
purtau titluri sugestive: „Agonia Africii”5, „Africa martirizată”* sau 
„Lumea a treia a lumii a treia””. Salvarea a venit de la convertirea la 
liberalism a liderilor africani (un corolar al „bunei guvernări”) şi de la 
primenirea, în limite variabile, a elitei politice de pe continent, urmare a 
restaurării societăților pluraliste şi a regulilor democraţiei. Astfel, 
Africa a făcut acumulări ca imagine şi credibilitate. Faptul a permis 
creşterea fără precedent a investiţiilor externe, devenite un adevărat 
combustibil pentru redresarea economică a Africii. Deschiderea piețelor 
a condus la diversificarea partenerilor economici. În consecință, după 
anul 2000 s-a înregistrat o prezență susținută a statelor emergente, 
Brazilia, India şi, mai ales, R.P. Chineză care, în abordarea raporturilor 
cu țările africane aplică principiul „câştig-câştigi” („„win-win” sau 
„gagnant-gagnant”). 

La rândul lor, în zorii noului mileniu, statele africane s-au 
conectat la exigenţele globalizării. Convinse că vremea nationalismelor 
este revolută, ţările africane au păşit pe calea integrării politice şi 
economice. Primul gest s-a obiectivat prin transformarea Organizaţiei 
Unităţii Africane (OUA), constituită la 25 mai 1963, la Addis-Abeba, 
în Uniunea Africană (UA), oficializată în cadrul summit-ului de la 
Durban, din 8-10 iulie 2002. Următorul pas l-a reprezentat apariția The 
New Partnership for Africa's Development (NEPAD), inițiat în 
2001, la Lusaka, organism ce-şi propune „investigarea de noi priorități 
şi căi pentru transformarea politică, socială şi economică a Africii”® şi 
al cărui obiectiv aspiră la „sporirea creşterii economice, a dezvoltării şi 
a participării Africii la economia globală”. În sfârşit, anii 2010 si 2011 
au fost martorii deciziilor de integrare economică regională ce vizează 
crearea unei pieţe unice a celor 15 țări membre ale „Economic 
Community of West Africa States” (ECOWAS), respectiv a unei alte 
vaste pieţe unice nord-est-sud („de la Cairo la Cap”), care să regrupeze 
26 de state, repartizate în trei blocuri regionale: „Common Market for 
Eastern and Southern Africa” (COMESA), „East African 


3 Cf. Time, no. 36, September 7, 1992, p. 30-41. 

4 Vezi amănunte în L 'Express, no. 2153, du 8 au 14 oct. 1992, p. 64-80; Le Point, no. 
1064, 6 févr. 1993, p. 5. 

` L'Express, no. 2153/1992, p. 65. 

6 nttp://www.nepad.org 

7 Ibidem. 

Community” (EAC) si , Southern Africa Development Community” 
(SADC). Toate aceste încercări prefigurează împlinirea proiectului 
Africii viitorului, sub forma „Statelor Unite ale Africii”, proiect 
imaginat la începutul anilor '60 de marele vizionar care a fost Kwame 
Nkrumah. 

lată de ce, noile desfăşurări africane au menirea să sporească 
interesul pentru continentul negru. Pe acest fond, rememorarea 
condiţiilor decolonizării Africii poate reprezenta o premisă pentru mai 
buna înţelegere a realitätilor prezente. Este exact ce ne-am propus în 
cele două volume din Istoria decolonizării Africii. Demersul nostru nu 
se întrerupe aici. El va continua, cum este şi firesc, cu un al treilea 
volum, dedicat Africii de Nord arabe. Până atunci, cu siguranță, Africa 
nu va înceta să ne surprindă şi să ne fascineze! 

